
LEONARDO KOVAČEVIĆ 


Filmska kritika 
ili pogled kao 
invencija 


išesmislenost pojma filma nameće pitanje kome on zapravo 
pripada, tko o njemu ima pravo govoriti, a tko samo gledati i 
slušati, je li moguće o njemu govoriti “znanstveno”, filozofski ili 
zahtijeva vlastitu vrstu govora, “filmologiju” i sl. Duboka ukori- 
jenjenost oblika i motiva filmske umjetnosti u kolektivno ne- 
svjesno koja time tvori neku vlastitu kolektivnu memoriju, ukazuje na nemoguć- 
nost razvitka filmske kritike u smjeru bilo kakve znanosti. Na to upućuju mnogi 
redatelji kojima je trajna tema prvi odlazak u kino poput Victora Ericea. Njegovi 
likovi u filmovima Duh košnice ili Crvena smrt posjet kinu shvaćaju kao ulazak u la- 
boratorij spoznaje. Ne samo kao u mračno mjesto u kojem se izmjenom straha i 
iznevjerenih očekivanja oslobađamo unutarnjih napetosti, nego u mjesto u ko- 
jem se zaoštravanjem pozornosti odgaja sam pogled. 

Ako se filmska kritika može shvatiti kao pedagogija tog pogleda, ona ne mo- 
že biti predmetom nikakva stručnog znanja nego univerzalna i neograničena 
praksa preobrazbe same receptivnosti pogleda u njegovu inventivnost. Ta se pre- 
obrazba ne odnosi samo na povijesnu činjenicu, na izazov koji su osjetili režiseri 
Novog vala da kao obični filmski kritičari sjednu iza kamere, da pisanje o slikama 
zamijene proizvodnjom samih slika. Riječ je prije svega o sve češćem vrednovanju 
pogleda kao inventivnog, odnosno teksta kritike kao suplementa samog filma, 
kako smatra Serge Daney. S teorijskim osvješćivanjem i slabljenjem klasične 
opreke između pasivnosti osjetilnosti i aktivnosti mišljenja, aktivno promatranje 
postaje sve češće uvjet receptivnosti nekog umjetničkog djela, a često i njegove 
estetske učinkovitosti. 

Tekstovi koji slijede u tematskom bloku o suvremenim tendencijama u film- 
skoj kritici ukazuju na njezinu žanrovsku neodređenost, na njezino nepoznato 
mjesto i utjecaj na društvo te na zbrku koja proizlazi iz naravi fikcije. Danas je 
ona rezultanta različitih utjecajnih teorijskih silnica, ali, kao što upozorava Adri- 
an Martin, svaki tekst o filmu ponajviše je tekst o nama samima. Filmska kritika 
postaje tako vrsta utopijskog žanra: pisanje o svijetu kao vlastitoj fantaziji. 


MANOHLA DARGIS 


ednom kad te pogodi 
nesreća, kao dajoj 
nema kraja 
— David Cronenberg 
History of Violence 


Cronenberg je već poznat po okretanju žanra naglavačke, posebice filma 
strave i užasa. Primjenjuje svoju inteligenciju i genijalnu vještinu na 
akcijski film poput francuskog dekonstrukcionista koji se povremeno 
laća posla Johna Wooa 

ovijest nasilja, remek-djelo besciljnosti i nepatvorenih že- 
lučanih uzbuđenja, film Davida Cronenberga koji oduzi- 
ma dah, film je godine u kategoriji filmova zbog kojih se 
istovremeno osjećamo dobro i loše. Priča o naizgled pro- 
sječnoj američkoj obitelji koja se gotovo urušava pod va- 
lom kataklizmičkog nasilja, film je smješten u nadrealnoj i okrutno 
brutalnoj zemlji, opetovano natapanoj krvlju, a potom uvijek iznova is- 
pranom, u gradu Anytown, u SAD-u. Osobit čar filma — ili bolje rečeno, 
osobit čar za gledateljske želuce — leži u činjenici da nam Cronenberg ne 
dopušta da uživamo u filmskom nasilju, a da za to ne platimo cijenu. Čo- 
vjek želi da patimo, i to jako. 

Cronenberg želi i da se zabavimo i upravo je napetost između filmske 
boli i filmskog užitka ono što Povijest nasilja čini senzacionalnim 
filmom. Oslanjajući se na uzornoga građanina i suzdržanog mističnog 
čovjeka, Toma Stalla (kojeg izvrsno tumači Viggo Mortensen), Povijest 
nasilja uzima za činjenicu da smo, vjerni multipleks-kinima, dugo odga- 
jani na običajima i sklonostima, uzletima i brutalnim padovima akcij- 
skih filmova. Desetljećima bombardirani blockbusterima, navikli smo, 
nasreću ili možda nažalost, na sliku tijela prošaranih mecima i na vatru 
iz lažnog oružja. Za suvremenog poznavatelja filma filmska je smrt jef- 
tina koliko i uobičajena. A na to će Cronenberg: “A da?” 

Josh Olson adaptirao je za scenarij strip Johna Wagnera i Vincea Loc- 
kea iz 1997. godine i tako je nastao film koji započinje scenom u kojoj dva 
čovjeka izlaze iz motelske sobe. Mlađi muškarac (Greg Bryk) nosi majicu 
kratkih rukava i traperice, a stariji (Stephen McHattie) crno odijelo po- 
grebnika i šiljastu bradu. Premda je dan, vjerojatno jutro, obojica imaju 
namrgođen i pokunjen izraz lica ljudi koji su dugo i teško radili. I zaista 
se primaju posla: stariji odlazi do recepcije odjaviti se, а mlađi sjeda u nji- 
hov automobil sa sklopivim krovom najnovijeg modela i pomakne ga ne- 
koliko prašnjavih metara. Stariji se vraća i šalje mlađega po vodu. Sprem- 
ni su za pokret, ali prvo treba malo ubijati. 

Puno je ubijanja u Povijesti nasilja, a najmučnije je prvo ubojstvo ko- 
je зе događa na recepciji pretvorenoj u grobnicu. Po svojoj nečuvenoj 
brutalnosti ovaj uvod u spektakl — i zabavu - smrti nagovještava da Cro- 
nenbergov film nije uobičajen krvavi izlet. Vrlo brzo uočavamo da u Povi- 
jesti nasilja nema ničega uobičajenog ili rutinskog. Isprva je to stereoti- 
pan žanrovski film (ili izbačeni dio iz Pulp Fictiona), a poslije postaje sve 
jeziviji i grublji. Majstor sukobljenih, proturječnih raspoloženja, Cro- 
nenberg je već poznat po okretanju žanra naglavačke, posebice filma 
strave i užasa. Primjenjuje svoju inteligenciju i genijalnu vještinu na ak- 
cijski film poput francuskog dekonstrukcionista koji se povremeno laća 
posla Johna Wooa. 

Ubojice naposljetku dobiju svoje, kao što to uvijek biva sa čudovišti- 
ma iz holivudskih filmova, a zasluženo im vrati naizgled besprijekorno 
ispravna i nježna osoba: Tom Stall. U sretnom braku s neodoljivom i 
atraktivnom Edie (Maria Bello) i s dvoje prekrasne djece, tinejdžerom 
Jackom (Ashton Holmes) 1 plavokosom Sarom (Heidi Hayes), Tom je vlas- 
nik zalogajnice iz požutjele naslovnice Saturday Evening Posta u ugodnu 
i uspavanu gradiću šćućurenom u starom filmskom studiju. Stanovnici 
ovog grada pozdravljaju se smiješkom ili podignutom rukom, a mladi 
dijele sok poput Mickeyja i Judy. Nigdje na vidiku nema Wal-Marta ili 

McDonaldsa — nema daskama zakrpanih izloga, odlagališta otrovnog 
otpada, očaja, propalica, zlih ljudi. 

Iako znak iznad ulaznih vrata Stallove zalogajnice obećava “prija- 
teljsku uslugu”, zlikovci dobivaju sasvim drugačiji tretman kada jedne 
večeri navrate. U brzoj sceni koja ostavlja rupu u filmskom liku kao i na 
mirnim gradskim fasadama, Cronenberg shvaća da može natpucati Wooa 
i još neke svojom senzacionalnom koreografijom pucnjave. Obojica de- 
speradosa pogibaju - Cronenberg se zadržava nekoliko neugodnih se- 
kundi na osakaćenom licu jednoga od ubojica - a Toma proglašava “ame- 
ričkim herojem“. Ubrzo dolaze novinari i tri muškarca (uključujući i Eda 
Harrisa) čije nam sunčane naočale, crna limuzina i način govora nago- 
vještavaju da više nismo u Kanzasu (ili u Hollywoodu), već negdje sjever- 
no od Mullholland Drivea Davida Lyncha i podosta zapadnije od Do- 
gvillea Larsa von Triera. 

Kao i ta dva filma, Povijest nasilja istražuje mit 1 značenje Amerike (ili 
barem reprezentativni uzorak) kroz njezine snove, noćne more i prisilna 
ludila. Ali, Lynch u pravilu nasilje u svojim filmovima nabija erotikom, 
miješajući ruž za usne i krv, von Trier je nedavno pustio didaktici da po- 
razi njegove ideje, a Cronenberg ostaje cool. Zna da nas nasilje u filmovi- 
ma pali: ljubimo se na pucnjavu. Ima nešto nevjerojatno uzbudljivo u 
Tomovu herojstvu, toliko uzbudljivo da je i zarazno, prvo se sin usprotivi 
nasilniku, a nešto kasnije gledamo scenu intenzivnog i grubog seksa u 
kojoj Tomova žena zarađuje masnice. No, ima tu i nečeg nepovratnog i 
razornog. 

Film se mogao zvati i Povijest Amerike, ali tada se Cronenbergova 
umjetnost i svrha ne bi mogli nazvati ideologijom. I dok je film očito 
smješten u mali američki gradić (na granici između Ontaria i Indiane), 
nestvarnost mjestašca otprva ukazuje na to da se ova priča ne odvija ov- 
dje i sada, već u preslici svijeta koja uvelike podsjeća - zamislite — na film. 
Cronenberg, Kanađanin, cilja na ovu zemlju, zasigurno. Ali jednako tako 
cilja па našu ovisnost o nasilju u filmu, o tim zavodljivim samooprav- 
danjima koja nam služe da uveličamo sebe i koja prodajemo svijetu. No, 
da stvar bude još perverznija, što se u filmu više nasilja pojavljuje — s vre- 
menom krv odlazi sve do Philadelphije — to Tom i njegova obitelj postaju 
realniji. Ubija, dakle jesu. 

To zvuči mnogo mračnije ili u najmanju ruku mnogo bezdušnije 
mračno nego ono što ovaj pametni, dovitljivi i često urnebesno duhovit 
film prikazuje. Ukrašen demonskim humorom (znak “živi mamac? па 
mjestu ubojstva), uz izvrsne izvedbe svih glavnih glumaca, uključujući i 
ugodno iznenađenje, Williama Hurta, koji poslije u filmu izvodi prekra- 
san umjetnički performans, Povijest nasilja je naišao na Cronenberga u 
izvrsnoj kondiciji. Malo je suvremenih redatelja koji znaju više o ero- 
tizmu nasilja u filmu od ovog filmaša koji jednom scenom može zavrtjeti 
glavom i ubrzati puls. Još manje redatelja priznaje da izraz “to je samo 
film” nije samo znak nepovjerenja, već i izraz lažne utjehe. Filmovi, kaže 
Cronenberg, stvaraju značenje: zabavljaju, dakle jesmo. 


KENT JONES 


ljubavi 
i gradu 


— Wong Kar-wai 
In the Mood for Love 


Ono što njegove filmove čini posebnima, i ono što Wong Kar-waija čini 
filmskim Jimijem Hendrixom, jest način na koji je svaki emotivni ton 
stopljen s vrtoglavom bojom i pokretom gradskog života 


ovori se da je Wong Kar-wai svojom najnovijom urba- 
nom fantastikom o dvoje susjeda čiji su supružnici lju- 
bavnici, filmom Raspoloženi za ljubav (In the Mood for 
Love), učinio pomak u odnosu na dosadašnji rad. Za lju- 
bitelje je to dobrodošao povratak kontemplativnom tonu 
iz filma Divlji dani (Days of Being Wild) iz ranije melankolične faze. Isti- 
na. Ovdje je kamera smirenija negoli je to slučaj s taktilnim subjektivnim 
kadrovima snimanima iz ruke u prethodnim filmovima, a ono što mu je 
zajedničko s Divljim danima je viskontijevsko uranjanje u ambijenti 
običaje Hong Konga iz ranih šezdesetih. Ali po svemu drugome je novi 
film potpuno dosljedan redateljevoj putanji od Chungking Expressa. 

Posebice posljednjih nekoliko filmova podsjeća na izlete u otkrivanje 
opasnog međuljudskog prostora na kojima redatelj okida živopisne 
fotografije emotivnih barijera. Wong Kar-wai je usavršio mrežnu tehniku 
koja kao da uisto vrijeme zadire u i juri pored strategija izbjegavanja i 
igranja igrica koje ponavljaju usamljeni pojedinci i parovi (ponekad se či- 
ni da se radi o zdravijem, senzualnijem Egoyanu). Nimalo neuobičajeno 
za modernog redatelja, pokazuje manje sklonosti prema emocionalnoj 
gradaciji i razvoju nego prema grubom, oštrom portretiranju emocija 
kao radnji. Njegovi filmovi sačinjeni su od trenutaka koji kao da su istr- 
gnuti iz vremena, kao da ih je skoro propustio. 

Ono što njegove filmove čini posebnima, i ono što Wong Kar-waija či- 
ni filmskim Jimijem Hendrixom, jest način na koji je svaki emotivni ton 
stopljen 5 vrtoglavom bojom i pokretom gradskog života. Kao filmašu 
grada nema mu ravnoga. Grad doživljava kao nešto više od dokaza za- 
padnjačke infiltracije (Edward Yang), od fizičke cjeline koja ima utjecaj 
na čovjeka (Tsai Ming-liang), ili romantičnog spremišta snova (Woody 
Allen). Doživljava ga — bez imalo krivnje — kao prirodno stanje suvreme- 
nog čovjeka, koje se kreće pravilnom brzinom, a smiren ritam seoskog ži- 
vota smatra prošlošću. I baš poput Hendrixa koji nikad ne ostaje bez tri- 
kova, efekti se pretapaju jedan u drugoga nemjerljivom tečnošću; a gle- 
datelj/slušatelj nakratko otputuje u raj. U trenucima poput ubrzane vož- 
nje Tonyja Leunga nadzemnim vlakom kroz svjetlucavu noć Taipeija na 
kraju filma Sretni zajedno (Happy Together), pitanja predočavanja nesta- 
juigledanje filma vodi k čistoj ekstazi. Poput Tarantina i Wendersa, dru- 
ge dvojice redatelja s karakterističnim vizualnim stilom, Wong Kar-wai 
neprestano stremi prema nebu, ispaljujući svoj jedinstven, moderan ob- 
lik filmske ljepote iznad filmske priče poput vatrometa. Ono što ga čini 
uistinu iznimnim redateljem činjenica je da njegov spoj brzine, boje i vi- 
zije, uvijek povezan sa željom, diktira i formu i temu njegova djela. 

Fluidnost je još uvijek prisutna u navodno “klasičnom” Raspoloženi 
za ljubav, baš kao što je i spajanje emotivnog i fizičkog (u smislu urba- 
nog) prostora. Ovaj put redatelj nalazi brza rješenja za etiketu, ugladeno 
ponašanje, pristojnost, zatomljene osjećaje, koji su brzo ali živopisno 
opisani. Vrlo rano gledamo upečatljivu scenu (jednu od mnogih) u kojoj 
gđa Su, Maggie Cheung, sjedi u punoj sobi svojih susjeda, u pčelinjaku 
aktivnosti, i ležerno čita novine. Na licu joj је lažan osmjeh kako bi odala 
dojam mira. Drži se uspravno, leđa su povijena i jedva da dotiču naslon 
stolice. S druge strane, nosi haljinu u kojoj je praktički nemoguće osjeća- 


FILMSKA KRITIKA DANAS 


IN THE MOOD ise udobno. 


ұлы 7 


KENT JONES: Oljubavi i gradu 
(Wong Kar-wai: In the Mood for Love) 


U svijetu Hong Konga 1962. godine, koji je toliko prenapučen da ljudi 
iznajmljuju sobe u stanovima parovima srednjeg staleža, i u kojem stariji 
motre na mlađe poput jastrebova s kulturalno predodređenim autorite- 
tom, izgled je itekako važan. Izolirajući male fizičke događaje u hodnici- 
ma, sobičcima, restoranima, uredima, na ulicama, film izravno pogađa 
osjećaj da uvijek treba staviti dobru masku, biti na oprezu da ne razoča- 
rate druge. Ovaj put gledatelja ne vodi divan nemir kamere (najbolje pri- 
kazan 1995. godine u Palim anđelima) ili vizualna shema koja podsjeća 
na Polaroid, a koja je dosegnula vrhunac u Sretni zajedno. 

U tome je filmu kamera Chrisa Doylea nagoviještala veseliji, moder- 
niji kolorit Roberta Franka (Doyle je jedan od dvojice snimatelja navede- 
nih u špici filma Raspoloženi za ljubav, a pitanje je koliko je njegovoga 
preživjelo do posljednje verzije). Međutim, Wong Kar-waijeva vizualna 
glazba nije nestala — ona je samo izraženija ovaj put, više ritmična nego 
melodična. Film se kreće eliptičnom potajnošću. Vrlo je često boja odjeće 
koju nosi Maggie Cheung jedini znak da je vrijeme prošlo: nosi istu halji- 
nu mandarinskog stila, ili cheongsam, kroz cijeli film, i ukoliko se ne 
prati pažljivo, možda se neće ni primijetiti da promjena iz plave u crvenu 
ili zelenu upućuje na to da su prošli dani, tjedni, ponekad mjeseci. 

Ta strategija svaki trenutak čini emotivno važnim. Kad gledate 
Cheunginu gđu Su i gospodina Chowa Tonyja Leunga, počinjete se pita- 
ti: koliko toga se promijenilo s vremenom, a koliko toga je ostalo isto? 
Koliko će puta ovi dragi, pošteni, samozatajni ljudi nadomjestiti svoju 
čežnju - za supružnikom, jedno za drugim, za emotivnom slobodom — 
još jednim ritualnim odlaskom u lokalni dućan s brzom hranom nakon 
kojeg slijedi samotna noć? Svaki Wong Kar-waijev film dragocjen je na 
svoj način. Ovaj je skučeniji u pogledu prostora (gotovo sami interijeri) i 
vizualnog fokusa nego bilo koji drugi. U prošlim je filmovima bilo 
uzbudljivo pitati se gdje će kamera sljedeće sletjeti, bila je uzbudljiva 
spoznaja da će scena vjerojatno završiti u prostornoj konfiguraciji koja će 
se bitno razlikovati od one u kojoj je započela. Velik dio filma Sretni za- 
jedno također se odvija u zatvorenom prostoru, ali Doyleova kamera pro- 
nalazi toliko čuda da se gledatelju interijer čini prostranim poput prašu- 
me. U Raspoloženima za ljubav kamera je smirena te mora neprestano 
ponavljati iste subjektivne kadrove kod radnji i ponašanja koja se pona- 
vljaju poput glazbenih refrena — Leung i Cheung kucaju jedno drugome 
na vrata, razgovaraju sa supružnikom onog drugog koji je izvan kadra, 
Leungova žena koja se letimično pojavi iza pregrade hotela u kojem radi, 
Cheung silazi niz stepenice dućana s brzom hranom i briše znoj sa čela. 

Ali čak je i unutar zatvorenih simetrija na filmu (koje zamjenjuju 
Wong Kar-waijev žaloban voice over kao sredstvo strukturiranja) svaki 
kadar samozatajno uzbudljiv. Cheung prolazi rukom preko suprugovih 
leđa dok on igra mahjong, zatim mu sjeda na rub stolice, u usporenoj 
snimci: tužan, graciozan trenutak u kojem linija njezina tijela odaje že- 
nu koja preuzima ulogu brižne supruge koja se divi svom supružniku. 
Paleta boja možda je suženija nego u prethodnim filmovima (mnogo je 
sive, bijele i bež, s debelim potezima crvenom), ali svaki predmet sjaji 
življe nego ikada dosada. U dramaturškom smislu Raspoloženi za ljubav 
ne razlikuje se mnogo od Sretni zajedno u kojem su kadrovi jednako pu- 
ni, slučajni i improvizirani. Ponovno je struktura tema i varijacije; po- 
novno je fokus na nesreći ljubavnog para. 

KENT JONES: Oljubavi i gradu 
(Wong Kar-wai: In the Mood for Love) 


Raniji se film bavio dvjema mušičavim dušama koje su bile u dilemi 
da li da ostanu skupa ili da se raziđu. Novi film tematizira dvoje ljudi ko- 
ji su svoje identitete izgradili na temeljima ljubaznosti, koji se odjednom 
nađu nasukani i ovisni jedno o drugome, ali koji su u konačnici previše 
zakočeni da bi se prepustili romansi. I dok je Sretni zajedno većinom sa- 
činjen od Liu-faiova i Ho-pingina plesa predanosti i odbacivanja, Raspo- 
loženi za ljubav prepušten je plesu čežnje i straha gospodina Chowa i 
gospođe Su koji je zanimljivo izlomljen pomoću neobičnog dramaturš- 
kog sredstva: oboje preuzimaju ulogu supružnika onog drugog, kako bi 
shvatili vezu, ili možda (namjerno? nesvjesno?) u nju ponovno unijeli di- 
namiku. Svi su drugi likovi — Li-zhenin šef ženskar, Chowov bezbrižni 
prijatelj, glasna stanodavka ("Mlade žene ne bi smjele biti vani tako kano 
— ljudi će se početi pitati“) - sateliti, a supruga i suprugu gotovo i ne vidi- 
mo, njihovi glasovi u offu daju ritam filmu koji više podsjeća na prekras- 
nu glazbenu improvizaciju nego na naraciju - Wong Kar-waijev Blue in 
Green. 

U oba je filma oslonac na jednom liku. Sretni zajedno je Leungov 
film, ali Raspoloženi za ljubav pripada Cheung koja obasjava film kao što 
polarna zvijezda obasjava zimsko nebo. Cheung je jedna od rijetkih 
suvremenih glumica koja svoju fizičku ljepotu shvaća kao sredstvo izra- 
žavanja i koja ima inteligenciju i intuiciju da je može odvesti u pravom 
smjeru. Potiskivanje je često portretirano na filmu, ali rijetko kada tako 
cjelovito i snažno kao u ovom. 

Glumiti za Wong Kar-waija cjelovito je iskustvo — budući da nema 
scenarija, glumci i redatelj stvaraju u isto vrijeme likove, dramaturški luk 
te novi izražajni rječnik. Cheung i Wong Kar-wai okarakterizirali su Su 
Li-zhen tako graciozno i laskavo kako nismo mogli ni zamisliti. Odjeća 
čini Li-zhen čak i više nego Leung Chowa, kose pune gela i u besprijekor- 
noj građanskoj odjeći: odjeća diktira njene kretnje i krutu napetost koj- 
om nadomješta bijes i želju. Cheung je svjesna da se mašinerija potiski- 
vanja ne može tako lako otkriti, već samo nazrijeti kroz težak napor ko- 
jeg lik koji tumači ulaže u to da nastavi dalje (usporedbe radi, Leung po- 
nekad igra ulogu gospodina Poštenjaka previše naglašeno). Ona razumije 
da ima nešto tužno u tome da si "dobra osoba“. U jednom kasnijem tre- 
nutku uokvirena je prozorskim okvirom, precizno kao što je Dietrich bi- 
la uokvirena sjenama u završnoj molitvi u Shanghai Expressu. To je por- 
tret ljepote na usluzi nezahvalnu cilju: navući veo preko srca koje se žrt- 
vovalo za sreću drugih. Gluma Maggie Cheung uistinu je vrhunska i mo- 
že samo posramiti toliko razvikanu nagradu za najbolju glumicu u 
Cannesu. 

Raspoloženi za ljubav razlikuje se od Sretni zajedno po nedostatku 
fokusa i završetka. Što se novi film više odmiče od ključne dileme iz natr- 
panog stana, to raspršeniji postaje. Chowov odlazak u Singapur čini se 
nemotiviranim, baš kao i Li-zhenin tajni posjet njegovu stanu dok je on 
na poslu. To je krajnja "skoro situacija“ u filmu, završnica cijelog niza 
”skoro“ intimnih trenutaka u kojima osjećaj za ispravnost pobija strasti. 
I to bi bilo savršeno kada bi ovo bio samo još jedan film o dvoje ljudi koji 
ne spavaju zajedno. Međutim, podosta je složenih slojeva među ovim li- 
kovima. Jesu li zaista zaljubljeni jedno u drugo? Ili su zaljubljeni u idea- 
lizirane predodžbe o svojim supružnicima koje projiciraju jedno na dru- 
go? Ш su samo prijatelji koji dijele potrebu za ljubavi i društvom u 

apstraktnom smislu? Film razmatra sve ove mogućnosti i na svom vr- 
huncu ukazuje na to da sve one paralelno postoje. Ovaj delikatan, i ne baš 
kratak susret, koji su i Chow i Li-zhen vjerojatno davno zaboravili (posto- 
ji snažan osjećaj da se sva radnja pamti — taj osjećaj je povezan s nepre- 
kidnim kretanjem prema naprijed u filmu), zaslužuje da ga se izvuče iz 
pepela vremena, na isti način na koji je i sama priča prosijana iz bes- 
krajnih mogućnosti koje je Wong Kar-wai odbacio tijekom epskog sni- 
manja. Sve je tu, ali potrebno je malo otmjenog intelektualnog rada kako 
bi se povezalo. Pred kraj, kada smo već skočili u nesretnu 1967. godinu, 
Li-zhen se vraća u svoj stari stan s djetetom. 

Nekoliko mjeseci poslije Chow dolazi u posjet njihovoj nekadašnjoj 
gazdarici koja je otišla u Ameriku. Rečeno mu je da u njezinu nekadašn- 
jem stanu sada živi žena sa sinom. Ne razmišljajući o tome, odlazi. Taj 
skori susret je izlizan i instantan način na koji se publici lomi srce, a u 
ovom filmu djeluje neprikladno — kad bi se ponovno sreli, što bi rekli jed- 
no drugome? Bi li spavali zajedno? Ili bi i dalje bili pristojni? A što se tiče 
kode, kada Chow svoje tajne šaptom prenosi napuštenu hramu Angkor 
Wata, to i nema neku težinu (nevjerojatno, ali postoji i "Reci svoju tajnu“ 
sekcija na službenoj web-stranici filma). 

Neki smatraju da su prostorne, geografske i ritmičke promjene izvrs- 
ne. Meni se čini da se radi o neuspješnoj verziji izleta kroz Taipei iz 
Sretni zajedno, jednako promašeno kao što je promašen bio i predložak 
po pitanju novca. Na neki način Raspoloženi za ljubav nastoji ponoviti 
slično improviziranu završnu formu filma Sretni zajedno: dinamika jed- 
nog para zamijenjena je dinamikom drugog; Hong Kong uoči lipnja 
1997. godine postaje Hong Kong uoči Kulturne revolucije i rata u Vijetna- 
mu; podzemna željeznica u Taipeiju postaje kambodžanski hram; slapo- 
vi Iguazu odgovaraju tajnim čežnjama zaključanima u srcu Li-zhen, ali 
čežnjama koje odaje njezin odviše elokventan govor tijela i žaloban po- 
gled. Ali, ako je ideja povratka kući odjeknula u geografskom dislociran- 
ju u Sretni zajedno, ideja napuštanja nije postignuta istim sredstvom u 
Raspoloženi za ljubav u kojem bi prikladnija završnica bila staccato po- 
kret, nagli prekid. S druge strane. Zašto se žaliti? To je najviše što film 
može postići u pogledu intoksikacije, nijansiranja i osjećaja tuge. 

Prošlo je već neko vrijeme otkako je Wong Kar-wai prvi puta bacio ča- 
ri urbane melankolije na najpustolovnije američke ljubitelje kina. Kada 
је sredinom devedesetih iznjedrio Chungking Express, imali ste osjećaj 
da nalazite svjež signal na novoj frekvenciji: njegov način snimanja kao 
da je bio navođen zavodljivom potrebom da poveže točke gledišta reda- 
telja, snimatelja, usamljena junaka, gledatelja i ekrana u super osjetljivu 
jedinku. Wong Kar-wai izvrsno je surađivao s Chrisom Doyleom (ustvari 
je tu i treći, manje razvikan tihi partner: scenograf William Chang). Mla- 
di redatelji diljem svijeta htjeli su raditi s Doyleom — ali i mnogi stariji. 
Njegova je filmska slika imala osobnost, pa čak i vlastiti um. Zaljubljeniji 
početnici htjeli su biti Wong Kar-wai, zgodan tip koji nosi sportske ko- 
šulje u raznim bojama i vječito se smiješi iza tamnih naočala, koji filmove 
radi u letu polazeći isključivo od inspiracije, poput slikara, kipara ili 
koreografa. 

Sada, 2000. godine, njegova je modernost stvar prošlosti, imitatori 
koji su htjeli usavršiti efekt zamućenog pokreta Chungking Expressa do- 
šli su i prošli, a Wong Kar-wai nije postigao učinak kakvom smo se svi na- 

dali na američkom tržištu: to je tajna koju ljubitelji kina nikad nisu htje- 
li držati za sebe. Za one koji vole njegove filmove teško je odvojiti filmove 
od legendi koje su u pozadini: suludi planovi financiranja, beskonačna 
snimanja, strpljiva i predana ekipa, sati i sati snimljenog, a poslije odba- 
čenog materijala, maratonske montaže radi rokova Cannesa. Teško je ne 
sagledati svaki film kao krajnji rezultat dugog, herojskog poduhvata. A 
priče i mitovi nadahnjuju ih određenim interaktivnim sjajem. Negdje 
postoji još neki svemir u kojem je lik koji tumači Stanley Kwan u Sretni 
zajedno živ і zdrav iu kojem su se Maggie Cheung i Tony Leun prepustili 
strastima. Siguran sam da su ti trenuci i likovi jednako potpuno ostvare- 
ni kao i oni iz završne verzije filmova. Riječ je o odviše velikodušnom 
umjetniku koji skuplja ukrasne note, a svojim gledateljima daruje goto- 
ve filmove i sage o njihovu nastanku. 

hvatiti 
predatora 


— David Fincher 
Zodiac 


Film o serijskom ubojici koji ustvari nije o serijskom ubojici, policijska 
istraga koja više govori o psihologiji postupka, nego o čovjeku koji je 
predmet istrage. Zodijak je zapanjujuće složen informacijski sustav 
izložen radi našeg promatranja. To je epska priča, refleksivna analiza o 
tome kako jedan luđak pokreće lavinu podataka koja uskovitla i potopi 
tri različita entiteta: medije, policiju i život jednog čovjeka 

nezaboravnom Zodijaku ističu se tri kadra. Prvi vidimo 

vrlo rano i predstavlja vrhunac živahnog uvoda u jedno 

od primarnih mjesta radnji u filmu, urede redakcije San 

Francisco Chroniclea. Klizeći hodnicima mekoćom koju 

biste i očekivali od redatelja, Davida Finchera, i snima- 
telja, Harrisa Savidesa, kamera prati predmet u pretrpanim poštanskim 
kolicima. Prvi je kolovoza 1969. godine. Stiglo je prvo od mnoštva pisama 
i kriptograma koje će serijski ubojica koji se naziva Zodijak poslati na ad- 
resu novinske redakcije. 

Drugi je kadar, snimljen iz helikoptera ili možda digitalno složen, 
pogled iz zraka na taksi koji vozi San Franciscom. Počevši od križanja 
Ulice Mason i Ulice Geary, kamera iz ptičje perspektive slijedi vozilo do 
križanja Ulice Washington i Ulice Cherry, a u tom trenutku putnik, Zodi- 
jak, ubija vozača, Paula Steina. Glazbena pozadina ove sekvence, uobliče- 
ne nizom prijelaza čija je svrha prelomiti prostor, bestjelesni su glasovi 
koji dopiru s radijske emisije kojoj je tema čovjek - medijski fenomen — 
koji je strah i fascinacija grada. 

Treći kadar, koji stiže negdje na pola filma, analizira temu prvih dva- 
ju kadrova i samog Zodijaka: odnos čovjeka i medija. Prošlo je nekoliko 
godina; broj žrtava je narastao; pisma su se nagomilala. Inspektor za 
umorstva, Dave Toschi (Mark Ruffalo), i njegov partner, William 
Armstrong (Anthony Edwards), nisu uspjeli pronaći osumnjičenika una- 
toč uloženim naporima. Kamera ih slijedi kroz urede Policijske uprave 
San Francisca, druge ključne lokacije u filmu. Vidimo gomilu slova, fraza 
i simbola iz Zodijakovih pisama, glavni likovi doslovce su uronjeni u 
tekst, što dosad nije dalo nikakve rezultate. 

Toliko zasad: Slijedi još mnogo toga. U trajanju od preko dva i pol sa- 
ta, ovaj nemilosrdno brz film nabija svaku minutu maksimalnim brojem 
detalja. Vrtoglavo zgusnut, krajnje zamršen, Zodijak je, odmah iza JFK-a, 
policijska istraga natrpana najvećim brojem podataka, mada suzdržaniji 
u pogledu teoretiziranja. Scenarij koji je detaljno razradio James Vander- 
bilt adaptacija je nekoliko knjiga Roberta Graysmitha (kojeg ovdje tuma- 
čiJake Gyllenhaal), karikaturista u Chronicleu koji se uhvatio slučaja Zo- 
dijakina kraju od njega napravio svoje životno djelo. Sve je uspoređeno s 
provjerljivim izvorima, a zatim uprizoreno na krajnje vjeran i precizan 
način; primijetite kako se Fincher opire dramatizaciji događaja iz Steino- 
va taksija držeći se svog poznatog puta prikazivanja. Posljedica je ples 
empirizma, monumentalno štrebersko veličanje ispitivanja činjenica, 
nagađanja, izvođenja zaključaka, provale kodova, bilježenja, vještačenja, 
grafologije, analize otisaka prstiju, ishođenja sudskih naloga, svjedočen- 
ja, telefonskih poziva, novinskih izvješća. “Imao sam osjećaj da sam za- 
peo na tri sata u arhivu“, žalio se gledatelj. Upravo tako! 

Zadivljujuće ostvarenje koncentracije, Zodijak je potpuno zreo tri- 
kadrova. Njihovo eksplicitno majstorstvo nadilazi vizualni domet filmo- 
va poput Sedam, Klub boraca ili Soba panike. Mehaničan kakav zna biti, 
Fincher brine i za dramatiku: snažni osjećaji, raspleti, pompoznost, kiće- 
nost. Zodijak se, s druge strane, odvija staloženo poput dvanaestotonske 
suite za glasovir, kreće se distanciranom, matematičkom preciznošću 
sposobnom za različitosti i nijansiranje, a koju kontrolira stroga discipli- 
na. To je film koji ne podiže glas jer mora govoriti jasno i pozorno. Ima 
nevjerojatno puno toga za reći. 

Ako pitate Finchera, reći će vam da je samo htio ispričati strašno dob- 
ru priču. Misija ostvarena. Međutim, njegova nepretencioznost i odluka 
da iznese činjenice na najekonomičniji i najobjektivniji mogući način da- 
ju Zodijaku integritet. Kao kriminalistička saga, novinska drama i povi- 
jesno svjedočanstvo sasvim dobro funkcionira, a kao alegorija života u in- 
formacijskom dobu, film me oduševio. 

Medij je poruka u Zodijaku. To znače ona tri kadra i zato su prikaza- 
na s dodatnim retoričkim naglaskom; Zodijak nikad ne dobiva subjekti- 
van kadar koji bi zgrabio pozornost gledatelja, ali zato njegova pisma do- 
bivaju. Film o serijskom ubojici koji ustvari nije o serijskom ubojici, poli- 
cijska istraga koja više govori o psihologiji postupka, nego o čovjeku koji 
je predmet istrage. Zodijak je zapanjujuće složen informacijski sustav 
izložen radi našeg promatranja. To je epska priča, refleksivna analiza o 
tome kako jedan luđak pokreće lavinu podataka koja uskovitla i potopi 
tri različita entiteta: medije, policiju i život jednog čovjeka. Zodijak vraća 
film o serijskom ubojici njegovim korijenima iz filma M Fritza Langa ko- 
jije jednako posvećen tehnologiji, simbolima, prostornim obrascima, ko- 
munikacijskim sustavima. 

Svatko tko očekuje da će ga proći trnci kao za gledanja Sedam ili psi- 
hološku dramu Grand Guignola duboko će se razočarati. Međutim, ono 
što je zajedničko ovim filmovima jest poimanje zlikovca kao neizostavne 
manifestacije uzburkanog duha vremena. John Doe iz Sedam želi kazniti 
pokvaren i apatičan moderni svijet kroz neku vrstu radikalne instalacije / 
umjetničkog performansa; publika koja razumije i koja je šokirana nje- 
govom razornom smionošću ključna je komponenta tog projekta. Njego- 
va je provokacija u osnovi izrazito uvrnuta potreba za publicitetom. “Ra- 
di se o duševno bolesnim ljudima," opirao se Brad Pitt, gnjevna usijana 
glava. “Radi se o ljudima koji su jebeno ludi.” “Ne, ne radi”, odgovara mu 
Morgan Freeman, detektiv zasićen životom. “Radi se o svakodnevnom 
životu.” 

Ako ga usporedimo s kolegama iz kategorije filmova o serijskim ubo- 
jicama, Zodijak je djelomično podbacio. Njegova snaga proizlazi iz mar- 
ketinga upotpunjenog kićenim logotipom. “Kod Zodijaka nas ne zapa 
njuje to što je on činio, već način na koji je uzburkao javnost”, komentira 
Fincher. “Sama slova su čudesan grafički primjer. Ne možemo maknuti 
pogled s njih. Ona su razlog zbog kojeg još uvijek govorimo o tom tipu, a 
ne broj žrtava.” Poput Johna Doea iz filma Sedam, Zodijak je motiviran 
publicitetom; najintrigantniji detalj u cijeloj priči nije ono što je učinio 
razmjerno malom broju provjerenih žrtava, već vjerojatnost da je preuzi- 
mao odgovornost za umorstva o kojima bi čitao u novinama. “Što sigur- 
no znamo o Zodijaku?”, pita lik na kraju filma. “Da čita Chronicle.” 

To objašnjava zašto Zodijak manje zadire u unutarnji svijet svojih li- 
kova, a više promatra njihove operativne uloge u širem fenomenu. Fin- 
cher zakida gledatelje za snažnog glavnog junaka s kojim bi suosjećali. 
Možemo reći da je u najmanju ruku u jednakoj mjeri zainteresiran za žu- 
to-sivu shemu ureda redakcije Chroniclea kao i za psihološko nijansiran- 
je glavnih junaka. “Fincher boja ljudima“, žalio se Gyllenhaal nedavno za 
The New York Times. “Teško je biti boja.” Ne znači to da je Zodijak nehu- 
man, već samo da jednaku pozornost pridaje cijelom platnu, velikoj slici; 
radi se o panorami, a ne o portretu. 


18 


FILMSKA KRITIKA DANAS 


S engleskoga prevela 
Sandra Palihnić 


Objavljeno u Philip Lopate, 
ur. American Movie Critics. 
An Anthology from the 
Silents Until Now. The 
Library of America, 2008. 


Domišljata filmska priča kakvu već dugo nismo vidjeli, Zodijak je 
strukturiran u tri dijela a da nije prilagođen konvencionalnom slijedu 
filmske priče u tri čina. U prvom dijelu detaljizirani su učinci Zodijaka 
na medije, filtrirani kroz iskustva Graysmitha i Paula Averyja (Robert 
Downey Jr.), iscrpljenog reportera zaduženog za praćenje priče. Prvi dio 
završava tako da ubojica medijima razbija osjećaj nedodirljivosti: Zodi- 
jak šalje osobno Averyju pismo i komad tkanine natopljene krvlju. 

Drugi dio bavi se policijskom istragom u kojoj mnoštvo indikativnih 
dokaza upućuje na Arthura Leigha Allena (John Carroll Lynch) koji je bio 
osuđen za zlostavljanje djece, a sada radi u naftnoj rafineriji. Zodijak 
uvjerljivo ukazuje na njegovu krivnju premda je mehanizam zlodjela 
ovdje važniji od pitanja tko je stvarni počinitelj. Dok je prvi dio razmat- 
rao manipulaciju medijima, drugi dio ocrtava granice mogućnosti pro- 
vedbe zakona, ograničenja tijekom policijskog postupka kojemu je 
suđeno da ostane neriješen. Taj dio završava premijerom Prljavog Harry- 
ja 1971. godine, filma koji utjelovljuje sve mitove Zodijaka. “Uhvatit ćete 
ga”, kaže Graysmith Toschiju u predvorju. “Ne”, odgovara ovaj rezignira- 
no. “Već su počeli praviti filmove o tome.” 

Do ulaska u treći dio opseg informacija nas već iscrpljuje—a to je i 
smisao. Zodijak završava Graysmithovom manijom za pronalaženjem is- 
tine koja ne jenjava. Tek sada, gotovo dva sata od početka priče, dolazimo 
do prepoznatljive ljudske priče. Odgađanje tog trenutka jedan je od Zo- 
dijakovih najpametnijih poteza; do trenutka kad nas se baci u Graysmi- 
thovu dramu već smo zatrpani informacijama gotovo u jednakoj mjeri 
Као і оп sam. 

Toschi samo nominalno ostaje na slučaju. Avery je otišao u mirovinu, 
živi na brodu, posvećen alkoholu. Graysmithovu upornost nalazimo za- 
divljujućom i neshvatljivom. Kao i uvijek, Zodijak uzima danak. Gđa 
Graysmith (Chloč Sevigny) ostavlja Roberta u stanu zatrpanom “Zodija- 
kovim sranjima“; način na koji je izuzeta iz priče od prvog zajedničkog 
izlaska do prekida možda se čini žanrovskim klišeom, međutim to daje 
savršen otrovni smisao filmu s odličnim osjećajem za izostavljanje. 

U završnom dijelu, kako se usmjerava na procese jedinstvene svijesti, 
Zodijak, taj ožiljak koji se i dalje osjeća, funkcionira kao film o vlastitom 
procesu. Graysmithova opsesija odražava se u Fincherovoj; film žustro 
nastavlja skupljajući još činjenica, otkrivajući nove veze, zadirući dublje 
u labirint, hvatajući duha. Redateljeva verzija bit će čudesna- i 
nepodnošljiva. 

Zodijak pokriva više žanrova. Termitska umjetnost par excellence, 
Zodijak ruje zbog rovanja samog, fasciniran svojim detaljima poput Lyn- 
chova Unutarnjeg carstva. Oponaša izgled 35-milimetarskog filma, ali je 
prikladno, i možda neophodno, proizvod high-def-video imaginacije. 
Film funkcionira poput skenera koji se neprekidno kreće naprijed-nazad 
i skuplja, filtrira, digitalizira i pohranjuje širok spektar analognih enig- 
mi. Naslov je mogao biti i A Scanner Darkly. 

“Kraj je za mene bio”, kaže Fincher, “uvijek. U kojem trenutku možeš 
reći da si gotov za danas, Roberte?" Film završava izlaskom Graysmitho- 
ve knjige o Zodijaku, završnim preokretom u teoriji o Arthuru Leighu 
Allenu i setom titlova koji ponovno preokreću tu teoriju. Za Graysmitha 
Zodijak i dalje živi. Autor nam se javio na telefon iz San Francisca i spo- 
menuo Shooting Zodiac (Snimanje Zodijaka), knjigu koja govori o pro- 
dukciji Fincherova filma koju upravo dovršava. 

Izvor Bergmanovih filmova je misticizam: je li odnos Bog-čovj ek i dalje 
održiv? Čini se da je Antonionijev odgovor na to pitanje niječan; smatra 
da se čovjek mora ili naučiti pouzdati u sama sebe ili raspasti; nada se 
mogućnosti nade 

ichelangelo Antonioni talijanski je redatelj koji je 
upravo režirao svoj sedmi film i koji je toliko cijen- 
jen izvan svoje zemlje da je u Londonu već bio orga- 
niziran festival Antonionijevih filmova. U jedanaest 
godina redateljeve karijere nijedan film nije bio pri- 
kazivan u tom gradu. Međutim, napokon stiže Avantura, njegovo šesto 
djelo. 

Već u prvih deset minuta postaje jasno da se radi u djelu oštroumnog, 
nemirnog, nadarenog umjetnika koji nam se obraća kroz finu srž svoje 
umjetnosti. Čak nam se može i “svidjeti” film, no prvih deset minuta 
upućuju na to da je to za ovaj film manje važno. “Svida” nam se Maurice 
Chevalier, no “svida” li nam se Wozzeck ili No Exit? Ako je odgovor da, 
tim bolje, no unaprijed znamo da je to nevažno za njihovo postojanje. 

Ne želim reći da je Avantura neugodno ili nezanimljivo iskustvo: že- 
lim samo reći da ne izlazi na pozornicu poput djevojke koja pleše i pjeva 
u zboru, sa smiješkom na licu, kako bi postala hit. 

Radnja je smještena u današnjoj Italiji. Anna, bogata Rimljanka, u 
ljubavnoj je vezi sa Sandrom, arhitektom od oko četrdeset godina. Odla- 
ze preko vikenda na jahtu - zajedno s Claudijom, Anninom bliskom pri- 
jateljicom — kao uzvanici razuzdane princeze. Brod pristaje na mali otok 
sjeverno od Sicilije kako bi se gosti okupali, a Anna, promjenjiva raspolo- 
ženja i potištena, nestaje. Bezuspješno pretražuju otok; Claudia i Sandro 
prenoće na otoku u društvu pastira, a ostali odlaze obavijestiti policiju. 

Sada se fokus pomiče. Kao i u Gospođi Bovary (primjerice), opažamo 
da je glavni lik iz uvoda iskorišten samo kako bi nas uveo u srce priče, i 
jednom kad nas je ondje doveo, on se povlači. Annu više ne vidimo. Sand- 
ro se sve više mora prisiljavati da izgleda zabrinuto i da je traži; Claudija 
je sve uznemirenija jer njezinu iskrenu zabrinutost za prijateljicu istis- 
kuje latentna želja za Sandrom i podsvjesno shvaćanje da ga sada može 
imati. Prije nego napuste otok — manje od dvadeset četiri sata kasnije — 
Sandro je poljubi i ona shvati je da joj je drago da Anne nema. 

Međutim, i dalje treba poduzeti određene korake. Svi odlaze na Sicili- 
ju slijedeći blijed trag koji ukazuje da je Anna možda pobjegla s nekim 
ribarom. Sandro, u pratnji Claudije, još nekoliko dana posvećuje sve bes- 
mislenijoj potrazi. Tijekom potrage Sandro i Claudija postaju ljubavnici 
te se susreću s princezom hedonisticom i njezinim društvom na svom 
putu za južnu Siciliju. Film završava u raskošnom hotelu u Taormini; 
Sandro je već bio nevjeran, a Claudija mu je već oprostila. Bolje rečeno, 
prihvatila je ono što su morali prihvatiti kako ne bi cijeli život proveli u 
suzama, svađama, besmislenoj borbi protiv svojih naravi te moralnih 
sklonosti njihova vremena. Pomirili su se s time što jesu. 

Oko te spore lutajuće potrage za izgubljenom djevojkom, koja je 
ustvari Claudijino otkrivanje sebe, Antonioni se vrzma svojom kamerom: 
viri, slijedi, zastajkuje kako bi se posvetio prostoru jednom kad se ispraz- 
ni od ljudi. Više se bavi osobnošću, atmosferom i fizičkim svijetom nego 
dramom; i upravo se zato — ukoliko primijenimo konvencionalne stan- 
darde — ponekad čini da je film skrenuo s puta. Međutim Antonioni želi 
iskoristiti jedinstvenu moć filma koja ga razlikuje od kazališta. Mnogi 
vrhunski filmski redatelji (poput Vittorija De Sice) kazališno su nastroje- 
ni; Antonioni nije. On želi iskoristiti filmski medij kao takav, baš kao i ro- 
manopisac čiji fokus nije na priči već na atmosferi i likovima i za kojega 
je tekstura proze jednako važna kao i njezin sadržaj. 

Prema izričito kazališnim standardima ovaj bi film vješt montažer 
mogao vrlo lako skratiti — potraga na otoku, posjet napuštenom gradu, 
poljupci Sandra i Claudije u polju. Međutim kad sve završi, uviđate da bi 
takvo skraćivanje ubrzalo ritam nauštrb namjere. Antonioni želi da se 
uviđanja ovog para odviju u vremenu sličnijem realnom nego scenskom. 
Naravno da se ne radi o stvarnom vremenu jer bismo inače svi morali po- 
nijeti sendviče i dekice; međutim razlika od deset sekundi u sceni je 
ogroman korak prema reprodukciji stvarnog vremena u odnosu na scen- 
ske apstrakcije. 

Priča je tipično antonionijevska. Tema je moral višeg srednjeg staleža 
— ne dovoljno nizak da bi bio stegnut malograđanskim poštenjem i ne 
dovoljno visok da bi bio podložan načelu noblesse oblige. To su Čehovlje- 
vi likovi u današnjoj Italiji; i gledamo ih, baš kao i Čehovljeve likove, ka- 
ko prezrijevaju prije samog pada. Nije slučajno da se već dio radnje odvi- 
jana Siciliji (Siciliji Danila Dolcija! — u kojoj bolest i ukorijenjeno siroma- 
štvo vrište nadomak pozornice). Vrlo važan dio plana je činjenica da se 
Sandru gadi njegov profesionalni uspjeh koji mu je poremetio mladenač- 
ke snove. U razuzdanom skladu sa Sandrovom odlukom da to kompenzi- 
ra kroz zemaljske užitke u najvećoj mogućoj mjeri, susrećemo princezu i 
njezina amija koji joj nezainteresirano zavlači ruku u steznik kako bi po- 
laskao sebi i njoj; te mahnitu ženu iznurena muža koja gladno proždire 
devetnaestogodišnjeg obožavatelja. 

Dio ovoga plana je i Sandrovo prolijevanje tinte po crtežu mladog 
umjetnika te namjerno podbadanje tog podsjetnika na njegovu vlastitu 
mladost kako bi izazvao tuču, a zatim žurni odlazak u hotel kako bi vo- 
dio ljubav s Claudijom i nadomjestio izgubljenu prošlost djelićem 
sadašnjosti. 

Volio bih da nema nekoliko repova (misteriozni brod koji ne vidimo, 
naznaka da krijumčari znaju gdje je Anna). I volio bih da mogu više pisa- 
tio prekrasnim potezima kao što su trešteći kombi iz kojeg dopire popu- 
larna pjesma, koja nas i imanentnost suvremene vulgarnosti vodi и Clau- 
dijinu spavaću sobu; i da mogu više nego samo primijetiti prekrasnu me- 
lankoliju Lee Massari (Anna), osjet života u seksualnom ambijentu koji 
nam prenosi Monica Vitti (Claudia), privlačnu ali ponešto plitku rezigni- 
ranost Gabriella Ferzettija (Sandro). 

U ovom filmu Antonioni je daleko od talijanskih neorealista. Ne želi 
prikazati život kakav jest nego kakvim ga on vidi. U smislu da su njegovi 
filmovi vrlo osobni s obzirom na gledište i stil te poetični a ne naturalis- 
tični, prije ga možemo usporediti $ Bergmanom nego s njegovim talijan- 
skim kolegama. Ali, postoji velika razlika. Izvor Bergmanovih filmova je 
misticizam: je li odnos Bog-čovjek i dalje održiv? Čini se da je Antonioni- 
jev odgovor na to pitanje niječan; smatra da se čovjek mora ili naučiti 
pouzdati u sama sebe ili raspasti; nada se mogućnosti nade. 


23 


PAULINE KAEL 


eobična 
banda 


— Jean-Luc Godard 
Bande a part 


Tuga koja prožima film romantično je žaljenje što više ne možete 
vjerovati u film u koji ste nekoć htjeli uroniti, postati dio prekrasnog 
svijeta ljepote i opasnosti s gangsterima koji su vjerovali svojim 
prijateljima i s kurvama koje se ustvari nikada nisu prodavale. To je tuga 
u trivijalnosti— u odustajanju od nastojanja da se životu u umjetnosti da 
smisao. Godard kao da u filmovima govori: samo je ova vrsta nemoguće 
romanse moguća. Igraš se policajaca i pljačkaša, ali meci te mogu ubiti. 
Njegovi filmovi postaju zaigrane geste, igre u kojima uspijevaš ili gubiš 
sliježući ramenima ili sa smiješkom 

ean-Luc Godard htio je publici dati ono što je željela. Slje- 
deci film trebao je biti o djevojci i pištolju — “Priča s kojom 
ne možeš pogriješiti ikoja će prodati mnogo kinoulaznica.” 
I tako je, poput junaka iz kratke priče The Next Time Hen- 
ryja Jamesa, počeo raditi na umjetničkom djelu koje je pro- 
dalo manje karata nego ijedno dotada. Od onoga što je trebalo biti jed- 
nostavan komercijalni film o pljački nastao je film Neobična banda (Ban- 
dea part), prikazivan u New Yorku samo tjedan dana 1966. godine. 

Dva junaka Neobične bande prvo glumataju junake iz kriminalistič- 
kih, nasilnih filmova, a zatim iste uloge ostvaruju i u stvarnom životu. 
Njihova djevojka, želeći biti prihvaćena, kaže im da se u vili u kojoj živi 
nalazi novac. I gledamo, u strepnji i zbunjeno, kako njih troje izvode pl- 
jačku kao da se to događa na filmu - ili u bajci. Kazneno djelo ne pristaje 
tim sanjarima niti njihovu miljeu: očekujemo da će nam netko reći je sve 
to samo šala. Neobična banda je sanjarenje o gangsterskom filmu kakvog 
bi se studenti u kafiću prisjećali ili planirali - mješavina vrlina gangster- 
skog filma (odanost, hrabrost) i nevinosti, nemorala i neuravnoteženosti. 

Kao da je francuski pjesnik uzeo banalan američki kriminalistički ro- 
man i prepričao nam ga kroz prizmu romance i ljepote koju je iščitao 
između redova; drugim riječima, Godard unosi svoju imaginaciju, po- 
novno stvara gangstera i njegovu prijateljicu pomoću svoga svijeta asoci- 
jacija — vidi ih kao ljude iz pariškog kafića, miješa ih sRimbaudom, Kaf- 
kom, Alisom u zemlji čudesa. Smiješno? Međutim, znamo kako su nam 
strani bili ti filmovi koji su nam hranili maštu i sada postali dio nas. Zar, 
kao djeca, a možda i kasnije, ne romantiziramo jeftine filmske stereotipe 
pripisujući im karakteristike likova iz drugih umjetnosti koji nam raz- 
buktavaju maštu? Zar se sva naša iskustva iz područja umjetnosti i popu- 
larnih umjetnosti koje su jačeg intenziteta od našeg svakodnevnog živo- 
ta ne spajaju u novi svijet mašte? A filmovi su, budući da predstavljaju 
sveobuhvatnu, eklektičnu umjetnost, idealan medij za spajanje naših is- 
kustava i fantazija iz života, iz svih umjetnosti te iz naših zbrčkanih 
sjećanja. Ljudi koji su stvorili stereotipe stvorili su ih iz svojih vlastitih 
izmiješanih iskustava na području povijesti i umjetnosti — kao što su Ho- 
ward Hawks i Ben Hecht napravili Lice s ožiljkom po uzoru na obitelj Ca- 
pone “kao da su obitelj Borgia u Chicagu". 

Distanciranje Godardove mašte izaziva osjećaje nježnosti i očaja koji 
nas više približavaju likovima inspiriranima filmom i naivcima velikih 
očiju nego naturalističnim junacima iz običnih filmova. Zazivaju toliko 
drugih filmskih života koji su u nama zaiskrili; brzi ritmovi i promjenji- 
va raspoloženja naglašavaju prolaznost, nepostojanost. Krhko postojanje 
likova postaje otrovno, uznemirujuće, nostalgično; više nam je stalo. 

Ta nostalgija koja prožima Neobičnu bandu možda proizlazi i iz Go- 
dardova osjećaja za izgubljene mogućnosti u filmovima. Rekao je: “Čim 
dobiješ mogućnost da snimaš filmove, više ne možeš snimati filmove po- 
put onih zbog kojih si poželio snimati.“ Pogađamo, razlog ovome nije sa- 
mo činjenica da Francuzi nemaju gotovo nikakvu mogućnost da snimaju 
velike, skupe filmove po američkom modelu, već i činjenica da kako mla- 
di zaljubljenik u film raste, ako raste u intelektualnom smislu, tako 
uviđa da veliki skupi filmovi koji se danas snimaju nisu vrijedni truda. A 
možda nikad i nisu bili: obilje i rastrošnost koji vam kada ste mladi dje- 
luju čarobno, kao da ste zavirili u svijet Tisuću i jedne noći, postaju ružni 

i zagušujući kada odrastete i kada vidite da se radilo o prevari. Napirlita- 
ne američke noći iz gangsterskih filmova koje su predstavljale čaroliju 
Godardova djetinjstva oblikovale su njegov stil - urbanu poeziju brzine, 
bez primisli, brzog življenja i nagle smrti, bez proširivanja, bez objašn- 
jenja — ali, značenje se moralo promijeniti. 

Umjetnik možda i žali što više ne može osjetiti umjetničke užitke 
svog djetinjstva i mladosti, užitke koji su ga oblikovali kao umjetnika. 
Godard nije, poput stvaratelja hollywoodskih proizvoda, dovoljno nai- 
van (ili ciničan) da napravi remake filmova na kojima je odrastao. 
Međutim, gajeći ljubav prema filmovima pomoću kojih je razvio ukus, 
koristi nostalgiju za starim filmovima kao aktivni element u svojim vlas- 
titim filmovima. Ne negira prošlost koju je nadišao, kao što to mnogi 
umjetnici čine; možda ima dovoljno samopouzdanja da je ne mora negi- 
rati,a možda je još nije dokraja nadišao. Ponovno je uvodi dajući joj novu 
kvalitetu, koristeći je kao zajedničko iskustvo, zajedničku šalu. Igra se 
svojom vjerom i nevjerom i zbog ove zaigranosti njegov se rad može čini- 
ti nesuvislim i beznačajnijim nego što jest: kao da sam umjetnik negira 
bilo kakvu veću namjeru i kao da se samo zabavlja u mediju. Kritičari se 
često žale da ga ne mogu uzeti zaozbiljno; kada uzmete u obzir što sve 
uzimaju zaozbiljno, onda ovo i nije ozbiljan prigovor. 

Budući da nam Godardovi filmovi ne dopuštaju da zaboravimo da 
gledamo film, lako je pomisliti da se samo šali. Međutim, njegovi pod- 
sjetnici imaju suprotnu svrhu. Govore nam da njegov cilj nije samo reali- 
zam, da se životi njegovih likova stalno mijenjaju pod utjecajem njiho- 
vih fantazija. Ako mogu biti namjerno otmjen: cilj mu je poezija realnos- 
ti i realnost poezije. Tako sam to formulirao пе bih li bio ili iritantno pre- 
tenciozan ili liričan — ovisno o vašem raspoloženju i vašem okviru odnosa 
-a Како bih dao kritički ekvivalent Godardovim frazama. Kada pripovje- 
даса Neobičnoj bandi kaže “Franz nije znao postaje li svijet san ili san 
svijet", možemo pomisliti da je to previše nabijeno mitskim povlasticama 
i previše glasan odjek naratora iz Orfeja i Strašne djece, ili možemo zaus- 
taviti dah pred tom ljepotom. Vjerujem da se onima koji su najprijemlji- 
viji u pogledu Godardova pristupa vjerojatno događa oboje. Slično nam 
se događa kad čitamo Cervantesa. Quixote, koji je pomućena uma zbog 
pripovijesti o Vitezu Errantryju, i koji odlazi u borbu protiv zamišljenih 
zlikovaca, predak je Godardovih heroja koji sanjare uz američke filmove 
i gledaju na život kao na borbu između policajaca i pljačkaša. Možda je 
ključna razlika između Cervantesovih komičnih romanci i Godardovih 
komičnih melodrama u tome da Godard možda (kao u Alphavilleu) pati 
od nekih obmana od kojih pate i njegovi likovi. 

Ono što je osobito moderno i uzbudljivo u njegovu radu jest napetost 
između njegova teškog, brzog i staloženog stila i romantičnog značenja 
koje za njega taj stil nosi. To je način na koji on ležerno izostavlja meha- 
ničke scene koje ga ne zanimaju pa je film sačinjen od samih vrhunaca i 
prekrasnih “sitnica”. Godardov stil, ležeran u odnosu na sudbine likova — 
stil preuzet iz američkih filmova i uglađen do intelektualne kvalitete u 
poslijeratnoj francuskoj filozofiji i stavovima — američki je tinejdžerski 
ideal. Biti grub i hladan poput filmskog gangstera, a opet ne biti glup ili 
prost – to je ljepota povlaštene, pametne mladosti. 

Uvijek je izazivalo relativno poštovanje, a ponekad je bilo i moderno, 
odgovoriti na naše vlastito iskustvo na način preuzet iz umjetnosti: pove- 

zati scenu iz cirkusa i Picassa ili reći da vas ljudi u dućanu s gotovom hra- 
nom na Broadwayu podsjećaju na Ensora. Ali donedavno je ljudima bilo 
neugodno ili bi se osjećali superiorno kad bi izražavali svoje reakcije refe- 
rirajući se na film. To je više bilo priznanje nego opis. Godard je ovaj na- 
čin reagiranja otvorio prema novim filmovima u isto vrijeme kada je i is- 
kustvo temeljeno na pokretu pop-arta preuzelo primat u odnosu na is- 
kustvo tradicionalne umjetnosti. Sada — toliko je ubrzana postala kultur- 
na povijest — kada studente pitate što ih zanima, kažu, “Gledam puno 
filmova." Znaju biti toliko ponosni na činjenicu da kompulzivno gledaju 
filmove redom i na činjenicu da su određene filmove pogledali više puta 
da im ne preostaje ništa s čim bi te filmove povezali. Ekran ih je usisao. 

Godardova filmska prošlost dominira nad njegovim osjećajem za sa- 
dašnjost. Zato se njegovi filmovi (i, u manjoj mjeri, filmovi Jacquesa De- 
myja) čine tako novima; to su filmovi koje je snimila generacija koja je 
odgojena na filmovima. Ne mislim da ranije nisu postojale generacije 
filmaša koji su se odgojili na filmu, već mislim da je bila potrebna osobita 
atmosfera koja je zavladala nakon Drugog svjetskog rata da se ljubav pre- 
ma filmovima pretvori u novi i poluintelektualni romantizam. Jed- 
nostavno rečeno, Godard je Scott Fizgerald svijeta filmova, a filmovi su za 
šezdesete godine sinteza onog što je bila umjetnost za generaciju razdob- 
lja nakon Drugog svjetskog rata - pobuna, romansa, novi stil života. 

Svijet filma Neobična banda je ujedno “stvaran” - glavni junaci 
osjećaju, možda čak i umru — i “nestvaran”, jer ne shvaćaju svoje osjećaje i 
smrt ozbiljno, kao da nisu nikome važni. Njihov jedini identitet proizla- 
zi iz njihovih međusobnih odnosa. Što god mi mislili o tome, ovo je 
suvremeno raspoloženje; a Godard, koji to izražava, dio je toga. Ponekad 
se čini kao da ovaj film nema referentnih točaka izvan vlastitih okvira. 
Kada je zamišljeni svijet tako izuzetan kao u Neobičnoj bandi, možemo 
početi misliti da je ta ravnodušnost ili nemogućnost povezivanja s dru- 
gim svjetovima neka vrsta estetskog izražaja i izbor. Tuga koja prožima 
film romantično je žaljenje što više ne možete vjerovati u film u koji ste 
nekoć htjeli uroniti, postati dio prekrasnog svijeta ljepote i opasnosti s 
gangsterima koji su vjerovali svojim prijateljima i s kurvama koje se 
ustvari nikada nisu prodavale. To je tuga u trivijalnosti - u odustajanju 
od nastojanja da se životu u umjetnosti da smisao. Godard kao da u 
filmovima govori: samo je ova vrsta nemoguće romanse moguća. Igraš se 
policajaca i pljačkaša, ali meci te mogu ubiti. Njegovi filmovi postaju zai- 
grane geste, igre u kojima uspijevaš ili gubiš sliježući ramenima ili sa 
smiješkom. 

Negativna posljedica Godardove fiksacije na filmsku prošlost, kako 
otkriva Alphaville, jest da stari filmovi ne daju okvir odnosa prikladan za 
pogled na ovaj svijet. Žao nam je da Godard nije umjetnik koji bi mogao 
pružiti intelektualnu strukturu razmjernu njegovu briljantnom stilu i 
kvalitetom detalja. Jer, naravno, razmišljamo u pogledu remek-djela i 
imamo osjećaj da je on čovjek koji ima dar za remek-djela. No, možda ne- 
ma; možda ima umjetničku vještinu druge vrste. 

Apstraktno nasilje 
homoseksualnog 
odrastanja u 
heteronormativnoj 
Americi 
— Gus Van Sant 
Paranoid Park 


Ono što čini ovaj film različitim i obilježava ga Van Santovim pečatom je 
to što se koristi tehnikom filmskog realizma da bi nas uveo u nadrealno, 
avangardno stanje unutar unutrašnjih krajolika adolescentske muškosti 
te tiho kodira film motivom zamke heteroseksualnosti i užasom 
adolescentnog dječaka koji odrasta unutar heteroseksualne matrice 


FILMSKA KRITIKA DANAS 


aranoid Park Gusa Van Santa definitivno nije prvi film ko- 
jise koristi mrtvim tijelom ili činom nasilja da bi prika- 
zao odrastanje i nasilnost adolescencije na prijelazu u 
zrelost (prisjetimo se filmova River’s Edge i Stand By Me). 
Ono što čini ovaj film različitim i obilježava ga Van Santo- 
vim pečatom je to što se koristi tehnikom filmskog realizma da bi nas 
uveo u nadrealno, avangardno stanje unutar unutrašnjih krajolika ado- 
lescentske muškosti te tiho kodira film motivom zamke heteroseksual- 
nosti i užasom adolescentnog dječaka koji odrasta unutar heteroseksual- 
ne matrice. Istina, film ima zaplet koji uključuje ubojstvo, neke klince i 
skejtborde, no kada se zagledate ispod površine filma, otkrit ćete 
apstraktno nasilje homoseksualnog odrastanja u heteronormativnoj 
Americi. 

Kao što je to slučaj isa mnogim drugim Van Santovim filmovima, 
Alex, adolescent u Paranoid Parku, izuzetno je lijep mladić koji zrači oko 
sebe svu zbunjenost i nered koji čine tinejdžera onime što jest — cvatuća 
seksualnost, zbunjenost, nevinost i neka vrsta seksi nemarnosti. Sva ta 
zaljubljena pažnja koju Van Sant posvećuje Alexu — mnogostruki krupni 
planovi njegovih velikih vlažnih očiju, blago napućene usnice i predivno 
dječački zakrivljeno tijelo – mogu poslužiti kao još jedan primjer Van 
Santovih vježbi iz fetišizma adolescentskih dječaka (sličnih onome na što 
nailazimo u romanima Dennisa Coopera). Neprekidna fokusiranost ka- 
mere na Alexa dovodi nas gotovo neugodno blizu njegove fizičke prisut- 
nosti. Adolescentski dječaci uistinu mogu biti prekrasni i Van Santovo 
prikazivanje istih graniči 5 mekom pornografijom. No, također smatram 
da Van Sant koristi priče kao Paranoid Park u prisjećanju svog homo- 
seksualnog odrastanja u Americi. Van Santova seksualna orijentacija nije 
tajna ine možemo ignorirati queer sadržaj ovog filma. No, ono što čini 
ovu priču ispričanu kroz Van Santov pogled toliko lijepom je način na 
koji uzima uobičajeni realistični američki krajolik, u ovom slučaju Port- 
land u Oregonu, i pretvara ga u neku vrstu estetskog podsvjesnog stanja 
koje nas vodi na putovanje kroz unutrašnjost muške adolescencije. 

Priča Paranoid Parka počinje s Alexovim putom do skate parka koji su 
napravili i posjećuju ga portlandski skejteri. Kasnije Alex upoznaje starijeg 
muškarca, vozi se u vagonu teretnog vlaka i slučajno ubije čuvara. Alexa 
izjeda krivnja i film prati eliptično putovanje kroz Alexovu svijest dok on 
opisuje događaje u pismu. Uzevši u obzir primarnu narativnu strukturu 
filma — Alexov put do skate parka, stariji muškarac i nasilna smrt čuvara — 
ne treba ići pretjerano duboko da bi je se iščitalo kao simbolički prikaz Ale- 
xovog uvoda u gej seksualnost i nasilnost ulaska u homoseksualnost unut- 
ar okvira heteroseksualnih socijalnih normi (npr. čuvar). Van Sant je zasi- 
gurno imao to na umu. Ono što čini ovaj film nečim vrjednijim od uobiča- 
jenih “suočavanje sa svojom homoseksualnoscu” priča je način na koji Van 
Sant prikazuje začuđujuću ljepotu te nasilne prekretnice. 

Njegovo korištenje skate parka samo je po sebe briljantno oruđe. 
Ovdje se Van Sant koristi simbolom apsolutno uobičajenog američkog 
adolescenta — skejtbord — i pretvara ga u predivno apstraktno stanje svi- 
jesti. Paranoid Park nije bilo koji park. Stvorili su ga skejterski otpadnici 
i posjećuju ga autsajderi i osobe s rubova društva. Ulični propalice, urba- 
ni beskućnici, lutalice iz teretnih vagona, anarhisti i ostali skejteri koris- 
te se njime kao alternativnim prostorom u kojem ostvaruju slobodu unu- 
tar sustava pravila i kodova. Uz to, skate park postaje neka vrsta unutra- 

šnje alternativne muške svijesti koju Alex i ostali posjećuju da bi pokuša- 
li održati neku vrstu individualnosti i slobode unutar matrice muškosti i 
heteroseksualnih normi. Sekvence snimljene u skate parku oduzimaju 
dah svojom ljepotom. Dječaci i muškarci lete kroz zrak na svojim daska- 
ma, napuštajući zemlju koja ih veže za društveno uređenje. U svom džin- 
su više nalikuju anđelima nego ljudskim bićima. Van Sant miješa scene s 
predivnom glazbom Nina Rote iz Fellinijevih filmova (Amarcord i Giu- 
llietta degli Spiriti) i provlači kroz te scene muškaraca na skejtbordima 
apstraktnu žensku crtu. Kombinacija vožnje skejtborda, polaganog kre- 
tanja kamere i glazbe iz Fellinijevih filmova pretvara taj obični krajolik u 
alternativnu realnost gdje ostajemo bez daha od promatranja ljepote. 

Korištenje glazbe iz Fellinijevih filmova ne uvodi samo u film žensku 
podsvijest, već i spaja američki film s europskim internacionalnim ar- 
tizmom, što u konačnici stvara neku vrstu hibridnog filma. Van Sant se ko- 
risti konvencijama visoke umjetnosti u prikazivanju uobičajenog svakod- 
nevnog subjekta. Van Santov postupak sa skate parkom (pretvaranje nečeg 
običnog u izuzetno) je njegov nabolji postupak u ovom filmu. Van Santa su 
inspirirali filmovi Bele Tarra te su njegovi zadnji filmovi preuzeli neke od 
tipičnih Tarrovih tehnika. Kao i Tarr, Van Sant se koristi dugim kadrovima, 
prateći šok i raspad izvanjskih predmeta ne bi li tako prikazao unutrašnje 
stanje. Dok Tarrovi likovi hodaju kroz ogromne puste madžarske krajolike 
koji simboliziraju njihov očaj i jalovost, Alex hoda kroz hodnike svoje 
srednje škole među redovima ormara, fluorescentnih svjetala i uglačanih 
podova da bi prikazao adolescentsku unutarnju kozmologiju. 

Dva duga kadra u filmu posebno su impresivna — scena pod tušem і 
prizor seksa s Alexovom djevojkom. U ta dva prizora Van Sant nam prika- 
zuje čitav unutrašnji krajolik i prikazuje neshvatljive događaje kroz poeti- 
ku i apstrakciju koja je toliko značajnija i pregnantnija značenjem od obi- 
čne linearne priče. Te dvije scene pokazuju ogromnu snagu usredotoče- 
nošću na jedan element. U sceni snimanoj pod tušem Alex se pere nakon 
nasilnog incidenta s čuvarom te se kamera više minuta zadržava na njego- 
vom profilu dok mu se voda slijeva niz lice. Voda pritom izgleda toliko 
opipljivo čvrstom da postaje nalik ticalima, stvarnom ekstenzijom Alexova 
tijela. Njegovo lice je skriveno sjenama i vodom te mi čitav taj dugački pe- 
riod promatramo vodu kako se slijeva niz/iz Alexa. Primorani smo kon- 
templirati o oblicima i težini vode te dolazimo do dojma da promatramo 
Alexovu nevinost kako doslovno istječe iz njegovog tijela. Reflektirajući 
svjetlost, voda izgleda gotovo kao živo biće koje napušta njegovo tijelo i is- 
tovremeno se pokušava zadržati za njega. U sceni u kojoj Alexova djevojka 
inicira seks 5 njim on leži kruto 1 nepomično na krevetu dok se ona penje 
na njega. Vidimo njegove vlažne oči kako zure u prazninu dok njegova dje- 
vojka spušta glavu i kosom prekriva njegovo lice i čitav ostatak prostora u 
kadru. Kamera se zadržava na tom prizoru te i dalje promatramo tu gomi- 
lu ženske kose kojom je Alex prekriven. Kosa se spušta preko Alexovog lica 
poput nekog čudovišta i pretvara se u simbol gušećih, klaustrofobičnih sila 
heteroseksualnosti. Alex naposljetku izlazi iz te hrpe kose sa svojim uobi- 
čajenim praznim i distanciranim pogledom. Ponovno je izgubio nevinost, 
no i dalje se čvrsto drži za nju. I to je jedna od stvari koje Van Sant radi dob- 
ro uovom filmu. Prikazuje nam nevinost koja je bila iskvarena, no potpu- 
no nesvjesna toga što se dogodilo. Mi u publici znamo što se događa Alexu, 
no onje sam potpuno nesvjestan zbog toga što živi u “adolescentskom in- 

terijeru” filma, dok mi ostvarujemo iskustvo njegove nutrine kroz izvanj- 
sku perspektivu odrasle publike. 

Jedan od elemenata ovog filma koji bi mogli biti naporni nekim gle- 
dateljima је usporenost i artificijelnost naracije koja se ponekad doima 
nespretno konstruiranom. Nelinearna je i eliptična, likovi ulaze i izlaze 
iz radnje poput obrisa nekih arhetipova — detektiv Liu, Alexov tetovirani 
otac, momci u skate parku, njegova plavokosa djevojka, čak i puzeći 
izmrcvareni čuvar. No, moramo se podsjetiti da je to perspektiva iz koje 
Alex vidi svijet. Van Sant je snimio film iz perspektive adolescentskog 
dječaka. Mi smo unutar Alexove glave za vrijeme njegove nasilne pre- 
tvorbe iz adolecentskog dječaka u muškarca. Krećemo se naprijed i na- 
trag kroz vrijeme, posjećujemo traumatične događaje, projiciramo svoje 
strahove i reduciramo ih na arhetipove i simbole. Eliptična forma naraci- 
je, neobični izvještačeni jezik, i halucinantna perspektiva događaja dio 
su krajolika Alexova uma. Mi kao gledatelji doživljavamo realizam proji- 
ciran u nadrealna interna stanja. Događaji se doimaju stvarnima, pose- 
bno određeni naglašeni detalji, no perspektiva ove realnosti ostvarena je 
kroz Alexova unutarnja stanja. Na neki način, ta apstrakcija realnosti čini 
čitav doživljaj još stvarnijim. 

Konačno, iako radnja prati Alexovu interakciju s raznim likovima, 
ovaj film je primarno o njegovom suočavanju sa samim sobom. Okvir 
radnje predstavlja Alexov čin pisanja pisma u kojem opisuje nedavne 
događaje. Pismo je upućeno njegovoj prijateljici Macy koja je muškoba- 
njasta pankerica. Macy predstavlja Alexovu žensku stranu kojoj su dani 
realnosti glas te pisanjem pisma upućenog njoj Alex zapravo piše samo- 
me sebi. Pismo služi kao njegov unutarnji monolog tokom kojeg on po- 
kušava pomiriti svoju žensku/queer stranu s heteroseksualnom nor- 
mom. Na kraju on spaljuje pismo i ostavlja tu svoju stranu zatvorenom. 
Isto tako, kada promatramo scenu u kojoj se Alex prisjeća razrezanog ti- 
jela čuvara prepoznajemo ga kao simbol Alexovog rasječenog unutraš- 
njeg tijela. Scena je zasigurno užasavajuća i nasilna, no za Van Santa je 
odrastanje unutar heteroseksualne matrice samo po sebi nasilno. To je na 
doslovnoj razini razrezano tijelo muškarca, no u konačnici je to i Alex 
koji je odsječen od svoje ženske strane, od nevinosti, od svog osjećaja “si- 
gurnosti” unutar te nevinosti. Na neki način ovo je film o opsjednutosti u 
kojem Alexa progone njegova vlastita muževnost i uznemiravajuće misli 
o tome što će se dogoditi s njim kad odraste. (Treba samo pogledati pla- 
kat filma na kojem je prikazano rascjepkano Alexovo lice.) Film završava 
pjesmom Najjači čovjek na svijetu koja dodatno podvlači poruku filma o 
tome što znači odrastati kao muškarac u Americi i morati dokazivati svo- 
ju muževnost kad si nedvojbeno queer. 

Mislim da je nevjerojatno kod Paranoid Parka to što je u stanju doi- 
mati se tako jednostavnim, no čim se zagrebe ispod površine pomalja se 
nevjerojatno složena mreža apstrakcija, simbola i umjetničke vještine 
koja stvara snažan i predivan portret nasilnosti muškog odrastanja u 
Americi i užasa pokušaja pomirenja muževnosti i homoseksualnosti 
unutar heteronormativne matrice. Da, Van Sant je queer redatelj koji se 
svjesno koristi tim queer elementom u svojim filmovima. No, njegovo 
najvažnije postignuće je što spaja američki realizam, avangardnu 
kinematografiju i queer senzibilitet te ih uvodi u filmski mainstream, što 
je samo po sebi dovoljan razlog za gledanje ovog filma. 

Uvrijeđeni kritičar - 
filmska kritika i društveni 
komentar (ulomak) 


Autor podsjeća koliko je često u filmskoj kritici 
najmanje riječ o samom filmu. Budući da nijedna 
vrsta umjetnosti ne izaziva toliko zbrke s fikcijom, 
na filmski se medij se sve češće gleda kao na zrcalo 
stvarnosti. Ta se zamjena u filmskoj kritici često 
očituje u osobnoj povrijeđenosti kritičara pred 
društvenom reprezentacijom koju neki film nudi 


ADRIAN MARTIN: Uvrijeđeni kritičar - filmska kritika i društveni komentar 

au. 


Mržnja je, ne smijemo zaboraviti, duboko moralizirajući osjećaj. 
— William Н. Gass” 


a grčkom otoku Hydra samo je jedno kino – a te godine 
kada sam ja bio ondje, to se kino nije otvaralo. Za op- 
sesivnoga gledatelja filmova poput mene, utješna je mo- 
gla biti samo televizija. I jedne noći davao se samo jedan 
film, na pomalo čudnom televizijskom uređaju u hotel- 
skoj sobi, i to američki film s grčkim titlovima. Bio je to Showgirls koji je 
režirao Paul Verhoeven, scenarij napisao Joe Eszterhas, a diljem svijeta se 
počeo prikazivati 1995. 

Kada se film počeo prikazivati napisao sam dugačak, vrlo negativan 
prikaz i pročitao ga na valovima Radio Nationala. Kao što je čest slučaj s 
onima koji pišu osvrte i kritike, svojeg lošeg raspoloženja riješio sam se 
usmjerujući ga prema filmu - koliko često ste čitali da je neki film “zbu- 
njujuci”, kada je jasno da je upravo kritičar taj koji doživljava “zbunje- 
nost"? Smatrao sam, u bitnim crtama, da je Showgirls bio zaista, zaista 
loš film. Osjećao sam se zapravo pomalo neugodno zbog toga jer se činilo 
da bi svi drugi kritičari na svijetu rekli isto — Verhoevenova skupa, 
pompozna melodrama bila je gotovo univerzalno osuđena, pojavljujući 
se mnoštvo puta na listama “worst of the year* (a nije puno napravila ni 
na box officeu). Tako sam se 1995. nadao da ću Showgirls spasiti od hrpe 
osrednjih kritičara — i u svojoj namjeri nisam uspio. 

Zauzvrat, postao sam nešto vrlo posebno: uvrijeđeni kritičar koji pro- 
glašava svoju visokoparnu uvredu kako bi ga svijet čuo. Nisam toliko bio 
uvrijeđen čulnim, tobožnjim uzbuđujućim kvalitetama filma (to bih uči- 
nio da film ima i više tih kvaliteta), nego više zbog nečega što sam protu- 
mačio kao licemjerje tog filma, zbog njegova prikrivenog konzervativiz- 
ma, dvostrukih mjerila. Ovo je samo mali dio moje kritike Showgirlsa: 

Ne sjećam se da sam ikada vidio film koji predlaže tako apsolutno du- 
alističku razliku između zle iskvarenosti s jedne strane i moralne svijesti 
s druge. Na zlu stranu te jednadžbe film stavlja lezbijstvo, perverziju, po- 
hlepu za novcem, showbiz javnost, prijevaru, karijerističko zabadanje 
noža u leđa, pa čak i izgubljenu noć slučajnog seksa. Na dobroj su strani 
ljubav, prijateljstvo, neovisnost i divlja predanost svojoj umjetnosti. Sve 
zle stvari film naziva “kurvinskim”. Sve dobre stvari film naziva pozna- 
vanjem samoga sebe, ljubavlju prema sebi, čvrstim držanjem uz dobra 
moralna načela. Kada veliko-budžetni američki filmovi počinju prokazi- 
vati dekadentno-kapitalističko “kurvanje”, onda znaš da si u zoni viso- 
kog preseravanja.” 


Tri i pol godine poslije, ispred televizije u Grčkoj, sjetim se tog prika- 
za i potpuno iznenada zapitam se na čemu sam tada bio. Showgirls me 
nije više pogodio kao uvredljiv film; razlozi za moje moralno-političko 
negodovanje kao da su nestali. Ono što sam jednom smatrao nesnosnim, 
neumjesnim, propovjedničkim i navodljivim, sada smatram smiješnim, 
veselim, živahnim i brbljavim. 

Showgirls je pametan, zaigran i složen film koji kao takvog nisam 
htio, nisam mogao vidjeti (ili uživati u njemu) 1995. Kao takav, on se 
pridružuje vojsci dopadljivih, trashy popularnih filmova sa više razina 
koje volim i koje godinama javno hvalim i slavim. Kada sam pisao kritiku 

za Showgirls 1995., mislio sam da sam sve bitno shvatio promatrajući 
njegove trikove, zavođenja, neuhvatljivost, njegovu opasnu ideologiju. 
1999., na otoku Hydri naučio sam lekciju da je Showgirls znao puno više 
od mene. 

Smatram da nitko nije imun na vrstu žurbe u prosudbi koju sam bio 
učinio na primjeru Showgirls. Uvrijediti se i iskazati tu uvredu jedinstve- 
na je autoteatarska, melodramatska, histrionska gesta u povijesti kritike. 
To je privlačna gesta — privlačna je za publiku koja kritiku čita ili sluša, 
kao što i laska onome tko je izvodi - zato što nekoga čini toliko ponos- 
nim, čvrstim, jakim i sigurnim. Najbolja slika tog teatra uvrede zapravo 
je Elizabeth Berkley, zvijezda Showgirlsa, koja se drsko šepuri, druge iz- 
bacuje iz takta, pokazuje srednji prst, a onda veličanstveno i ponosno 
izađe iz situacije koja joj počinje smetati (što čini tako često), zbog nekog 
prljavog posla koji je ona iznenadno i magijski “proniknula” u svim nje- 
govim ljigavim i pokvarenim razvratnostima. 

»Danas čitamo i slušamo mnoštvo političkih i ideoloških sudova o 
društvenoj vrijednosti - ili opasnosti - filmova. Kritičari i komentatori 
stvarajući uzbune određuju je li neki film seksistički, mizogin, homo- 
foban - ili je progresivan i promiče neodredive spolne identitete; je li re- 
gresivan i represivan ili, s druge strane, oslobađajući; zagovara li vrije- 
dnosti jezgre konzervativne obitelji ili ih podriva; je li militaran ili 
pacifističan; pojačava li rasne i nacionalne stereotipe i karikature ili ih re- 
lativizira; odašilje li samo buržoazijski pogled na iskustvo i ponavlja ga, 
ili ga kritizira; ukazuje li nam, pozdravljajući je, na materijalističku 
prazninu modernog svijeta bez duše ili je popustljiv i prepušta se toj 
praznini. 

To je filmska kritika kao društveni komentar - ta se mutacija događa 
osobito onda kada neki film postaje nešto više od običnog filma, slučaj, 
događaj, medijski fenomen (kao što je slučaj s filmovima Lolita (1997), Ži- 
votje lijep (1997), Sreća (1998), Spašavanje vojnika Ryana (1998), Vrtlog ži- 
vota (1999) ili Romansa (1999)). Takav komentar uvijek uključuje odrješit 
sud na prvu ruku o politici, građanskom moralu, ili (apstraktnije) o ide- 
ologiji koja je u podlozi filma. Nemojte učiniti tu pogrešku, društveni 
komentar te vrste gotovo je postao jednako popularan kao način 
klasificiranja i procjene filmova u sferi javnih medija, poput staro- 
modnih opaski o glumcima, priči ili specijalnim efektima. 

Što se događa kada takav društveni, ideološki komentar postane mu- 
čan, uvrijeđen? Meni se čini da je takva filmska kritika ili kulturalni ko- 
mentar koji izražava uvrijeđenost gotovo uvijek slab i nezadovoljavajući. 
To se osobito događa kada se počnemo udaljavati od hladnog svjetla 
reflektora javne rasprave. 

Uvrijedene kritike i izjave uvrede danas su posvuda, pa čak i na mjes- 
tima gdje ih najmanje očekujemo. Protivnici nove Lolite kao da vjeruju 
da obično prikazivanje priče o Humbertu i Loliti na ekranu pridonosi 
ohrabrenju i zatvaranju očiju pred pedofilijom, pogoršanju izrabljivač- 
kih društvenih odnosa prema djeci. Slično tome, Vrtlog života bi po neki- 
ma predstavljalo običnu, amoralnu apologiju muškaraca u krizi srednje 
dobi koji žude za tinejdžerkama. 

Herald Sun iz Melbourna pokrenuo je malu kampanju protiv lokalne 
proizvodnje Redballa (1999), optužujući film za neodgovorno implici- 
ranje da su svi članovi viktorijske policije korumpirani, perverzni, kraj- 

nje nasilni – а što je još gore, film je dijelom financiran od države Victori- 
je! (Riječje dakle o staroj, poznatoj uvredi javnosti koja se poziva na 
“zlouporabu novca poreznih obveznika"). 

Život je lijep Roberta Benignija predstavlja prepreku onima po koji- 
ma se o Holokaustu nikada ne smije govoriti u žanru sentimentalne ko- 
medije – rabeći naizgled sofisticirane etičko-estetske argumente, oni 
smatraju da se taj monumentalni teror uvijek mora prikazivati samo pri- 
kriveno, neizravno, ponizno (poput Prima Levija u književnosti, Claudea 
Lanzmanna u filmu ili Sergea Daneya u kritičkom spisateljstvu). 

Kada god likovi u filmu umiru — kada, na primjer, umire lezbijka ko- 
juje igrala Kathy Bates u političkoj satiri Predsjedničke boje (1998) — to se 
odmah osuđuje kao zamka, kao namjeran ideološki čin filma, dakle, kao 
nasilna, isključivačka gesta “ubijanja lezbace” (ili crnaca, Arapa ili Zena). 

Izadnji primjer: u prikazu koji je za novine melburnškog predgrađa 
napisala Deb Verhoeven o znanstveno-fantastičnom blockbusteru Matrix 
(1998) ona prigovara da je film “društveno konzervativan“. To je fraza za 
kojom se često poseže, a u kontekstu ovog prikaza ona znači da u filmu 
za žene i crnce nema mjesta za najbitnije uloge, odnosno da nije moguće 
da ulogu Keanu Reevesa preuzmu žene ili crnci. 

Nije li pomalo blesavo da se svaki pojedini lik u filmu — osobito oni 
koji pripadaju nekom rodu, spolnoj orijentaciji, boji kože, nacionalnosti 
ili dobi - smatra predstavnikom čitave njegove klase? To filmove odvlači 
u krajnje restriktivnu “politiku reprezentacije" koja od njih izravno ili 
neizravno zahtijeva da uvijek isporuče “pozitivne predodžbe” neke zada- 
ne grupe i time u svojoj radnji odraze progresivnu društvenu dinamiku. 
Onda nije čudno da je toliko mnogo komentatora bilo zbunjeno Roman- 
som — Verhoevenova je i ovaj film etiketirala kao “posve konzervativan 
film” — koji podjednako govori o ženskom seksualnom otuđenju, poni- 
ženju і sramu kao i o oslobođenju, autonomiji і samootkrivanju. 

Ta me sažaljevajuća situacija podsjeća na jedan loš film Johna Saylesa 
u kojem se čini da su radnja i likovi potpuno sastavljeni u nekom ce- 
rebralnom, shematskom procesu koji, više nego ičemu, sliči sudskom sa- 
slušanju o Jednakosti Prilika. Kada Uvrijeđeni Kritičari počnu sa svojim 
najsveobuhvatnijim, generalizirajućim i totalizirajućim tvrdnjama, in- 
stinktivno se odupirem njihovoj političkoj gesti jer se uvijek, u najmanju 
ruku, nemilosrdno briše ono što u filmu pripada općoj, svakodnevnoj 
stvarnosti. Ono umjetno, na primjer, površnost, apstrakciju, prosječnu 
kvalitetu mnogih (možda i većine) filmova iz popularnih žanrova čiji će 
se izvorni dobri ili zli likovi, naravno, jeftino izbaciti iz nekog praktič- 
nog, popularnog stereotipa “društvene devijacije“. 

Sve su te “beskorisne interpretacije” (fraza Stanleyja СауеПа)°з 
dovoljne da se omalovaže tužni učinci “političke korektnosti" u umjetni- 
кој kritici - premda do danas dobro znamo da je pojam neprimjenjiv i 
besmislen u svojoj otrcanosti. 

FILMSKA KRITIKA DANAS 


Adrian Martin (1959) autor je knjiga Phantasms, Once Upon a Time in 
America, The Mad Max Movies i Raul Ruiz: Sublimes Obsesiones, jedan 
je od urednika knjiga Movie Mutations i Raul Ruiz: Images of Passage te 
jedan od urednika online filmskog časopisa Rouge (www.rouge.com.au). 
Trenutačno piše knjige posvećene Terrenceu Malicku i Brianu DePalmi 
te zbirku filmoloških eseja posvećenih teoriji, analizi i povijesti. 


— Kao filmskom kritičaru je li vam draže teorijsko istraživanje od 
kritičkog prikazivanja novih filmova? 

Postoji razlika između onoga što kritičar idealno želi raditi і onoga 
što realno uspijeva raditi, tj. onoga za što njega ili nju plaćaju da radi. 
Umijeće življenja podrazumijeva pokušati što je više moguće usmjeriti 
“prilike” u smjeru “Zelje”. Kad bih mogao provesti život da me plaćaju za 
pisanje dugačkih intelektualnih članaka o Rosseliniju, Godardu, Tsaiu i 
tinejdžerskim filmovima, vjerojatno bih to učinio. Međutim, u vlastitom 
stvarnom životu i karijeri radio sam različite vrste poslova povezanih s 
filmom: predavao sam na sveučilištu, pisao i držao predavanja kao free- 
lancer, bio sam uključen u stvaranje programa filmskih projekcija te bio 
zaposlen kao tjedni filmski kritičar u važnim australskim novinama. 

Svaki od tih različitih poslova omogućuje različit odnos prema filmu. 
U sveučilišnom kontekstu može se raditi na teorijskom i povijesnom 
pristupu filmu što ja u velikoj mjeri cijenim. Međutim, kada sam na sve- 
učilištu često mislim kako radu nedostaje razumijevanje sadašnjosti, 
onoga što se događa u sadašnjem vremenu filma (sveučilišta se uvijek či- 
ne kao da zaostaju pet godina za trendom). Ja također jednako cijenim i 
to razumijevanje sadašnjosti. S druge strane, pisanje tjednih kritika je po 
svojoj prirodi nešto potpuno obuzeto tom sadašnjošću, onime što će ko- 
mercijalna kina prikazati taj tjedan, u čemu se gotovo neizbježno gubi 
svaka perspektiva na povijest kinematografije, njezino bogatstvo i mo- 
gućnosti. Kada novinska kritika počne davati filmovima poput Planine 
Brokeback “9 od 10 zvjezdica", uvijek se pitam što je onda s Vrtoglavicom 
(Vertigo), Putovanjem u Italiju (Viaggio in Italia) ili Živjeti svoj Zivot (Viv- 
re sa vie), koliko bi zvjezdica njima dali? 


— Rad nekih kritičara bavi se novim vrstama filma i novim oblicima 
izražavanja u filmovima. Zaboravljamo li staru kinematografiju (na 
primjer, nijeme filmove)? Nije li potrebno ponovo otkriti filmske autore 
iz prošlosti? 

Kako bih odgovorio na to pitanje dopustite mi da se vratim onome 
što sam rekao o sadašnjosti u kinematografiji. Postoje dvije vrste sada- 
šnjosti. Postoji sadašnjost definirana kao “ono što se događa“, posebno u 
kolektivnom nesvjesnom ili popularnom: mode u popularnoj kulturi, 
aktualni problemi i opsesije, ono što Thomas Elsaesser naziva društve- 
nim imaginarijem. Tako, da bi se bilo u tijeku u takvoj sadašnjosti treba 
gledati čitavu klasu filmova: žanrovske filmove, blockbustere, stvari koje 
izlaze samo na videu, DVD-u ili televiziji, umjetničke filmove itd. Nada- 
lje, postoji druga vrsta sadašnjosti koja zapravo predstavlja ono novo: 
cutting edge, inovativni filmovi, avangarda gdje god da je se nađe (koja 
nije samo u galerijama i muzejima ili na računalima). Na to ste mislili iz- 
razom “nove vrste filma i novi oblici izražavanja u filmovima. Priznajem 
da me jako privlači ta nova sadašnjost, otuda i moj interes za autore kao 

Sto su Ruiz, Tscherkassky, Grandrieux, Hou, Garrel i mnogi drugi. U Aus- 
traliji, gdje živim, ti filmovi stvarno čine neku vrstu umjetničke underg- 
round kinematografije, budući da se ovdje slični filmovi nikada ne prika- 
zuju komercijalno u kino dvoranama (vrhunac avanturizma u koji se 
upuštaju australske kino dvorane je stavljanje na program Hanekeova 
filma Skriveno (Cache), budući da u njemu glume velike francuske zvijez- 
de, ili nekog filmskog spektakla s borilačkim vještinama Zhanga Yi- 
moua). Tako je to kao zabranjeno voće i baš zbog toga ima puno čari. 

Ali da odgovorim izravnije na vaše pitanje, potpuno se slažem po pi- 
tanju starih filmova i filmskih autora iz prošlosti. U stvari, išao bih još 
dalje: ni jedan film nije zaista zastario, niti pripada prošlosti. Svaki 
filmofil treba imati iskustvo gledanja nijemog filma. Ja sam imao to is- 
kustvo nedavno gledajući neke radove Jeana Epsteina i odjednom sam 
osjetio kako sam suočen s nečime što je danas i dalje novije i modernije 
od nas samih kao gledatelja. Postoji dobar i jednostavan razlog za to: 
kinematografija je uvijek laboratorij, polje eksperimentiranja sa slikom, 
zvukom, glumom, gestom, svjetlom, bojom, glazbom, ritmom, naraci- 
jom itd. Nijedan se eksperiment ne iscrpi niti se ijedan kulturalni ili es- 
tetski problem riješi zauvijek. Tako, kada se vraćamo starim filmovima, 
vidimo da su potpuno suvremeni nama i našim interesima ako smo otvo- 
reni prema znakovima eksperimentiranja koje oni sadrže. Uvijek ima no- 
vih ideja u starim filmovima! Ne smatram kinematografiju iz prošlosti 
nečim uređenim, jasnim, klasičnim, kanonskim. Film je uvijek na 
raskrižju, u svakom trenutku svog postojanja, i mi također. Zato je umi- 
jeće stvaranja filmskih programa važno, smjestiti kinematografiju iz pro- 
šlosti i iz sadašnjosti u unosan susret, ili u ejzenštajnovsko dijalektičko 
sučeljavanje. Ipak, postići da nijemi filmovi izlaze na DVD-u, da se uvedu 
u programe filmskih festivala i nekih kinoteka, težak je rad i velika borba 
u današnje vrijeme: svi se moramo teško boriti kako bismo nijemi film 
zadržali prisutnim i živim u našim očima (i po mogućnosti puno puta 
bez obvezne suvremene muzičke pratnje). 


— Jeli moguće naći neku vrstu objektivnog znanja na tom raskrižju na 
kojem se film uvijek nalazi? Možemo li stići dalje od jednostavne 
rasprave o osobnim ukusima i sklonostima? 

Dobro, moramo stići dalje od jednostavnih osobnih ukusa i sklonosti! 
Duboko vjerujem da je ukus vrsta zatvora za osobu, kada se kritičar za- 
tekne kako uvijek kruto ponavlja ista mišljenja, ista stajališta, što mu se 
sviđa i što mu se ne sviđa, što je vrsta negativne pozicije koju je Pauline 
Kael ostavila u nasljeđe kritici. Kritičari bi morali slobodno uključivati 
vlastite emotivne reakcije na filmove, teško ih je zadržati izvan tekstova. 
Ali postoji jedna pojava koju na engleskom zovemo gut feeling ili gut re- 
action (visceralna reakcija, osjećaj u želucu) koja se može na grozan način 
pretvoriti u svrhu samoj sebi: ovaj film me ljuti ili mi godi, pa je grozan 
ili velik, i neću više o tome raspravljati! Uvijek je važna argumentacija, 
analiza, logika. Imam svoju iracionalnu stranu (kritičaru je potrebna), ali 
racionalni dio mene vjeruje u logički dokaz. Ako mi možeš dokazati da 
ono što kažeš o nekom filmu ima unutarnju logiku, ako možeš ono što 
kažeš potkrijepiti dokazima iz samog filma, tada ćeš me uvjeriti da se ne 
obazirem na svoju prvu visceralnu reakciju i ponovo istražim taj film na 
nov i otvoreniji način. 

Vaše pitanje spominje objektivno znanje. Vjerujem da sam dovoljno 
moderna osoba da sumnjam u apsolutnu vrijednost ili realnost te objek- 
tivnosti. Vjerujem u mnogostrukost diskurza, ali ne u potpunu postmo- 
dernu relativnost otvorenu svima, gdje su sva mišljenja ili analize jedna- 
ko dobri. Vjerujem da kroz dokazivanje ili stalnu dijalektiku, kroz bogat- 
stvo mnogih viđenja i mnogih osobnih sustava možemo stići, ne do kon- 
senzusa, već do određene kritične mase gdje će svako od nas moći biti 
sposoban razumjeti neke od ključnih problema našeg vremena i djelatne 
sile koje oblikuju naš svijet. Vjerujem da na nekom mjestu ovog autenti- 
čnog Babilona kakav je filmofilija zbilja postoji nova vrsta društvene 
zajednice. 


— Jeli pisanje o sadašnjim filmovima najbolji način istraživanja 
sadašnjeg društva? 

Pisanje o sadašnjim filmovima je samo jedan način istraživanja sada- 
šnjeg društva. Društvo je kao film: uvijek ima svoje korijene u prošlosti, 
svoje tradicije, svoje prethodnike, svoju “arheologiju kulture” (kao što 
sam to jednom nazvao u jednom tekstu koji sam napisao kada sam imao 
20 godina). To je povijest i vjerujem da se uvijek mora nastojati biti povi- 
jesno svjestan kako bi se u onome što smo ostavili iza nas vidjelo uzroke i 
zametke stvari ali i mogućnosti boljeg društva koje su dokinute ili zabo- 
ravljene. U tome smislu, okrenuti se najstarijim filmovima kako bismo 
razumjeli sadašnje društvo može nam izazvati šok očuđenja, može nam 
omogućiti da vidimo konkretan problem (životan, politički, kulturalni 
itd.) na drugačiji način, u produktivnom i neuobičajenom obliku. 

Dopustite mi da vam dam konkretan primjer. Jednom sam pisao o 
filmovima “novih veza", filmovima “generacije X” iz osamdesetih i deve- 
desetih, kao što su Reality Bites, filmovi Bena Stillera, i mnogi popularni 
filmovi tog tipa. Naravno, svaka nova generacija vjeruje da j izmislila pot- 
puno novi koncept ljubavi, potpuno novi oblik intimnih odnosa, potpu- 
no novi oblik seksa. Dok sam istraživao i pisao taj tekst (pod nazivom 
“Teorija ljubavnog kaosa") slučajno sam vidio film Georgea Cukora Syl- 
via Scarlett iz 1935. Ostao sam iznenađen i zapanjen (ali i ushićen) jer je 
sve ono o čemu sam pisao već bilo potpuno očevidno u tome “starom” 
filmu. Sve o modernom emotivnom otuđenju, o seksu i rodnom eksperi- 
mentiranju, o tuzi i oslobađanju i smetenosti, Cukor je to u potpunosti 
uhvatio u tom trenutku “raskrižja” iz 1935. Morali bismo stalno iskuša- 
vati zdrave povijesne lekcije poput te. 

S druge strane, također je važno detaljno posvetiti pozornost suvre- 
menim filmovima. Kritičar mora raditi na mjestu događaja, mora doista 
uroniti u kaotična proturječja sadašnjosti, sve teme i probleme koji su 
tek istančano razaznatljivi i koji poprimaju oblik uokolo nas. Sviđa mi se 
biti pripravan za ono što nazivam novim “senzibilnostima” u filmu: to su 
kao novi, pojavljujući oblici mišljenja i osjećaja, elementi predstavljanja, 
sadržaja i forme. Promatrati sadašnji film bez filma iz prošlosti i obrnuto 
meni nema smisla, potrebno nam je oboje kako bismo polagano izgradili 
shvaćanje načina na koji funkcionira svijet i kako mi funkcioniramo u 
njemu. 

— Kažeš da bi pisanje o filmu moglo biti način razumijevanja kako 
funkcionira svijet i kako mi funkcioniramo u njemu. Smatraš li da bi 
kritičari morali voditi računa o vlastitim političkim idejama kada pišu o 
filmu? 

Na početku, kako bih odgovorio na vaše pitanje moram reći sljedeće: 
nije važno što kritičari misle da govore ili ne govore u svojim tekstovima, 
već izdaju li sami sebe, negirajući vlastitu unutrašnjost, vlastiti sklop vje- 
rovanja i vrijednosti, u svakome trenutku. Za kritičara je važno da uspije 
razumjeti tu istinu. Ono što misliš o muzici, o umjetnosti, o seksu, obi- 
telji, prijateljstvu, o politici i povijesti, sve se tamo nalazi, jasno svakome 
tko čita ono što pišeš, u najmanjem detalju, u najbeznačajnijem izrazu. 
Svaka kritičareva predrasuda uvijek na kraju izađe na vidjelo. Zato je bo- 
lje vladati tim predrasudama, koristiti se njima, uključivati ih, preduhi- 
triti ih. Ako ne, te će te predrasude kontrolirati kao neugodni podsvjesni 
nagoni i završit ćeš sličeći nekome sa zlonamjernim planom, sa skrive- 
nim interesima. 

Rekavši to, volio bih također dodati da je važno pokušati ostati poli- 
ticki i društveno otvoren/nepristran i u onome što i u onome kako pišeš. 
Najgori tip političke kritike je kada se svaki film hvali ili osuđuje prema 
tome koliko točno ilustrira omiljenu kritičarevu političku teoriju (lijevu 
ili desnu, svejedno) o tome kako svijet funkcionira ili kako bi trebao 
funkcionirati. Za mene je istinski politički cilj filmske kritike uvijek pro- 
pitivati prihvaćena mišljenja, bila ona konzervativna ili napredna. Za 
svako opće mjesto koje nam nadođe dok govorimo ili pišemo — na pri- 
mjer ako kažemo da su filmovi autoritativnog stila loši dok su oni demo- 
kratičnog stila, bazenijanski (poput Kiarostamijevih) dobri, ili da je kla- 
sična naracija loša a fragmentirani modernizam dobar — moramo se zaus- 
taviti i pokušati razmišljati iz upravo suprotnoga gledišta: ima li koji do- 
bar autoritativni film (na primjer Hanekeovi) ili ima li dobrih filmova s 
klasičnom naracijom. Samo putem stalne dijalektike, s jedne strane na 
drugu, možemo na kraju razmišljati slobodno i jasno. Moramo stalno 
propitivati instinktivna razlikovanja koja činimo između oblika, stilova, 
epoha, tendencija — djelomično zato što je, kao što sam rekao prije, sav 
film u sadašnjosti. Sviđa mi se ono što je Michel Foucault rekao o mišlje- 
nju: rekao je “ono što kažem nije nužno ono što mislim, već ono što bih 
mogao pomisliti" u bilo kojoj danoj situaciji, ustroju, raskrižju. Svaki bi 
kritičar morao naći i razviti vlastiti glas, ali bi morao izbjeći izgraditi ol- 
tar oko vlastita ega. 


— Mladi ljubitelji filma ne doimaju se zainteresiranim za čitanje o 
filmovima, još manje za čitanje o kinematografiji iz prošlosti ili o crno- 
bijelim filmovima... Vjeruješ li da ima neka vrsta lošeg obrazovanja ili 
otuđenja koje negativno utječe na mladu filmofiliju? 

Dobro, vjerujem da postoji velika razlika između nekih ljubitelja (fa- 
nova) filma i filmofila. Ta je razlika uvijek postojala, nije nešto novo, ali 
često uzrokuje trenja i probleme. Po mome mišljenju, filmofil je netko 
tko voli čitati, kojeg privlače ideje za razmišljanje o filmovima, i rasprav- 
ljanje o njima. Fan ne voli jako čitati ili analizirati i ako to čini onda se to 
odnosi na jednu vrlo konkretnu vrstu materijala: liste filmova (najboljih, 
najgorih, po žanrovima, “što sam vidio taj mjesec") i jedan određen mo- 
del analize: viceve i šale za fanove (“John Landis se pojavljuje u drugom 


44 


FILMSKA KRITIKA DANAS 


Peauler 
ет 


planu s odijelom čovjeka-vuka*), očita političko-simbolička značenja 
(“Romerovi zombiji iz supermarketa predstavljaju pasivnu potrošnju“). 
Ta vrsta fanova ne čita, ali obožava pisati — internet je sada pun takvog 
materijala. Njihov stav je agresivno antiintelektualan, antiautoritativan i 
pati od jedne posebno ustajale varijante populizma: “Moje mišljenje je 
jednako dobro kao i bilo čije te prema tome zaslužujem toliko kritičkog 
prostora koliko ga mogu dobiti tako da nek se jebu!”. To je demokratični 
stav pretvoren u ludosti mislim da je neprijatelj filmofilije — što nije loše 
jer se filmska kultura tih fanova usredotočuje na ograničenu skupinu 
filmova, gotovo potpuno narativnih, komercijalnih ili polukomerci- 
jalnih: horori, akcijski filmovi, seks, trash komedije, kult Tarantina itd. 
Ja također obožavam taj tip filmova, ali filmofil je onaj koji može poveza- 
ti veličinu Georgea A. Romera s onom Hou Hsiao-Hsiena ili Petera Ts- 
cherkasskyja, a ne samo Kim Ki-Duka ili Darija Argenta. Da, ti fanovi 
imaju pomanjkanje obrazovanja i otuđeni su i što je gore, odabiru uzga- 
jati vlastitu otuđenost kako bi se zatvorili u svoj antiintelektualizam i 
nosili ga kao simbol ponosa. To je loš stav, suprotan otvorenoj, široko- 
grudnoj filmofiliji. 


— Postoje tekstovi o filmovima koje nalazimo previše kriptičnima, uda- 
ljenima od “stvarnog svijeta”, toliko apstraktnim da na kraju budu 
užasno akademski. Na primjer, ne uspijevaju nas zainteresirati guste 
interpretacije Gillesa Deleuzea, ali umjesto toga volimo čitati kritike 
Jamesa Aggeja u The Nationu... Ne želimo reći da su Deleuzovi 
tekstovi irelevantni, problem nalazimo u metodologiji. Ne bi li kritičar 
trebao u prvom redu biti jasan u pisanju? Je li sveučilišno obrazovanje 
izolirano od ostatka svijeta? 

Dečki, jeste li uspjeli preći osamdesetu stranicu prvog sveska L’ima- 
ge-mouvement? Prvi dio knjige je najteži i najfilozofskiji u tradicional- 
nom smislu, sa svojim objašnjenjem o Bergsonovoj teoriji intervala itd. 
Svima koji će se prvi put susresti s tom knjigom savjetujem izdržati i pri- 
jeći osamdesetu stranicu. Jer o tome ovdje govorimo i Deleuze nekih sto 
stranica dalje može napisati jedan od najljepših opisa Mizoguchijeve 
kinematografije: njegovi filmovi iscrtavaju linije i vektore života, veze i 
prekide veza između osoba i mjesta i kada se te linije na kraju potpuno 
presijeku, teče sav misterij svijeta. Jeste li pročitali bolju definiciju od 
ove? Ne vjerujem. Dovodi nas do humanih, emotivnih, formalnih i po- 
sebnih aspekata njegovih filmova i povezuje ih dirljivom i sjajnom logi- 
kom. Što više možeš tražiti? 

U ovom trenutku vam moram nešto objasniti. Nikada nisam smatrao 
Deleuzea ezoteričnim, hladnim, apstraktnim ili ultra-akademskim pis- 
cem. Kada sam imao 17 godina, jedna od prvih “intelektualnih” knjiga 
koju sam kupio bila je zbirka eseja (većina prijevodi s francuskog i tali- 
janskog) koju su uredili neki australski odmetnici, pod naslovom Lan- 
guage, Sexuality and Subversion. Zar se mogao netko moje dobi, intelek- 
tualno prerano sazrio, oduprijeti knjizi takva naslova? Jedna od uredni- 
ca, Megan Morris, postala je jedna od najboljih i najnadahnutijih film- 
skih kritičarki u mojoj zemlji i obrazovala se doslovno u Francuskoj, na 
Barthesovim i Genetteovim tekstualnim postupcima, Na de Certeauovu 
“urbanizmu”, na feminizmu Michčle Le Docuff i na Foucaultovim poli- 
tičkim analizama. Ona je sve to i još više, uključujući Deleuzea, uvela u 

svoj rad kolumnistice u jednim novinama koje su prvenstveno bile po- 
svećene financijskim spekulacijama. Ona je bila i dalje je za mene savršen 
uzor (možete pročitati neke od njenih sjajnih tekstova u Rougeu). Prema 
tome, Deleuze za mene nikad nije bio nepristupačan, bio je velika “kutija 
salatom“ kako se sam nazivao, ohrabrivao je svoje čitatelje da njegove 
ideje odvedu u smjeru u kojem oni žele. Iznosio je apstraktne ideje — na 
kraju krajeva, sve su ideje apstraktne — koje su bile stvorene kako bi na- 
dahnule konkretne primjene, eksperimente u različitim disciplinama 
(uključujući filmsku kritiku). Kako sam bio mlad trenutno sam se pove- 
zao s energičnim idejama o žudnji, assemblages, rizomu, multiplicite 
itd., i prije nego se rodio projekt njegovih knjiga o filmu u osamdeseti- 
ma. Rekao bih da je Deleuze, pa i onda kada je gust, uvijek jasan, zapravo 
je primjer lako razumljivog rasuđivanja, logičnog i korak po korak, koje 
te vodi od svakidašnjeg do zvijezda. Pročitajte transkripte njegovih pre- 
davanja na internetu koji pokazuju koliko je velik profesor bio. Uvijek 
sam mislio: ako si mlada osoba i čitaš Deleuzea kako ironizira i proširuje 
tekstove klasičnih psihoanalitičara, kao što čini u sjajnom tekstu Inter- 
pretation of Children's Utterances ili čitaš Guattarija kako opisuje što je 
to suočiti se na policijskoj crti sa štitovima i palicama kako jurišaju na te- 
be i udaraju te po lubanji (pogledati veličanstveni Garrelov Les Amants 
Regulieres) nakon toga više ne možeš biti isti. Postoje određeni umjetnici 
i mislioci koji su posebno važni i sudbonosni za mladu osobu koja naleti 
na njih: Deleuze, Godard, Hawks, Cioran, DePalma. Čitanje Deleuzea je 
uistinu promijenilo moj život. Zato neću prihvatiti da ga se vrijeđa govo- 
reći kako je kriptičan ili akademičan ili izoliran od stvarnog svijeta. 

Da to pretvorim u općenito pitanje: Što stvarno nalazim u Deleuzea, 
dalje od biti jasno određenih ideja, određenih modela? To dovodi u sre- 
dište istraživanja o kritici koje provodite u časopisu Miradas. Ima jedna 
stvar u kritici koju cijenim, možda bez obzira na druge, to je ono što na- 
zivam “osobnim glasom”. To se ne odnosi na tekstove autobiografskog 
karaktera ili s intimnim ispovijedima koji su mi učestalo dosadni i iri- 
tantni i zapravo većina pisaca nije osobno onakva kakvim ih zamišljaš 
polazeći od njihovih djela. Ne, to se odnosi na način na koji ti neki pisac 
može iskomunicirati i privući te vlastitom sistemu, vlastitom obliku gle- 
danja, osjećanja i procesiranja filmova, a k tome i svijeta. U tome smislu, 
kritika nije točna niti pogrešna u svojim prosudbama, jedino može 
trijumfirati (ili propasti) u svojom uvjeravanju i nagovaranju kako bi ti 
dopustila da iskušaš novi ili specifičan način gledanja i mišljenja. Pisanje 
je retoričko u tome smislu, ali je također kreativno, imaginativno, poetič- 
no, to je točka u kojoj se kritika približava umjetnosti (iako nikada ne za- 
uzima njeno mjesto) i najbolji kritičari poput Jonathana Rosenbauma, 
Nicole Brenez, Judith Williamson ili Rogera Tailleura to postižu. Nadrea- 
listi (koji su imali velik utjecaj na mene) uvijek su podržavali to načelo 
“osobnog glasa" bez obzira na ostalo. Nalazim noviji navod tog načela u 
knjizi The Perfect Crime Jeana Baudrillarda: “Što se tiče ideja, svi ih ima- 
ju. Ono što se računa je jedinstvena poetika analize. Samo to može oprav- 
dati napisano, a ne zastrašujuća kritička objektivnost ideja. Nikada neće 
biti razrješenja proturječja ideja, osim u energiji i radosti jezika.” 

ill Hicks je papa američke komedije, a mogao bi biti i dobar papa 
općenito (jedini je problem što je umro 1994., u 32. godini života, 
od raka gušterače, pa bi sad možda mogao biti papa-iz-sjene koji 
bi se mejlovima-poslanicama javljao iz Svijeta sjena), ne samo 
zato što je jedan od najvećih, i nakon Lennyja Brucea vjerojatno 


na koje pljuje i prezire, zato što zaista promiče ljubav, sućut i ljudsku plemeni- 
tost. On je zapravo bio političko-psihodelični i filozofsko-rockerski prorok koji je 
svoje jeremijade umatao u komičarske kapsule kako bi publika lakše progutala 
“gorku istinu”. Židovi iz doba biblijskih medija imali su svoje lude stand-up pro- 
roke koji su istovremeno kritizirali, pljuvali, proklinjali, prijetili i davali nadu. Kao 
što ističe Erik Davis, i Hicks je takav: stoji izvan iskvarenog društva i govori sa 
stejdža pravičnosti i istine, zasnovane na razumu, brutalnoj iskrenosti i 
specifičnoj duhovnosti sućutnosti. 

Most koji povezuje racionalnost i duhovnost za Hicka je svijet droga i ovis- 
nosti, tako da je on u osnovi, kako i sam kaže, šaman — ludi napušeni svećenik 
koji je toliko otkačen da je racionalniji od militanata stvarnosti i duhovniji od reli- 
gijskih mafijaša, putnik između različitih svjetova koji zna da je svaka “stvar- 
nost” samo sveta krava, samo zasljepljujuća vožnja u lunaparku. Poput Mor- 
pheusa (iz Matrixa) na ntu potenciju, Hicks vam nudi ne samo crvenu i plavu pilu- 
lu, nego pilule najrazličitijih boja i govori - koju god da uzmete znajte da ste u 
iluziji koju svakog časa možete promijeniti i baš ćete zbog toga uvijek moći biti u 
istini, sućutni i ispunjeni naivnom ljubavlju. 

Pametne analize društva koje su pritom i zabavne a dolaze od čovjeka koji iz 
iskustva “zna što je Zivot” i s kojim biste rado na tulumu pljuvali po svim idioti- 
ma i licemjerima ovoga svijeta znajući da se zapravo družite s “nerazumno” njež- 
nim čovjekom — što više poželjeti? 

JOHN LAHR 


Bill Hicks je bio neprijateljski snajperist koji gađa prihvaćena mišljenja u 
kulturi i pokušava ih oboriti. Većina tv komičara šali se na račun poznatih 
imena ili pravi šale o fizičkim stereotipima. Ne propituje svoju kulturu, 
nego se povodi za nezasitnom željom za zabavom. Ali Hicksovi vragolasti 
izleti u maštu publiku udarcem vraćaju natrag u stvarnost 


BILL HICKS - STAND-UP FAJTER 


omičar Bill Hicks je 1. listopada 1993. nakon svog dvana- 
estog nastupa u showu Davida Lettermana postao prvi 
komičar koji je cenzuriran kod postaje CBS u studiju Ed 
Sullivan Theatre, gdje se snima Letterman, i gdje je 
1956. cenzurian Elvis Presley. Presleyja se nije smjelo 
prikazati od struka na dolje. Hicksa nisu smjeli uopće prikazati. Nije 
sadržaj Hicksovih hlača, već sadržaj njegove glave ono što je uplašilo gla- 
vešine CBS-a. Hicks, visoki tridesetjednogodišnji Teksašanin bucmastog 
lica prerano ostarjelog zbog teškog života na cesti, nije vulgarni brbljavac 
već uzbudljivi komičarski mislilac u odmetničkoj klasi koju je sam stvo- 
rio. Do zabrane, koja mu je, tvrdi Hicks, donijela “sto puta više pozornos- 
ti nego svih ostalih jedanaest nastupa na Lettermanu”, Hicksova sarkas- 
tična zapažanja i nestašna kulturna povezivanja našli su široku publiku 
u Engleskoj, gdje je neka vrsta kultne ličnosti. Susreo sam se s Hicksom 
iza pozornice Dominion Teatra jedne kišne nedjelje u Londonu, gdje je 
rekordan broj od dvije tisuće Britanaca bio naguran tako da su stajali i 
oko sjedala na galeriji kako bi čuli Hicksa kako iznosi neke ubojite istine 
o SAD-u, koje on naziva Sjedinjene Države Reklamiranja. Hicks razmišl- 
ja uz dlaku i insistira na važnosti te intelektualne slobode kao načinu dai 
druge nadahne da misle svojom glavom. “Za mene, komičar je tip koji 
kaže Čekaj malo dok se stvara konsenzus", rekao mi je Hicks dok smo se 
uspinjali stubama do njegove garderobe. “On je protuteža mentalitetu 
rulje. Komičar je vatra — poput Šive uništavatelja, koji ruši idole, što god 
da oni bili.” 

No razgovor o približavanju komičarskim opasnim vodama navodi 
Hicksa na zabrinutost u pogledu njegovih izgleda u Americi. “Komedija 
jeu Sjedinjenim Državama potpuno opustošena", rekao mi je kad smo se 
smjestili u garderobi. “Komercijalizirana je. Na televiziji nemaju ljude 
koji imaju svoja mišljenja, jer se to protivi statusu quo, a to se ne smije 
događati s totalitarističkom vladom koja pokušava kontrolirati umove i 
upravlja jebenim zračnim valovima. Tamo nemam šanse. Često nastu- 
pam u emisiji Davida Lettermana. Volim ga, ali svaki put kad nastupam 
prepiremo se oko materijala. Vole me ali njegovi ljudi misle da rade za tu 
fiktivnu mejnstrimovsku publiku. To nije istina. Takvo što ne postoji. 
Volim tamo nastupati ali to je gotovo kao da rješavate zagonetku: Kako 
mogu biti ono što jesam u kontekstu te emisije? Ja sam najbolji u prav- 
ljenju veza među stvarima. Ja sve međusobno povezujem. To je teško 
izvesti u šest minuta.” 

Hicks je svakako riskirao i izrazio svoje komičarsko ja u zabranjenom 
nastupu kod Lettermana koji je opisao u pismu dugom 39 stranica koje 
opisuje njegovu verziju događaja. Hicks je izdvojio neke “vruće dijelove* 
od kojih je kuća željela odstupiti: 


Znate tko mi ide na živce ovih dana? Ovi borci za pravo na život [pro- 
tiv abortusa, nap. ur.]... (Blagi aplauz.) 

Jeste li im ikad pogledali face?... “Ja se zauzimam za pravo na Zivot!” 
(Ovdje Bill napravi facu mržnje i straha; usne je napućio kao da je 
upravo cucla limun.) “Ja se zauzimam za pravo na Zivot!” Da baš tako 
izgledaju, zar ne? Puni su joie de vivre. Želite se družiti s njima i igra- 
ti igru iz općeg znanja] Trivial Pursuit cijelu noć. (Publika hihoće.) 
Znate što me smeta kod njih? Ako se toliko zauzimate za život, učini- 

te mi uslugu — nemojte se držati za ruke i blokirati poliklinike. Ako 
se toliko zauzimate za život, primite se za ruke i blokirajte groblja. 
(Publika se smije.)... Želim ih vidjeti na pogrebima kako otvaraju 
ljesove i viču “Izlazite van!” Tada bi me stvarano zadivila njihova 
misija. (Publika se smije i plješće.) 

Puno putujem u posljednje vrijeme. Za Uskrs sam bio u Australiji. Bi- 
lo je zanimljivo primijetiti da oni slave Uskrs na isti način kao i mi – 
obilježavaju smrt i uskrsnuće Isusa govoreći djeci da je veliki zeko... 
preko noći ostavio čokoladna jaja. (Publika se smije). Pitam se zašto 
smo tako zbunjena vrsta. Znate, pročitao sam Bibliju. Nisam mogao 
pronaći riječi “zeko” ili “čokolada” u cijeloj knjizi. (Publika se smije.) 
Mislim da je zanimljivo kako ljudi postupaju prema svojim uvjere- 
njima. Puno kršćana, na primjer, nose križeve oko vrata. To je lijepo 
sjećanje, ali da li mislite da će Isus kada se vrati zbilja htjeti gledati 
križ? (Publika se smije. Bill pravi grimasu boli i straha.) 

Opa! Možda se zato još nije pojavio. (Kao Isus koji gleda s Neba) “Ne 
idem, Tata. Neću, još nose križeve — totalno su fulali smisao. Kad po- 
čnu nositi ribe, možda se ponovno vratim... Ne, ne idem... O. K., evo 
kako ćemo se dogovoriti — vratit ću se kao zeko”. 


Čini se da je Hicks, koji je izrekao svoj monolog odjeven u “žarke je- 
senske boje - odijelo koje je kupio baš za tu emisiju i koje odražava nje- 
govo veselo i radosno raspoloženje“, umjesto u svoje uobičajeno revolve- 
raško crno, imao puno razloga za veselje... Službeni komentari bili su 
dobri. Nekoliko sati poslije, Hicks se vratio natrag u hotel, nije na sebi 
imao ništa osim ručnika kad je primio poziv Roberta Mortona, izvršnog 
producenta emisije Letterman Show, koji mu je rekao da je nogiran. Hicks 
jesjeo na krevet. “Ne razumijem. U čemu je problem? Mislio sam da je 
emisija prošla super”. Slijedi skraćena verzija onoga čega se Hicks sjeća iz 
dugačkog razgovora. 

“Bio si izvrstan“, rekao je Morton, i nastavio, kaže Hicks, govoreći da 
je CBS-ov ured za standarde i praksu smatrao da je dio materijala ne- 
primjeren za prijenos. 

“Ah, а koji materijal konkretno..." 

“Pa, gotovo sav.” 

“Bobe, tako je očito da su to Sale.” 

Hicks je protestirao govoreći da je isprobao svoj nastup sa svojom šez- 
desettrogodišnjom majkom u Littlu Rocku, u Arkanzasu, i prošao je test. 
Morton je insistirao da je situacija izvan njegovih ruku. Ponudio je da do- 
govori još jedan nastup, i prema Hicksu, rekao je da se osjeća krivim što 
nije provodio više vremena s njim prije nastupa uređujući “vruće 
dijelove“. 

“Bobe, to su samo šale. Ne želim da ih uređuješ ti ili bilo tko drugi. 
Zašto se ljudi tako boje šala?" 

“Bille, moraš razumjeti našu publiku.” 

“Vašu publiku! Vaša publika se sastoji od ljudi, zar ne? Pa, ja razumi- 
jem ljude, jer sam i sam jedan od njih. Pred ljudima nastupam svaku ve- 
čer, Bobe. Sasvim se dobro slažemo. Snimili smo emisiju u pet i trideset 
popodne, i tvoja publika tada nije imala nikakvih problema s materija- 
lom. Dali tvoja publika postane pretjerano osjetljiva između 11.30 i 12.30 
uvečer? I usput budi rečeno, Bobe, kad ne nastupam u tvojoj emisiji, ja 

Znate što me 
smeta kod ljudi 
koji su protiv 
abortusa? Ako se 
toliko zauzimate 

sam pripadnik njezine publike. Želiš li reći da moj materijal nije pogo- 
dan za mene? To mi nema nikakvog smisla. Zašto podcjenjuješ inteligen- 
ciju svoje publike?” 

“Bille, to nije naša odluka.” 

Morton se ispričao Hicksu, objašnjavajući da emisija mora odgovarati 
tv-mreži i da će mu ubrzo naći novi raspored. Razgovor je ubrzo nakon 
toga završio iu međuvremenu Hicks nije više razgovarao s Mortonom i 
Lettermanom. No indirekrno se čuo sa CBS-ovim uredom za standarde i 
praksu. Čovjek koji je čuo intervju s Hicksom na radiju i bio zgrožen cen- 
zurom pisao je CBS-u kako bi ih prekorio što nisu prikazali Hicksov na- 
stup. Faksirao je odgovor CBS-ovog ureda za standarde i praksu radiopo- 
staji, koja gaje poslala Hicksovom uredu. “Istina je da je Bill Hicks 
snimljen te večeri i da njegov nastup nije emitiran“, pisalo je u pismu. 
“Ono što nije točno je da je odluku o izbacivanju njegova nastupa donije- 
la kuća CBS. Zapravo, iako CBS-ov urednik za programske prakse radi na 
toj emisiji, odluku su isključivo donijeli producenti emisije koji su odlu- 
čili zamijeniti njegov nastup nastupom drugog komičara. Zato je vaša 
kritika da je CBS cenzurirao emisiju totalno neutemeljena.” 

Hicks, koji televizor zove Luciferovom kutijom snova, sada pleše s Lu- 
ciferom. Nazvao sam Roberta Mortona i kada se našao u škripcu napokon 
se izjasnio. Započeo je govoreći da su odluku o ne-emitiranju Hicksova 
nastupa zajednički donijeli Letterman Show i CBS i na kraju mi je rekao da 
su producenti emisije jedini odgovorni. “U konačnici to je bila naša odlu- 
ka”, rekao je. “Mi smo vlasnici programa i mi ga pakiramo. Naš je posao 
da damo konačan proizvod tv-mrezi.” 

Farsa je došla do kraja tjedan dana nakon debakla s Lettermanom. 
Prijateljica je nazvala Hicksa kako bi mu ispričala o reklami koju je vidje- 
la za vrijeme Letterman Showa — reklami aktivista koji se zauzimaju za pra- 
vo na život. “Televizijske mreže izručuju publiku oglašivačima”, poslije 
je rekao Hicks. “Pokazali su kakvi su. I dalje će se praviti da su moderna 
emisija. A ja ću i dalje ostati vjeran sebi. Kao što je rekao Bob Dylan, jedi- 
ni način da se živi izvan zakona je da budeš potpuno iskren. Tako ću ja 
ostati izvan zakona.” 


Način na koji se Hicks odjenuo za nastup u Dominionu kad je obukao 
svoj crni revolveraški kaput i Stetson šešir bio je stil nekoga tko je izvan 
zakona. Kad se zavjesa podigla, Hicks je imao šešir, dugi kaput i kauboj- 
ske čizme dok su iza njega veliki narančasti plamenovi lizali zrak. Prizori 
vrućine i lova savršena su pozadina za Hicksovu vrstu komičarskog 
napada. 

Bio je neprijateljski snajperist koji gađa prihvaćena mišljenja u kul- 
turi i pokušava ih oboriti. Britanci, koji imaju apetit za takvu vrstu inte- 
lektualne anarhije, prihvatili su Hicksa rijetkim i iskrenim entuzijaz- 
mom od trenutka kad je došetao na živahnu englesku komičarsku scenu 
u studenom 1990., kao jedan od osamnaest komičara u predstavi Stand Up 
America! na West Endu. Sljedeće godine Hicks je prisustvovao Edinburš- 
kom festivalu, gdje je nadmašio domaći talent i osvojio nagradu kritike. 
To je dovelo do njegove turneje 1992. po Britaniji i Irskoj nazvanoj Dange- 
rous Tour, koja je kulminirala nastupima na West Endu. Publika je bila 
oduševljena. Hicks se osjećao kao kod kuće s Englezima čiji ih je smisao 
za ironiju činio prihvatljivijima za njegov borbeni humor nego što je to 

bila američka lakovjerna publika. “Veće je poštovanje prema izvođaču“, 
rekao je. “Ako ste na pozornici ljudi misle da ste to i zaslužili. U Americi 
— ne Salim se — lajanjem pokazuju svoje odobravanje." Pogledao sam ga 
sa sumnjom. “Raspitajte se”, rekao je Hicks simulirajući zvuk. “Laju po- 
put životinja. Zastrašujuće je. Na to je američko društvo svelo ljude. Iro- 
nično је što u ovom nastupu sebe nazivam Dječak Jarac. Ne bi trebali laja- 
ti, trebali bi blejati.” 

Većina TV komičara šali se na račun poznatih imena ili pravi šale o 
fizičkim stereotipima. Ne propituje svoju kulturu, nego se povodi za ne- 
zasitnom željom za zabavom. Ali Hicksovi vragolasti izleti u maštu pub- 
liku udarcem vraćaju natrag u stvarnost. Hicks je neka vrsta trbuhozbor- 
ca svoje kontradiktorne prirode, a dopušta da glasovi i zvučni efekti izra- 
žavaju i njegove strahove i sklonosti. Povremeno ga preplavi nagon Dje- 
čaka Jarca i Hicks mu se, kao čovjek od nagona, prepušta. Dječak Jarac je 
Pan, ili Hicksova verzija Pana — pohotni jarac “spokojna pogleda, potpu- 
no pomiren sa svojom prirodom“ — kroz koju slavi svoj vlastiti divlji 
libido. 

Odlazeći, Hicks je rekao, “Mi možemo olakšati našu kreativnu evolu- 
ciju. Možemo u svojim mozgovima upaliti svjetlost." Ta rečenica me pod- 
sjetila na nešto što mi je rekao moj srednjoškolski prijatelj: “Bill je bio pr- 
va osoba koju sam upoznao čiji je cilj bio prosvijetliti se.” U različitim fa- 
zama svojega života, Hicks je meditirao, proučavao hinduističke teksto- 
ve, gutao halucinogene, tražio NLO-e - bilo što kako bi pronašao neku 
veću duhovnu i intelektualnu povezanost. Njegova komedija odvodi pu- 
bliku na putovanje na mjesta u srcu na koja ne mogu ili ne žele ići bez 
njega. Putem smijeha, Hicks čini neprihvatljive ideje neodoljivima. Po- 
sebno je opasan jer on ne uvjerava razumom, nego srećom. “Vjerujem da 
svi imaju “jebenu pjesmu u svome srcu”, rekao je izlazeći. 

Usijanje oko Hicksovih ispada bilo je namijenjeno, djelomično, kako 
bi pročistilo samu komediju; to je zamisao koja je jasno izrečena u scena- 
riju za film koji je razvio u posljednjoj godini svoga života, a koja govori 
o serijskom ubojici koji ubija unajmljene komičare.. “Volio sam one koji 
su dali svoje živote kako bi pronašli savršeni smijeh, pravi smijeh, smijeh 
iz trbuha, smijeh koji iscjeljuje. Iz ljubavi sam ubio te komičare“, objaš- 
njava ubojica kad ga konačno uhvate. Hicks je želio glumiti serijskog 
ubojicu; njegov je nastup bio dio iste te misije nađi-i-uništi. 

Hicks je sazrio u godinama kad je komičarski nastup uživao kraljev- 
ski tretman. U vrijeme kada je romansa sa stalnim turnejama bila okon- 
čana za američke komičare a cilj im je postao potpisivanje ugovora — vlas- 
titi show i veliku plaću — Hicks je vratio komediju njezinu esencijalnom 
ozračju izazova i nepredvidljivosti. U energičnom govoru o emisiji To- 
night Show gdje voditelj Jay Leno glumi u reklami za čips Dorito, Hicks je 
rekao, “Evo kako stoje stvari. Nakon što snimite reklamu više niste glu- 
mac. Zauvijek. Kraj priče. Samo ste još jedan glasnogovornik neke kom- 
panije... Sve što kažete je sumnjivo, sve što izađe iz vaših usta je poput 
dreka koji mi upada u pice.” 

Dok se incident s Lettermanom dramatizirao Hicks je bio gladan 
uspjeha kao i svaki drugi komičar, ali samo pod svojim uvjetima. Nije bio 
spreman žrtvovati emocionalni integritet svog materijala zbog popular- 
nosti. “Dolaze šale o pimpekima”, rekao bi svojim slušateljima kada bi 
načeo ideje koje su ih zbunjivale, i tada bi nabacio svoj akcent šaljivdžije: 

“ovom bi decku bilo bolje da ima Salu o velikom crvenom pimpeku na- 
breklih vena ako se misli izvući iz ove komičarske rupe”. Kao komičar, 
Hicks nikada nije bio mekan i nježan. Za prvorazredne komičare sljedeće 
generacije poput Jona Stewarta iz emisije The Daily Show, čistoća Hicksova 
komičarskog putovanja bila je inspirirajuća. “Hicks je bio jedan od mo- 
maka koji su vodili dobar rat”, kaže Stewart, koji Hicksa smatra “legen- 
darnim likom” i koji je nekoliko puta s njim nastupao na turnejama. 
“Bio je netko koga ste pratili. Nije pokušavao biti osrednji; nije pokuša- 
vao zadovoljiti neku potrebu za slavom; nije pokušavao dobiti ugovor za 
komediju na televiziji, pokušavao je biti ekspert,” dodaje Stewart, “Hicks 
је bio odrastao muškarac među djecom.” Među neobičnim poukama koje 
je Hicks naučio Stewarta i druge komičare sljedeće generacije bilo je da 
“pređu granice”: ako je Hicks smatrao da ga ljudi u sobi nisu dostojni, 
“prešao bi granice”, to jest, bio bi u svom nastupu radikalniji nego što bi 
inače bio. “Poticala ga je apatija publike”, kaže Stewart. Na primjer, na 
jednom nastupu, dok je Hicks započinjao temu Zapruderova filma [o 
atentatu na Kennedyja], pijana plavuša mu je doviknula, “Seres!” Hicks je 
zastao, sišao s pozornice i pokazao na ženu. “Odlazi! Odlazi jebena, pija- 
na kučko! Izbacite je van! Izbacite je van, u pičku materinu! Odvedite je 
nekamo gdje će joj biti dobro. Idi gledati jebenu Madonnu, ti idiotska hr- 
po govana!” Hicks je počeo imitirati njezin glas — “Sereš, frajeru! Jed- 
nostavno kenjas!” - i па kraju je skakutao po pozornici imitirajući je. 
“Imam pičku i pijana sam. Mogu raditi što god hoooću! Nemam kurac! 
Mogu se derati na izvođače! Jebeni sam idiot jer imam pičku!“ Tada je 
kleknuo. “Želim da pronađeš svoju jebenu dušu!!!” 

Kao izvođaču Hicksu nije nedostajalo ni duše ni karizme. Pred muš- 
terijama koje su plaćale, bio je moćan, nepredvidiv i uzbudljiv. “Bio je 
veći od prostorije“, kaže Stewart. Veliki komičar je po definiciji neuspore- 
div. Ipak, nakon njegove smrti, pa čak i prije, američki komičari poput 
Dennisa Learyja dobro su živjeli prerađujući njegove rečenice i imitira- 
jući njegov bahati stav. 

Indikatori za dugo posmrtno sjećanje na Hicksa su dobri. Biografija 
je objavljena (na omotu piše: “Najizravniji, najbeskompromisniji i naj- 
poznatiji nepoznati komičar svih vremena"); Hicksovi rekordi prodaje su 
nevjerojatni; u nedavnom dokumentarcu o cenzuri za koji su Hicksove 
riječi izbrisane, njegovo ime je stavljeno na popis komičara mučenika. 

U godinama nakon njegove smrti povijest je uhvatila korak s njego- 
vim štosovima. Ranih devedesetih, već je bio govorio o Iraku i prvom 
predsjedniku Bushu. “Da je Bush umro”, rekao je u šali o tome zašto bis- 
mo trebali sami ubiti Busha umjesto da pošaljemo 22 rakete na Bagdad 
kao odgovor na navodni pokušaj njegova atentata, “ne bismo izgubili ni 
jedan nevini Zivot.” U kulturi koju su zamaglili glasnogovornici, Hickso- 
vo izravno pričanje o političkim prijevarama bilo je nekoliko godina is- 
pred njegova vremena. Ako Hicks nije utro put za komičarski civilni ne- 
posluh u tako popularnim emisijama poput Politically Correct i The Daily 
Show, bio je konstantna podzemna tutnjava. “Kada su započinjali emisiju 
Politically Incorrect”, kaže Colleen McGarr, “zapravo su razmatrali uzeti 
Billa kao prvog voditelja umjesto Billa Mahera.” 

San je nešto iz čega se probudite. Ima veliku snagu i važno je da su 
posljednje riječi na Hicksovoj posljednjoj snimci, Rant in E-Minor (Blebe- 
tanja u e-molu), zapravo molitva: “Bože podigni me iz ove iluzije. Zaliječi 

moju percepciju, tako da poznajem samo stvarnost.” Hicks se rugao 
društvenim omadivacima — ljudima iz marketinga, tv-mrežama, rock ‘n’ 
roll ikonama, vjerskim fanaticima, političarima - siguran u to da su, kao 
iusvim bajkama, samo oni bez iluzija slobodni. Učinio je to uprizorenje 
slobode naizmjence zastrašujućim, uzbudljivim i smiješnim. Bio je ono 
što može biti samo veliki komičar bilo kojeg doba: neprijatelj ograničen- 
ja, remetitelj mira, donositelj uvida i užitka - komičarska destilacija vlas- 
tita divljeg duha. 

vala. Drago mi je $to sam ovdje. Ja... Molim? Snimam 
album večeras i sutra, znači, vi ćete biti na albumu. Ako 
samo možete biti malčice bučniji od toga, to bi bilo... 
(smijeh publike). Tako. To je to što želimo čuti na albumu. 
i Ha ha ha ha ha ha! Bez brige, duhoviti materijal i smi- 
jeh nasnimit ćemo poslije. Hej, od pritiska nikakve koristi. 

Lijepo je biti ovdje. Ja sam inače iz Houstona, u Teksasu, ovamo sam 
se doselio prije godinu dana pa... Hvala vam. Da, to je ta toplina koju sam 
ovdje iskusio. Želim da u mene bulje ko pas kojem su upravo pokazali 
trik 5 kartama, kužite? Tako da je dobro. Naravno, prvo što sam primije- 
tio došavši ovamo је to s beskućnicima. Ja vam nisam neki sentimentalac, 
znate. Ali... Kad hodate ulicama New Yorka i nagazite na tipa koji leži na 
pločniku i koji je, pa ne znam, možda mrtav... pomislite li ikada da nam 
sustav možda ne funkcionira? Rodi li se ikada takva pomisao u vama? 
Mislim, da tih skitnica ima tek nekoliko, pomislio bih, briga me, jebene 
skitnice. Ali njih ima na TISUĆE. Kao da sam u utrci sa skitnicama um- 
jesto s preponama po jebenoj ulici. Trka na sto metara sa skitnicama. Lju- 
di, čuvajte se. Opa! “Hej, imaš sitnog, hej, imaš sitnog, hej, imaš sitnog?” 
Opa! Tom sam zadnjem dao napojnicu, sve okej, nisam njime napojio 
pločnik. Svaka se prepreka računa. Stvarno pojma nisam imao da takvih 
tipova ima na tisuće. I tako, kad sam se tek doselio, hodam ja ulicom, i 
sretnem deset/petnaest tipova po bloku: “Imaš love?” Ja si mislim: 
“Imam, da. Hvala što me na to podsjećaš. Odličan osjećaj. Kvragu." Stvar- 
no sam mislio da se raspituju kako živim. Znate ono: “Jesi okej? Imaš lo- 
ve? Čuješ ses mamom? Sa zdravljem sve ok?” Ljudi u New Yorku su baš 
prijateljski raspoloženi. 

Čovječe! Neki od tih tipova baš su izgledali zdravo. To mi nije jasno. 
Oni su samo skitnice, jebote. I sama ta ideja da žele da im tek tako dam 
teško zarađenu lovu koju mi starci šalju svaki tjedan. Jebote! Parazitu je- 
dan, nađi si posao. Moj tata za ovu lovu radi osam sati dnevno. Kvragu, 
javno ću im očitati bukvicu. Baš hoću. Kako su samo drski ti ljudi. Mis- 
lim, pa ja sam morao svake subote 15 godina kositi travu za jebenih 25 
centa. A taj tip izađe iza kontejnera i hoće moj dio kolača? Gdje si bio kad 
sam ja sadio živicu, ha? 

Jeste kad doživjeli da se neki istrese na vas, ono, da povampiri? Jer 
dam im ja sitniš, ali katkad sitniša nemam. Neću valjda razmjenjivati 
dvadeseticu za skitnicu, trebam i ja živjeti! Ionda navale na vas: 

“Hej, pomozi malo.” “Sori, ali nemam ništa.” “PIZDO!” “Gdje mi je 
čekovna, samo malo... Gospon Skitnica? Kako ću to ispuniti? [...] Mo- 
lim?... Nisam znao da si manijak. Sigurno nisi zbog karaktera završio na 
ulici, zar ne?” 

Isuse. Što ti imaju muda! Kad sam jednome od njih rekao: “Stari, 
oprosti, nemam love”, on će meni: 

“Hvala ti nizašto, rista! Ne znaš ti kako je to biti bez prebijene.” 

“Pa zapravo, znam. Zato i radim. Znam ja točno kako je to: spavaš na 
pločniku, kopaš po smeću i tražiš hranu, i žicaš lovu od neznanaca. Imam 
li pravo? 

“Baš to radim.” 

“Vidimo se.” 

Žao mi je takvih tipova jer ne znam zašto su skitnice. Znaš li ti zašto su 
oni skitnice? To nitko ne pita. Kad tip kopa po smeću, nitko mu ne pride i 
upita: “Jebote, pa što to radiš? Zasto kopaš po smeću?" Manijaci, svi odre- 
da. A oni: “Imaš što sitnog? Imaš 25 centa?" Hej, za tih istih 25 centa taj 
mi skitnica može uglancati prozor, kužiš? Želim najboljeg skitnicu za na- 
jmanju lovu, želim... Za tih 25 centa koje mu dajem želim najviše što mo- 
gu dobiti. Kvragu, i još račun uz to. Tako ćete ih se riješiti: tražite račun 
(prezirno frkne) “Izvol’te. Hvala.” Ш ono kad neki kažu: “Ma пе daj mu no- 
vac, sigurno mu treba za drogu ili alkohol.” Mda. Izgleda da oni koji to 
kažu nikad nisu bili narkomani. Jer droge su narkomanu prilično važne. 
(smijulji se) 

“Bogami, naravno da je za drogu, gospođo. I ne daš li mi lovu, izvadit 
ću ti srce i pojesti ga pred tobom. 

“Sad, ako tako kažeš... Evo!” 

“Hvala.” 

Znate, Zao mi je tih ljudi, jer sam i ja bio alkoholicar. Prestao sam piti 
prije dvije godine. Mogao sam postati propalica. Svatko može postati 
propalica. Stari, trebaju ti samo prava cura, pravi kafić i pravi prijatelji. 
Dobro ti ide, bez brige, tvoji će se frendovi dostojno pobrinuti. І krstit će 
jedan kontejner za tebe. 

Sramota kakav sam pijanac ja bio. Policajci su me zaustavili u autu, a 
ja sam bio toliko pijan da sam izašao i zaplesao pred njihovim svjetlima, 
misleći da sam dospio u novi klub. Pojačaj tu glazbu! Hej, što je to? Hej, 
hej, hej, hej, hej. Mene to ne zanima, pederi jedni. Joj sranje! Vi dečki ide- 
te do kraja. 

Mislim, uopće ne želim riskirati. Stavovi se mijenjaju... malo preoz- 
biljno. Sjećaš se, prije 10 g. policajac bi te zaustavio pijana, došao doautai 
pitao: 

“Sinko, pio si?” 

“Jesam.” 

“Ups, oprosti na smetnji. Nadam se da te nisam bacio u depru. Dobro, 
sad briši odavde i lijepo se provedi. Pa-pa. Vrati se u auto, Tommy, ma to 
je samo neki pijanac za upravljačem. Idemo.” 

Na turneji sam koju zovem Leteći tanjur, jer i ja, kao i leteći tanjuri, 
iskrsavam po malim južnjačkim gradovima... U posljednje vrijeme pred 
gomilom seljačina, i tako ... pitao sam se o vlastitoj egzistenciji. Primijetio 
sam neki antiintelektualizam u ovoj zemlji. Jeste vi to primijetili? Počelo 
je to, kakva slučajnost, negdje osamdesetih. Prošli sam tjedan bio u Na- 
shvilleu, u Tennesseeju. Nakon nastupa otišao sam u fast food. Ne pono- 
sim se time, ali ogladnio sam... Isjedim ja tako, jedem ja, čitam knjigu. 
Sam sam, nikoga ne poznam, jedem, čitam knjigu, sve štima. Pride mi 
konobarica: (žvače) “Zašto čitaš?" Odgovorim: “Čovječe, pa to me nitko ni- 
kad nije pitao. Bogme si me zatekla. Ne pitaš sto čitam, nego zašto čitam? 
Pa iz mnogo razloga, najviše zato... da ne završim konobareći u fast foo- 
du, jebote. Da, mislim da mi је to visoko na popisu prioriteta.” Na to se 
kamiondžija za stolom do mene ustane, stane iznad mene pa će: “Vidi, vi- 
di, dobili smo jednog čitača!“ Pa što je sad ovo, jebote? Kao da sam naletio 
na okupljanje Ku Klux Klana odjeven kao Boy George. Mislim. Ovo tu je 
knjiga. Ja čitam. Jel’ to sad neki intelektualni iskorak, ili? Eto, i to sam re- 
kao. Sad se bolje osjećam. 

Kažem ti ja, stari. Tennessee. U mnogim dijelovima našeg problema- 
tičnog svijeta ljudi viču: “Revolucija. Revolucija." U Tennesseeju viču: 
“Evolucija... želimo palčeve!“ To je zato što cijeli dan na telki gledaju lju- 
de koji već imaju evolucijski razvijene palčeve. Joj, to ih sigurno izluđuje, 
ha? (glasa se kao čimpanza) Pa to je palac, kvragu! Puno se toga može reći o 
palcu. Kažem ti, stari. Baš ima pravih bisera na svijetu. Otiđi na neko od 
onih odmorišta za kamiondžije bogu iza leđa i naruči kavu. Tip iza šanka 
će ti reći: 

“Oćeš litru ili veliku?” 

“Jebote, kolika je onda ta velika?” 

“Morat ćeš pomakni auto otraga, sad ću ti naliti iz pumpe.” 

Puno je to kave. Ne znam baš želim li toliko dugo biti budan u Tennes- 
seeju, znaš. Dragi su oni ljudi, stvarno jesu. Ali su, kako bih vam rekao, 
malo... priprosti? Provincijalci? Seljačine? Dođe mi jedan nakon nastupa, 
baš je bio uzbuđen. “Stari, super si. Umro sam od smijeha. Samo što ni- 
sam počeo pljuvati.” “Oprosti.” On će: “Ma ne, super je bilo. Daj da te 
upoznam sa ženom i sestrom.” Pored njega je stajala jedna djevojka... i 
nitko nije imalo palac. 


Eto... “Pušači, hvala vam. Hvala, ljudi. Samo vi pušite. Ništa se ne bri- 
nite za nas.” Dooobro. Koliko vas je pušača ovdje večeras? Pušači? (nekoliko 
ljudi u publici zaplješće) Ma vidi ti tu energiju, mogu oni kad hoće! (Bill hri- 
plje i kašlje) Hvala, ljudi. Bio je to junački napor s vaše strane. Slušajte ovo: 
koliko nepušača imamo ovdje večeras? Nepušači? (veći dio publike zaplješće) 
Čujete vi ovo? Gomila cmizdravih gnjida, ha? Odvratni, licemjerni ljigav- 
ci. Prestao bih pušiti, ali strah me da se ne pretvorim u jednoga od njih. 
Najgori je nepušač onaj koji vam priđe dok vi pušite i samo vam se zakaš- 
lje (usiljeno kašlje). Ja uvijek kažem: “Jebote, sreća što ne pušiš. Gadno kaš- 
lješ, stari. Ja pušim cijeli dan, a ne kašljem toliko. Možda je spermić kojim 
si začet imao falingu. Možda ti je tata drkao, amama sjela na njega u za- 
dnji trenutak." Jesam pretjerao? Ja mislim da nisam. Nije li to malo 
okrutno: Ja pušim, a vi mi dođete kašljati. Isuse! Je Г tako i plešete pred 
invalidima, pizde jedne? Hej, gospon u kolicima, što te muči? Hajde, ju- 
načino! Utrkujmo se.” Sadisti prokleti. Ja ću pušiti, ja ću kašljati, ja ću do- 
biti tumore, ja ću umrijeti. Dobro? Hvala lijepa, Ameriko. Ljudi kažu: 
“Nije u tome stvar, t-t-t-t-tu je i sekundarni dim. Nije problem samo u di- 
mu koji ti uvučeš, nego u onome koji izlazi iz tebe. To se zove sekundarni 
dim, i to nije dobar dim, izlazi iz tebe.” Daj, jebote, začepi! Kvragu, ne 
budem li ja pušio, sekundarni će metci krenuti u tvome smjeru. Je I’ ti ja- 
sno? Toliko sam napet. Kužiš? Hvala! Tri sam mjeseca na jebenoj turneji 
Leteći tanjur, dobro? Hvala. Uživat ću u pljugi, nadam se da nemate ništa 
protiv. 

Super mi je kad se ljudi u New Yorku žale što pušite. Zar to nije su- 
per? Da. Ti su ljudi do grla u psećem dreku i preskaču preko mrtvaca. A 
moja im je cigareta navodno sjebala ovdašnju delikatnu prirodnu ravno- 
težu. “Joj, smeta ti? Ajoooj. Oprosti. Idem ja do one hrpe govana od skit- 
nica i ugasit ću cigaretu. Evo ga. Vratimo New York u ono djevičansko 
stanje u kojem bi inače bio... Da nije moje proklete cigarete.” Isuse. Koli- 
ko popušiš dnevno, stari? 

Čovjek iz publike: Kutiju i pol. 

Bill: Kutiju i pol? Pičkice. Pa što ne obučeš haljinu i zavrtišnam malo 
guzom? (zapjeva) “Kutiju i pol, ja pušim kutiju i pol.” Muka mi je od toga. 
Ja popušim dva upaljača dnevno, stari moj. Da. I počinjem osjećati poslje- 
dice. Imam tu veliku fobiju da će šale o pušenju na mome nastupu za pet 
godina izgledati ovako (jednolično): “Dobra večer svima. Sjećate me se? 
Imali ste pravo, pušenje je lose.” Brrrrrrrrrr. Jeste to kad vidjeli? Je ľ to... 
Da ja vama nešto kažem: Ako pušite kroz rupu na vratu... Ja bih na vašem 
mjestu razmislio o tome da prestanem. Stvarno bih. Ali to je samo moje mi- 
šljenje, znate. Vidite, nisam strog. Super je što na svakoj kutiji stoji druk- 
čije upozorenje Uprave za javno zdravstvo. Zar to nije sjajno? Na mojoj 
piše: “Upozorenje: Pušenje može uzrokovati fetalne malformacije i prije- 
vremeni porod.” “Bemti, sad sam najebo! Ha ha ha! Našao sam svoju mar- 
ku. Samo пе kupujte one na kojima piše “rak pluća“. Ne kupujte baš u pr- 
vom dućanu na koji naletite. “Dajte mi šteku prijevremenog poroda. Boli 
me kurac za to!* 

“Dim cigarete sadrži ugljični monoksid." Pa sadrži ga i moj auto pa 
svejedno vozi, jebote. Vidite, ja pušim, пе pijem, ne drogiram se. Mogu li 
pušiti? Mogu li? Ma k*o Turčin! 


Živimo u svijetu u kojem je John Lennon ubijen, a Barry Manilow I 
DALJE objavljuje jebene albume. Kvragu. Ako već idete nekoga ubiti, 
molim malo jebenog ukusa! Ja ću vas odvesti do kuće Kennyja Rogersa, 
ok? Upadaj u auto, znam gdje žive tipovi iz Whama! (pjeva) “You gotta ha- 
ve faith, la la la la (oponaša zvuk dva pucnja). Ne, George, тога imati talenta, 
stari (fri pucnja). Novo pravilo. I možeš slobodno obrijati tu dvodnevnu bra- 
du, kompa. Nikoga nećeš zavarati, pičkice jedna (pucanj). Tek da se zna... 
Nećemo okolišati, životi nam ovise isključivo o istini: George Michael je... 
jedna... velika... pičkica. Ako ga vi žene volite, znači da ste lezbe. Kraj.... 
jebene... priče. Nema to veze s mišljenjem, nema to veze s ukusom ni s 
percepcijom. Dokazat ću vam to na računalu. Nisu to naklapanja, tip je 
stvarno pičkica. Jeste vidjeli? Sad reklamira Dijetnu Coca Colu. Fuuuuj. 
Dijetna Cola. Čak je i Madonna reklamirala pravu Colu, jebote. Pičkica. 
“Dijetna Cola! Ja sam George Michael. Pijem Dijetnu Colu da mi guza ne 
naraste. Ne volimo velike guze, zar ne, curke? He he he. Dijetna Cola.” 
Daj već jedanput obuci tu suknju pa da završimo s time! 

Ito vam je naša glazbena repka. Naše rock zvijezde. Ovaj je svijet is- 
punjenje Reaganovih seksi snova, jebote! Rock zvijezde reklamiraju Di- 
jetnu Colu! Ma koja bi prava rock zvijezda pristala na takvo što? 

“Keith Moon za Snickers!” 

“Katkad imam solo dionicu na bubnjevima, a nisam ništa jeo, ono, tri 
jebena tjedna. Tada samo pojedem jedan Snickerrrrrssssssss.” To je prava 
rock zvijezda. 

“John Bonham za Certs.” “Noćas sam u snu rigao krv. Sad imam spoj s 
trinaestogodišnjim blizankama. Samo pocuclam mentol Certs.” 

To je prava rock zvijezda. “Dijetna Cola!” Kažem vam ja, da novac ima 
kitu, George Michael bi bio pravi pederko. “О, Dijetna Cola? 
Ohhhhhhhhhhhh, o joj, ohhhhhhhh. Mm-mmm, obožavam Dijetnu Co- 
lu, ohhhhhhhhhhhhhh, joj, o Bože prokleta dijetna Cola. Ohhhhhhhhhh. 
Pijte je svaki dan! Ohhhhhhhhh.” On je demon... Pušten na zemlju da 
sruši standarde. Kraj... jebene priče. Ali svi to rade. Svi reklamiraju proiz- 
vode. To je danas vrhunac uspjeha, zar ne? Postati nekakav promotor. Sina- 

tra reklamira pivo; nije mu dosta love, zar ne? Ne. Tim kretenima ništa 
nije sveto. Sad čekam ovo: 

“Isus za pivo Miller.” - “Bio sam raspet, tri dana mrtav, uskrsnuo i če- 
kao 2000 godina da se vratim na zemlju. Vrijeme je za Miller!” 

“Znaš, Isuse, od ovoga nije ništa bolje.” 

Ne vidite neminovnu opasnost, zar ne? Piljite u mene i mislite si: 
“Bille, oni su samo glazbenici, i oni, kužiš, oni samo rade svoj posao, i...” 
NE! Oni su DEMONI PUŠTENI NA ZEMLJU DA SRUŠE STANDARDE 
BESPRIJEKORNOJ I SVETOJ DJECI BOŽJOJ! A mi to jesmo. Tu nema po- 
greške. Što nam se to dogodilo? Poslije osam godina Ronalda Reagana i ja- 
pija, sad živimo na trećem šoping centru od Sunca. Ma daj me nemoj! Je- 
bote, jel’ u meni problem? Debbie Gibson je imala album broj jedan u Ame- 
rici, ljudi. Mislim, ako vam se od toga krv ne ledi... Pa tko još puši ta sran- 
ja? Zar se baš toliko love od bejbisitanja vrti okolo? Jeste li ikad vidjeli to 
malo čudovište iz šoping centra na djelu? (pjeva) “Shake your love...” Kak- 
vu ljubav, Debbie? Imaš 12 godina. Nemaš cice ... Izgledaš k*o dečko sa se- 
la, a glazba ti je KOMA. Vrati se u šoping centar koji te okotio. Ovo nije 
pitanje percepcije, nije stvar ukusa, dokazat ću vam to na risalici-brisalici. 
Idi dadiljaj Tiffany, to ti je najpametnije. Neka je netko lupa po guzi dok 
se ne zacrveni, a onda nek je poliže. Eto vam vašeg jebenog spota koji bih 
ja gledao! Što, ne biste voljeli vidjeti te dvije male ćelave ribice u pozi 69? 

“O, Debbie.” “О, Tiffany.” “O, dušo, što smo uopće čekale dosad?” “О, 
ne. O, Boze.” 

Pobogu, stavite im nešto u usta da пе mogu pjevati. Bilo sto. Album broj 
jedan. Sori, to mi je malo... teško povjerovati, ali... s druge strane, Reagan 
je dvaput izabran za predsjednika. Ha ha ha ha ha! Već sam se trebao na- 
viknuti na razočaranja. “Bille, pomiri se s tim!” 

Čovječe, a Rick Astley? Jeste vidjeli tu noćnu moru na djelu? (pjeva) 
“Don't ever wanna make you cry. Never wanna break your heart.” Ha ha 
ha, ne bih brinuo o tome da nemam kitu, Rick,. Ti imaš klinček, imaš klit, 
ti uopće nisi muško. Ti si hodajući virus aidsa. Virusu aidsa nasnime u 
pozadini glazbu i drum machine, a Ted Turner ih promovira. To zapravo 
uopće nisu ljudi. To je urota kojom vas CIA pokušava uvjeriti da su šo- 
ping centri dobra stvar. Čitajte o tome u novom broju časopisa Omni. 

Još piljite и mene. Ne osjećate opasnost jer ste anestezirani, zar ne? 
Mislite: “Ma daj, Bille. Debbie Gibson je samo curica." NE! “Znaš li da 
Debbie Gibson piše sve svoje pjesme?" Ne! Neka mi netko doda stolac. 
“Da, piše sve svoje pjesme o svojim stvarnim iskustvima.“ Da, kako će joj 
se sljedeća zvati? Mama, zašto krvarim?” A kad smo mi to počeli slušati bjel- 
kinje u predpubertetu? Meni to nitko nije javio. Imamo najveće umove 
svih vremena, znanje i povijest najvećih mislioca SVIH JEBENIH VRE- 
MENA, ali ne, što to ona bijela curica govori? Ajmo staviti misli Debbie 
Gibson na jebeni kompaktni disk i sačuvati ih vječno. Ma jeli u meni 
stvar? Kvragu, sjećam se — a možda romantiziram prošlost — ali sjećam se 
vremena kad je glazba imala savjest, i glazba je imala dušu, i glazba je 
imala muda, stari. Sjeća li se itko toga? Jimi Hendrix? Ima li tko o njemu 
što reći? (pjeva) “Stajao sam pokraj planine... isjeckao sam je bridom svoje 
ruu-u-ke [Stand by the mountain... Chop it down with the edge of my ha-a-and].” 
Taj je tip imao kitu... K’o piton. (pjeva) “Ne želim te nikada rasplakati niti 
ti slomiti srce, Dijetna Co-o-o-la zauvijek.“ “MISLIM, OPROSTITE! Da mi 
je bilo vidjeti zajednički album Jimija Hendrixa i Debbie Gibson (smijeh). 
Е taj bi njoj pokazao! (oponaša početak “Foxy Lady”) 

(pjeva) “Foxy!” (vrišti) MAMICE!“ (pjeva) “Foxy lady!” (vrišti) “MA- 
MICE!" “Debbie, dušo, htjela si biti rock zvijezda, sjećaš se? Moraš se dru- 
Ziti s velikim dečkima, zlato.” “Hoću natrag u šoping centar! Grozna 
sam! Grozna! Maknite ga odavde! ON IMA GOLEMU KITU! (bum tres) (pje- 
va) “Voodoo Chile, baby!” 

Kita radi k’o cirkular (oponasa zvuk kruzne pile). Napravi od nje cjepani- 
ce, stari. Ostavi samo krvave gaćice da ih George Michael može navući. 
Bum! On je Zena; ona je mrtva. Prokletstvo, a Jimi i dalje baca jebenu 
svirku. 


Ne drogiram se... više. Ha ha ha ha ha! Nisam se drogirao... danas. O, 
Bože. Prije sam se baš drogirao. Ne sramim se toga. Znate. Nisam imao 
sreće s drogom. Jedanput smo tri frenda i ja uzeli LSD i vozikali se okolo 
u autu mog starog. On ima onaj auto što govori. Mi tako u transu, a auto 
će: “Vrata su otvorena.“ Stali smo sa strane i razmišljali o tome punih 
dvanaest sati. 

“Kako vrata mogu biti o-tvorena, otkud sad taj tvor?” 

“Zašto bi netko stavio tvora na auto?” 

“Čovječe, autocesta se topi.” 

“Nalij je u суога.” 

Satima (oponaša zvuk cvrčaka). “Ali ako su otkinuta...” (cvrčci cvrće)... A 
kako sad to?” (pas zavija) 

Jednom su nas tako ukomirane i zaustavili. E, to je ostvarenje sna. 
Kladim se da je ovo bolja pijanska priča od bilo koje koju ste vi čuli. Stari, 
murjak kuca na prozor, a mi buljimo u njega u retrovizoru. 

“Ma kol'ko si ti visok?” “Ovo je zasjeda!” “Veliki policajac i mali poli- 
cajac. Blizanci.” 

George Bush kaže da gubimo rat protiv droga. Znate što to znači? Rat 
traje,a oni nadrogirani pobjeđuju. Ha ha ha ha! Što vam to govori o dro- 
gama? To su pametni, kreativni ljudi koji pobjeđuju u ratu, a ušlagirani 
su! Ha ha ha! Mi pobjedujemo? Rat protiv droga je kao rat kolonijalne si- 
le protiv Indijanaca. Ovi prvi u vrsti, u crvenim kaputima, a na drugoj 
strani narkomani, odnosno Indijanci, koji sjede na stablima i pitaju (uvla- 
či dim) “Jel se to oni bore protiv nas? (otpuhne dim) Ра mi niti nismo na je- 
benom bojištu (uvlači dim). Izgleda da po defaultu mi pobjeđujemo. Ha 
ha! Borbe nema, a mi vodimo." (uvlači dim) Droge – znate, rat protiv dro- 
ga. Hej, ne kužim, jer i alkohol i cigarete su droge, tako da na tom polju 
definitivno nastupa primirje, zar ne? Da. Alkohol i cigarete ubiju više lju- 
di nego crack, kokain i heroin... Zajedno. 

Na vijestima nikad neće prikazati pozitivnu priču o drogama, ne. 
Uvijek sve negativno. A vijesti bi, kao, trebale biti objektivne? Trebale bi- 
ti? Vijesti? A svaka priča o drogi je negativna? Molim, samo malo. Ja sam se 
nadrogiran ludo zabavljao. Ništa ja ne promičem, ali i ne poričem. Da ču- 
jemo cijelu priču. O LSD-u uvijek jedno te isto: “Mladić se ušlagirao, mis- 
lio da može letjeti pa skočio sa zgrade. Kakva tragedija." Kakav idiot! Nije 
njemu droga ništa kriva. Ako je već mislio da može letjeti, što nije prvo 
poletio s tla da provjeri? On je idiot i sad je mrtav. Dobro. Mislite, jedan 
debil manje na svijetu? Kakva tragedija! “Zašto si u depri, Bille?” Ostali 
smo bez jednog glupsona. Ha ha ha ha ha. Ostali smo bez glupsona. 

Ja bih rado pogledao pozitivnu priču o LSD-u. Bi li to bila zanimljiva 
vijest? Samo jedanput? Da vam je ispričam? 

“Danas je mladić na LSD-u shvatio da materija nije ništa drugo doli 
energija zgusnuta u sporim titrajima i da smo svi mi jedna subjektivna 
svijest. Smrt ne postoji, život je samo san, a mi smo svoje vlastite imagi- 
nacije. Slijedi Tom i prognoza vremena.” 

“Čovječe! Jesi gledao vijesti?" 

Znate — nije to rat protiv droge, već rat protiv slobode pojedinca, dob- 
ro? Imajte to cijelo vrijeme na umu. Hvala. Oni sve droge trpaju u isti koš. 
Ne može to tako. Trava i crack? Hej, stani malo. Nemoj travu trpati među 
droge. To je ljekovita biljka, stari. Kao čaj. Ne samo da bi, ja mislim, travu 
trebalo legalizirati, već bi ona trebala biti i obavezna. Razmisli o tome. U 
autu si iza nekoga: (oponaša zvuk sirene na autu) “Začepi i puši. Inače kršiš 
zakon." “О, oprosti, ja sam život shvaćao ozbiljno. Ha ha ha ha... Čovječe. 
Jel’ netko gladan?" 

Lijep bi svijet to bio, zar ne? Ležerni, gladni, tihi, ušlagirani ljudi po- 
svuda. Dostavna vozila Dominos’ pizze mimoilaze se po cesti. Parada Do- 
minos’ pizze (sirena). Neka oni zapnu u prometu: i svi ćemo pizze dobiti 
besplatno. Ма daj. “Droga je loša, droga je užasno loša.” Da, да, a kako to 
da je Keith Richards još na nogama? Objasnite mi to, gospodo iz Uprave za 
javno zdravstvo. Još niste čuli da ovi iz Javnog zdravstva spominju Kei- 
tha, jel tako? Aha, teorija nam je malo šuplja. Uprava za javno zdravstvo 
kaže: “Droga je loša! Droga je ZLO!... Osim za njega. Ha ha ha ha. Kod 
njega ona sjajno funkcionira. Ali nije to za vas ostale." To je kao ona re- 
klama - tip s tavom? Ovo je vaš mozak: 5555555555555555.“А ovo je Keithov 
mozak: 5555555555555555555. A ovo je Keithov ušlagirani mozak: (“Satisfacti- 
on”, uvodni dio) Hej, pa to dobro zvuči. To je on nadrogiran? Dajmo mu 
onda još! Ha ha ha ha ha. “A ovo je Keith polumrtav: (“Jumping Jack Flash", 
uvodni dio) Dobro je! Ajmo ga ubit. Ha ha. Da izbaci još koji hit. Čovječe, 
ovaj ne priznaje granice. 

Keith Richards nadživio je Jima Fixxa, trkača opsjednutog zdravim 
životom. Priča postaje još napetija. Sjećate se Jima Fixxa? Ta ništica ljud- 
ska. Kakvo je to mračno doba u američkoj povijesti bilo, te godine zdrav- 
lja. Sjećate se toga? Svi su se nastojali iskupiti za onu kokainsku disko 
groznicu. “Trebao bih malo na trčanje..." Ima li tko da voli gledati ljude u 
New Yorku kako trče? Vani 43 stupnja, oni su, oni su, oni su krepani i... 
usred prometa. “Moram smršaviti, moram skinuti kile.”Stari, hej, auto će 
te lupiti u tu ludu glavu. Super ćeš izgledati kao lokva, okej? Vau, kako je 
to lijepa, mršava i zdrava lokva. “Još nije dosta, još nije... Još nije dosta.” 
Sori. Ja sam rođen savršen. I takav sam cijeli život. Žao mi je. Moja je vjera 
neuništiva. 

Onda, sjećate se Jima Fixxa? Tip je pisao knjige o trčanju. Ma što se to 
može nažvrljati o trčanju? “Desna noga, lijeva noga... Brže, brže, mmm, 
doma, istuširaj se.” OK. Hvala ti, Jime, što si književno uobličio proble- 
matiku trčanja. Ali ja znam kako se trči... Ipak sam dvonožac. I onda taj 
glupson izađe, strefi ga srce i umre na trčanju. Ahh-ha ha ha ha ha! Ima Bo- 
ga. “Desna noga, lijeva noga, hemoragija. Jime, stari moj, treba nam 
sretniji kraj, ane ovo “desna, lijeva, krv na nos, Jime." Imaš problema do- 
ma, sinko? Keith Richards se bode u oko, a svejedno je na turneji, kužiš? 
Dobivam proturječne poruke. Nuklearni će rat preživjeti: a) Keith b) kuk- 
сі. “А kamo su to svi nestali? Vidio sam neku svjetlost, mislio sam da 
počinje koncert.” 

Čovječe, sve je uvrnuto. Mislim da se svijet raspada. Čini li se i vama ta- 
ko? Gledate li vi ova sranja? Jeste pratili ono sa spaljivanjem zastave? Zar 
nije bilo super? Bogme su onda svi pokazali svoje pravo lice. Kakva smo 
mi retardirana nacija. Strašno. Ljudi su se... jednostavno su se ponašali kao 
da je Vrhovni sud odobrio paljenje zastave, znate? “Znači li to da moramo 
spaliti zastave? Što su oni... rekli su da moramo...” Ne! Ne! NE! Nisu to 
rekli. Rekli su da ako možda netko poželi spaliti zastavu da možda zato ne 
mora u zatvor... GODINU DANA. Baš okrutno od njih, zar ne? “Znači li to 
да mi moramo spaliti... Rekli su da bismo trebali spaliti...” Nisu to rekli, 
nisu to rekli, nisu to rekli... Nisu to rekli. “Znači li to da ja sad moram iza- 
Cii...” Ne, ne, ne, ne, NE! Slušaj. Čitaj. Misli. Smiri se, opusti se, JEBOTE za- 
čepi već jedanput! “Pa nije mi to jasno. Ja ne želim spaliti svoju zastavu...? 
Onda NEMOJ! Ljudi su oko toga poludjeli. Jeste to gledali? Kažu: “Hej, da 
ja tebi nešto kažem... Мој je stari umro za tu zastavu.” Ozbiljno? Čovječe, 
ajasam svoju kupio (smijeh). Da, ima ih kupiti u K-Martu i sličnim dućani- 
ma. “Da, poginuo je za tu zastavu u Korejskom гаги.” Јој, kakva slučaj- 
nost: moja je proizvedena u Koreji. Kako je svijet mali! 

Nitko, ponavljam, nitko nikad nije umro za zastavu. Zastava je komad 
platna. Možda su poginuli za slobodu, koja je, usput, i sloboda da se spa- 
li... jebena zastava. Vidite, sloboda neće nestati kad spalite zastavu, jer i 
to je nekako sloboda. A i taj slučaj... imali su valjda četiri takva u američkoj 
dvjestogodišnjoj povijesti pa mi se čini da to i nije tako strašan problem, 
a vama? Ti nam ljudi bacaju prašinu u oči. “Razulareno spaljivanje zasta- 
ve, hrrrrrrrr." Kažem vam, jedini način... da se razumijemo, ja ne odobra- 
vam spaljivanje zastave. І ne želim spaliti zastavu, ali ako netko zastavu 
želi spaliti, što se to mene tiče? Je li moj problem to što netko želi spaliti 
zastavu? Je li? Ne. Ne, nije. Je li moj problem što drugi ljudi citaju ili gle- 
daju na telki? NE, NIJE! Hvala lijepo! Vidite, kad se o tim stvarima pro- 
diskutira, postanu nešto jasnije, zar ne? Postanu. To se zove logika i svi- 
ma će nam pomoći da evoluiramo, uđemo u jebene svemirske brodove i 
ODEMO ODAVDE! Ajmo! (smijulji se). 


Ito s pobačajem, mislim. Nevjerojatno. Nisam cura, znate, muškarac 
sam, ali svejedno vam mogu reći kako odmah možete riješiti to s pobača- 
jem. Znate one neželjene bebe koje žene ostavljaju u uličicama i u kontej- 
nerima? Ostavite tucet njih na stubama Vrhovnog suda. Ha ha ha. Pro- 
blem riješen... U tren oka. “Vi ste rekli da ih moramo roditi, sad ih onda 
VIIZVOL'TE ODGOJITI! Vi ih odgojite. Vi ih odgojite, jebemti. Vi ih 
odgojite. Rekli ste da moram roditi, sad je vaše! Vaše je, uzmite ga!” 


Isti sam ko moj tata. To me nasmrt plaši. Strah me da ću se jednoga 
dana probuditi i početi se ponašati poput svoga tate, znate? Mislim, volim 
ја njega, ali on je krkan. Svi su tate krkani. Jesu. Ne znam kako postaneš 
krkan. Život te jednostavno slomi, stari, i jednog dana samo kažeš: “Jebi 
ga! Više me nije briga što ljudi o meni misle. Čekat ću dostavljača novina 
u donjem rublju. U kupnju idem u kratkom kombinezonu. Po kući ho- 
dam u poluotvorenom ogrtaču. Tko će kobasicu za doručak? Radim ko- 
basu!” “Tata, obuci gaće. Baš si krkan.” 

Jeste li se vi kad ulovili... da se tako klatite po kući? To znači da vam 
krkanluk ne gine. Kad vam se čarapa napola izuje, a vas baš briga, bolje si 
postavite par jebeno ozbiljnih pitanja. Sljedeće što će se dogoditi jest da 

ćete se početi brinuti zbog travnjaka. “Pitam se kako je travnjak? Idem ja 
van stati gol na svoj travnjak i istraživati svoju krkansku domenu.” “Та- 
ta, što ti je TO U UHU, JEBOTE?” Nešto je vrlo vitalno u tatinom uhu. On 
uvijek... Nešto je unutra. Možda je lova za moj faks (smijeh). 

Nikad se s tatom nisam slagao. Kad sam bio klinac, ostali bi mi klinci 
došli pa rekli: “Moj tata može istući tvoga tatu.” Ja bih upitao: “Kad?... 
On subotom kosi travu. Neka ga ondje nokautira... Dok na sebi ima one 
bermude, crvene tenisice i podvezice za čarape." Brrrrrrrrrrrr. “Odvali ga 
grabljama u glavu” (tresak). 

Imam starijeg brata koji je genijalan. Ima papire da je genijalac. Kao 
da veći stariji brat nije dosta da ti zakomplicira život, mislim. Još je mo- 
rao biti i genijalac. Čovječe, to je pušiona! Kad sam bio mlađi svađali smo 
se, znate, i ја bih rekao: “Ne moram ja ništa ako ne želim.” A on bi rekao: 
“Moraš. Moraš se pokazati.” “Ma nemoj?" Već tad sam bio kralj oštrih re- 
plika (zviždi). Stari moj. Sjećate se ljetnih praznika sa svojima? Kuži li itko 
čemu to služi? Nismo se dobro slagali u peterosobnoj kući. Zato nas je tata 
sve strpao u auto... I vozao kroz pustinju u najvruće doba godine. Svaka 
čast, tata! Rješavajmo svoje trzavice. Sjećaš se toga? Stresno, nimalo zabav- 
no, nikakav odmor niti opuštanje. “Ustajanje u 2 ujutro. Do 2.05 h smo 
na cesti. Nemamo vremena stajati za wc, podijelit ćemo vam plastične ča- 
še. Vozit ćemo bez cilja u četrnaestosatnim etapama. Sunce će uvijek uda- 
rati u tvoj prozor, Bille, smisli nešto.” Već sam vidio kako se sunce 
izmjenjuje s našim autom... i udara u moj prozor. Sjedim na stražnjem 
sjedalu kao mrav pod povećalom. (u očaju) “Tata, uključi klimu, molim 
te.” “Neću, to guta gorivo. “Tata, uzmi ušteđevinu za moj faks i uključi 
prokletu klimu. Ne želim dobiti sunčanicu i pretvoriti se и mongoloida 
kako bi ti uštedio dva centa PO JEBENOJ MILJI!” “Dosta... Za Boga milo- 
ga, uzmi šljivu.” “Neću šljivu! Hoću da me vakumirate, zamrznete i 
pošaljete doma. Nije mi zabavan naš godišnji.” 

A tek biti četrnaest sati u autu s mojom mamom, stari! Ona samo pri- 
ča, priča, priča i priča, priča i priča. Poželim je upitati: “Mama, (iscrpljeno) 
slušam te već nekih deset sati, i moram ti postaviti jedno vrlo ozbiljno pi- 
tanje: poznaš li ti IKOGA TKO NEMA JEBENI TUMOR? Svi ga imaju. 
“Ima tumor, moraš to vidjeti, taj je tumor počeo naticati, kao dinja, i...” 
Ma kome to tumori natiču? Nemoj mi o tome govoriti! Ja otraga pokuša- 
vam jesti jebenu šljivu, mama. Šljiva/tumor — kužiš ti uopće sličnost? 


Tako ti je to s putovanjima. Ja stalno odsjedam u hotelima. Odsjeda li 
itko od vas redovito u hotelima? Možeš mi nešto pojasniti: Znači li “ne 
smetaj” na španjolskom “pokucaj odmah"? Ili... U čemu je, jebote, pro- 
blem? Ne... smetaj: ne može jasnije. Onda, opet, ja znam čitati. Staviš znak 
na vrata, i eto ti njih u roku od pet minuta. “Spremačica.” (kuca) Ma uopće 
ne smeta. (kuca) “Trebate čiste ručnike?* “Da, trebat ću ih da obrišem tvo- 
ju krrrv. POKUCAŠ li još jedanput na jebena vrata!” 


Čak će i ući sa svojim ključem. Je ľ vam se to kad dogodilo? Vaša soba, 
vi u njoj, znak “Ne smetaj” na jebenim vratima! Spremačica ušeta ravno 
unutra. Vi u sobi, kažete: “Hej, hej, HEJ!” “Došla sam promijeniti plah- 
te.” “Vrati se za pet minuta. Morat ćeš raditi prekovremeno zbog ove 
umazane jastučnice. Mlad sam, bolje provjeri i po stropu.” 

Ma da, kao da u hotelu imaš na što drkati. Eto ti još jednog simptoma 
trećeg šoping centrića od Sunca, stari moj. Sad imaju tu foru u hotelskim 
sobama: umjesto kabelske, nešto što se zove Spectravision. Znate što je 
to? Nešto na čemu kupujete filmove. Tu imaju filmove, i u programu piše 
da su to filmovi za odrasle. Filmovi naslova Seksi mačkice. Filmovi za od- 
rasle, na programu su poslije ponoći, stoje 6,35. Pa eto... ja sam odrasla 
osoba, imam 6,35 i opa! Budan poslije ponoći. Ha ha ha ha. Pogledajmo 
film. Jeste li ikad gledali neki od njih? To su pornografski filmovi, ali u 
njima nema pornografije. Ahhh-ha ha ha ha ha ha! Ooo-hoo hoo hoo hoo! 
Е to je frustrirajućih sat vremena. I vi se pitate zašto ljudi jure kroz šo- 
ping centre s automatskim oružjem. “Gotovo sam vidio picu!" (pucanj) 
“Moram vidjeti picu!" (pucanj) Ne bih htio sad ispasti plitak, ljudi... Ali 
mislim da fabula i dijalog nisu dovoljni da izvuku te filmove. Da sam na 
vašem mjestu, ostavio bih te jebačke scene... zbog kontinuiteta. 

Iimaju te svakakve čudne kadrove u kojima uopće ne vidiš ženu. A 
kakve kadrove stavljaju? Ah! Kadrove s dlakavom guzicom nekog tipa. 

(pjeva) “Ding ding ding ding ding ding ding ding ding ding ding.? 

“Spremačica.” (kuca) 

“GUBI SE! Gledam nečiju dlakavu guzicu!" (oponaša zvuk wah pedale). 

I gdje su seksi mačkice? Te filmove snimaju dva tipa. Jedan snima 
vlastitu guzicu, a drugi drži wah pedalu i smišlja naslove. Oni zarađuju 
bogatstvo! 

“Nazovimo ovoga Uspaljene stjuardese.” “Odličan naslov, Timmy. Sni- 
mi mi guzicu!” (pjeva) “Ding ding ding ding. Ding ding ding. Ding ding 
ding ding. Ding ding ding.” 

A gdje su stjuardese? 

“Ovoga nazovimo Konobarica na orgijama.” “Super, daj је u krupnom pla- 
nu.” (pjeva) “Ding ding ding ding. Ding ding ding. Ding ding ding ding.” 

Jebote, gdje su komadi? I ja te filmove moram platiti! Tip na [...] kaže: 

“Hej, jes’ ti onaj što je kupio sve filmove s dlakavom muškom guzi- 
сот koja hopsa u kadru?” “Nisam to tražio! Tražio sam Streberice u ružičas- 
tom!” “Aha, stari, svakako.” “Da je pisalo Dlakava muška guzica koja hopsa u 
kadru nikad ne bih kupio to sranje!" 

‘Веткі. Ma jel’ и meni stvar? 

Iimaju te... u programu lijepo piše: “Ako imate kakve prijedloge za 
naše filmove, pišite nam.” Napisao sam im ja pismo i rekao: “Dodajte 
snimke svrSavanja.” Nije to film za odrasle ako na kraju netko nije uma- 
zan, ok? Puno ejakulata koji šprica i pogađa bradu. To se zove film za od- 
rasle. Žene koje pohlepno ližu spermu. To je film za odrasle. Dlakava 
muška guzica koja hopsa? Ne znam za koga je to. Ne znam tko to gleda. 
Mislim, to je moje iskustvo, pa eto... 

Čovječe, pornografska industrija. Koji su to pompozni kreteni! Jeste 
kad listali hardcore pornografski časopis? Ograđuju se ovako: “Svi naši 
modeli imaju osamnaest ili više godina.” Uh! Sad su to odjedanput mode- 
li. Reci mi onda nešto, gđice Model: kako se ejakulat nosi ove godine? No- 
sili se otraga, u šiškama ili niz bradu? Da, to su modeli. Stiže nam Dusty, 
koja ima kitu od 35 cm u guzici. Dođi, Dusty. Ovako se kita nosi u Europi, 
znate. Da, a tu je i Dallas $ kompleticem penisa. To su modeli. Da, a ja sam 
inženjer komedije! 

Filmovi za odrasle... u kojima nema seksa. Zvuči li to kao atavizam 
aidsa? Је Г se o tomu radi? Aids, stari. Ima li još ijedan naraštaj koji je 

imao nešto slično aidsu? U pedesetima su od trljanja o dlakave genitalije 
dobivali osip. Ne znam koliko se vi ovdje bojite aidsa, ali ja imam teoriju: 
Onaj dan kad pronađu lijek za aids, toga će dana biti jebanja na ulicama, 
stari. “GOTOVO JE! Tko si ti? Dolazi ovamo. Kako se zoveš? Ne, gotovo je! 
TO! JUUUUUU-HUUUU! Čovječe, TV kamere će biti na svakom uglu. 
“Jebanje posvuda! Ovdje Dan Rather, nećete vjerovati što se ovdje 
događa." Naravno, na vijestima ćete vidjeti jedino ovo: (pjeva) “ding ding 
ding ding. Ding ding ding." Tako je: dlakava muška guzica koja hopsa u 
kadru. Ona koju odrasli znaju і vole. 


Znate što? Reći ću vam pravu istinu... imam viziju. Mada je ovo svijet 
u kojemu dobre ljude ubijaju u najboljim godinama, a mediokriteti cvje- 
taju і razmnožavaju se, moram ovo podijeliti 5 vama, jer volim vas i vi to 
znate. Znate sav onaj novac koji mi svake godine trošimo na oružje i nuk- 
learni štit? Milijarde dolara? Je li tako? Milijarde. Potrošimo li umjesto to- 
ga taj novac da nahranimo i odjenemo siromahe u svijetu, što bi se vi- 
šestruko isplatilo, i nikoga ne izostavimo... ama baš nikoga... mogli bismo 
kao vrsta istraživati svemir skupa u miru, zauvijek. Bili ste sjajni, hvala 
vam (tri pucnja). 


SNIMKA NASTUPA UŽIVO U VIC THEATREU, CHICAGO (STUDENI 1990.) 


CHICAGO! DAAA! O, DAAAAA! Dobra večer, braćo i sestre, prijatelji i 
susjedi, vibracije uma jedinog istinskog Boga čije ime je ljubav. Toplo je 
ovdje. Stvarno ne znam kako izdržite ovakve zime. Nije mi to jasno. Bio 
sam ovdje prošle zime, i jedan dan je bilo -20 stupnjeva, bez vjetra. Laga- 
no friško. Ali zabavno je po takvom vremenu izaći van i gledati pušače 
kako padaju u nesvijest, jer ne znaju kad su otpuhnuli dim do kraja. 
Dobra stara jeftina američka zabava, znate. Pušači razbijaju glave na 
zaleđenom pločniku, krv curi... Baš smo se dobro nasmijali. Koliko je 
pušača ovdje večeras? Pušači? (pljesak i zviždanje iz publike). Bogme imate 
dosta energije, super! Obično čujem samo... (zakašlje šest puta) Hvala vam, 
ljudi, hvala. Sljedeći put kad vas pozovem, samo mi hračnite komadić 
pluća, može? Naslonite se i lansirajte hračak prema pozornici. ALI! Po- 
slušajte ovo: Kolikoooo je nepušača ovdje večeras? (glasniji pljesak i zviždan- 
jeizpublike) Gnjide jedne cendrave. Vi odvratni... licemjerni... ljigavci. Ne- 
mojte me pogrešno shvatiti. Prestao bih pušiti da se ne bojim da ću posta- 
ti jedan od vas. Vi ste najgora reklama za nepušenje. Kažem vam, najgora 
je vrsta nepušača ona koja vam, dok vi pušite, dođe i... (usiljeno kašlje) Ja 
uvijek kažem: “Jebote, sreća što ne pušiš. Gadno kašlješ, stari moj. Ja pu- 
sim po cijeli dan, a ne kašljem toliko. Ja pušim, a ti kašlješ, vau.” To je ma- 
lo okrutno, prići tako pušaču i kašljati pred njim. Jebote! Je Г tako plešete 
pred invalidima, pizde jedne? Hej, gospon u kolicima, što te muči? 
Hajde, junačino! Utrkujmo se.” Sadist prokleti. Odvratni, licemjerni sa- 
dist. Nemojte me pogrešno shvatiti. 

Ali nešto vam mora biti jasno. Kao prvo, ја nemam drugih poroka, 
dobro? Ne pijem... Mnogi od vas nepušača piju. Dobro, ja ne pijem, a pu- 
$im. Ja to gledam ovako: mi razmjenjujemo poroke. Čini mi se pošteno. 
Da, moš mislit. “Ne, nije, ne, nije. Zašto bi tvoja gadna navika ugrožavala 
naše živote, nja nja nja nja nja.” Da, mislim, znate što? Ne mogu ubiti ni- 

koga u automobilu time što pušim! A pokušao sam. Ugasiš sva svjetla, ali 
oni i dalje vide žar cigarete. “Čovječe, golema se krijesnica kreće u našem 
smjeru. Jebote, već je u grmlju! To ja dolazim da ih pobijem. Kao što re- 
koh, ne pijem... više. Morao sam prestati jer bašsam gadno cugao. Kužite? 
Kužite. I baš sam bio u komi, kužite? Kužite. Jebote, policija me zaustavi- 
la uautu, aja sam bio toliko pijan da sam plesao pred njihovim svjetlima 
misleći da sam dospio u novi klub. Na izvješću o uhićenju to ne izgleda 
dobro. Kad pozoveš murjaka da zatanca s tobom, nekako te ne zaborav- 
ljaju. I tako ja ne pijem, ne drogiram se... Više. Drogirao sam se i prestao 
sam, ali reći ću vam nešto... Ja nemam apsolutno ništa protiv droga. Po- 
malo čudno, ha? To još niste čuli. “Drogirao sam se, prestao i nemam niš- 
ta protiv droga. Čovječe, to još nisam čuo, daj 105.” Okej, reći ću vam još 
nešto. Znam da ovo nije rašireno mišljenje i ne čuje se više tako često, ali 
istina je. Prije sam se drogirao, i ovaj... baš mi je bilo dobro. Sori! Nikoga 
nisam ubio, nikoga nisam opljačkao, nikoga nisam silovao, nikoga nisam 
pretukao, nisam izgubio... mmm... nijedan jebeni posao. Umirao sam od 
smijeha... I radio svoj posao. Sori! I gdje je sad moja reklama? Jebote, ja ću 
biti tip s tavom u onoj reklami. “Nije to mozak, to je doručak! Ajmo jesti! 
Molim, na nogama smo već pet dana? Umirem od gladi, jebote!” 

Ta reklama malkice vrijeđa moju inteligenciju, znate ona u kojoj ka- 
žu “ovo je tvoj mozak". Dosta mi se toga prividalo dok sam se drogirao, 
ali nikada, ama baš nikada nisam pogledao jaje... i pomislio da je to jebe- 
ni mozak, nikada. Gledao sam kako NLO-i paraju nebo, ali nisam nikad 
pogledao jaje i pomislio da je to jebeni mozak, nikada. Vidio sam sedam 
svjetlosnih kugli kako silaze s NLO-a, vode me na svoj brod, telepatski mi 
objašnjavaju da smo svi mi jedno i da smrt ne postoji. Ali... nikada nisam 
pogledao jaje i pomislio da je mozak, jebote. Moguće da nisam uzimao 
kvalitetnu robu, ali, ovaj... To ja mrzim vezano uz rat protiv droga, iskre- 
no ću vam reći, ne podnosim kad cijeli dan prikazuju te reklame: “Ovo je 
vaš mozak, ovo je vaš mozak pod utjecajem droga”, “Samo reci ne”, “Dro- 
ga je za glupane.” A onda, sljedeća reklama: “Pivo Bud za vas.” Ajmo svi 
biti licemjerni gadovi. Ako drogu pijete, onda je to u redu (smijeh). Misli- 
mo na one ostale droge. One neoporezive. Te su droge loše za vas. Nikotin, 
alkohol... dobre droge. Usput su to i oporezive droge. Jebote, kako to 
funkcionira? 

Hvala Bogu da oporezuju alkohol. To znači da ćemo imati dobre ceste 
po kojima ćemo moći voziti kad se urokamo. “Hvala Bogu da oporezuju 
ovo sranje, stari... inače bismo se sada provlačili kroz šipražje. Hvala Bo- 
gu što imamo autoceste. Juhuuuu, ovo je dobra droga.” Da ja vama nešto 
kažem. Da ja idem legalizirati neku drogu, to sigurno ne bi bio alkohol. 
Sori, ali ima boljih i korisnijih droga. To je činjenica. Možete prekinuti 
svoj unutarnji dijalog. “Ovaj, ali Bille, alkohol je prihvatljiv..." Začepite, 
jebemu. Nemate pravo. Kužite? Kužite. Jebote, ja ne samo da mislim da bi 
marihuanu trebalo legalizirati... trebala bi biti obavezna. Ja sam tvrdolini- 
jaš... Sanjari, stari moj. Trava je bolja droga od alkohola — i točka! Točka. 
Prekinite unutrašnji dijalog. “Ali Bille, alkohol je bla bla bla...”Zacepite! 
Griješite i prihvatite to. Kužiš? Kužiš. Dokazat ću ti, stari. Na utakmici si, 
ili koncertu, i netko je vrlo nasilan i agresivan i odvratan. Je li pijan? Ili je 
napušeni? Što od to dvoje? 

Publika: Pijan! 


72 


BILL HICKS - STAND-UP FAJTER 


Bill: Pijan je. Nikad nisam vidio da se napušeni ljudi tuku jer to je jebe- 
no nemoguće. 

“Hej, stari!” “Što, hej?” “Hej.”“Hej.” Kraj priče. Recimo da doživite 
prometnu nesreću, a napušeni ste... Vozite samo 10 jebenih km/h (zvuk 
proklizavanja pa razbijanja). “Sranje, udarili smo nešto.” “Oh, uh-uh, uh- 
uh. Naguzilo nas je vozilo Dominos’ pizze, stari.” 

Da, bio bi to bolji svijet. Ja ne promičem uporabu droga. Samo vam 
kažem da sam se nadrogiran dobro provodio. To je istina. A i loše sam se 
provodio. Opet, imao sam ja i dobre i loše veze pa neću zato odustati od 
pice. 

“Zdravo, ja sam Billi ja sam picoholičar. Sviđa mi se kako miriše... 
Sviđa mi se njezin okus i...” 

“Dodi nam opet, stari. Vrati se, jer došao si na pravo mjesto.” 

Ne ponosim se time, ok? Dogodilo se, krenuo sam dalje. Ali treba li 
nama novi neprijatelj? Toliko smo nesretni u vlastitim životima da mora- 
mo upirati prstom i kriviti druge? “Droge, da, droge su naš neprijatelj. 
Ma da, daaa, što nam je bilo?" Ljudi zaboravljaju, ljudi zaboravljaju. Lju- 
di misle da nam droge ni po čemu nisu korisne. Koliko vas ovdje misli da 
nam droge ni po čemu nisu korisne? Mora biti netko. Kukavice! Da, 
znam, sad za to imaju pivo. Ako mislite da droge ni po čemu nisu koris- 
ne, učinite mi uslugu: Kad večeras dođete doma, uzmite sve svoje albume 
i kasete, može? I spalite ih. Jer, znate što? Glazbenici koji su stvorili svu 
tu sjajnu glazbu... Bili su baaaaaaaaaaaš ono urokani. Jebote, Beatlesi su 
bili toliko ušlagirani da su pustili Ringa da otpjeva par stvari. Nek’ mi 
sad netko kaže da nisu tulumarili. (pjeva) “We all live in a yellow submari- 
ne, yellow submarine...” Svi mi živimo gdje? Znate li vi koliko su jebeno 
ušlagirani bili kad su napisali tu pjesmu? Morali su Ringa grabljama 
zguliti sa stropa da to snime. 

“Idi po Ringa, Johne, smislio je super stvar. Dovuci ga pred 
mikrofon.” 

“Johne, idi po Ringa. Ima super pjesmu o tome kako svi živimo u 
nekakvoj žutoj podzemnici, pojma nemam.” 

“Jebote, Johne, skidaj se sa stropa.” 

“Jebi ga, donijet ćemo mikrofone gore. Pjevat ćemo s oblaka.” 

Baš su bili ušlagirani. Glazba super, oni u ekstazi, droge su imale po- 
zitivan učinak. Da još jedanput ponovim? Aaaah! Ali neprijatelja moramo 
imati. Toliko smo jadni da na nešto moramo svaliti krivnju, je li tako? Aj- 
mo još nešto okriviti. Droge, dobro, dalje. Rock’ m roll. Svakih nekoliko 
godina rock'n'roll nam postane veliki neprijatelj, zar ne? Recimo, ovo 
suđenje Judas Priestu, jeste to pratili? Znate priču? Dva su klinca, veliki 
obožavatelji Judas Priesta, poslušali njihov album i ubili se. Roditelji su 
tužili bend, Judas Priest. Dobro, prije svega, dva su se klinca, veliki obo- 
žavatelji Judas Priesta, ubila. Vau... Svijet je ostao bez dva šljakera na ben- 
zinskoj. Ne želim sad zvučati hladno ili nešto, ali... nije da smo izgubili 
lijek za rak. Osim toga, većina je benzinskih sad samoposluživanje pa eto, 
spasili smo ih od duge i teške potrage za poslom. ALI! Pokušalo se doka- 
zati da па albumu postoje subliminalne poruke koje potiču na samou- 
bojstvo. Ovaj, možda sam ja naivan, ali zašto bi glazbenik htio ubiti svoju 
publiku? Imam problema s cijelom tom jebenom teorijom. Što ti dečki iz 
benda zapravo smjeraju? 

“Je-beno mi je dosta svega, je-beno mi je dosta ovoga. Dosta mi je tur- 
neja, dosta mi je zarade od 400.000 dolara po koncertu. Dosta mi je be- 
splatne droge, 

besplatne cuge i obožavateljica koje mi puše 24 sata dnevno. Zapao 
sam u kolotečinu, umoran sam od svega.” 

“Ali imamo dogovorene koncerte.” 

“Znam, koma. Osim ako... lane, Nigele, dođite ovamo. Upravo mi je si- 
nula jebena ideja. Što ako, Iane, što ako, recimo, što ako... Sad me dobro 
slušajte. Što ako poubijamo jebenu publiku? Mogu li se opet vratiti poslu 
koji sam imao? Mogao bih opet prodavati cipele.” 

Jednostavno nema smisla. Kad malo promisliš. Ali svakih nekoliko 
godina ti jadnici... pokušavaju rock’n’rollu doći glave. Sjećate se onoga: 
Puštate li neke rock albume unatrag, čut ćete sotonske poruke? Da ja va- 
ma nešto kažem, ako sjedite doma i puštate ploče unatrag, vi jeste Sotona. 
Ne treba vam dalje tražiti. I nemojte uništavati moj stereo da dokažete 
takvu pizdariju. 

“Dođi, dođi, poslušaj. (brektanje i režanje) Čuješ li ovo? Poslušaj.” 

“Hej, prestani. To je novi gramofon, čovječe. Što, jebote, radiš?" 

“Ne, šuti. Dobro poslušaj. (režanje) Čuješ li ovo? Jasno Со dan. “Sotona 
je gospodar, Sotona je gospodar.“ Kao da je snama u prostoriji." (opet 
režanje) 

“O, bože, pa ti si Sotona! Grrrrr 

Sotona! Uništavač sterea, razarač igli! Slušajte, imam ideju. Usudit ću 
se nešto reći. U zadnjih deset godina svjedočimo usponu konzervativaca, 
fundamentalista i ostalih vrsta (dubok uzdah) fašista, dobro? Oni nam po- 
kušavaju odrediti u što ćemo vjerovati i što ćemo misliti. Usudit ću se ne- 
što reći, iako ste jedan od njih, jeste li spremni? Kažu da je rock’n’roll so- 
tonska glazba. Pretpostavimo da smo sigurni da rock'n'roll jest sotonska 
glazba. I da to znamo posve sigurno, ok? Barem je dobra svirka! Ako bih 
morao birati između vječnog pakla i dobre mjuze, ili vječnog raja i jebe- 
nih New Kids on the Block... radije bih zajahao ognjene valove. Jeste li 
znali da New Kids bolje zvuče ako im album puštate unatrag? Dobiju onu 
žestinu koja im nedostaje, znate, napune im se muda. 

Ali neprijatelja moramo imati. Rock’n’roll? Droge? Koma, gdje nam 
је neprijatelj? Kužim. Pornografija, to je to. Daaaaaa, jeza je prošla cijelu 
prostoriju. Ovaj... Problem s pornografijom je sljedeći: Nitko ne zna što 
to jest. Sve nam je jasno osim toga. Znamo da je to loše, ali samo ne može- 
mo skužiti što to, jebote, jest. Vrhovni sud kaže da je pornografija svaki 
čin koji nema umjetničku vrijednost i potiče seksualne misli. To je njiho- 
va definicija. Nema umjetničku vrijednost. Potiče seksualne misli. 
Hmmmmm. Meni to zvuči kao gotovo svaka TV reklama. Znate, kad vi- 
dim one dvije blizanke na reklami za Doublemint... Malo mi je neugod- 
no ovo vam reći, ali... Ja ne pomišljam na žvakaću gumu. 

(pjeva) “Udvostrucite zadovoljstvo, udvostručite zabavu.” 

“To, dušo, gdje je Wrigley’s? Baš mi se nešto žvače.” 

Svaka reklama. Evo reklame koju bi htjeli snimiti, da mogu. Evo TV 
reklame svih reklama. Možda je jednoga dana i ugledamo. Žensko lice, 
prekrasno. Kamera se udaljava, gole grudi. Kamera se udaljava, ona je 
potpuno gola, noge raširene, dva prsta ovdje, і samo kaže: “Pij Colu". Ne 
znam doista kakve to ima veze, ali pijem jebenu Colu kao lud! Snickers! 
Dr Pepper!... Ne, nemam pojma kakve to ima veze. Da, kupujem te jebene 

proizvode. Ali što to govori o nama, stari? Poticanje seksualnih misli od- 
jednom je predmet straha? Potiče seksualne misli. Раг... Pa?... 12... Što? 
Otkad je to seks postao nešto loše? Meni nitko nije javio. Playboy — 
pornografija — potiče seksualne misli. Penthouse – pornografija — potiče 
seksualne misli. Znate što na kraju krajeva potiče seksualne misli? 
Prijeđimo na stvar, dosta mi je rasprave. Sad ću ja vama sve to razjasniti. 
Seksualne misli potiče... posjedovanje kite. Kraj priče. Mogu to reći u ime 
LO ŠTO može potaknuti seksualne misli. Možeš biti u vlaku koji se ugod- 
no ljuljuška, a tebi gaće malo uske. Čovječe, dig’o mi se! Dig’o mi se u vla- 
ku. Što ćemo sad, zabraniti javni prijevoz? Smiješno mi je što su ljudi koji 
se protive seksualnim mislima generalno kršćani fundamentalisti koji 
usput vjeruju i da moramo biti plodni i množiti se. Čovjek bi pomislio da 
će podupirati seksualne misli, ono, možda čak imati i duplericu u Brbliji. 
Miss Ponovljenog zakona. Ne uzbuđuju je: poplave, skakavci, pušači. Tu 
sam šalu ispričao u Alabami, znate. Poslije nastupa su me dočekala tri se- 
ljaka. “Hej, stari! Dođi malo. Hej, gospon komičar! Dođi. Stari, mi smo kr- 
šćani i ne sviđa nam se što govoriš." Ja ću njima: “Onda mi oprostite.” Vr- 
lo jednostavno. Ali moramo mi imati nekog neprijatelja. Dosta mi je ne- 
prijatelja, da vam pravo kažem. Dosta mi je neprijatelja. Ja nemam jebe- 
nih neprijatelja, kužiš? Kužiš. Čudan je ovaj svijet; pojma nemam što bi- 
ramo i zašto radimo stvari koje radimo kao društvo. Jeste se to kad zapi- 
tali? Znate ono, činjenica da živimo u svijetu u kojem je John Lennon ubi- 
jen,a Milli Vanilli hodaju jebenim planetom. Znate? Loša odluka. Ja ću 
vama reći, to nije bilo dobro. Nevjerojatno, uvijek ubijemo ljude koji nam 
pokušaju pomoći. Zar nije čudno što uvijek dopustimo malim demoni- 
ma da divljaju? John Lennon: ubijen. John Kennedy: ubijen. Martin Lu- 
ther King: ubijen. Gandhi: ubijen. Isus: ubijen. Reagan... ranjen. Kužite. 
Jebeno loš izbor. 

Ali bez obzira na to što izgleda da živimo u svijetu u kojemu dobre 
ljude ubijaju, a mali demoni divljaju, ja i dalje vjerujem da nije baš tako. 
Zapravo sam imao viziju kako bismo se mogli riješiti neprijatelja, ako vas 
zanima. Zanima li to nekoga? Zanimljiva je to teorija, a jedino što treba- 
mo jest donijeti jednu odluku i u jednom ćemo potezu osloboditi svijet 
od svih neprijatelja. Evo što ćemo učiniti. Znate onaj silni novac koji sva- 
ke godine trošimo na oružje i nuklearni štit? Bilijuni dolara. Umjesto toga, 
potrošimo li taj novac da nahranimo i odjenemo siromahe u svijetu, što 
bi se višestruko isplatilo, i nikoga ne izostavimo... ama baš nikoga... Mogli 
bismo kao jedna vrsta istraživati svemir skupa u miru, zauvijek. Hvala 
vam. Sjajni ste. (tri pucnja) 

Predlažem da radite što želite, jer ćete to ionako učiniti. Predlažem da 
prihvatimo život takav kakav jest umjesto da se utapamo u močvari 
bezveznih stvari koje bismo TREBALI ili NE BISMO TREBALI činiti. 
Opraštanje umjesto kritiziranja, suosjećanje umjesto osuđivanja i ljubav 
umjesto straha. I imajte па umu da ta radikalna filozofija dolazi od mene 
— zakletog mizantropa. Ako se ja tako mogu osjećati zasigurno ima nade 
za sve nas. 


BILL HICKS - STAND-UP FAJTER 


olim pušiti. Za mene je sve što je povezano s pušenjem 
cool. Kada čijem pjesmu Milesa Davisa Kinda Blue, cigare- 
ta se čarolijom pojavi u mojoj ruci, i TAMO sam. Pušenje 
je Miles Davis. Pušenje je Tom Waits. Pušenje je Bob Dy- 
lan. Pušenje je Keith Richards. 

Billy Ray Cyrus ne puši. Michael Bolton ne puši. Paula Abdul ne puši. 
Je li to jasno? Ne kažem da ljudi koji ne puše nisu cool - iako se čini da u 
tome postoji neko pravilo. Kažem da puno cool ljudi puši, i pušenje je dio 
njihove karizme. Znam da sam neke ljude iznenadio dok sam bio na tur- 
neji po Velikoj Britaniji prošle godine. Tijekom prve turneje, pušio sam i 
opisivao svoju ljubav prema pušenju na pozornici. Do početka druge tur- 
neje, prestao sam pušiti i svi ljudi kojima se svidjelo ono što sam radio 
prije izgledali su istinski povrijeđeno i izdano. Ljudi su vikali “Judo!” i 
“Izdajice” i gađali su me cigaretama na pozornici. То je bilo kao kad je 
Dylan počeo svirati električnu gitaru. Dok je sve to bilo samo dobra zaba- 
va — osim cigareta koje su bile zapaljene — objasnio sam im svoj novi ži- 
votni stil prilično inventivno. (Ništa vas neće primorati da brzo razmiš- 
ljate poput kiše gorućih opušaka.) Rekao sam im da je poanta moje stare 
točke o pušenju bila u tome što imam pravo pušiti čak i ako vi mislite da 
NE BIH SMIO. Sada, imam pravo NE pušiti čak i ako vi mislite da BIH 
TREBAO. Poanta je - u SLOBODI IZBORA. Nakon što sam to objasnio 
publici, malo su se smirili. Dok su me cigaretama gađali sve rjeđe, upalje- 
ne bi mi dolijetale u glavu. 

Ne bih se ovdje htio hvaliti ali mislim da sam prilično otvorena uma 
kada je riječ o Slobodi. Mislim da sam jedini bivši narkoman i alkoholičar 
koji ne osuđuje godine koje je proveo tulumareći ili žali zbog njih. Um- 
jesto toga ja na ta iskustva gledam kao na zabavna, uzbudljiva i presud- 
na, jer su mi pomogla da postanem to što sam danas. I vjerujem da bi sve 
droge trebale biti legalne i dostupne. Zapravo, vjerujem da bi, dok god ne 
nanosite zlo drugoj osobi ili osporavate njezinu slobodu, SVE STVARI 
trebale biti legalne i dostupne. Kako se čini da nikakvi zakoni ne mogu 
spriječiti ljudsku ljubav prema slobodi, niti slomiti čovjekovu radozna- 
lost i njegovu osnovnu humanost, bilo bi nam bolje da gledamo očima 
ljubavi i suosjećanja, a ne osuđivanjem i strahom. 

U mojim očima narkomani nisu kriminalci. U najgorem su slučaju 
samo bolesni, ine znam ni za jedan zatvor koji je ikada ikoga izliječio. 

Priklanjam se filozofiji Blage Anarhije. Vjerujem da su ljudi sami po 
sebi DOBRI, i da ih se ostavi na miru — uz slobodnu razmjenu ideja i in- 
formacija — radost 1 veselje proširili bi se našim mračnim svijetom. 

Svjestan sam da mnogi ljudi tako ne razmišljaju. Zato sam smislio 
način da sve usrećim i usput promičem ideju Slobode. Evo kako: za one 
ljude koji smatraju da bi pušenje, droge, abortus i prostitucija trebali biti 
legalni i dostupni — neka budu legalni i dostupni. A za one ljude koji 
smatraju da pušenje, droge, abortus i prostitucija NE bi trebali biti legal- 
ni i dostupni — neka ne budu. Eto. Tako bi svijet ostao upravo onakav ka- 
kav je sada, samo bez krivnje, srama i legalnosti. 

Znači li to da predlažem da bi ljudi trebali uzimati droge, raditi abor- 
tuse ili posjećivati prostitutke? Ne. Predlažem da radite što želite, jer ćete 
to ionako učiniti. Samo predlažem da prihvatimo život takav kakav jest 
umjesto da se utapamo u močvari bezveznih stvari koje bismo TREBALI 
ili NE BISMO TREBALI činiti, što NIMALO ne pomaže u oslobađanju na- 

ših duša iz oblaka krivnje i srama koji obavija ovaj planet. Opet — opra- 
štanje umjesto kritiziranja, suosjećanje umjesto osudivanja 1 ljubav um- 
jesto straha. I imajte na umu da ta radikalna filozofija dolazi od mene — 
zakletog mizantropa. Ako se ja tako mogu osjećati zasigurno ima nade za 
sve nas. Jesmo li išta naučili iz ovoga svega? Ja jesam. Sljedeći put kada 
budem na turneji po Velikoj Britaniji neću reći publici da sam prestao 
pušiti. Reći ću im da sam se prestao ševiti, samo da vidim čime će me on- 
da gađati. Veselim se našem susretu. 

Ja sam šaman koji dolazi prerušen u komičara kako bi zaliječio percepciju 
koristeći se pričama i šalama , i uvijek, uvijek, uvijek Glasom Razuma, 
kako bi ljudi mogli biti Mirni i Nadati se, liječeći svoja kriva shvaćanja 

ragi gospodine Christian (Kršćanin), 

jos jednom vam zahvaljujem što ste me ponovno po- 

slušali. Znam da nemate nikakvu obvezu opravdavati 
svoju subjektivnu reakciju na nekog umjetnika, ipak 
osjećam potrebu istaknuti nekoliko stvari, i štoviše — 

strašno me zanima što ste točno mislili. 

Nitko više od mene ne cijeni komediju. Nitko. I želim razumjeti sva- 
čije mišljenje o njoj, bez obzira koliko ono bio čudnovato ili loše zasnova- 
no, kako bih sam shvatio što je komedija і kako je najbolje raditi. Za raz- 
liku od mnogih ljudi, ne smatram da komedija služi “da bi se pobjeglo 
od svakodnevnih problema, opustilo i ne razmišljalo neko vrijeme. Kako 
bi se smijali nekom... šaljivdžiji poput komičara Carrot Topa.” (Za mene 
je Carrot Top isto što i ekshibicionisti koji trče po terenu za vrijeme utak- 
mice. Sjećate ih se? “Hej, tamo trči goli muSkarac!... vau... Ok, o čemu 
smo ono govorili?') 

Ako je komedija bijeg od bilo čega, ona je bijeg od iluzija. Komičar 
nas, koristeći se Glasom Razuma, podsjeća na našu Pravu stvarnost i u 
tom trenutku prepoznavanja smijemo se “i stvarnost svakodnevnog živo- 
ta pokaže se onime što zaista jest — kao nestvarna... kao šala. Istina je da 
komedija pretvara krugove u spirale. Kroz ono što se prije činilo zamor- 
nim, zastrašujućim ili frustrirajućim zidom komičar spretno i neustraši- 
vo prolazi, dokazujući apsurdnost svega toga. Publici je lakše kad zna da 
nisu sami u razmišljanju tipa “To sranje koje gledamo i slušamo cijeli 
dan nema smisla. Sigurno nisam jedini koji tako misli. I sigurno mora 
postojati odgovor..." Dobra komedija pomaže ljudima u osjećaju da nisu 
sami. Velika komedija nudi nam odgovor. 

Veliki komičari moraju udisati najrjeđi zrak, jer oni su istodobno na- 
dišli i vlastita i preduvjerenja publike. Tu je komičar sjedinjen s publi- 
kom. On je ljuštura, prazna a ipak puna čuđenja, užitka i stvaranja — jer 
to su plodovi koje donosi Glas Razuma. Glas Razuma je u svima nama i 
to je isti glas koji je u svima nama. I kada se čuje, čuju ga svi i svi ga mogu 
prepoznati, jer ima smisla i svi od njega imaju koristi... u jednakoj mjri. I 
nema u tome nikakvih loših strana. 

Ovaj naš svijet jest, oduvijek je bio i uvijek će biti jebena šala. Stvarni 
svijet je iza njegove koprene, i Umjetnik, svi Umjetnici su skinuli tu krin- 
ku za sebe, a time i za sve nas, jer svi smo mi zapravo Jedno. (Usput, Larry 
upravo me je ta filozofija držala gotovo anonimnim u Americi petnaest 
godina. Hmmm...) (Možda bih trebao obojiti kosu u plavo i nazvati se 
Vrući Sladoled. Tada bih stvarno bio tražen!) 

To me ponovno zbunilo, ta ideja da nemam “objedinjujuću temu”. Ni- 
jeli razum nasuprot nerazuma, zdrava pamet nasuprot ludosti i smisao 
nasuprot besmisla - tema? Nije li pozivanje, uvjeravanje publike da bez 
straha krene na unutarnje putovanje s tobom - tema? (Pogotovo unutarnje 
putovanje poput mog, koje nekom iz provincije mora izgledati prilično 
bogohulno?) Što je bila “objedinjujuéa tema” Richarda Pryora nego upra- 
vo njegovo osebujno stajalište? I tko je to najbolje i prvi rekao? I ne, nije to 
bio komičar. Odustajete? Bio je to Lenny Bruce. Ja sam svoja objedinjujuća 
tema, gosp. Christian, i nažalost ne postoji marka, knjiga, niti rekvizit po 
kojem bi se to moglo nazvati. (“Društveni kritičar” je prilično blizu.) 

Znate, mnogi su me kritičari usporedili sLennyjem Bruceom i mnogi 
su me pitali što mislim o toj usporedbi. Moj odgovor uvijek je isti. Ponaj- 

prije, kako ja nisam napravio tu usporedbu ne moram je ni opravdavati. 
Ali kako bih revno odgovorio na pitanje, zapravo smatram da smo slični. 
Slično smo po tome što je on glumio sama sebe na pozornici, a i ja to ra- 
dim. Slično, Richard Pryor je bio takav, i Charlie Chaplin, Buster Keaton, 
W. C. Field, i jedino primjereno pitanje u vezi s njihovim radom jest - je- 
su li kvragu bili smiješni? (Uz to, gledali ste moj komičarski nastup a ne 
moj semestralni test.) 

Završili ste svoj članak o meni s najzaprepašćujućom rečenicom koju 
sam ikada čuo u vezi $ nekim komičarom - “Kako možemo znati je li 
gosp. Hicks prorok ili samo čudak?” ČUDAK!? (Sigurno vas moj nastup 
nije podsjetio na onaj Profesora Irwina Coreyja.)* 

Kada je to u cijeloj povijesti komedije ijedan komičar bio ocjenjivan 
prema takvim nevjerojatnim standardima? Prorok! Čudak! Pobogu! (Još 
ne mogu spavati zbog toga.) Razmislite o tome, Larry. Ako me želite 
uspoređivati s ljudima kao što su proroci, ili me otpisati kao čudaka, zasi- 
gurno razumijete moju želju da ponovno promislite o tome što ja točno 
radim. I mislim da imate pravo kad kažete da bismo obojica mogli nešto 
naučiti jedan od drugoga u daljnjim razgovorima. Očito da mnogim lju- 
dima nije jasno što ja to točno radim, pa znate što? Jednostavno ću vam 
reći. Bez okolišanja. Okej, evo... Ja sam, poput svih umjetnika u zapad- 
nim kulturama, šaman. (To je nešto između proroka i čudaka, usput budi 
rečeno... iako je puno bliže proroku.) 

Eto, sad znate. Ja sam šaman koji dolazi prerušen u komičara kako bi 
zaliječio percepciju koristeći se pričama i “šalama, i uvijek, uvijek, uvijek 
Glasom Razuma, kako bi ljudi mogli biti Mirni i Nadati se, liječeći svoja 
kriva shvaćanja. Ja sam šaman і moj cilj je... tuš... biti ono što jesam! I 
trud koji mi je potreban za to je, još jedan tuš, molim... nikakav! I moja 
poruka je... tuš, zatim udarci činela... biti ono što jesam. Ja sam šaman, is- 
cjelitelj i istina je moj lijek. Gorko gutanje istine smijeh čini, bar nekima, 
malo lakšim. 

Mi Larry, živimo u svijetu poricanja. I šaman nas dolazi podsjetiti na 
našu Istinu. Šamani dolaze u mnogim obličjima i oblicima. Oblik u ko- 
jem sam došao ja — kao Bill Hicks — najbolje se izražava kroz nažalost 
ograničavajući naziv “komičara”. Da, to zbunjuje neke ljude. Isuse, meni 
su trebale godine da shvatim što sam i uvijek sam slušao istu stvar od na- 
vodnih “moćnika” — “Volimo te Bille, ali jednostavno ne znamo što bis- 
mo s tobom.” Stvarno? Hmmm... To mi је jako smiješno, jer očito da zna- 
ju što treba učiniti s budalama, klaunovima, lažnjacima i netalentirani- 
ma. Hmmm... 

Ali evo dobre vijesti — napokon sam shvatio tko sam i više ne trčim za 
mrkvom i ne moram raditi vratolomije. Imam samo neke stvari koje tre- 
bam podijeliti sonima koji to žele ili ih zanima. 

Reći ću vam koje je olakšanje napokon znati tko si! Doslovno mi je s 
leđa pao teret svijeta i sada vidim novu nadu i novu radost jer se svakoga 
dana iznova rađam. I začudo stalno mi se ukazuju nove mogućnosti. 
(“Budi svoj i sve će doći na svoje.”) To je zaista tako lako. A koliko je truda 
potrebno da budete ono što jeste? 

Davno mi je moj prijatelj odvjetnik rekao nešto jako uzbudljivo. Re- 
kao mi je da riječ entuzijazam dolazi od latinskih [zapravo grčkih, nap. 
ur.] riječi en theos, što znači — u bogu, Unutarnji Bog. “Drugim riječima“, 
pomislio sam u sebi, “radi ono što te uzbuđuje jer to uzbuđenje je Bog 
koji ti govori – "na pravom smo putu i zajedno smo i zar to nije zabav- 

по!” Та sam se ovih posljednjih godina zabavljao i sve mi je zabavnije. 

Sad vam pišem na putu za Palm Beach na Floridi gdje ću odsjesti ne- 
koliko dana prije nego što krenem za London. Tamo ćemo poduzeti prve 
zvanične korake u realizaciji moje vizije jednog showa kojeg smo se do- 
sjetili moj prijatelj i ja prije otprilike tri godine. To je emisija za vizije i 
vizionare, za prosvijetljene i one koji to žele postati. Zove se The Counts 
of Netherworld (Grofovi eteričnog svijeta), i došlo je njezino vrijeme. Vri- 
jeme je da se čuje Glas Razuma. I usput budi rečeno, Larry, ja nisam 
“kultna figura" u Londonu, gdje nastupam samo dvije godine. Ja sam 
zvijezda. Ja jesam kultna figura u Americi gdje sam neprestano po tur- 
nejama već više od desetljeća. I mogu dodati, odbijajući pritom svaku ba- 
nalnu, glupu beznačajnu, ne-smiješnu stvar koja mi je bila ponuđena. 

Ne gospodine, ja jako poštujem komediju. I boli me kad vidim da se 
prema njoj odnose tako... sramotno. Nema konteksta za sranje koje gle- 
damo na televiziji. Nema središta. Ova je zemlja progutala jebenu udicu, 
i plovak, i valja se poput debele svinje – ponosna na svoje neznanje. Kao 
što je Henry Louis Mancken rekao - “Najveća pogreška Amerike je njezi- 
na nesposobnost da komediju shvati ozbiljno." I slažem se s time. Sada, 
čini se više nego ikad, naša poremećena zemlja besciljno posrće naokolo, 
u potrazi za nečim, ali ne zna za čime. Kada bi magarac prestao natjerava- 
ti mrkvu, polegnuo bi svoju umornu, iscrpljenu lešinu i vidio prelijepa 
travnata polja s kojih može jesti, koja su tu cijelo vrijeme. I Larry, mislim 
da imate pravo kada ističete ulogu medija u stvaranju naše nacionalne 
noćne more. 

Kako bilo da bilo. Istina će uvijek postojati a mi samo povrjeđujemo 
sami sebe. Sranje, znam to jer sam sam sebi to radio dugo vremena. I 
premda sam išao duljim putem, u čemu je razlika, gledano u kontekstu 
Vječnosti? 

Uostalom strašno me zanima vaš stav o dokumentarcu o kultu u Wa- 
cou. Svi koji su ga vidjeli, uključujući i mene, reagirali su jednako — što to 
kvragu vidim? Zašto ništa o tome nije bilo u vijestima? I može li nam net- 
ko molim vas sve to objasniti. Ja znam koliko i vi, iako mislim da film go- 
vore sam za sebe. (Opet, ja sam mislio i da snimka policijskog prebijanja 
Rodneyja Kinga govori sama za sebe. O kako sam imao krivo. Nisam 
znao, kako su mi to policajci objasnili, da je poanta u tome kako gledaš 
snimku. Pa kako to mislite? “Pa, ako vrtiš snimku unatrag, vidiš nas kako 
pomažemo Kingu da se digne i puštamo ga da ide svojim poslom.” 
Ideš...) 

Također, pogledao sam snimku svojega posljednjeg nastupa, u Igbie- 
su, dan nakon što ste vi vidjeli moj nastup. Ako imate vremena i zanima 
vas, bilo bi mi jako drago da bacite još jedan pogled na moj rad. Nastup u 
Igbiesu bio je puno topliji i, smatram, točnije predstavlja ono što radim. 
Možda sada kada ste, nadam se, preboljeli tu strašnu prehladu možete 
kad budete imali vremena, u udobnosti svog doma, opustiti se i pogleda- 
ti tu snimku і možda vas čak i nasmije. 

Isuse, sada već pišem više od dva sata. Čak i čudak može povremeno 
shvatiti neke stvari. Završit ću zahvaljujući vam još jednom što ste me 
saslušali. 


Iskreno, Bill Hicks 


P. S. Komičar kao šaman? Eto jebene objedinjujuće teme! 

Moja je prva ljubav bila kao pušenje — i jedno i drugo bile su loše navike 
i totalne ovisnosti — ikako vrijeme prolazi, obje se te moje ovisnosti 
vuku dok se ne isprepletu, zamijene, postanu u mojoj glavi nerazdvojne, 
stvarajući u mozgu nostalgiju kojoj nema lijeka. 


BILL HICKS - STAND-UP FAJTER 


esen u New Yorku. Proljeće u koraku. Rumene žene odjeve- 
ne u crno poskakuju avenijama. Najmoderniji kaputi i jakne 
nadimaju se pod naletima vjetra. Njihovi šalovi živih boja 
plešu pod nebom boje škriljevca. Prijete vraćanjem sata una- 
trag, u 1964., i kamo god se okreneš sve podsjeća na omot 
Dahatî albuma: pred-Isus, post-folk, ultra-moderno. Zato ja pušim. 

Kafić prepun, ljudi su na ulici. Topla, lagano pržena svjetlost i pjena 
cappuccina privlače šarenu gomilu i kraljice vampirice, obećavajući svje- 
žu krv iz zrna. Obližnjim se pločnicima slijeva rijeka ljudi. Crvene usne 
vuku dim cigarete, a žeravica svijetli poput krijesnica. Mirisi jele i dima 
pune iskričast zrak, dah ostaje lebdjeti i dalje poput kakva smrznuta ra- 
dosna vriska. Sve cure oživljavaju san o Jeseni u New Yorku. 

U noćima poput ove najviše o njoj razmišljam... Kad smo se upoznali, 
bio sam notorni pijanac. Imao sam 26 g. i bio zakopan u kolotečini. Ona 
je bila djevojka s juga, što je jednako kao reći da je bila luda. Sve su juž- 
njakinje lude. Neke su hladnokrvne ubojice, а neke bezopasne i ekscent- 
rične, ali najbolje od te vrste su i jedno i drugo: uvijek ono što najmanje 
očekujete onda kad to najmanje očekujete. Ona je bila najbolja od svoje 
vrste i najbolja koju sam ja ikada imao. Na našem trećem spoju zgrabio 
sam je za vrat, šakom napravio rupe u zidu iznad njezine glave, a onda je 
pokušao baciti s balkona svoga stana na 22. katu. Te se noći zaljubila u 
mene. Svidio joj se moj stil. Znate, i ona je bila ovisnica, baš poput me- 
ne... Poslije smo pušili i dobro se svemu tome nasmijali. Nasumično sam 
je bacao, kao mačka koja se iz zabave poigrava polumrtvim mišem, ne že- 
leći ga usmrtiti. Ona je cvilila, plakala i molila za milost dok ja nisam na- 
šao vrelo bilo i zagrizao duboko. Najslađe je meso najbliže kosti. Rukama 
me zgrabila za kosu, a nogama mi lamatala po leđima dok sam pohlepno 
gutao iz nje sav život. Onda se umirila. Skotrljao sam se i stajao klateći se 
pored kreveta dok mi je krv odlazila iz glave, pokušavajući se prisjetiti 
gdje su mi, dovraga, cigarete. Tapkao sam u mraku, prevrćući stolove, 
svjetiljke i stolce i našao konačno kutiju u džepu košulje koju sam nosio. 
Popušio sam ih nekoliko prebirući gitaru, a onda sam napisao pjesmu i 
otpjevao je punim glasom. U susjedstvu je zaplakalo dijete, a vatrogasna 
su kola zagrmjela niz ulicu, uz zavijanje sirena. Ona se cijelo vrijeme nije 
ni pomakla. Ujutro sam se probudio, skvrčio se uz nju poput žlice, osje- 
tivši kako stražnjicu stalno gura u moje krilo, šapućući bez daha nekom 
ljubavniku iz snova. Ustao sam i pristavio vodu pa sjeo za kuhinjski stol i 
zapalio, leđima okrenut prema krevetu. Odjedanput su me obgrlile nje- 
zine ruke i svladale su me njezine čari. Potreba joj je bila surova i ja sam 
bespomoćno ležao na podu dok je ona provodila slatku osvetu, grizući 
duboko, opet i opet, sve dok pištanje pare i moji krici nisu bili jedino što 
je ispunjavalo sobu. 

Kad nam je Teksas postao premalen, preselili smo se u New York. Bilo 
je ljeto. New York je u srpnju vrući nego što mogu opisati, ali pokušat ću. 
Pokušajte zamisliti najvrući dio pakla. Ono mjesto na kojem prebivaju 
oglašivači i marketinški stručnjaci. A sad pokušajte zamisliti ono još 
vruće mjesto, gdje bankari, stanodavci i njima slična bagra odlaze vječno 
trošiti sve što su u životu zaradili. A sad, ako možete, zagazite još korak 
dublje u peć, gdje zbog gnjeva dolazi do bijelog usijanja i gdje nastupaju 
pedofili, birokrati i trgovci oružjem, a onda još malo dalje, gdje će tip ko- 
jimije ukrao stereo provesti svoju usamljenu beskrajnu noć. Zamislite 
takvu vrućinu, i još joj dodajte 98 posto vlage. To je New York u srpnju. 

Bilo nam je ludo, živjeli smo u stanu bez hodnika i bez klime čiji su se 
tanki zidovi nadimali pod teretom paklene vrućine. 

Probudio bih se u najgori dio dana, dašćući i odbacujući nepostojeće 
plahte i pokrivače. Ona je već ondje stajala, pritišćući vrč hladne vode na 
čelo i naslanjajući se gola na hladnjak. Suhim glasom graknem da mi do- 
nese vode. Dok hoda prema meni, osjećam kako njezina vrelina para nju- 
jorško ljeto, i vlažnija je od srpanjskog zraka. Vidi taj pogled u mojim 
očima, ali presporo reagira, oššamućena temperaturom u malenoj krušnoj 
peći koju zovemo domom. Vrč s vodom рада na tlo, zaboravljen, a ja je 
povlačim na sebe i pijem iz nje, dugo i polako. 

Dani su postajali duži, a vrućina je iznjedrila neke doista nadahnute 
izume. Više nas je puta žestoko sunce zateklo opružene u kadi punoj vo- 
de, s ventilatorom koji propuhuje navlaženu plahtu raširenu iznad nas 
od glave do pete. Voila! Klima-uredaj! Primitivan, istina, ali u tome je bila 
njegova čar. Bili smo imigranti, upuštali se u istraživanje svoje nove lju- 
bavi puneći mjesta koja ostali pune stvarima jednostavnim zadovoljstvi- 
ma i ekstatičkim kricima; iz kade smo reflektrali sunčev bljesak. Pušili 
smo čekajući da mine vrelina dana. Bez prestanka se čuo zvuk upaljača, 
vatrom smo se borili protiv vatre dok sunce ne bi zašlo. 

Noću smo plazili po gradskim ulicama u potrazi za stidljivim povje- 
tarcem koji nam je provirio kroz otvoren prozor, a onda se povukao, s go- 
tovo neprimjetnim pomakom naših otrcanih zastora i sa seksipilom ne- 
čujna uzdaha. Ljudi su se klatili na vratima i trijemovima, poluodjeveni i 
tupa pogleda. Žene su se hladile kroz vlažne prozirne košulje, raširenih 
nogu i suknji podvrnutih visoko iznad koljena. Pozivale su naš stidljivi 
povjetarac da zaviri kamo god poželi. Ordinirale su lude iz kvarta. Čovjek 
Bez Nosa je plazio, urotnički me pogledavajući. Pitam se je li nas malo- 
prije čuo. Mene kako vičem “volim te“ dok joj to dokazujem, opet i opet? 
Ma koga briga! Svi smo mi odvratne beštije koje se pare, a oni koji to nisu 
su mrtvi. Bilo je prevruće da bismo se zabrinjavali ili razmišljali pa smo 
samo šetali, pušili i upijali sve nade što ih je nosila noć. 

Jednom je neki neoprezni pijanac oteturao među vozila i udario ga je 
turistički autobus koji je kasno napustio ovaj grad frikova. Fotoaparati 
turista počeli su bljeskati u nadi da će uloviti pijanca kako leti preko 
raskrižja ispred busa i na kraju pada u jarak iz kojega se izvukao kad se 
bus otkotrljao dolje niz ulicu. Muk posvuda, tišina isprekidana tek po- 
vremenim zapomaganjem pijanca. “Začepi!“, naredi mu Čovjek Bez Nosa 
i prezirno frkne nosom. Onda je opet zavladala tišina i svi su sjedili i pu- 
šili, lijeno promišljajući svoje postojanje. Ona i ja bismo se čvrsto grlili ni 
do kakva zaključka nismo dolazili osim da je PROKLETO PREVRUĆE. 
Kupili smo sladoled i vratili se u svoju bačvu baruta. 

Igrali smo šah u donjem rublju, pušili, jeli sladoled. Njezin potez. 
Moj potez. Njezin potez. Šah. Ona me nevino pogleda, ližući zadnju mr- 
vu sladoleda sa žlice. Sunce se dizalo iza nje. Ja sam se dizao ispred. Iza- 
brala je mene, а ne sunce pa smo se svalili u krevet i ја sam povukao svoj 
posljednji potez. MAT. 

Sve je prilično brzo završilo. Jednog sam se dana vratio doma i nisam 
je našao. Počistila je stan, napravila tortu i ostavila je pored poruke na 
kuhinjskom stolu. Pojeo sam poruku s čašom mlijeka, a onda isparao tor- 
tu u tisuće komadića. Ladice komode su joj bile prazne, kao i košara za 
prljavi veš. Ponadao sam se da je zaboravila gaćice na kojima ću joj opet 

moći udahnuti miris prije nego li se upustim u mukotrpno traganje za 
njom do kraja svijeta i... i... išto? Pojma nisam imao. Ništa nisam mogao 
učiniti osim baciti se u krevet s gitarom i tamburati tako mjesec dana. 
Odsvirao sam sve što mi je ostalo od srca, isplakao preostale suze i popu- 
šio sve cigarete što ih je Sjeverna Karolina izvezla te godine. Klasična aps- 
tinencijska kriza. Napokon sam došao do kraja. Oteturao sam u kupaoni- 
cu, u kadu vruće vode, i sprao sa sebe sve patnje i boli. Grubo sam se na- 
smiješio sam sebi, osjećajući se kao novi muškarac. Naravno, bit će teško, 
ali uspjet ću. To je život, prijatelju, bolje se navikni. Skuliraj se! Bit ćeš 
dobro. Sam sam se sebi nacerio u zrcalu i posegnuo za ručnikom na poli- 
ci,a par njezinih gaćica je skliznuo i međunožjem pao na moje lice. Te je 
noći lov počeo... 

Poslije dosta godina naletjeli smo jedno na drugu u klubu. Zapravo, 
ona je čekala mene, a ja se nisam bunio. Uvijek će imati ono nešto što me 
ubija, i ona to zna. Jeli zato došla? Nije mi stalo. Predugo sam bio usaml- 
jen. Kad me vidjela, povukla je zadnji dim, ugasila cigaretu i pogledala 
me — puna nade i pomalo u strahu. Rekao sam joj “hej“, kao da ništa nije 
bilo. Kao da smo se rastali prije nekoliko trenutaka. Kao da... Kao da... 
Kao da... Rekao sam “hej“ i ona se nasmiješila, uz lagani uzdah olakšanja, 
i uzvratila mi “hej“. Onda smo, s rukom u ruci, odmarširali ravno u moj 
krevet. Bože, kako sam je volio. Mislio sam, mora postojati neka zajedni- 
čka nada, način, neka budućnost. Razmišljao sam o usudu i sudbini, pro- 
Slim životima i listićima čaja, o crnoj magiji i vuduu i bilo čemu što bi 
moglo objasniti naš ponovljeni randevu, i skupa smo prionuli na kupan- 
je mojih plahti u suzama i znoju. Kao i obično. Bože, kako sam je onda 
volio. Bio sam ovisan o njoj, iona o meni. Uvijek smo se bez problema ba- 
cali jedno drugome u najpakleniji oganj. Bez straha smo skakali u ponor, 
usana sljubljenih u poljubac koji nas je usmrtio mnogo prije samog pada 
na dno. 

Poslije smo ležali i pušili, isprepletenih nogu. Blago je govorila o sve- 
mu što joj je padalo na pamet, izbjegavajući jedino ono bitno, i svih se ti- 
suću komadića moga srca razbilo još jedanput, u njih milijun, ostavlja- 
jući mi na jeziku fini sloj slatkogorke prašine koja je izgarala svakim udi- 
sajem vrelog dima. 

I dalje me mogla imati, samo da me htjela pustiti. Ali nije, nikada, i 
čak i sad me čvrsto drži svojim mliječnobijelim bedrom i svojim ravnim 
trbuhom naslonjenim na moj bok i mekim, čvrstim grudima koje mi pri- 
tišće na prsa. A ja sam samo želio umrijeti, nestati iza svoga oblaka i zau- 
vijek slušati nju kako brblja i brblja... 


EPILOG 

London, Engleska, studeni. Sjedim i buljim u telefon i svoju kutiju ci- 
gareta, jedno do drugoga na stolu ispred mene. Hladno sivo nebo na po- 
višinu izvlači Heathcliffov kompleks koji čuči u meni, uvijek spreman da 
ustane. Nikad nije bila u Engleskoj. Jako bi joj se svidjelo ovdje. Ruka mi 
kreće prema stolu, oklijevajući počiva na telefonu. Samo je jedan poziv 
dalje, i čeka. Jedan me let dijeli od boli. Instant ekstaza. Moja ruka ostavl- 
ja telefon i grabi kutiju cigareta. Pripalim jednu i uvučem dim duboko. 
Ne, neću nazvati. Moram se riješiti loših navika, jedne po jedne. 

I moram početi odmah, s njom. “Zbogom, Catherine“, šapuće Hea- 
thcliff iz oblaka dima koji se sve više zgušnjava i koji ga okružuje do da- 
na današnjega. 

GENE LUEN YANG 


Stripovski foto-album 


eki od najuspješnijih crtanih 

romana nikada se ne prepoz- 

naju kao takvi. Kao na primjer 

In the Night Kitchen Mauricea 

Sendaka, Good Night, Gorilla 
Peggy Rathmann i nedavni dobitnik medalje 
Caldecott Flotsam Davida Wiesnera. Sendak, 
Rathmann i Wiesner su najpoznatiji kao ilu- 
stratori knjiga za djecu, ali ova djela su čisti 
stripovi prema strukturi svoje priče. 

Posljednja knjiga Shauna Tana također bi 
mogla u knjižarama završiti na polici sa slikov- 
nicama. Ali ona jasno odaje priznanje svome 
mediju predstavljajući na koricama pohvale ve- 
likana crtanih romana poput Jeffa Smitha, 
Marjane Satrapi, Craiga Thompsona i Arta 
Spiegelmana. 

Tan se sad već godinama nalazi na granici 
između slikovnica i crtanih romana. Slikovnica 
The Rabbits (2003.), čiji je tekstopisac John 
Marsden, montaža je borbe koja se čita kao 
strip, а upotrebljava table i zaglavlja kako bi 
tekla radnja. I The Lost Thing (2004.) koju je 
napisao i ilustrirao Tan, mogla bi se uvrstiti u 
crtane romane. Iako priča preuzima gotovo svu 
narativnu odgovornost, igra između teksta i sli- 
ke te raspored tabli nagovješćuju Tanovo even- 
tualno uranjanje u medij stripa. S The Arriva- 
lom (Dolazak), Tan, autor crtanih stripova na- 
pokon je stigao. 

Dolazak nije priča o nekom imigrantu, ne- 
go o određenom imigrantu. Njezin protago- 
nist, mladi otac blagih euroazijskih crta lica, 
napušta svoj dom kako bi stvorio bolji život za 
svoju obitelj u dalekoj zemlji mogućnosti. Mu- 

či se pronaći posao, stan i smisao u svom novom 
životu. Na svom putu sprijateljuje se s drugim, 
imućnijim imigrantima. Sluša njihove priče i 
oni mu pomažu svojom dobrotom. Mladi otac 
ponovno se sastaje sa svojom obitelji kako se 
Dolazak bliži kraju a udaljena zemlja napokon 
postaje dom. 

Smještajući fotorealistične ljudske figure u 
apstraktnu, nadrealnu okolinu, Tan dočarava 
intimnost individualnog imigrantskog iskus- 
tva a da nikada ne referira na određenu osobu, 
vrijeme ili mjesto. Njegovi crteži prikazuju 
arhitekturu i odjeću koja je istovremeno i povi- 
jesna i futuristička. Sjenke zmajevih repova 
nadvijaju se nad Starom Zemljom, dok se nova 
zemlja sastoji od struktura i stvorenja koji iz- 
gledaju kao crteži šestogodišnjaka oživljeni 
upotrebom trodimenzionalnosti. 

Tan čak izbjegava odrediti svoju priču ne- 
kim jezikom. Dolazak je potpuno bez riječi. 
Sustav neshvatljivih a ipak jezovito poznatih 
simbola uzima mjesto riječima na znakovima i 
dokumentima. 

Iako je Tan rođeni Australac, u njegovoj 
knjizi prevladava američko okruženje. Nudi či- 
tatelju čitav niz malih crno-bijelih portreta na 
kojima se nalaze lica svih oblika, godina i boja. 
Svaki par očiju isijava živu beživotnost 
fotografija za dokumente. To su mitske "zbije- 
ne mase koje žude za slobodom." 

Kad protagonist napokon stiže na obale 
svoga novog doma, dočekaju ga dvije goleme 
statue, Kipovi slobode - blizanci. Zatim se sm- 
ješta u grad koji iako je očito djelo mašte (bijele 
kreature nalik Pac-Manima nametnici su u nje- 


Smještajući fotorealistične ljudske figure u apstraktnu, nadrealnu 
okolinu, Shaun Tan dočarava intimnost individualnog imigrantskog 
iskustva a da nikada ne referira na određenu osobu, vrijeme ili mjesto. 
Njegovi crteži prikazuju arhitekturu i odjeću koja je istovremeno i 


povijesna i futuristička 


govu stanu umjesto žohara), ali nalikuje na po- 
vijesna etnička predgrađa New Yorka. 
Posuđujući američke slike kako bi ispričao ina- 
če univerzalnu priču, Tan naglašava kako je 
važno imigrantsko iskustvo za način na koji 
Amerika definira samu sebe. 

Korice Dolaska napravljene su tako da izgle- 
daju kao da su izrađene od stare, istrošene kože 
i uvode motiv obiteljskog foto albuma koji Tan 
vjerno pronosi kroz cijelu knjigu. Unutra su se- 
pijaste table bez ruba posložene u pozorno na- 
pravljene mreže. Pregibi i neidentificirane mrl- 
je elegantno pokrivaju mnoge stranice. Tan 
potpuno izbjegava linije pokreta, zvučne efekte 
i mnoga druga stripovska sredstava pričanja 
priče koja ne postoje na fotografijama. Čak i 
prostori između tabli daju naslutiti foto album: 
umjesto utora tankih poput olovke koji se mo- 
gu naći u većini crtanih romana, on upotreblja- 
va bogate trake od 12 mm požutjelog papira. 

Učinak je zadivljujuć. Čitajući Dolazak 
osjećate se kao da listate obiteljsko blago koje 
ste tek otkrili na tavanu. Ipak, ljepota Tanova 
umjetničkog djela ponekad smeta njegovoj pri- 
či. Njegove table, poput najboljih fotografija, 
hvataju bezvremenost određenih trenutaka, 
koji mogu nehotice ugroziti iluziju prolaska 
vremena kojoj teži tvorac crtanih romana. Do- 
lazak se gotovo radije gleda nego čita. 

Ipak to što mu je najveća mana činjenica da 
je učinio slike previše lijepima govori o njego- 
voj umješnosti kao pisca. U jednoj posebno 
efektnoj sceni, protagonist otvara svoj kovčeg i 
pronalazi sablasnu sliku svoje žene i kćeri kako 
večeraju. Prazna stolica stoji rezervirana za nje- 

ga. Trenutak poslije pravi sadržaj kovčega za- 
mjenjuje tu sliku. Protagonist vadi obiteljski 
portret i zabija ga па zid cipelom. Sjeda da bi 
razmišljao o njemu. Niz tabli zatim nosi čitate- 
lja dalje od junaka, kroz prozor, prikazujući pr- 
vo njegovu zgradu i zatim njegov novi grad. Iz 
grada se dižu mjehuri dima, vrtlozi autocesta i 
origami ptica. Mladi otac je izgubljen, u tišini 
svojih sjećanja i vrevi strane zemlje. 

Takva vizualna elokvencija može samo mo- 
tivirati čitatelje da potraže bilo koje buduće cr- 
tane romane Shauna Tana, bez obzira na policu 
na koju su stavljeni. 


S engleskog prevela 
Margareta Matijević Kunst 


Objavljeno u The New York 
Timesu, 11. studenog, 2007. 


Shaun Tan 


Dolazak 

MASTUR 


HARRY MATHEWS 


Uzict u jednini 


Harry Matthews glavni je američki predstavnik ideja 
književne grupacije Oulipo, čiju su članovi, poput 
slavnog Georgesa Pereca, u svojoj poetici naglašavali 
igru, kombinatoriku i proizvoljna ograničenja. Tema 
ove Matthewsove knjige je masturbacija. U 64 vinjete 
varira on masturbacijske situacije - ponekad smiješne, 
ponekad egzotične, satirične ili poetične - u prozi koja 
je zaigrana, uvrnuta i intimna, ali uvijek svečana. 


MASTURBANTI 


djevena u pamučno odijelce za igru, jeda- 
naestogodišnja djevojčica masturbira u 
praznom dnevnom boravku u Glasgowu. 
Zajašila je loptu za ragbi i ljulja se napri- 
jed natrag umjerenom brzinom. Na televi- 
zoru pred njom, igrači ragbija trče golih 
nogu i međusobno se sudaraju. Dok posti- 
že vrhunac, naginje obli vrh lopte i gura 
ga о svoje prepone. 


Šezdesetosmogodišnji muškarac leži na nepospremljenom krevetu i 
masturbira. Soba je prepuna kutija za pakiranje a namještaj je u neredu, 
nalaze se u prekrasnoj kući iznad Cape Towna; čovjek je tek postao nje- 
nim vlasnikom. Otkrio je da cijelog života, kad god bi se preselio ne bi 
mogao o kući razmišljati kao o domu sve dok ne bi u njoj masturbirao. 
Žena ga požuruje da svrši. 


U Nahi, u Okinawi, žena stara šezdeset godina masturbira pred svoj- 
om omiljenom mačkom, ženkom sijamske mačke. Pogled mačke, sklup- 
čane na kraju prostirača, daje naslutiti opaku nezainteresiranost. Upravo 
taj pogled ženu uzbuđuje i odgovoran je za mačkinu nazočnost. Odjed- 
nom otvara usta — uranja u orgazam poput zgnječena škampa uronjenog 
u vrelo ulje. 


Tridesetpetogodišnji muškarac približava se orgazmu u jednom od 
boljih stanova u Gazi. Masturbira, ali ni ruka niti neki drugi objekt ne 
dodiruju njegov napeti penis: postavljeni u krug, pet sušila za kosu usm- 
jeravaju svoje strujanje toplog zraka prema tom središnjem mjestu. Uši 
je začepio kvržicama voska. 


Ulazeći u svoju kuhinju u Spokaneu (u državi Washington) u stanju 
seksualne uzbuđenosti, žena koja se približava tridesettrećoj godini za- 
počinje masturbirati sa svakim priborom koji joj dođe pod ruku - pum- 
picom za zalijevanje purice, vrhom valjka za tijesto, ručkom čajnika, sol- 
njačom, gumenim nastavkom električnog miksera, vrhom cjedila za sok 
— napokon pronalazi zadovoljstvo s pumpicom za zalijevanje purice na- 
punjenom vrućim tučenim vrhnjem. 


Brdoviti grad Kandy jedno je od vjerskih središta Sri Lanke. Tamo, na 
verandi elegantnog bungalova, žena u tridesetima (njezina blago-ljubi- 
časta kućna haljina otvorila se i otkrila osunčano, namazano tijelo) stoji i 
gleda dolje prema dvadesetdvogodišnjem zapadnjaku koji masturbira na 
podu ispred nje. Leži zamrljan prašinom u kojoj se previja. Molećivo gle- 
da u ženu; kad god se pomakne prema njoj, ona ga odgurne dugom cere- 
monijalnom palicom. Dok se njegovo uzbuđenje približava vrhuncu, ona 
klizi vrhom palice po unutrašnjosti njegova bedra, pod njegove testise, 
snažno gurajući: sjeme se uzdiže prema njoj u luku koji je obrnut onom 
njezina pronicljivog, dvosmislenog osmjeha. 

Domorotkinja nestaje u džungli uzvodno od Manausa. Sama je. Želi 
raditi ono što je tako često činila do svog petnaestog rođendana, deset go- 
dina prije, kad je postala žena: zajahati još jednom žilavo deblo mladog 
drveta omotano gumenom trakom. 


U šezdesetdevetoj godini putujući prvi put motornim brodom, 
građanin Šangaja ušulja se u stražnji dio novog mjesnog katamarana i 
počne brzo 1 kompulzivno masturbirati u blatnjavu vodenu brazdu što 
ја je brod ostavljao. Shvaća da je žrtva “autobusne groznice": svako prije- 
vozno sredstvo koje odzvanja vibracijama motora s unutrašnjim sagori- 
jevanjem potaknut će u njemu nesavladivu želju za orgazmom. Počinje s 
nostalgijom razmišljati o Kulturnoj revoluciji i njezinim spartanskim 
običajima. 


Pedesetdvogodišnja žena koja živi u dijelu Kaira zvanom El-Guezireh 
zove — kao što to i uvijek čini kada želi masturbirati - svoju mladu nubij- 
sku sluškinju. Za vrijeme većeg dijela gospodaričina valjanja po saten- 
skim plahtama, djevojka je samo prijateljski svjedok. Pri kraju gospođa 
traži da joj masira stopala: “Namaži ih nardom”, viče, “razmišljaj o sva- 
kom kao o lijenom penisu svog ljubavnika!" Sluškinja stišće jedno stopa- 
lo, a zatim drugo. Dvije žene se ubrzo počnu hihotati — dama postiže vr- 
hunac u duetu arpeggia i uzbuđenja. 


Dok odsjeda kod prijatelja u Ženevi, tridesetogodišnji muškarac ula- 
zi u kupaonicu da bi se obrijao: na lavabou otkriva svoj prvi vibrator. In- 
trument ima nastavke za masažu različitih dijelova tijela - kao na prim- 
jer tjemena. Više iz radoznalosti nego želje, isprobava jedan od nastavaka 
(namijenjen za ženske grudi), plitki gumeni tuljac koji stavlja na vrh pe- 
nisa. Nakon što pokrene uređaj zastenje dok sperma biva isisana iz njega. 


Žena u Hyderabadu masturbira prvi put jer joj je rođendan (pedeset- 
peti). To ju podsjeća na doručke za vrijeme rata s Kinom, dok je njezin 
suprug bio na frontu. 


Dok Eolski gudački kvartet izvodi vrhunsku varijaciju Haydnova 
Carskog kvarteta u manjoj od dviju koncertnih dvorana u Managvi, muš- 
karac star šezdesetčetiri ljeta sjedi masturbirajući u zadnjem redu orkest- 
ra, s kaputom na krilu. Trideset i tri godine prije, nakon što se olakšao za 
vrijeme pauze drugog koncerta, vratio se na svoje mjesto otkopčana šlica. 
Nesvjestan svojeg izgleda dobio je erekciju za vrijeme blistave izvedbe 
Schubertova okteta i ejakulirao za vrijeme završnih tonova. Svijetla su se 
upalila i otkrila njegovo uneredenje; pobjegao je; od tada uporno radi na 
tome da ponovno izazove takav trenutak blaženstva. 


U Lenjingradu, pedesetosmogodišnja žena, odjevena samo u spavaći- 
cu koju je povukla preko struka, leži na tepihu pored kreveta. U jednoj 
ruci drži električnu četkicu za zube (s nekim se turistom nedavno za nju 
trampila za 20 dkg kavijara); prsti njezine druge ruke presavijaju vanjsku 
kožu njezine stidnice preko vibrirajućeg vrha četkice. Okreće čekinje 
unutra prema klitorisu: njezino lice iskrivljuje se od osjećaja. Malo se po- 
pisa u trenu orgazma. Gasi uređaj, spušta spavaćicu i odlazi na počinak. 

Ležeći na leđima, dok su mu zglobovi i gležnjevi svezani konopom, 
mladić gleda svog partnera koji masturbira. Potonji je sjedokosi muška- 
rac star pedesetčetiri godine koji mladića pogleda samo jednom dok se 
naginje kako bi svršio po njegovim bedrima. Zatim se oblači i izlazi. Prije 
nego napusti hotel obavještava sobaricu da može pospremiti njegovu so- 
bu kada god želi. Ulice Tangera vedre su u rano jutro. 


Mlada žena osjeća da je njezin ljubavnik želi zamoliti za uslugu. “Iz- 
razi svoju Zelju!”, kaže ona. “Gledati te...” On zastaje, dodiruje joj ruku. 
“Dok masturbiram?” pita ona te se zatim nasmije i sretno odgovara: “Na 
usluzi!" Ali kada mu kaže “Sad je tvoj red!” on je paraliziran od neugode. 
To uništava zadovoljstvo koje je osjećao dok ju je gledao. Stanovnik Gus- 
tavie (iliti St. Bartsa), on, kao i njegova partnerica, ima samo šesnaest 
godina. 


Dok masturbira, četrdesetpetogodišnji muškarac u Pretoriji stoji 
pred ogledalom i promatra se. S druge strane dvostrukog ogledala, osam- 
desetjednogodišnja žena sjedi i gleda u njega, jedna ruka joj je zauzeta 
pod suknjama. Muškarac ejakulira na ogledalo: ona promrmlja, 
“Prerano!" 


Ležeći na krevetu, muškarac u Bahiji upravo je završio s masturbiran- 
jem po prvi puta u svojih osamnaest godina. Nije uživao. 


Tridesetosmogodišnja žena, razvedena majka dvojice sinova mastur- 
bira u svojoj spavaćoj sobi u Adelaideu s debelim, gipkim dildom. Pribje- 
gla je instrumentu nakon nekoliko tjedana potpune čednosti i sada se 
njime služi kako bi postigla svoj šesti orgazam za redom. Prvo je jed- 
nostavno trljala vrh dilda naprijed-natrag po klitorisu; zatim je počela 
pomicati njegov vršak između usana svoje vagine nastavljajući gladiti 
klitoris njegovim drškom; zatim je prodrla dublje, dodirujući klitoris sa- 
mo povremeno; nakon toga, ležeći na leđima podignutih koljena, gurnu- 
la je instrument još dublje u sebe; upravo je završila s penetriranjem svo- 
je vagine sa stražnje strane, počivajući na koljenima i jednoj ruci, a sa slo- 
bodnom rukom provučenom otraga i kroz noge; i sada napokon - klečeći, 
stražnjica joj jena petama, svojim rukama drži masivni predmet čvrsto u 
sebi - trlja zdjelicu o dildo preciznošću i snagom plesačice. Uskoro će ga 
spremiti dildo u kutiju od cipela na najvišu policu u svom ormaru i vrati- 
tise ispravljanju polugodišnjih kontrolnih ispita. 


Dok masturbira, stari Zakku — zapravo ima samo četrdeset 1 sedam 
godina — više se ne trudi to sakriti. Prijatelji iz njegova plemena južno od 
Zizanga nazivaju ga “Bijelim čovjekom”. 


Tridesetdevetogodišnju ženu, u sobi bez zavjesa u Kalkuti, strastveno 
miluje druga, upola mlađa žena. Nakon nekog vremena starija žena 
odgurne svoju partnericu i zadovoljava se vlastitom rukom. Njihovo 
vođenje ljubavi uvijek slijedi taj obrazac; opet je mlada žena ostavljena 
osjećajući se frustrirano i ljutito. Ne uviđa da je na taj način druga žena 
drži čvrsto uza se. 

Negdje sjeverno od Beringova prolaza, sjedeći na rubu sante leda, rav- 
nodušna lica, svih pokreta skrivenih pod debelim slojem sirove kože i kr- 
zna, Eskim star trideset і jednu godinu dovodi sebe do orgazma veličan- 
stvena intenziteta sklisko poput meduze u raspadanju. 


Klečeći u ispovjedaonici u katedrali u Sevilji, dvadesetjednogodišnja 
žena opisuje svoju opsesivnu naviku masturbiranja. Dok je svećenik odr- 
ješuje grijeha, ona ustaje, zadiže suknju i otkriva da i u tom trenutku po- 
činja grijeh koji je ispovjedila. 


Muškarac, sjedeći na podlošku od slame u potkrovlju u Mukdenu, 
masturbira dok razmišlja o profinjenoj pjesmi Wang Wei. Kao “asketski 
senzualist” čitavog je života težio tome da u jednom trenutku otkrivenja 
ujedini zadovoljstvo poezije i masturbacije. U ovo toplo proljetno jutro u 
šezdesetoj godini, osjeća da bi uzvišena fuzija napokon mogla doći. 


Događa se u velikoj kolibi u Luluabourgu, gradu južnog Zaira. Posla- 
nica iz organizacije za oslobođenje žena - zgodna četrdesetosmogodišnja 
Europljanka — pokazuje tehnike masturbacije na klitorisu izabranim 
predstavnicama lokalnih žena iz plemena. Njezini komentari uronjeni 
su u povike ushićenja i zveckanja talismanskih kostiju. 


Dok čeka da stigne pomoć, muškarac masturbira u svom autu, koji le- 
ži prevrnut u klancu izvan Erzuruma u istočnoj Turskoj. U pedesetoj go- 
dini ništa manje nego kad mu je bilo dvanaest okreće se masturbaciji ka- 
da god neki neobičan događaj - zaustavljanje vlaka podzemne željeznice 
između stanica, gašenje svjetla u kazalištu dok se mijenja scenografija — 
razbije normalni tijek događaja u njegovu životu. 


Temperatura blizu smrzavanju oduševljava čuvaricu - šezdesetjed- 
nogodišnju ženu zaduženu za čuvanje najvišeg kata Muzeja lijepih um- 
jetnosti и Catanzaru. Gotovo nitko ne posjećuje muzej, a nikad nitko ne 
dolazi na njezin kat; hladnoća će sada opravdati to što nosi teški vuneni 
kaput, pod kojim voli sjediti i povremeno u zimskim danima masturbi- 
rati gledajući u, na drugom kraju neugrijane galerije postavljenog, gorl- 
jivog i mišičavog svetog Ivana Krstitelja, djelo nekog nepoznatog sljedbe- 
nika Caravaggia. 


Masturbirajući u spavaćoj sobi svog stana, smještenog u jednom od 
ljepših naselja Seula, tridesetsedmogodišnji muškarac okružio se dragoc- 
jenim predmetima: plavim svjetlima Venecijanskog stakla, mirisnim šta- 
pićima iz Sajgona, glasom Kirsten Flagstad dok pjeva Liebestod, prekri- 
vačem za krevet napravljenim od kože bebe tuljana koji je prostrt pod 
njim, pročišćenim franscuskim maslacem kojim podmazuje svoje genita- 
lije i butine i olakšava prodiranje ručke od slonovače suncobrana za safari 
koju gura između svojih guzova, dok njegova druga ruka nadraživanjem 
vodi njegovu sijevajuću erekciju prema vrhuncu... Gleda se u ogledalu na 
dnu kreveta, zakleo se da će gledati sve do gorkog kraja, ali dok ga grčevi 
preplavljuju njegove se oči bespomoćno zatvaraju, a razrađena mizansce- 
na nestaje u onom trenutku za koji je stvorena da ga uveliča. 

Dvanaestogodišnja djevojčica u Vancouveru leži u praznoj kadi usm- 
jeravajući mlaz vode iz uređaja za ispiranje zuba prema svom otkrive- 
nom klitorisu. Pulsirajuća voda drži je slasno blizu orgazma. Mnogo pu- 
ta ponovno puni spremnik uređaja vodom iz pipe. 


Dva brata stari sedamdesetsedam i osamdesetdvije godine, osnivači 
kibuca u blizini Rosh Pima, vode žestoku svađu o svojoj potenciji. Kad 
mlađi optuži starijeg za potpunu impotenciju, ovaj ga izaziva na natje- 
canje u masturbiranju, u kojem lako pobjeđuje postižući orgazam za mi- 
nutu i četrdeset sekundi, razbacujući svoje sjeme na daljinu od šezdeset i 
dva centimetra. 


U elegantnom “povlaštenom* stanu u središtu Pekinga, devetnaesto- 
godišnja žena samozadovoljava se za jednog starijeg muškarca, 
naizmjence stojeći, sjedeći, čučeći, čitavo vrijeme okrećući prema njemu 
svoju stidnicu і anus, u koji gura zaoštrene zeleno-lakirane prste. Nakon 
što ju je gledao nekoliko minuta muškarac joj govori, “Dosta glume!” 
Ona legne na pod licem prema gore, čvrsto stisne noge i počne desnim 
palcem brzo i snažno trljati svoj blago podignutu stidnicu. 


U kuhinji u Christchurchu na Novom Zelandu, muškarac na pragu 
tridesete gura svoj ukrućeni penis u paket sirove ovčje jetre koju čvrsto 
drži u rukama. 


Krupan i visok muškarac zabija se u sitno tijelo žene koja leži ispod 
njega licem okrenutim prema dolje. S rukom među nogama uzalud je 
pokušavala dovesti se do vrhunca koji će se dogoditi isto kad i njegov. On 
je svršio; povlači se; ubrzo, još izvaljen na njoj, zaspe. Žena počinje mas- 
turbirati opreznom blagošću i nakon nekog vremena zadovoljava se a da 
nije probudila svog muškarca koji hrče. Tako započinje svoju dvadeset 
četvrtu godinu, u tami noći u Alma Ati. 


Trinaestogodišnji dječak masturbira dok sjedi na školjci, u velikom 
praznom nužniku internata blizu Valparaisa. Proklinje svoju ovisnost o 
toj melankoličnoj navici, pitajući se kako će to utjecati na njegove 
prištiće. 


Pokušavajući se fotografirati dok se samozadovoljava zapanjujuće-ro- 
zim dildom na podu dnevne sobe raskošne kuće u gradu Neuilly-sur-Sei- 
ne, prekrasna tridesetčetverogodišnja žena nezadovoljno mumlja. Očito 
je da je za nju previše raditi dvije stvari odjednom - ali koju će odabrati? 


Negdje u Kyotu je dvadesetogodišnji muškarac koji masturbira ležeći 
na ponjavi, glave podbočene rukom, očiju uperenih u upaljeni televizor. 
Ekran pred njim prikazuje mladića koji leži na boku i masturbira dok 
gleda televizor na kojem je prikazan mladić kako leži na boku i mastur- 
bira dok gleda televizor na kojem je prikazan mladić kako leži na boku i 
masturbira dok gleda televizor na kojem je prikazan mladić kako leži na 
boku i masturbira dok gleda televizor čiji je ekran premalen da bi se vid- 
jelo što prikazuje. 

“.... U Francuskoj smo upotrebljavali rukavicu iz Grenoblea, njezinu 
unutrašnjost za njega, njezine šiljke za mene. U Rusiji, na južnoj obali 
Volge, jesetra lišena svoje ikre za njega, a za mene njuška jesetre. U Nor- 
veškoj, štap za skijanje, i rupa u snijegu (za koju treba nekoliko prezerva- 
tiva)...” Tako glasi pismo pedesettrogodišnje žene, koja je sa svojim tri 
godine starijim suprugom jednog dana odlučila odreći se površnog 
vođenja ljubavi i predati se užicima paralelnog istovremenog masturbi- 
ranja. Zamislili su da se za zajedničko zadovoljenje služe jednim pred- 
metom ili komplementarnim predmetima. Kako su nepopravljivi putni- 
ci, odlučili su upotrebljavati predmete tipične za mjesta koja zajedno po- 
sjećuju. Trenutačno su u Castorvilleu, samoprozvanom “glavnom gradu 
artičoka na svijetu”. Proučavajući u svojoj hotelskoj sobi mnoge različi- 
tosti i osobine tog povrća, uvjereni su da će između stabljike i srčike us- 
koro pronaći nov izazov njihovoj inventivnoj potrazi za srećom. 


Dok njezin avion uzlijeće s izrovanog pomoćnog uzletišta u Mbateu, 
pedesetjednogodišnja novinarka masturbira nevidljivo ali energično, ob- 
jema rukama kroz ušivene džepove svoje tunike, dok istovremeno čavrlja 
sa svojim susjedom. U trideset godina putovanja zemaljskom kuglom 
masturbacija je ostala talismanom protiv straha od polijetanja i slijetan- 
ja, sada već čisto automatskim ali ipak učinkovitim. 


Dva muškarca leže u krevetu, jedan ima četrdesetak godina a drugi 
trideset i tri. Mlađi masturbira, gotovo očajnički, naprežući se da posti- 
gne vrhunac; stariji ga ohrabruje blagim riječima, milujući mu rame, 
upravo u tom trenutku drugi doseže vrhunsko zadovoljstvo i naginje se 
da bi gurnuo svoj jezik među njegove otvorene usne. Poprište: negdje u 
Teheranu. 


Dvadesetčetverogodišnja čelistica sjedi gola na stolici u svojoj spa- 
vaćoj sobi u Manilli. Noge su joj raširene; njezina lijeva ruka povlači pre- 
klope njezine stidnice; njezina desna ruka povlači vrh gudala za čelo pre- 
ko njezina klitorisa u uzbudljivom tremolu. 


Stanari doma za umirovljenike u Constantiji u Rumunjskoj, četiri že- 
ne (stare 71, 73, 72 te 76 godina) i četiri muškarca (70, 72, 75, 78) smišljaju 
i izvršavaju plan za neovisnu, simultanu masturbaciju. Svaki pojedinač- 
no slaže se da će pokušati postići orgazam, u privatnosti kreveta, na 
dvanaesti otkucaj ponoći svake subote, nakon tjednog binga i plesa. — Di- 
rektor doma poslije će biti zatečen posebnom živahnošću tih osmero lju- 
di koja raste iz tjedna u tjedan. Ali oni će odbiti otkriti razlog svog poleta. 


Ubacujući srebrni dolar u otvor čelično-kromiranog ormarića koji sli- 
či automatu za cigarete i stoji naslonjen na jednom zidu u javnoj kući u 
Honoluluu, pedesetdevetogodišnji mornar stavlja svoj napola nabrekli 
penis u gumeni otvor u sredini mašine, koja počinje brujati i lepetati. 


Nakon šezdeset i dvije godine visoko obrazovana žena iz Karachija 
zadržala je dvije strasti: masturbaciju i pjevanje Marije Callas. Trenutač- 
no uživa u obje, ljuljajući se na šestoslojnom Bakhtiari sagu uz zvuke pi- 
ratski snimljene Fedre. Glazba i taj glas ne povećavaju njezino seksualno 

zadovoljstvo: frustriraju ga i odgađaju. Ponekad prođu i dva sata s nespo- 
jivim ekstazama prije nego što stignu do zajedničkog vrhunca. 


U Perthu, u Australiji, dvadesetšestogodišnja žena masturbira dok 
čuči nad licem sedamdesetdevetogodišnjeg muškarca; on leži na leđima i 
također masturbira. Njegov penis još nije u punoj erekciji. Žena ga 
ohrabruje da si dade koliko god mu vremena bude trebalo. 


Kvazi-subverzivna organizacija nedavno osnovana u Pragu potiče 
svoje članove da izmišljaju prepreke koje treba svladati tijekom mastur- 
bacije. Organizacija nosi ime Masturbacija i njezina nezadovoljstva — 
skraćeno MINJN. Prvi zadatak koji je postavila engleska podružnica je da 
završite masturbaciju dok recitirate Miltonov Il Penseroso pred najmanje 
troje slušatelja. Majstoriju je prvi usoješno izveo muškarac u Durhamu, 
star pedeset i sedam godina, koji je svršio na stihu “Dok pčela medenim 
bedrom." 


Članica udruge MINJN iz Bangkoka, šezdesetsedmogodišnja žena, 
postaje prva koja je dosegla orgazam pod zubarskom bušilicom. 


Nakon što je vozačutrka koji je pripadao udruzi MINJN pokušao 
masturbirati tijekom vožnje u grand prix utrci u Long Beachu, ured u 
Pragu zabranio je sve pokuse koji uključuju tjelesni rizik (odmah je otka- 
zan eksperiment s grupnim skakanjem padobranom u Chalons-sur- 
Saone) te je objavljen moratorij od tjedan dana kako bi se odala počast 
žrtvi nesreće, vozaču koji je poginuo u trideset i šestoj godini. 


U četrdeset i drugoj godini, muški član ogranka udruge MINJN iz 
Tiflisa odlučio je masturbirati tijekom džoginga u okolnim brdima. Nje- 
gov plan prekinula je suosjećajna pastirica koja ga je dovela do vrhunca 
na svoj način. Iako je tvrdio da je nevin odmah je bio izbačen iz udruge. 
Oženio se pastiricom tri tjedna poslije. 


Šezdesettrogodišnji muškarac, pripadnik ogranka udruge MINJN iz 
Toronta, uspješno masturbira u klaonici dok telad ubijaju i vade im utro- 
bu. Njegovo postignuće nije priznato nakon što je otkriveno da muškarci 
i žene svakoga dana podmićuju čuvare i ulaze u klaonicu kako bi izveli 
upravo taj čin. 


Nedaleko od Limericka, u vlažno hladnom, sutonom osvijetljenom 
polju, desetogodišnja djevojčica sjedi na pjegavom stražnjem dijelu po- 
legnute krave i povlači njezin rep čvrsto među bedrima - topla dlaka i 
kost taru se o njezinu vlažnu, toplu kost. 


Antropolog prilazi sedamnaestogodišnjem muškarcu koji stoji na 
plaži blizu Suve na Fidžiju, i bez nelagode masturbira u blagu pjenu 
Pacifika. Pita dječaka za naziv toga što radi. “Tokolano”, odgovara mla- 
dić, što znači: “obuzdavati Mjesec.” 


Mnogo je vremena u svojih četrdeset i šest godina posvetila seksual- 
nom istraživanju, ali ju je obuzelo novo zadovoljstvo kada je u Colombu, 

ušla u skladište opskrbljivača brodova. Vratila se kasnije tog popodneva, 
skrila se do zatvaranja i provela noć stalno iznova masturbirajući dodiru- 
jući čelično uže, prstenove za vezanje broda, lanac sidra — tvrdu opremu 
pomoraca. Sutra će kupiti užad za kućnu upotrebu. 


Muž i žena, akrobati cirkusa Cirque d'Hiver, pokazuju svoju umješ- 
nost u masturbiranju privatnoj skupini biznismena u Sao Paolu. Početno 
uzbuđenje (međusobno si ustima dotiču svaki centimetar tijela) i divlje- 
nje njihovoj ljupkosti (izgledaju upola mlađe od svojih četrdesetjednu i 
četrdeset godina) na kraju ustupaju mjesto melankoliji i žaljenju, jer tko 
bi mogao ne poželjeti sebi takve darove? 


Trideset kilometara istočno od Kabula, u potpunoj tami, četrdesetče- 
tverogodišnji seljak kriomice izvodi drevni obred. U središtu svog polja, 
drškom motike napravio je malu rupu u glinenom tlu. Sada, masirajući 
svoj penis u upotrebljivu oteklinu, liježe licem prema dolje i zakopava ga 
u rupu, gurajući snažno tako da ga hladnoća ne smežura. Obližnja paljba 
raketa ubrzava orgazam i on svršava prije nego je završio izgovaranje ma- 
gičnih riječi. 


Krstareći na šest tisuća metara nadmorske visine negdje između 
Wakea i Otoka Marcus, mlažnjak odjednom ponire bez kontrole. Sjedeći 
pored prozora u avionu, četrdesettrogodišnja žena brzo pogleda svog 
susjeda: zgrčen je od straha. “Moram se pobrinuti za sebe”, uzdiše ona, 
na brzinu si otkopčava hlače i ugurava ruku do vrha svoje stidnice. Nje- 
zin vrhunac dogodi se kad se avion, na šest stotina metara, počne penjati. 
Vrisak njezina zadovoljstva gubi se u metežu. 


U jednoj kući u Bejrutu žena zamoli svog četrdesetdevetogodišnjeg 
ljubavnika da svrši po njoj. On izlazi iz nje, širi joj bokove i uskoro pa- 
huljice sjemena padaju na njezin trbuh i grudi. 


Četrnaestogodišnja djevojka koristi malu ribu koja sliči lokardi i još 
se migolji, kako bi penetrirala svoju jedva sazrelu vaginu, sjedeći na plaži 
blizu Datumakuta, na istočnom Borneu. To je ritual njezina naroda — 
majke, bake, i sedamnaest ujni gledaju je s odobravanjem. 


Turist leži na krevetu u jednom bordelu u Barceloni i masturbira. 
Promatra zgodnu mladu ženu koja žurno skida odjeću i nakit. “Espera!” 
moli ga, ali on ne želi čekati. Ušao je u to mjesto gotovo slučajno i otkrio 
u ovoj ženi utjelovljenje svojih najdražih maštarija. (On ima dvadeseti 
sedam godina a ona je godinu ili dvije starija.) Želi masturbirati dok gle- 
da u stvarnu nju, kao što je to puno puta radio zamišljajući je. Ali ona je 
prebrza za njega. Odbacuje cipele, grabi ga za zapešća, namješta bedra u 
čarapama oko njega u zadnji tren tako da on eksplodirajući u njoj osjeća 
nešto više od zadovoljstva, žaljenja, želje — bljesak tame koji ga ostavlja 
bez svijesti dok ga ona uz suosjećajan osmjeh uzima u naručje. 


Dvadesetosmogodišnja žena masturbira u otrcanoj sobi u predgrađu 
Singapura. Sjedi na ležaju pred svojim suprugom, koji je malo prije toga 
svršio u njoj. Muškarac je ravnodušno promatra. Kada počne svršavati on 
se saginje i gura joj jezik u pičku. Ona vrisne. 

S engleskog prevela 
Margareta Matijević Kunst 


Integralni tekst knjige 
Singular Pleasures, Dalkey 
Archive, 2000. 


Najveći masturbator na svijetu, koji živi u Budimpešti, počne mastur- 
birati čim dođe kući, kao što to radi na kraju svakog radnog dana. Živi u 
velikom stanu — član je Političkog biroa Komunističke partije Mađarske. 
Također je, kao šezdeset i pet godina star muškarac, dobra zdravlja i ved- 
ra karaktera. Na kraju još jednoga napornog radnog dana otišao je ravno 
u svoju radnu sobu i odmotao jednostavan sag, otkrivajući pod sobom 
kartu svijeta veliku šest kvadratnih metara. U središtu karte je Mađarska; 
ili točnije, Budimpešta; i još točnije, on — eto ga, stoji tamo, gledajući svo- 
juspermu kako prska po planisferi, i veselo se smije dok razmišlja o 
Mađarima kojih će gotovo sigurno biti gdje god padne njegovo sjeme: 
Mađarima koji upravo u ovom trenutku preuzimaju laboratorije, sveuči- 
lišta, tvrtke, banke... Danas Budimpešta; sutra svijet! I bit će to bolji 
svijet. 


Petnaestogodišnja djevojka pliva u blizini Tenerifea. Zajašila je poto- 
pljeno uže za sidrenje i pomiče se po njemu naprijed-natrag. Njezino za- 
dovoljstvo dolazi polako. Kada stigne, osjeti studen koja je u njezino tije- 
lo ušla iz hladne vode. 


U blizini Stamforda, u Connecticutu, devetogodišnji dječak sjedi na 
dubokoj, mekanoj fotelji pored kreveta i masturbira. Ne ejakulira nego 
se perla sperme skuplja na vrhu njegove još dječje erekcije. On zna što se 
događa. 

Mirko uci zen 


P/R/O/Z/A.hr 


KKK 


irko je još bio osmoškolac kada se ovo 
dogodilo: zima je, a u sobi je ugodno 
toplo. Rođaci su došli u goste, otresli 
cipele i udobno se smjestili oko stola. 
— Skuhat ću čaj. - rekla je Mirko- 
va majka, a kad je bilo gotovo rekla je 
Mirku: 
— Molim te, natoči gostima. 
Mirko je stao točiti, ali kad je do- 
šao do male rođake, nešto njemu ne- 
poznato ga je zbunilo pa je pretočio šalicu i sve prolio. 
— Nespretnjakoviću! - grdila ga je majka, - Nikad ništa nećeš naučiti. 
Nasuprot tome, Mirko je bio siguran da je nešto naučio, samo nije 
znao što. 


KKK 


Jednog dana Mirkova majka otvorila je vrata kasnom posjetitelju. 
Mislila je da je to njezin muž, pijanica, kockar i ženskar, i da je opet izgu- 
bio ključ. Kada bi muž bio samo pripit, čestito bi ga izgrdila, ali kad bi 
bio mortus nije se usudila, jer bi tukao i nju і Mirka. 

Ali na vratima je stajao svećenik. 

— Dopustite, samo da se sklonim od kiše. Bog vas blagoslovio — rekao 
je svećenik. 

Tako je majka pustila svećenika da pričeka sljedeći kasni noćni tram- 
vaj. A kad su pojeli ostatke večere i popili litru crnoga, pojadala se na svog 
muža propalicu. 

— Nije to ništa, ja ću ti pomoći, kćeri. – rekao je svećenik i otpravio 
majku i Mirka na spavanje. Sam se smjestio u naslonjač i gledao sport na 
satelitu. 

Kasnije, stigao je i stari. 

— Koji vrag...? — zaustio je kada je ušao u dnevnu sobu, ali nije dovr- 
šio pitanje, previše začuđen. 

Njih su dvojica bacili nešto u kljun, popili još dvije litre crnoga i jef- 
tini konjak, a svećenik je pričao o čarima crkvenoga života, najboljim 
misnim vinima, neograničenim količinama novaca za crkveni krov i ne- 
vjerojatnim pričama koje možeš čuti u ispovjedaonici. 

— Povedi me sa sobom! — rekao je u jednom trenutku Mirkov otac 
molećivo i stao se jadati na dosadnu i glupu ženu radi koje se na krajui 
propio. 

— Kako hoćeš. - rekao je svećenik. Već je bilo vrijeme za odlazak. – 
Ali mislim da je pametnije da budeš dobar svojoj obitelji. Bog sve vidi! 

— Samo da te otpratim komad puta. - moljakaše otac. 

I otkako je tog jutra otišao iz stana, Mirko još duga desetljeća nije vi- 
dio oca. O tom događaju nikad nije mogao pravo razmišljati jer bi svaki 
pokušaj završio neobičnim tupim zurenjem popraćenim zujanjem u uši- 
ma, no bio je siguran da to ima neko skriveno značenje. 


151 


NENAD PERKOVIĆ: Mirko uči zen 


KKK 


U školi, pak, Mirko je bio uzoran učenik. Možda se nije isticao bri- 
ljantnim ocjenama, ali učitelji su ga hvalili radi njegove očigledne marlji- 
vosti. Povrh toga, bio je nevjerojatno miran i šutljiv dečko. 

Jednom se dogodi da su bogatunovu sinu ukrali skupocjen sat, u svla- 
čionici za vrijeme tjelesnog, jer njega nitko nije mogao uvjeriti da se tak- 
ve stvari ne nose u školu, a osobito njegova bahata oca koji je prijetio i ur- 
likao. Glupavi bogatunov sin iz nekog razloga nije volio mirnog Mirka 
paje krivnju svalio na njega. Povodljivi učenici brzo su to prihvatili. 

— Оп је, on je, tko drugi? Takvi što su mirni su najgori! Tko bi znao 
što misle? Uvijek nešto snuju! 

Razrednica se prihvatila istrage i kazala Mirku za što ga se sumnjiči. 

—A tako? — upitao je Mirko, iako je to zvučalo više kao konstatacija. 

Razrednica je to shvatila kao priznanje i naložila Mirku da vrati sat ili 
nadoknadi štetu, pa da se stavi točka na čitav skandal. Mirkova majka kr- 
šila je ruke i uzdisala i isplatila bogatunima svu svoju ušteđevinu i dvije 
plaće unaprijed. 

Ne dođe ni kraj školske godine, a netko iznenada otkrije da na rodi- 
teljskom sastanku sat bogatunova sina nosi tata jednog učenika kojeg su 
zvali Smrdljivko. I opet bukne skandal. Bogatunov sin se nevoljko, ali is- 
kreno ispriča Mirku. 

— Meni je tata kupio novi sat. Oprosti zbog nevolja koje si imao. Evo 
ti ovaj moj stari sat, da и bude nadoknada. 

— A tako? — pitao je Mirko, a njegovo je pitanje opet zvučalo kao kon- 
statacija pa se vratio doma sa skupocjenom urom i dao je majci. 

Jedan od razloga zbog kojih je Mirko bio tako miran na nastavi bila je 
njegova nepopravljiva dremljivost, osobito u popodnevnim satima. Imao 
je neobičnu sposobnost polusna otvorenih očiju, no, jednom se dogodilo 
da ga je san prevario. A u snu, kao iz daljine, čuo je zvuk školskog zvona i 
smijeh djece oko sebe. Probudio se i trgnuo, a nad njim je stajala učitelji- 
ca, okružena djecom iz razreda, i kazala mu: 

— Oprostite, oprostite mladi gospodine što su vas ovako grubo 
prekinuli. 

Mirko je bio još premali da bi shvatio smisao ironije pa je do dubine 
srca zavolio svoju učiteljicu i na sva je usta hvalio. Ta odanost učinila je 
da više nikada u životu, a ne samo u školi, ne spava popodne. 

Ali zato njegov nastavnik tehničkog odgoja nije imao problema sa 
zdravim poslijepodnevnim snom. Kada bi djeca radila kakav zadatak, on 
bi spokojno zadrijemao uspavan tihim zvukom rezbarskih lukova. 

Mirko i njegovi drugovi upitahu ga jednom zašto to čini. 

— Odlazim u svijet snova kako bih razgovarao sa tehničkim genijima 
iizumiteljima poput Tesle i Edisona. - odgovorio im je i potkrijepio to 
pričom kako su renesansni geniji dobivali inspiraciju u svijetu snova raz- 
govarajući s antičkim mudracima i filozofima. 

Ajednom se dogodio neobiéno sparan dan s jugovinom, pa su i neki 
od učenika zadrijemali (ali ne i Mirko!). 

— Bando lijenčina! — lupio je ljutiti učitelj štapom po stolu kad se 
sam probudio. 

— Otišli smo u svijet snova, - dosjetio se Ivica, - tako da možemo raz- 
govarati s Teslom i ostalima... 

— Ma nemoj, da ga ma nemoj, magarčino! — režao je učitelj iodmah 
se sjetio kako će ih namamiti u stupicu: - I, što kaže Tesla? 

— Pitali smo za vas, jer ga stalno posjećujete, ali Tesla kaže da vas ne 
pozna. 

Jednom drugom prigodom je školu posjetio gradonačelnik. Govorio 
je nekakav nerazumljiv govor na koji su profesori kimali glavama, a po- 
tom je dobrohotno, ali nekako odsutno, odgovarao na pitanja djece. 

Mirkov prijatelj Ivica rekao je kako njegov tata govori da je gradona- 
čelnik najmoćniji čovjek kojega znaju i kako u njihovu gradu on može 
što hoće, i svi ga slušaju, a što je najljepše od svega, on nikoga ne mora 
slušati, i uopće ne sluša što mu govore građani. 

— Kad odrastem i ja ću biti gradonačelnik. — sjetno je uzdahnuo. 

Mirku se učinilo blesavim da bi gradonačelnik bio takav osornik. Za- 
to digne ruku i, kao jedan od malobrojnih dragovoljaca, uskoro dođe na 
red da postavi pitanje. 

— Jeli moguće da ste vi takav silnik da ne bi nikome pomogli ako vas 
lijepo zamoli? — upitao je Mirko gradonačelnika sasvim izravno. 

Svi se nekako zbuniše, nasmijahu se potom “dječjim ustima“, a grado- 
načelnik stane objašnjavati kako postoje brojne službe. 

— A zar ne biste posjetili ni moju bolesnu majku? — ustrajao je Mir- 
ko, jasno i glasno, pred čitavom školom i svim gostima. 

Nastane kratka konsternacija, a gradonačelnikov tajnik vikaše: 

— Mijenjamo protokol! Mijenjamo protokol, о tome nema rasprave! 
On je odlučio! 

I tako Mirko povede čitavu svitu u posjetu svojoj majci koja je zdrava 
zdravcata ukuhavala zimnicu. 

— Vidiš, - rekao je Mirko Ivici usput, - Kaži tati da nije istina da gra- 
donačelnik nikoga ne sluša. 

Nakon svršetka vrlo kratkog posjeta Mirkovu domu, majka je na nje- 
govim leđima slomila dvije letve i dršku partviša, ne bi li mu nekako pro- 
svijetlila pamet. 

Ako je majčina pouka ičemu pomogla, bilo je to da se Mirko još više 
povuče u sebe. Od stidljiva dječaka izrastao je u još stidljivija momčića i 
krenuo u gradsku gimnaziju. Kao i ostali u razredu, zaljubio se u novo- 
pristiglu djevojku, blistava osmjeha, cvrkutava glasa i izrazito razvijenih 
grudi. Sjela je u prvu klupu, jer je bila i štreberica. 

Mirko je smislio da će biti najbolje ako joj napiše ljubavno pisamce, 
ili pjesmu, bude li imao nadahnuće. Jer, kad god bi pokušao progovoriti, 
završilo bi katastrofom. Zato sada nije smio ništa prepustiti slučaju. 

Dakako, najpametnije bi bilo odustati, ali jednostavno joj je morao očito- 
vati svoje osjećaje. 

Tako je i uradio. Napisao joj je pismo i ostavio pod klupom. 

Ona je pogledala pismo, ali nije ništa odgovorila. Kad je cijela škola 
bila na ručku u kantini, obratila se glasno Mirku: 

— Hajde sada, ako me već toliko voliš, zašto sada ne kažeš to pred 
svima? 

I tako se ipak dogodila katastrofa. 

Mirku se bližila matura i njegova majka mišljaše: “Bit će već skoro 
dvadeset godina kako brinem o tom dečku, bliži se i ispit zrelosti, a ja po- 
jma nemam što će biti od njega?” 

Dosjeti se kako će ga kušati koliko je spreman za život. Unajmi dje- 
vojku sumnjiva morala koja je živjela u njihovoj ulici i uredi da dođe k 
njima kad je Mirko sam kod kuće, što nije bilo teško jer je Mirko stalno 
visio doma. Djevojci je dala podrobne naputke: trebala je zagrliti Mirka, 
milovati ga i ljubiti, a tada iznenada upitati “a sad?”. 

Djevojka tako i učini. Kad je Mirko otvorio vrata, djevojka je bez pu- 
no pitanja počela s milovanjem, da bi ga iznenada upitala: 

— Asad? 

— Sad počinje moja serija na televiziji... - obavijestio ju je Mirko 
spremno, u nadi da će mu se pridružiti. 

Djevojka ode izvijestiti majku o ishodu poduhvata. 

— Ta bitanga, taj mamlaz!! – kriještala je majka dok se vraćala kući, a 
onda je izbacila Mirka ravno na ulicu zajedno sa stvarima, razbivši mu 
pritom stari gramofon, a njegova zbirka pivskih čepova rasula se nesret- 
no baš nad kanalom. 

Netko bi drugi od toga, po svoj prilici, napravio veliku životnu dra- 
mu. Mirko se, međutim, osjećao nekako uzvišeno, pa je za preostali no- 
vac, što ga je skupio po džepovima, svim svojim rođacima poslao dopis- 
nicu sljedećeg sadržaja: 

ес E 5 = $ % وو‎ 

Mama me izbacila iz kuće. Sam sam na cesti kao drek. 

To je bila njegova duhovna objava, jer mu i tako nitko ne bi mogao 

odgovoriti, budući da više nije imao adrese. 

Mirku je tako ostalo da zarana otpočne bespoštednu životnu borbu. 
Srećom, u jednoj je stvari bio jako dobar: sjajno je svirao gitaru. Ne zna se 
odakle mu taj dar. U svakom slučaju, nije previše vježbao i nije mukotrp- 
no učio, a svirao je i više nego pristojno. To bi mu donekle pomoglo da se 
i gitara nije razbila kad je majka bacala stvari kroz prozor. “Donekle po- 
moglo" radi toga što je Mirko sjajno svirao sam u svojoj sobi, ali pred bilo 
kakvim, pa i najmanjim auditorijem, Mirko bi se ušeprtljao, prsti bi mu 
odrvenjeli i sve bi zvučalo očajno. 

Mirkov profesor glazbenog naslutio je u čemu je problem jer ga je 
jednom slučajno čuo svirati kad je Mirko sam ostao u učionici. 

— Ti očito misliš da nisi dovoljno dobar i da te nitko ne bi trebao čuti. 
— rekao mu je jednom, nakon što ga nije mogao nagovoriti da svira na 
školskoj priredbi, - Ali, to je tvoj problem. Ja mislim da ti sve ostale prezi- 
reš i da zato misliš da nisu vrijedni tvog sviranja. Razmisli o tome. 

Mirko je razmišljao, i na kraju je zaključio kako je jedini način da svi- 
ra za druge taj da ih uopće ne vidi. Za život mu treba jedna gitara, jedan 
šešir široka oboda, po mogućnosti sombrero, i jedan mali zastor. 

Mirka je bilo teško prepoznati gdje svira na ulici, ali njegova majka 
doznala je što radi. Po jednom mladom rođaku poslala mu je pisamce: 

“Ne mogu vjerovati, sine, da si spao toliko nisko da ćeš radije prosja- 
čiti i skupljati milodare, nego se smjerno vratiti svojoj jedinoj materi i 
zamoliti je za oprost. Zar sam te zato školovala i odricala se čitav život, da 
bi se ti sada potucao ulicama? Što će ljudi reći? Prestani biti tvrdoglav, 
vrati se doma i budi dobar dečko.” 

Mirko je našao smještaj u jednoj preuređenoj šupi kod nekog dobro- 
hotnog gazde. Srećom, bližilo se ljeto, pa se smještaj mogao nazvati zado- 
voljavajućim, ako izuzmemo kapanje vode po madracu kada bi kišilo. A 
Mirko је i to elegantno riješio s malo najlona. 

U međuvremenu je posudio gitaru i nabavio šešir na čiji je obod 
vješto instalirao zavjesu, tako da je mogao svirati na ulici i zaraditi da ku- 
pi hranu. 

Jedne se večeri vraćao s gaže kasnije nego obično i na svoje veliko 
iznenađenje zatekao u šupi lopova kako mahnito traži bilo što što bi se 
dalo ukrasti. 

— Ti si neki prilično jadan lopov. Ovdje nemaš što ukrasti, ovdje čak 
nije ni zaključano. - rekao je Mirko mirno lopovu koji se izbezumio nje- 
govim dolaskom. To dijelom i zato što je preko glave imao spušten 
zastor. 

Lupež se htjede dati u bijeg, a Mirko ga zadrži i dade mu sitniš što je 
prikupio taj dan. Za gitaru je trenutak oklijevao, jer nije bila njegova, ali 
mu dade i nju. 

— Kad si već došao, ne možeš sada otići praznih ruku, bila bi to svjet- 
ska sramota, i za mene, a pretpostavljam i tebi u kriminalnim krugovi- 
ma... - gotovo se ispricavao Mirko. 

Ali lupeža više ništa nije moglo zadržati. 

Mirko gledaše za njim sa šeširom u ruci. 

— Čekaj! htio sam ti još dati i ovaj praktični šešir. - dovikne u prazno, 
u mrak. 

Nije to bio jedini slučaj lupeštine dok je Mirko živio u šupi. Bila su 
teška vremena. Mirku, ali pogotovo drugima. 

Jedne večeri kad je bio kod kuće i marljivo uvježbavao repertoar, upao 
mu je razbojnik, očajan čovjek s nožem u ruci, 1 zapovjedio da mu da sav 
novac koji ima, і hranu. 

— Ne sada, vježbam. — Mirko naviknut već na slične upade nije ni po- 
digao pogled s gitare, - Eto ti tamo konzerva s ribicama, a novac je u 
limenci. 

Lopov se zbuni, ali nakratko, pa stane istresati sitniš. 

— Hej, ne sve, ostavi mi malo za sutra da imam za jogurt i pecivo. 

I zaista, lupež ostavi nešto na dnu limenke. 

Netom je krenuo ka vratima da će uteci, a Mirko ga još jednom 
prekine: 

— Ne Ы ni zahvalio na večeri i poklonu... 

Lopov promrmlja riječ-dvije zahvale i klisne. 

Ali, nije imao sreće. Ne prođe ni dva dana, a već bude uhićen tijekom 
jedne provale. Između ostalog, priznao je i razbojstvo nad Mirkom. 

Mirko bude pozvan svjedočiti na sud. 

— Ne, koliko se mene tiče ovaj čovjek nije lopov. Pitao me za novaci 
hranu, ja sam mu dao, a on je lijepo zahvalio i otišao. 

— Ako baš želi, svaki čovjek može predvidjeti točan trenutak svoje 
smrti. — rekao je kumek s tržnice Mirku koji је kod njega često dolazio po 
ostatke, osobito otkako je ostao bez gitare. S vremenom su se, na neki na- 
čin, njih dvojica i sprijateljili. 

— Bila je jedna baba u našem selu koja je rekla svom sinu: “Ja bum ti, 
sinek, snocka hmrla.” “ A kaj bi hmrla, mamica, najte pripovedati, pak ste 
zdravi kak dren.”, rekao je sin, a baba je rekla: “Samo ti, sinek, zapali 
svecu.” Sinek je zapalio svijeću, da umiri majku, ali ona ti lijepo legne i - 
umre. 

— Vi isto pričate svašta... - osmjehne se Mirko šireći najlonsku vreći- 
cu u koju je kumek stavljao otpatke. 

— To ti je živa istina! Videl buš ti! — inzistirao je kumek. 

I negdje na jesen, kumek pita Mirka sjeća li se njihovog razgovora o 
smrti. 

— Kucnuo je čas! Tebe ću nešto zamoliti: uzmi papir i zapiši što ću ti 
reći, a kasnije neka to bude na mojoj nadgrobnoj ploči. 

— Dajte opet s tim glupostima... - protestiraše Mirko, ali tada ne- 
voljko pristade, tek da umiri kumeka. 

— Piši! – zapovjedi kumek i izdiktira sljedeće: 

“Kak šuft sam živel, 

kak šuft sam fmrl. 

To ti je tak.” 

— I to je sve? — upita Mirko. 

Kumek se uhvati za srce, prostenje i kroz hropac zabrza “vragteje- 
biakjbijoshtel?” i sruši se mrtav iza svoje tezge. 

Ali, unatoč ozbiljnim nevoljama koje su ga snašle, Mirko je bio 
svjestan da ne može odustati od najvažnije stvari: škole. Osobito ne sada 

kada је već gotovo maturirao. Tim prije što je u školi imao neprijepornu 
podršku. 

Nije Mirko bio lijep prizor, to je sigurno, kako već može biti netko tko 
živi u susjedovoj šupi i prehranjuje se na ulici, a ni roditelji mu nisu po- 
darili najbolje od svojih gena. Pa ipak, u njega se zaljubila jedna djevoj- 
ka. Zvali su je Zaljubljiva Klara, što mnogo štošta objašnjava, ali bilo bi 
nepravedno makar i najmanje dovoditi u sumnju iskrenost njezinih 
osjećaja. 

Klara je bila Mirkova profesorica. Bila je još mlada i jedra, a već zrela 1 
zanosna. Za sobom je već imala jedan brak, s veletrgovcem u kojeg se za- 
ljubila kad joj je bilo šesnaest, ali sve je palo u vodu kad je, nezadovoljna 
raskošnim i ispraznim životom, odlučila studirati filozofiju. Zaljubila se 
u profesora, trojicu asistenata u kraćem razdoblju, a u više generacija stu- 
denata ušla je u legendu radi strasne ljubavi s jednim kolegom koja je za- 
vršila tragično, jer si je isti prerezao žile i nasmrt iskrvario kad ga je Klara 
ostavila radi prvog od asistenata. U zbornici Mirkove gimnazije više je 
puta prouzročila manje skandale radi romantičnih ispada s pojedinim 
kolegama, no oni su, kao razumni ljudi, uglavnom ostajali oprezni, po- 
najprije zahvaljujući jednoj njezinoj kolegici s fakulteta koja je također 
predavala u njihovoj školi pa ju je pravovremeno raskrinkala. Klara ju je 
radi toga uzvišeno mrzila. Mržnja je ostala neuzvraćena bolnom ravno- 
dušnošću, ali Klaru je imala na oku і na zubu ravnateljica, oštrokondža 
starog kova, koja je čekala prvi і najmanji pogrešan korak. 

Tako su Zaljubljivoj Klari ostali učenici, ti prekrasni i pametni dječaci 
puni života i ideala, s raskošnim uvojcima i plahim pogledima koji stre- 
lovito vrludaju od njezinih koljena do grudi, pa opet dolje preko bokova 
do nogu. Ti su anđeli bili hrana njezinim najtananijim osjećajima koje je 
osjećala kao srhe u najdubljoj dubini svoga bića. 

Nije nikakvo čudo što se tu posebno isticao Mirko. Pogled njegovih 
velikih očiju ispod dugih, gustih tepavica bio je nekako najnemirniji, a 
istovremeno i nekako muževno odsutan, pun tuge i ozbiljnosti, čime je 
odavao dojam čovjeka čiji se um bavi sveopćeljudskim pitanjima. A kada 
je saznala njegovu životnu priču, naprosto se raspomamila. Nabavila mu 
je novu gitaru i otplatila staru, izvodila na ručkove, čipkom mu ukrasila 
zavjesu na šeširu i uzaludno ga pokušavala namamiti u svoj stan. 

Kako je sitost polako popunila njegove upale obraze, njegov je pogled 
postajao mirniji i mutniji. No Klara se nije obeshrabrivala, smatrajući 
svojom svetom dužnošću da ga uvede u svijet odraslih, metodama koje 
su povrh uobičajenog maturalnog ispita zrelosti. Mirko je, međutim, više 
interesa pokazivao za hranu, a mogućem ugodnom ljubavnom gnjezdaš- 
cu pretpostavljao je muvanje po tržnici. To je Klaru prisililo na drastični- 
je mjere, tako da joj je ravnateljica, koja je poput kopca pratila situaciju, 
izrekla opomenu radi nedoličnog odijevanja. 

Stvar je presječena kad je Mirko zatečen nedolično odjeven u kabine- 
tu za kemiju. Bio je sam, nije htio reći je li koga čekao, a njegovo objaš- 
njenje da je to bio jedini način da dobije pizzu s inćunima nije uvaženo. 
Mirko je izbačen iz škole na prvoj sljedećoj sjednici nastavničkog vijeća 
zato što je ustrajao na svom objašnjenju, a to je razgnjevilo ravnateljicu. 
Samo je trebao priznati pravu istinu, jer Klara je viđena s pizzom s inću- 
nima toga dana na ulazu u školu. Njegova tvrdoglava lojalnost bila je za 
njega fatalna. 

Za Klaru je to bila kap koja je prelila čašu. Nikada nije vidjela veću ne- 
pravdu. Odlučila je osvetiti se jubomornoj ravnateljici. Idućeg vikenda 
ušuljala se u školu i podmetnula požar u kojem je zgrada, zaštićeni spo- 
menik kulturne baštine, do temelja izgorjela. 

I tako je ona zauvijek nestala iz Mirkova, a na veliko zadovoljstvo rav- 
nateljice, i iz njezina života. 

Klara se još zaljubila u odvjetnika koji ju je branio, u psihijatrijskog 
vještaka i u suca koji joj je izrekao presudu, a u novinama su tijekom cije- 
log ljeta, za sezone kiselih krastavaca, velikim člancima i feljtonima pra- 
tili njezin slučaj. Nakon nekoliko godina umrla je u zatvorskoj umobol- 
пісі, а kako je zaključio jedan od nadahnutih feljtonista, “bila |е posljed- 
nja u našem stoljeću koja je umrla od čiste ljubavi”. 


KKK 


Hodajući tržnicom, Mirko bi oko vrata nosio gitaru, a na leđima 
vreću s namirnicama. Katkad je imao viška hrane, ili bi dobio novaca, pa 
je iz vreće dijelio drugim prosjacima. Ili djeci, ako je bilo voća i slatkiša. 

Jednom ga pokraj kontejnera za otpad oslovi neki umirovljenik: 

— Vidiš ti što ti je život, moj mladiću. Pitam ja tebe, koji je tome 
smisao? 

Mirko spusti vreću da porazmisli malo o tome. 

— АЦ si još mlad! Strašno, strašno... Sto da se radi, što da se radi...? — 
nastavi umirovljenik. 

Mirko nije imao pojma. Ne reče ništa nego uprti vreću i nastavi svo- 
jim putem. 

U parkiću iza robne kuće živio je Eduard, pravi klošar i gradski šta- 
kor. Mirko ga je, po prirodi stvari, vrlo brzo upoznao, jer je lunjao na is- 
tom području uokolo tržnice. Eduardu se Mirko nije sviđao, ne samo za- 
to što je bio početnik, nego se odmah vidjelo da nikad neće biti profesio- 
nalac, i da mu je ovo samo privremena faza u životu. 

Jednog dana Mirko je istovarivao drva nekom čovjeku u susjednom 
dvorištu. 

— Hej, Edi, dodi, ovaj čovjek treba još jednog radnika. Lijepo će plati- 
ti, plus gablec! Ja sam već jeo. 

Eduard ga s gnušanjem odmjeri. 

— Nikad mene nećeš vidjeti da radim za novac! 

— Kažu da je rad najbolji način da se zaradi. — veli Mirko, pomalo 
naivno. 

— Što, hoćeš reći da ja nisam imućan čovjek! A što sam onda? — 
uvredljivo će Edi. 

— Tajkun. – odgovori Mirko. 

Iste večeri Mirko je počastio Edija ćevapima s kioska na placu. Šutjeli 
sui jeli. 

— Hvala ti na čašćavanju, — rekao je u jednom trenutku Eduard, ot- 
pivši gutljaj piva i otravši masnu bradu rukavom. - ali ipak mislim da ni- 
si trebao cijepati drva tom čovjeku. I još su te svi mogli vidjeti. 

— Ja sam posao završio još popodne. A ti još uvijek tu piliš. – odgovo- 
ri mu Mirko punim ustima. 

Međutim, još nije počela zima, kad su Mirku javili da ga majka želi 
vidjeti. Nije joj dobro, razboljela se. Želi da se Mirko vrati doma. Sve mu 
je oprostila. 

I tako se Mirko vratio majci, u svoj stari sobičak. Kako je škola bila iz- 
gorjela, a postojale su i neke administrativne teškoće s polaganjem ispita, 
za Mirka se nije puno toga u životu promijenilo. Majka je ostala bez 
posla i spala na socijalnu pomoć, pa se Mirko sada morao brinuti i za nju. 
A kada bi na poštu nosio račune, sa sjetom bi se sjetio svoje stare garaže. 
Iako se uz klošara Edija već lijepo izvježbao u prosjačkom zanatu, još uvi- 
jek nije bilo dovoljno za usta više. Zato se prihvatio švercerskog posla kod 
jednog velešvercera na stražnjem dijelu tržnice. To je izazivalo porugu 
kod njegovih poznanika, podjednako prosjaka, džepara i preprodavača. 
Ali on nije mario, dok god je njemu i majci bilo dobro. 

Kada je majka vidjela koliko se trudi, bi joj žao. 

— Zašto i ja ne bih nažicala koju kunicu s tobom, - rekla je, - ionako 
sam se već sva zgrbila. 

Itako su bili čitave zime zajedno, bilo da su prosjačili, stajali za tez- 
gom ili pak, ako je Mirko svirao, a ona skupljala milodare. 

Jednog je dana njegovu svirku čula neka mlada gospođa. Pozvala ga je 
svirati u njezinu kuću, za probrano društvo. Mlada gospođa bila je po- 
znata u višim socijalnim krugovima kao ekskluzivna pratilja muškaraca. 
Međutim, Mirko je tamo upoznao drugog glazbenika, koji ga je, vidjevši 
njegov šešir sa zavjesom, pozvao da se pridruži njegovom bendu u svirci 
na jednoj mondenoj svadbi pod maskama nekih intelektualnih snobova. 
Kada se vratio nakon vikenda u mondenom ljetovalištu, dočeka ga vijest 
da mu je majka umrla. Rođaci nisu znali gdje ga potražiti, pa je pogreb 
već počeo bez njega. Mirko je prišao lijesu i rekao: 

— Zdravo, mama. 

— О, zdravo, sine! Pa gdje si ti? — odgovori sam sebi umjesto majke. 

— Ma znaš već, malo... - odgovori Mirko i kaže da je sprovod gotov. 

Mnogo, mnogo godina kasnije, Mirko će i sam osjetiti kako će tog po- 
podneva umrijeti. Zapalit će svijeću pod sliku svoje majke i zapisati 
sljedeće: 

Čitav sam život nešto učio 

nisam se bog zna kako trudio 

danas su kiše još kiselije 

polucija zaklanja mjesec. 

Liječnik koji je Mirkovu majku proglasio mrtvom nakon neuspjela 
tretmana njezine, inače ne tako smrtonosne, bolesti, mlad još i zelen mo- 
mak, imao je nekih sumnji sam sa sobom i svojom savješću, tim prije što 


159 


NENAD PERKOVIĆ: Mirko uči zen 


se dao uvjeriti kako bi ga Mirko mogao tužiti radi nehata u liječenju maj- 
ke. Zato mu vrag nije dao mira pa je došao Mirku kako bi kroz razgovor 
nekako ispipao što Mirko misli, i hoće li se stvar moći kako zagladiti bez 
skandala. 

— Htio sam porazgovarati o smrti... - rekao je liječnik na ulasku, a 
Mirko mu, poučen svojim bogatim životnim iskustvom s placa, smjesta 
odgovori: 

— Nemate se čega bojati, doktore! Samo vi radite svoj posao kako ste 
ga i do sada radili, i sve će biti u redu. To vam je sav smisao. 

Mladi liječnik ode zbunjeno se češući po glavi, ali ga je proganjao do- 
jam da se njih dvojica možda nisu sasvim dobro razumjela već na počet- 
ku. Zato se vrlo skoro opet pojavi na Mirkovim vratima. 

— Zaboga, liječnik poput vas ne bi trebao gubiti vrijeme ovdje kod 
mene. Idite kući i brinite o svojim bolesnicima. – otpirio ga je Mirko još s 
vratiju. 

Kad se to ponovilo i treći put, liječnik već izgubi strpljenje: 

— Ne dolazim ja ovdje da biste mi savjetovali kako da radim svoj po- 
sao, ja želim razgovarati o smrti... 

Mirko zastane trenutak. 

— Oprostite mi doktore, možda sam bio malo pregrub s vama. Raz- 
mislite o sljedećoj stvari: ako ste svaki put dolazili na moja vrata radi iste 
stvari, jeste li radi iste i odlazili? Ja sam o tome dosta razmišljao kad sam 
lunjao gradom od vrata do vrata. Razmislite i vi, pa dodite. 

Liječnik je dobre dvije godine dumao nad problemom nikako ne mo- 
gavši razlučiti hoće li ga Mirko tužiti ili ne. Uđeš li na vrata suda, vodi li 
izlaz na vrata zatvora? Zna li Mirko što njega muči? Koja je to ista stvar? 

Na kraju nije zaključio ništa, ali ipak pođe Mirku, uzdajući se u svoju 
pomalo urođenu liječničku aroganciju. 

— Ah, to ste vi! - Mirko ga se jedva sjeti, - Baš mi je drago da ste došli, 
već sam zaboravio na naš mali problem. 

Vidjevši da ga liječnik samo blijedo gleda, reče mu kako još nije vrije- 
me za pravi odgovor. 

Nakon toga liječnik padne u apatiju, zaboravi na čitavu stvar, pomiri 
se s tim da mu je karijera, a možda i sudbina, zapečaćena i vrati se svom 
poslu bez ikakvih opterećenja. Što je tu je. 

Mirka je sreo jedne subote na tržnici, ništa nije rekao, a Mirko se, uz 
jedva primjetan dašak olakšanja, samo blago osmjehnuo. 


KKK 


Mirko je ostao sam u prostranom stanu. Iznajmio je sobe studentima, 
ugodno proveo ostatak zime bez puno izlazaka na ulicu. Jedan od stude- 
nata bio je zadrti ljevičar koji je ubrzo uvidio da Mirko nema blagog po- 
jma o politici. 

— Jesi li ikada čitao marksističku literaturu? — upitao ga je jednom 
student. 

— Ma kakvi. Kad sam ja krenuo u školu više nije bilo ni traga mark- 
sizmu. Pročitaj mi ti nešto. 

— “Filozofi su do sada samo tumačili svijet, a riječ je o tome da se svi- 
jet promijeni." - pročita mu student. 

— Vidiš ti! - Mirko će, — Taj tip mora da piše govore Svetom Ocu... 

— “Svi ljudi će jednom biti slobodni, a čovječanstvo će se okretati je- 
dino oko sunca rada.” - nastavi student. 

— Ma kakvi govori, ovo je neki ranokršćanski svetac! — prosvijetli se 
Mirku. 

Student ljevičar poklonio je Mirku jedan starinski plakat. Na plakatu 
je bila crna mrlja na crvenoj pozadini, s crvenom zvijezdom unutar crne 
mrlje. Ispod mrlje pisalo je CHE. Nakon nekog vremena Mirko je u mrlji 
prepoznao lice mladića, nešto kao negativ crno bijele fotografije. Zaintri- 
giran tim efektnim grafičkim postupkom, Mirko dohvati papir i bojice i 
pokuša sam napraviti sličan lik. Uzeo je staru fotografiju svoga djeda i 
nacrtao mrlju. 

— С, ne valja. - dobacio mu je cimer ljevičar u prolazu, ovlaš pogle- 
davši Mirkov uradak. 

Mirko pokuša još jednom. 

— Jok. Još i gore. — bio je neumoljiv student. 

Mirko pokuša još jednom, i još jednom, i još, i tako dok nije potrošio 
skoro sve listove. 

— Ma kakvi. Ništa. — bilo je sve što je mogao čuti. 

Kada je student morao na zahod, Mirko panično nadrlja mrlju svoga 
djeda i iskoristi priliku pa je odmah objesi pokraj Chea, da bi stavio toč- 
ku na čitavu priču. Cimer uđe u sobu, pogleda u Mirkov plakat i kaže: 

— Remek, čovječe. 

Mirkovi podstanari uhvatiše jednom zgodom jednog među sobom u 
krađi namirnica u frižideru. Izbije mali skandal, isto se tako i stiša, no 
kad se stvar ponovila, podstanari zatraže od Mirka da mu dade otkaz, ili, 
u protivnom, odlaze svi ostali. 

— Budite razumni, - pozva ih Mirko, - kako bih mu mogao otkazati? 
Vi idite, vi ćete lako pronaći stan. A tko će primiti lupeža? Kao da on to ra- 
di iz zadovoljstva! Natjerala ga je ljuta nevolja! 

I svi se postide, a lopovu pojačanog teka više ne padne na pamet da 
ponovi svoje zlodjelo. 


k*k k*k 


Mirko je zadržao naviku druženja s prodavačima na zelenoj tržnici, a 
s ponekima od njih se, kao što smo već vidjeli, čak na neki način i sprija- 
teljio. Više nije prosio, ali doza srdačnosti se zadržala. Tako je jednog pri- 
jepodneva kratio vrijeme simpatičnoj kumici koja je prodavala kupus, i 
to tako što su si međusobno postavljali zagonetke. Kumica se smijala i 
smijala, tim prije što je Brko, prodavač naranči sa susjedne tezge, nepre- 
kidno ubacivao skaredne dvosmislice. Da bi dotukla Mirka u igri, na kra- 
ju mu je postavila najteže pitanje: 

— Recite vi meni, kad ste takav mudrijaš, mladi gospon, koji je zvuk 
glavice zelja kad raste? 

Mirko je zbunjeno gledao u gomilu kupusa ispred sebe, a kumica ga 
je čikala da odgovori micanjem obrva, namigujući usput Brki s 
narančama. 

To Mirku da ideju: 

— Pa isti kao i zvuk naranče! 

— A, nije, gospon. Ak i je opet ne znamo: koji je to zvuk? 

Mirko reče da mora malo bolje razmisliti o tome i da će doći kad 
pronađe odgovor. 

— Samo vi dođite! Ja sam tu svaki dan. - smijala se kumica veselo. 

Na putu kući Mirko vidi mladu ženu s dječjim kolicima. Dosjeti se i 
otrči natrag do kumice: 

— Zvuk glavice kupusa koji raste isti je kao i zvuk djeteta koje raste! 

— Kak bi bil isti!? - smijala se kumica, - dijete se dere kak vrag. 

Mirko opet ode pokisao. 

Pitanje ga je mučilo danima, a ionako nije imao pametnijeg posla. 
Napokon je na televiziji vidio dokumentarac o svijetu biljaka, gdje se tvr- 
dilo da rastuće cvijeće ispušta nekakve ultrazvukove na nekoj nemogućoj 
frekfenciji. Jedva je dočekao da otrči kumici i obznani joj zvuk njezina 
kupusa. 

— Nije ni to. — bio je kumičin odgovor. 

— Zvuk kupusa koji raste je zvuk vode koja natapa vrt. — bio je novi 
pokušaj, ali opet ništa. 

Nakon nekoliko pokušaja Mirko je pomislio da kumica očekuje neki 
sasvim blesav odgovor. 

— Zvuk kupusa koji raste zvuk je zbora opatica koje pjevaju. 

Ali ni to nije bio odgovor. 

Prode i godina, a Mirko pomisli kako ta kumica njega vuče za nos. 
Čudio se samom sebi kako joj to polazi za rukom tako dugo. Čak se malo 
i naljutio, ali je ipak zaključio kako se on sam tako dugo uzalud bavi pro- 
blemom zvuka kupusa. 

Prode i druga godina, i Mirko sasvim zaboravi na čitavu stvar. Začu- 
do, kada god bi na tržnici vidio zelje, imao je pouzdan osjećaj da mu je 
nešto u životu nepokolebljivo jasno. 

Nekom zgodom u knjižnici je posudio knjigu jednog akademika. Ko- 
liko je Mirko znao, akademici su bili mršavi čičice s televizije, pomalo sli- 
navi, rijetke srebrne kose koja bi im padala malo dulje niz preširok ovrat- 
nik. Uvijek bi mrmljali nešto nerazumljivo staračkim unjkavim glasovi- 
ma, ali svi su ih neprijeporno cijenili radi njihove životne mudrosti. 

Zato je Mirko posudio knjigu, da nauči nešto s pravog izvora. 

Mudri akademik u svojoj je knjizi izdvojio zrnca mudrosti na poseb- 
no mjesto ne bi li poštedio čitatelja čitanja opsežnih memoara. Mirko mu 
je bio zahvalan na tome. U izdvojenom mudroslovlju stajalo je: 

— Svako jutro, prije nego se odjeneš, pomoli se smjerno bogu. Ipak obu- 
ci gaće da ne budeš nedoličan. 

— Шей гапо, a jedi malo, tako da kroz dan uvijek budeš podjednako 
pospan i gladan, a to je dobro za srce i tlak. Tako ćeš živjeti dugo. 

— Ne druži ses ljudima ako nije sila. Ako već moraš, budi kolovođa. 

— Govorišto misliš, ali prije toga misli što govoriš. 

— Ne oklijevaj više kada vidiš da su sva oklijevanja iscrpljena pa bi ispao 
idiotako ništa nisi poduzeo. 

— Ne opterećuj se budućnošću. Ako si razuman, sasvim ćeš lijepo živjeti 
na lovorikama. Ali za to treba vremena i iskustva. 

— Prsa od junaka, glava od bedaka, kaže stara pučka izreka. 

— Drži se kreveta, jedne od najkorisnijih naprava koje baštini čovječan- 
stvo. Kad ustaješ, pozdravi ga s dužnim poštovanjem. 

Uz rijeku je šetalište, gdje nasipom trče rekreativci, prolaze biciklisti, 
a na klupicama caruju umirovljenici i tinejdžeri u zbijenim grupicama. I 
Mirko je šetao nasipom kad je god mogao. Toga dana svjedočio je, kao i 
svi ostali, dramatičnom događaju na mostu. Jedna je žena, sita života, 
prekoračila ogradu i stajala nad mutnom i brzom vodom. 

— Gospodo, nemojte! Voda vam je mokra! – doviknuo je jedan od ši- 
para kreštavim glasom, a ostali su se kreštavo smijali. 

— Glupan kakav si sad ostat ćeš čitav život! – doviknula mu je žena i 
bacila se u rijeku. 

Istog trena valovi je progutaju i ona nestane. 

Mirko je ostao šokiran, ali ništa nije rekao mladićima. Ovo ga je pod- 
sjetilo na njegovu majku, pa je poželio otići u crkvu platiti joj misu 
zadušnicu. 

Tako je i učinio, iako se malo začudio visokoj tarifi. Zato je htio biti si- 
guran da će molitve imati maksimalni učinak. 

— Jeste li sigurni da će majčina duša imati koristi od toga? — pitao je 
svećenika. 

— Naravno! gorljivo će svećenik. — I ne samo ona, imat će sve duše! 

Kad se sjeti koliko je upravo iskeširao, Mirka uhvati neka 
uskogrudnost: 

-- Čekaj te malo, velečasni. Nisam dao toliki novac za svakog probis- 
vjeta koji je umro. Želim platiti molitve za majku, njoj su najpotrebnije. 
Zašto bi je iskorištavali i s one strane, kao da se nije dovoljno napatila na 
ovom svijetu? Ja sam platio za nju pa ti i moli samo za nju! 

Svećenik objasni Mirku kako je molitva blagotvorna za sve, i kako je 
poželjno i kršćanski svakome željeti najvišu dobrobit. 

— To je hvalevrijedno pravilo, - prereže Mirko, - ali učinio bi mi uslu- 
gu da barem izostaviš susjeda Grgu. Taj je bio veliki prostak i mami je ne- 
prestano priređivao psine. Kad se već moram cjenkati, izostavi barem 
njega! 


KKK 
Mirko se odlučio našaliti sa svojim podstanarom studentom pa mu je 
obećao da će ga osloboditi stanarine ako riješi zagonetku “zvuka glavice 


kupusa koji raste*. Student se mučio godinama, već je bio i apsolvent, po- 
kušavao je i pokušavao, a onda je na rubu plača kazao Mirku: 

— Uskoro ću i diplomirati, a nisam riješio tvoju zagonetku. Vratit ću 
se kući u svoj grad, i to će biti velika sramota! 

— Posveti se problemu još tjedan dana. - ohrabrivao ga je Mirko. 

Kako se ništa nije dogodilo, Mirko mu odredi još jedan tjedan. 

Opet bezuspješno. 

— Još tjedan. - ustrajao je Mirko. 

Kako je i to bilo uzalud, Mirko promijeni strategiju: 

— Ovako ćemo: ako mi ne odgovoriš za tri dana, letiš iz stana! 

— Ali, imam još samo jedan ispit i diplomski! Godinama sam ovdje, 
kako ću sada tražiti stan? — pobunio se očajni student. 

Mirko samo slegne ramenima. 

Već sutradan student je znao sve o zvuku kupusa koji raste. 

Policajac je stajao pokraj automobila s notesom u ruci i češkao se po 
glavi olovkom, zabacivši kapu sasvim na potiljak. 

— Da vidimo još jednom... - obratio se Mirku koji je skrušeno stajao 
за Sljivom na oku, - Bili ste na semaforu na Zelenom valu, čekali ste na 
pješačkom prijelazu, a gospodin koji vas je udario čekao je zeleno u svom 
automobilu? 

— Da. – potvrdio je Mirko. 

=R 

— I onda sam ja gospodinu pokazao uzdignut palac, da mu dam do 
znanja kako mi se sviđa njegov auto. On je meni pokazao srednji prst, što 
ja nisam shvatio, ali mora biti da ima neke veze s brzinama. Ja sam uzdig- 
nuo šaku i protresao je, da mu kažem “to, stari!”. Tada je on izašao iz auta 
i udario me. 

— Pa zašto ste udarili gospodina? — upita policajac razbješnjelog 
vozača. 

— Zašto me provocirao? Uzdigao je palac za autostopiranje, a zašto 
bih uzimao autostopere u gradu? Osim toga, vrlo je antipatičan, ра sam 
mu pokazao srednji prst, а on mi tada zaprijeti šakom. Da vidimo kome 
će sada prijetiti... 

I policajac moraše smiriti vozača. 


KKK 


Šljiva na oku bila je tolika da je Mirko nekoliko dana jedva gledao. Za- 
pravo, uopće nije mogao gledati. Međutim, na svoje čuđenje, otkrio je da 
isluh i druga osjetila mogu mnogo toga reći čovjeku. Tako je svom cime- 
ru ispričao svoje iskustvo: 

— Na primjer, jučer na tržnici. Kupujem paradajz, a kumica veli “ja- 
ko vam je fini gospon, vidli bute”. Ne vidim koju mi je novčanicu uzvrati- 
la, ne vidim paradajz, ali osjećam neku neiskrenost u njezinu glasu i 
osjećam kako su paradajzi pretjerano mekani i kako se cijede... Dok je, re- 
cimo, glas policajca koji me globio kasnije kada sam promašio pješački 
prijelaz bio potpuno iskren. “Prekršaj je prekršaj, gospodine Mirko, nit- 
ko vam nije kriv što ne vidite, zašto niste ostali kod kuce?”. 

Velečasni koji je održao zadušnicu za mamu došao je posvetiti Mir- 
kov stan, kako je to već običaj za blagdane. Kako je bio malo trapav čov- 
jek, podebeo, a već i u godinama, prilikom škropljenja ispali su mu listići 
za obilježavanje kojih mu je bila puna Biblija. Skupljao ih je, a za jednog 
mu se činilo da se zavukao pod ormarić za cipele. 

— Što tražite? — upitao ga je Mirko koji je načas bio skoknuo do 
kuhinje. 

— Вора. – odgovori dostojanstveno svećenik, uspravivši se. 

— Pa kog ga vraga tražite ispod ormarića za cipele? — začudi se Mirko. 

— Pa zar bog nije svuda? - izvlačio se svećenik zacrvenjevši se jedva 
primjetno. 

— Pa zašto ga onda tražite? 

Nakon tog razgovora svećenik je, koliko god to zvučalo neprofesio- 
nalno, prestao tražiti boga. 


KKK 


Nakon dugo vremena od dana kad je otišao za onim fratrom, Mirko je 
vidio oca. Oronulog i ostarjelog, no ipak ga je prepoznao. Sjedio je na trž- 
nici u ćevapdžinici i zurio u čašu. Stetzao ju je, kao da se boji da bi mogla 
otići. Kako je to bila neka vrlo jeftina čaša, od silnog stezanja je i pukla. 
Otac je začuđeno gledao u proliveni sadržaj, a Mirka je prizor toliko fas- 
cinirao da je smjesta požurio kući i napisao stihove: 

držao je čašu čvrsto 

da sačuva dragocjeni sadržaj, 

a onda čaša puče! 

Zbogom vino! 

Dobar dan tužna pameti! 


KKK 


Netko je dugo zvonio na Mirkovim vratima. Nije htio otvoriti jer mu 
jelik koji se vidio kroz špijunku izgledao kao Jehovin svjedok. Napokon, 
lik je posegnuo u džep sakoa, izvadio lisnicu, iz lisnice izvadio posjetni- 
cu, sagnuo se i gurnuo je ispod vrata. Na njoj je pisalo Jura Ban, insuran- 
ce sales manager i još mnogi brojevi, adrese i logo. Mirko nije znao što to 
znači pa posjetnicu gurne natrag. 

— Ah, shvatio sam! - reče Jura, izvadi srebrnu kemijsku i precrta na 
kartici sve osim imena i opet je gurne ispod vrata. 

— O, pa to je Jura! — lupi se Mirko dlanom u čelo i otvori vrata. 


KKK 


Jura je kasnije, na seminaru osiguravatelja, bio istaknut kao primjer 
domišljatosti prodavača na terenu. Ali tada, kod Mirka, nije mislio o to- 
me. Nadugačko je obrazlagao prednosti brojnih programa koje nudi. 

— Pa dobro, - rekao je Mirko, - pokaži mi najbolji. 

— Ali svi programi koje nudim su najbolji! Nema ni jednog koji nije 
najbolji. 

Ne znajući kako to, Mirku je bilo jasno da je tako i nikako drugačije, 
bez ijedne dodatne riječi. 


KKK 


Kada su kasno navečer bili gotovi, Jura se požali kako mu je nevjero- 
jatno dosadan posao osiguravatelja i kako su mu dani beskrajno dugački. 

— О, pa to je lako! — reče mu Mirko. — Samo na kraju svakog dana na- 
piši pjesmicu. Vrlo brzo, to će te početi zabavljati, ра ćeš se i za najdosad- 
nijih dana tješiti mišlju kako ćeš navečer doma lijepo napisati pjesmicu. 
Tako ja radim. Evo, napisat ću tebi jednu. 

Pa napiše na komadu papira iz bilježnice: 


Nikad se više neće vratiti što je bilo danas, 

ali hvala bogu, bijaše dosadnije od smrti. 

Nikad se ništa ne dogodi jednako 

samo ti se čini jer je slično, kao ti tvoji programi. 


KKK 


-Ine samo da mi je dosadan posao. - nastavio je Jura jadikovku, - I 
žena me izluđuje. Trebaš to vidjeti! Nitko nije tako škrt kao ona! 

Obojica su bili već lijepo podnapiti pa Mirko poželi vidjeti to čudo od 
žene. Jura nije stanovao predaleko, pa se i otputiše k njemu. 

Kad je žena otovrila vrata, Mirko joj stavi šaku pod nos. 

— Što ovo znači? — upita žena ljutito gledajući Juru i Mirka. 

— Kad bi moja šaka uvijek bila ovakva, što biste rekli, gospođo? — 
promuca Mirko. 

— Da ste idiot! – odbrusi žena. 

— Dobro, dobro... - pomirljivo će Mirko. - A što biste rekli da mi je 
ruka ovakva? 

Pa pomirljivo uzdigne ispruženi dlan i tutne ga pred njeno lice. 

— Isto da ste idiot, samo drugačiji! 

— E, pa kad je tako, onda ste vi ipak dobra žena svom Juri... 

I ode, vidjevši da se samo bezveze sramoti, pijan. 

Žena, pak, stade razmišljati o čudnom Jurinom prijatelju. Što je htio 
reći? Zašto se pojavio? Tko je on uopće? I što to znači da je dobra žena 
svom mužu? Odakle on to zna? Što bi on znao o tome kako se 
prišerafljuju muževi? Na kraju zaključi kako on nije dobro društvo za 
njenog Juru, pa će biti najbolje da poradi na tome. Ali, kako je Jura poka- 
zivao neobičnu odlučnost u vezi novog prijatelja, žena je morala upotri- 
jebiti drukčiju taktiku, i stezanje je popustilo. 

Jura je osjećao vječnu zahvalnost prema Mirku jer je nakon njegova 
posjeta žena postala manja tvrdica i životim je odjednom postao ljepši... 

Iduće večeri opet zazvoni na vratima, pa je Mirko pomislio da to mo- 
ra biti Jura. Ali bio je to neki čovjek iz gradske ubožnice. 

— Otac vam je na samrti i želi vas vidjeti. 

IMirko ode. 

Otac mu je zaista izgledao loše. Buncao je о nekakvom imetku, veli- 
kom nasljedstvu, jedino što želi jest da mu Mirko objasni smisao svega, 
najbolje što je moguće. 

Mirko je vidio da je vrag odnio šalu, pa uzme šalicu s lijekom i gurne 
je prema ocu. 

— Znači, to je to? Pa da, mudar si ti mladić, sine, i tako dobrostiv? I 
stvarno nema ništa više? — otac ga je gledao grozničavim pogledom. 

Mirko se prestraši pa vrati šalicu na staro mjesto. 

Oca spopadne luđački smijeh. 

— Tako je! Tako je! Dobio si nasljedstvo! Sve je tvoje! — vikaše iz svega 
glasa Mirkov otac dok su Mirka izveli iz sobe. 


KKK 


Ali Mirko je zaista dobio nasljedstvo. Radilo se o nekoliko stotina ti- 
suća lokalne valute, što uopće nije bilo malo. Ispalo je da je Mirkov otac 
imao punu strunjaču novčanica koje je nakupio tijekom dvadeset i više 
godina samotnjačkog života, prije nego je izdahnuo u krajnjoj bijedi 
ubožnice. 

To je Mirku potpuno promijenilo perspektivu. Ali, kako nije imao 
uobičajeni ljudski poriv prema luksuzu, a pojam lagodnog života već je 
bila njegova realnost u lunjanju tržnicom, palo mu je na pamet kako bi 
novac mogao upotrijebiti za veliki kulturni projekt – pučki balet na par- 
kiralištu iza tržnice. 

Mirko se s velikim žarom bacio na posao. Trebalo je mnogo što orga- 
nizirati, ishoditi dozvole, hodočastiti u ministarstvo, okupiti izvođače, a 
kako se vrlo brzo pokazalo da nasljedstvo neće dostajati, trebalo je priku- 
piti još novca. Sve je to Mirko uporno gurao, ali se realizacija ipak ne- 
prestano, iz ovih ili onih razloga, odgađala. 

Kada je napokon sve prikupio, stari srednjoškolski prijatelj zamolio 
ga je da mu posudi novac. Trebala mu je značajnija svota jer je bio u veli- 
koj stisci, pa mu Mirko izbroji zgužvane novčanice očeva nasljedstva, ne 
znajući kako je riječ o kockarskim dugovima. Prijatelj je planirao vratiti 
mu novac nakon što dobije u casinu, čime bi isplatio i njega i obrijane 
momke koji se ne šale. Dakako, ta nestabilna financijska konstrukcija 
propala je iste večeri. 

Mirko se našao ne na početku, već na nuli (jer je na početku ipak ne- 
što imao). Ali nije se dao obeshrabriti. Prikupljanje novca za kulturni 
projekt pokazalo se područjem za koji je nadprosječno talentiran, tim 
prije što je to bila vrlo raširena djelatnost. 

Zato je opet navalio. Sada mu je trebalo puno više vremena, ali opet, 
bio je iskusniji pa je sve išlo nekako lakše. Još jednom je nekako izgurao 
stvar do pred sam kraj, ali se ovaj put pojavio neki njegov dalji rođak koji 
nije imao dovoljno za otkup dionica propale tvrtke. Mirko mu je posudio 

skupljeni novac. Rođak je mešetario, pokrenuo novine, osiromašio neko- 
liko tvrtki, kupio jahtu i vilu, obećavao vratiti i odgađao, potpisivao mje- 
nice, te napokon pobjegao u inozemstvo. Nakon pola godine Interpol ga 
je isporučio policiji, i Mirko se opet našao na početku. 

Međutim, on se ni sada nije mirio s tim da pučki balet ostane nedo- 
sanjani san. Ponovo i ponovo je skupljao sredstva i zaista, nakon čitavog 
desetljeća na tržnici njegove mladosti održana je priredba s pjesmom i 
plesom kakvu njegova četvrt još nije vidjela. 

“Nije ovo bilo Sto”, govorio je okupljeni svijet, “Ovo je tri put plaćena 
priredba. Toga nema nigdje na svijetu, samo kod nas!” 


KKK 


Jedne od tih godina, u vrijeme drugog Mirkovog prikupljanja, na vra- 
tima se pojavio jedan od lokalnih novih bogataša. Čuo je za Mirkov pro- 
jekt i odlučio je priložiti stotinu tisuća. Dapače, odmah je iz aktovke 
izvadio snop od stotinu novih tisućica. To nije bio malen novac. Mirko je 
od toga mogao živjeti tri godine. 

— OK. Uzimam. — rekao je Mirko, i uzeo novac. 

Bogatunu se nije svidio način na koji je Mirko preuzeo donaciju, pa je 
još jednom, za svaki slučaj, primijetio: 

— Ovdje ima sto tisuća. 

— To ste već rekli. - odgovori Mirko. 

— Ja imam novaca, ali ovo je ipak velika svota. — reče bogatun pomalo 
uvrijeđenim glasom. 

— Pa? Trebam li vam zahvaliti? 

— Pa to bi bilo najmanje... 

— A, zbog čega? Zahvalan treba biti onaj koji daje. – reče Mirko пі 
sam ne znajući odakle mu ta mudra doskočica. 

I još mu bezobrazno zalupi vratima pred nosom. 


KKK 


U Mirkovoj domovini bio je običaj da se studiranje produži što je du- 
lje moguće, bilo na teret roditelja, bilo države, ili bilo kojeg prikladnog 
izvora. Mladog čovjeka nije čekao dobro plaćen posao ili bilo kakva 
pristojna perspektiva, pa to i nije bilo tako čudno. Osim toga, šira zajed- 
nica prezirala je obrazovanost pa to nije bio ni neki osobit društveni pres- 
tiz. Na cijeni je bila laka zarada od turizma, šverc i kriminal, ili dobra dr- 
žavna služba na nekom mjestu pogodnom za korupciju. Tako nije bilo 
nikakvo čudo što je Mirkov podstanar ostao kod njega tako dugo da se 
Mirko već privikao na njega kao na člana obitelji. Nisu se pravo ni okre- 
nuli, “još koji ispit, još koji ispit", i već je prošlo deset godina. Podstanar 
se zvao Stipe i već je davno prestao biti ljevičar. A kad je shvatio koliko je 
vremena zapravo prošlo, Stipe je zaključio da bi trebalo učiniti nešto sa 
životom i da neće moći vječno prodavati stripove ispred robne kuće i biti 
apsolvent sociologije. Okrenut će novu stranicu. To je uključivalo odla- 
zak od Mirka. 

Naravno, već se toliko sprijateljio s Mirkom da su se nastavili družiti i 
posjećivati. Jednom, za kišnog dana, nakon što su popili čaj i Stipe već bio 
na odlasku, Mirko, kao za sebe, reče: 

— Pitam se, kad si izuo cipele u predsoblju, s koje strane si ostavio ki- 
Sobran, s lijeve Ш $ desne? 

Stipe se zbuni neočekivanim pitanjem. Ja sam totalni idiot, pomisli 
još, nemam ni trunke makar elementarne koncentracije! I padne opet u 
apatiju u kojoj je i tako bio živio sve te godine. Pače, bude mu nekako 
draga i familijarna i u trenu shvati kako su njegova okretanja novih stra- 
nica puste tlapnje. 

Već sutradan se ponovo useli Mirku i ostane još šest godina. 


KKK 


Mirku je doselila i jedna studentica. Njemu ni u snu nije padalo na 
pamet da prema njoj ima poseban odnos samo zato što je žena. Kinjio ju 
je podjednako kao i Stipu. Ipak, ona je ostala kod njega svojih trinaest 
godina, koliko joj je trebalo da završi fakultet. Tada se udala i vratila u 
svoju pokrajinu, a kako joj je muž bio kućeposjednik, sama je preuzela 
kinjiti brojne stanare sve do svoje smrti. 


KKK 


Mirko je odlučio pohađati informatički seminar kako bi uhvatio ko- 
rak s vremenom. Nabavio je i računalo, ali nikako mu nije išlo — ništa nije 
mogao zapamtiti. Sjetio se akademika čiju knjigu je bio pročitao, našao 
njegov broj u imeniku i javio mu se. Dapače, sutradan mu je pošao u 
posjet. 

— Vi ste mudar čovjek pa ćete mi znati pomoći. — rekao je Mirko još s 
ulaza. – Nikako ne mogu pamtiti, koncentracija mi je slaba. Što da 
radim? 

Starac ga je gledao kataraktičnim pogledom i napokon drhturavom 
usnom progovorio: 

— Thja, оппаа mmoraš mmisliti nna nnesto pposvemma drrugo... 
da...da... 

— Ali ja ni prije nisam mislio ni na što određeno. A htio bih. Ali 
koncentracija... 

— Hja... da... da... оппаа... onndak se ууггай na prrvo...da... 


KKK 


Mirko brzo uvidje da bi ovo moglo potrajati, pa, kako bi prikratio vri- 
jeme, postavi starcu zagonetku o zvuku glavice kupusa. 

Starac se vratio na korijene botanike i revoluciju u fizici dvadesetih 
godina dvadesetog stoljeća, u kojoj je iosobno kao mladić sudjelovao, no 
Mirko nije dobio odgovor koji je očekivao. 

— Previše se vežete za znanost i racionalna objašnjenja. - pokudio je 
Mirko akademika i dodao lakonski: 

— Ali za vas je vjerojatno već kasno. Prije ćete umrijeti nego domisliti 
odgonetku... 

Starac se zagrcne od iznenađenja, zacrveni se, a disanje mu oteža. Da 
vrag odnosi šalu vidjelo se kad se koščatom rukom uhvatio za grudi i raz- 
drljao košulju. 

— No dobro, smirite se, - pomirljivo će na to Mirko, - nije to tako zna- 
čajno pitanje, nikakva šteta ako se i ne dosjetite... 

Starac se nekako smiri i napokon propenta: 

— Ali to će me sada mučiti dok zaista ne umrem! 

— To mi je jasno, ali tu nema pomoći, još ste živi! Do viđenja! 

IMirko ode. 


KKK 


Godine su sveudilj prolazile, ali Mirku bi katkad došlo da se na neko 
vrijeme vrati prosjačkom životu koji je vodio u mladosti. Uzeo bi gitaru i 
šešir i ne bi ga bilo po nekoliko dana. Jednom je podstanar Stipe navalio 
na Mirka da i njega povede sa sobom. Htio je proširiti svoja obzorja još 
jednim upečatljivim iskustvom. 

Mirko ga je odbijao i odbijao. Napokon, jednom popusti, ali samo ako 
i Stipe bude uspio raditi sve što radi i on. 

I tako krenuše prosjačiti po gradu. Stipu je bilo sram, ali je šutio. 
Sretnu žicara Edija, ali je ovaj uvrijeđeno šutio is prezirom promatrao 
Mirka. Štoviše, digne se s klupe na kojoj je objedovao i demonstrativno 
ode, ostavivši na masnom papiru komad namašćene lepinje. 

— Divota! — reče Mirko. - Edi se pravi ljut, ali vidiš, ipak nam je osta- 
vio lepinju! Danas smo gotovi, ne moramo više prositi. Uzmi, vidi koliki 
je komad! 

Ali Stipi je nešto zapelo u grlu i nije mogao progutati ni zalogaja. 

— Gubi se kući! — naljuti se Mirko, - rekao sam ti da ne možeš raditi 
Sto i ja! 

Stipe pokunjeno ode, ne razumijevajući Mirka nimalo. 

Mirko se više nije obazirao na Stipu. Nije znao kako i zašto, ali bio je 
siguran u jednu stvar: prosio čovjek ili ne prosio, sve je to ista priča, a i vi- 
še od toga, sasvim je svejedno razmišljao o tome ili ne. 

Pa je smjesta i prestao, punih ustiju Edijeve lepinje. 

Travar Vincek prodavao je svoje biljke, čajeve, tinkture i druge narod- 
ne ljekarije na istočnoj strani tržnice. Išlo mu je dobro, držao je svoje 
mjesto već godinama, jedino što se govorkalo kako je čudak. Naime, da 
razgovara s biljkama prije no što ih ubere. 

Mirko ga je jednog dana odlučio izravno upitati: 

— Za boga miloga, gospon Vincek, pitao sam se da li vi stvarno vjeru- 
jete da bilje može biti razumno? Meni je to malo čudno. 

— А Кај je tebe briga jesu biljke pametne? - skresao mu je Vincek. – 
Jesi li se ikad pitao da li si ti pametan? 

— Ovaj, ne... to mi se nije činilo... nije mi palo na pamet... 

— E, pa, odi doma pa malo o tome razmisli. 

А još u vrijeme dok je po treći put prikupljao novac za veliki pučki ba- 
let, Mirko je zarađivao, i to poprilično zarađivao, kao ličilac. Ubrzo se, 
naime pokazalo da je izvanredan majstor i postao je vrlo tražen, najprije 

u svojoj četvrti, a kasnije i u gradu. Ali, prije nego bi prihvatio posao, tra- 
Zio je novac unaprijed, i to svaki put sve više i više. 

Jedna dobrostojeća ženska koja je po cijele dane u nekakvim skupim 
krpicama visila na visokoj barskoj stolici pred kafićem na Mirkovom pla- 
cu, zatraži od Mirka da joj pomalja stan. 

— A koliko mi možeš platiti? - upita je odmah Mirko. 

— Koliko zatražiš. - odgovori ona, - Ali želim gledati kako radiš! 

I Mirko dođe u njezinu garsonjeru. Tamo je bio i vlasnik dotične ne- 
kretnine, neki imućni gradski službenik, svojevrsni zaštitnik dotične da- 
me. Mirko se prihvati posla, obavi ga precizno, brzo i više nego solidno, 
te zatraži neprimjereno veliku naknadu. Bude mu uredno isplaćena, a 
žena se nije mogla suzdržati otrovnog komentara: 

— On samo želi novac. Odličan je majstor, ali je pokvarenjak. Pitam 
se jeli toliko pohlepan da bi oličio i moje gaće kad bismo mu platili? 

— Bih. Koliko ćeš mi platiti? 

— Koliko hoćeš! — prezrivo će dama skidajući se. 

Mirko joj oliči gaćice i zatraži svotu veću nego za cio stan. Dvoje baha- 
tih ljubavnika mu plati, а on ode... 

Ljepotica iz kafića još je mjesecima pripovijedala o njegovoj pohlepi, 
no od onog dana kad se prikupio novac za veliku pučku priredbu, Mirko 
više nikad nije dotaknuo soboslikarski pribor. 


KKK 


A kada je došao rat, jer Mirko je živio u zemlji koju u svakom stoljeću 
rat obavezno pohara barem tri puta, dignu i njega u vojsku. Zahvaljujući 
njegovoj smirenoj naravi, brzo je postao dočasnik, i kao takav se pokazao 
pouzdanim. Vraćajući se jednog dana sa svojim vodom s položaja, odluči 
se smjestiti kod fratara u obližnjem samostanu, pa da tamo pričekaju sm- 
jenu i odu kući na zasluženi odmor. Prior samostana smjerno ih primi i 
odmah izda nalog kuharu da poveća količinu namirnica za večeru: 

— S ovim dobrim vojnicima podijelit ćemo našu skromnu isposničku 
večeru. 

Mirko koji se uvijek dobro brinuo za svoje momke malo se naljuti: 

— Svaka tebi čast, oče, ali što misliš tko smo mi? Mi smo vojnici, 
spremni dati život za domovinu. Umorni smo od boja i gladni. Zaslužu- 
jemo sve počasti, ratne mirovine, invalidnine i ugled u vrijeme mira. Ba- 
rem bi nam ti mogao dati poštenu večeru! 

No stari fratar nije se ni najmanje dao impresionirati: 

— A što ti misliš tko smo mi? Mi smo vojnici našeg Gospodina, i mi 
žrtvujemo čitav život za spas čovječanstva, a ne samo kad netko napadne. 
Ti si vojnik svoje domovine, a mi smo vojnici čovječanstva. Što ti sad 
hoćeš od nas? 


KKK 


Kad je rat završio i Mirko se vratio doma, nije mogao prestati razmišl- 
jati o riječima starog fratra. Premda se vratio kao pobjednik, odbacio je 
službu i odoru, počasti i mirovinu, i odlučio se vratiti svojoj gitari i svojoj 
tržnici koja mu je toliko značila u mladosti. Ali, kako više nije bio u pra- 
voj snazi, starost je već zakucala na vrata, a i rat je ostavio svoje duboke 


171 


NENAD PERKOVIĆ: Mirko uči zen 


posljedice na tijelo i duh, Mirko je bio sretan kad ga je jedan prijatelj po- 
dučio kako će izrađivati plastične čepove uz pomoć malog aparata za iz- 
radu plastičnih čepova. Pokraj dostavnog parkirališta s južne strane trž- 
nice uredio je jednu garažu kao radionicu i prodavaonicu, a s godinama 
je sve češće i noćivao u njoj. Tako više nije morao vrijeme provoditi na uli- 
ci u borbi s hladnoćom i artritisom. S vremenom, osim čepova koji ljudi- 
ma uvijek trebaju, izrađivao je i preprodavao i druge tričarije: ukosnice, 
molitvene krunice i križiće, narukvice, ogrlice i igračke... 

Jednom svrati k njemu jedan od prosjaka i pokloni mu svetu sličicu s 
prizorom raspeća. Mirko je objesi na prazno mjesto na zid garaže, a ispod 
nje prilijepi papir na kojem je napisao: 

“Gospodine! Ova garaža je sasvim tijesna. Mogu ti dopustiti da ovdje 
ostaneš samo privremeno. No nemoj misliti da te time molim da mi po- 
mogneš da dospijem u raj.” 

eko vrijeme nije ih bilo, tako je pomislio da 
je gotovo s tim, i da mu je glava prestala sa 
sitnim igrama ludila. Onda evo ti ih opet. 
Snovi. Al te su stvari proganjale svakog: 
stari mu je rekao “Ružno san te sanja 
noćas”, і spominjao odsanjane ribe kao 
predznake lošeg, zla. Samo, nisu tu trebali 
predznaci, tako je bilo uvijek. 
I da, došao je do one rubne faze uvjeto- 
vane zavidnošću i osjećajem promašaja, 
prokletosti, kad bi vlastiti život mijenjao za bilo čiji iz tabora kog je do- 
nedavno iskreno i bešćutno prezirao. Nesposoban za, ono, razgovor, ka- 
vu,... Ijubav”..., zakinut za jednostavne i savršene obrede normalnog, 
osjećao se naprosto odbačenim za sva sitna i mala, njemu nedohvatljiva 
bogatstva življenja, za sam Život, kog je, eto, sve do, valjda, ovog momen- 
ta kad mu je otac u autu pričao o svojim noćnim vizijama straha, iz nekih 
svojih razloga doživljavao kao nešto što samo tako rafalno izbacuje svoje 
užase, kao mlada prosjakinja u invalidskim kolicima (viđao bi je subotn- 
jim i nedjeljnim jutrima hodajući Gagarincem) nesretnog, tužnog pogle- 
da kraj koje je, vidjevši je prvi put, samo tako prošao kao i inače već u 
takvim situacijama traženja milostinje, da bi se onda iz nekog, u tom tre- 
nu ni njemu samom shvatljivog razloga, okrenuo i vratio nazad spustivši 
joj u dlan kovanicu od 5 kuna, popraćen pritom njenim tihim izgovorom 
kršćanski ofarbane zahvale il tako nečeg... al zapravo da, znao je: oduda- 
rala je od grebatorske branše alkoholom razrovanih lica - njeno je isijava- 
lo nečim poput svetačkog mučeništva. 

Sad, činilo mu se, sve to skupa s njim jednom je davno krenulo tako 
nekim drukčijim tokovima, i Život je primao kao nešto što je njega mi- 
moišlo, što je negdje drugdje, i da nije dio toga, kao izopćenik. Više nije 
imao snage za pljuvanje, пі neku svoju borbu. I tako, slušajući očevu pri- 
ču o zloj kobi koju donose sanjane ribe, možda je prvi put istinski osjetio 
da mu nedostaje ono što nazivaju “ljubavlju”, jer i to je bilo nešto što је 
držao za obmanu, laž, al sad kolko god da je u pozadini svega doista to 
smatrao ničim drugim do li prividom, ipak je baš ta laž bila ono što ga je 
grizlo i doista je osjećao to kao vlastitu prazninu, jer sad, dok je stari la- 
gano zagrijavao motor auta, gledao je sivu prugastu mačku što je sjedila 
u prozoru susjedina prizemnog stana, istovremeno ponekad skrećući po- 
gled gore na balkon, prema majci koja je, kao i svakog jutra, obredno im 
za sreću mahala s balkona, što su on i stari odmahujući joj komentirali sa 
“Eno Benedikta", kao, ono, papa ozgor dijeli blagoslove, a o susjedi je 
znao samo to da je lijepa, jer rijetko su se viđali, skoro nikad, i da je njen 
čovjek, ono, samo tako otišao od nje. I to je valjda, sad, ovog sumornog 
zimskog jutra, bilo nešto kao okidač. “Uvijek si radio što si htio, tako je i 
samoća nešto što si odabrao sam.” Da li je to ikad imalo nekih svojih 
prednosti, više nije znao. 

Zato je znao da o njemu, kao i svi u zgradi, ulici...ona misli da je loš, 
netko kog se izbjegava. A ono “Nisam ja takav? ni on sam nije doživljavao 
kao nešto što bi moglo povuć neku težinu uvjerljivog, mada bi ga sjetilo 
na neke davne stvari, kao ono onda tamo dolje kad se jednom oko dva ili 
tri noću pijan i raskliman vraćao kući, i prolazeći kroz park gdje su se 
danju igrala djeca na zarđalim ljuljačkama i jureći niz tobogan raspucale 

plastike, kroz tamu je vidio čovjeka koji leži na klupi onesviješten od 
pića, zdrapane odjeće, skapom ispod glave, potopljen u tom tvrdom cr- 
nilu noći, okružen sasušenim mrtvim grmljem ispod uličnih lampi što 
su poredane uzduž zidova okolnih zgrada svojom razblijeđenom svjet- 
lošću crtale sumorne obrise po toj mračnoj i tihoj, hladnoj praznini. Bio 
je, ono, petak, il nešto, i dignuvši valjda nekakvu kintu zbajsao se ovaj, za 
ono, iskopčat se iz svega. Kraj glave je dolje na betonu odložio najlonsku 
vrećicu. Pokupio mu je to, samo tako, usput, bez nekih očekivanja oko 
vrijednosti stvari unutra. Hodao je neko vrijeme s kesom u ruci, onda je 
zastao, okrenuo se, vratio do pijanca i vrećicu spustio nazad. To što su u 
njoj bile neka jeftina čokolada i nekih dvajst deka kave, jer provirio je u 
najlon dok je išao niz ulicu, valjda mu je usput tako negdje iznutra pote- 
glo nešto poput pomisli na djecu i ženu što su, činilo mu se tad, cijelog 
tog dana čekali na taj čoks i dvajst deka kave il što su već očekivali da će 
im ovaj dovuć, i ono, svog čovjeka, sa strepnjom, možda, mislio je. Ništa, 
ostavio je kesu, otišao... “Nisam ja takav, znate*, nasmijao se na to, jer 
takva su mu sjećanja i odraze prošlog sad donosila samo živčana i znojna 
jutra, zajedno s obzorjem beznađa i obećanjima što ih je buđenjem pu- 
nog srca i prestrašen čvrsto davao samom sebi, i koja je kršio brzo, lako i 
bez kajanja. 

S tim osjećajem poraza u glavi, gledajući u tu neku svoju kristalnu 
kuglu prošlog što ti zamagljenim slikama pokušava reć kako je sve to 
skupa s tobom zapravo išlo, činilo mu se kao da je oduvijek bio u traženju 
tako nekakvog otklona, utočišta, a nedodirljiv za, recimo, jeftinu iluziju 
vjere (u Boga, ideju...) il bilo koju vrijednost i sve što je ikad bilo označe- 
no takvim, svoju je dušu, ni ne znajući, dao samo tako, mukti, kao po- 
klon. І da, bilo je to dobro, nije bilo snova. Al sad, davno ispucanih rezervi 
sreće i usahlog osmijeha naklonosti tog nečeg iznad, sjećanja su ga rezala 
uporno i duboko kao britve, kao naplata računa za nešto o čemu nije 
znao ništa. I nije bilo načina za pobjeć. Heroin? Dugo je bio u ringu s 
njim, i potonuo. Samo dio igre. U kojoj je gubio svjesno. 

Ponekad, onda, način na koji je bio doživljavan znao ga je ostavit 
zbunjenog. O da, pio je, s osjećajem nadmoći i prezira prema svemu. I 
sad, u birtiji di se skupljala većina njegove generacije, а on unutra na- 
vraćao rijetko, trošeći te svoje upade uglavnom kao teren ispucavanja 
vlastitog prkosa nečem, životu uopće valjda, u jednom je trenutku, ni ne 
misleći zapravo o tom, doista bezazlenom kretnjom kao udarca lagano 
dotakao Sikiru, dobrog i tihog dečka, na što se ovaj, očito uplašen, trznuo 
i stresao. Nije znao da je Sikira đanki, da je trenutno na suhom i da krizi- 
ra, jer on je tad bio na drugim kolosijecima, nije mogao razaznat, al nje- 
gova ga je reakcija sledila i samo tako spustila ga dolje. Onda je rekao, 
zastravljen: 

— Pa jel moguće da se ti MENE bojiš? Čoviče, pa prije b seb ruku 
odriza... 

Svejedno, uzdrmalo ga, taj Sikirin strah. Kao da si...nešto...mon- 
strum, čovječe. Ni Canin pokušaj uleta s “Ma daj, stari, pa znaš da je on 
na mistu” nije mogao sad tu nešto puno baš ispravit stvar. I ništa, otišao 
je, poražen od samog sebe. Ionako je pripadalo davnom, zaboravilo se to, 
zaboravili su. Njemu je ostalo. 

“Mozda”, mislio je, “možda bi sve te tvoje utvare prošlog mogle i ne- 
stat, otić, ostavit te tako nekako same od sebe - kad bi ti bio u stanju po- 

stat nešto drugo”, zatitralo bi mu unutra, ponekad, bez neke stvarne na- 
de. I ono vječno “Ostat ću čist”, znajući da laže. Као ta stvar $ krastom na 
koljenu. Ostatak rane kad se, gledajući tamo nekud bez veze i brbljajući 
nešto, skljokao na beton dok је s Gunyjem išao pored autoputa do Savice 
po heroin. Ništa, bezazleno zguljena koža i kod kuće je sjedeći u fotelji 
tresao po tom antibiotski prašak, više za staru smirit (ona i otrčala do 
apoteke po to, odmah, “Bivacyn”), nego što je on sam nešto silno brinuo 
oko toga (kao što nije brinuo uopće ni o čemu), i umatala bi mu ranu ga- 
zom, pažljivo, majčinski. Tako se krasta napravila brzo, al dugo nije htje- 
la otpast. Onda, jednog jutra vidio je da je na koljenu više nema, samo 
tamnoplavi obris modrice, i nigdje je nije bilo. Gledao je ispod kreveta, 
svuda, ništa, nema je i da si Isus nemreš nać. Istog dana noću, prije nego 
što se uvukao u krevet, sasvim slučajno ulovio je pogledom neku tamnu i 
bezličnu grudu na podu, na samom rubu parketa sobe i kuhinjskih ploči- 
ca. Podigao je to i vidio svoju izgubljenu zguljenu krastu. Gužvajući prs- 
tima skorenu, staru, tvrdu krv prvo je namjeravao samo tako bacit je u 
zahod, povué vodu...onda “To je dio mene, ono, ja u nekakvom, kakvom- 
takvom, obliku“, i gužvajući je dalje pripalio je cigaretu, izašao na bal- 
kon. Gledajući zvijezde iznad, i razbacana svjetla prozora po zgradama 
naokolo, mislio je na nešto kao obred pozdrava, svršetka. Kad je popušio, 
prvo je bacio čik dolje, onda i prstima zgrudvanu krastu, predajući je Uli- 
ci kao oproštaj od svega dosad: heroina, duhova, ludila, od same Ulice..., 
svega čim je bio obilježen. Pripalio je još jednu, kao za kraj, i otišao u kre- 
vet. Al sutradan sve je opet bilo isto. Snovi, sjećanja... 

Možda je nekim sitnim dijelom bića još uvijek ipak čekao na taj neki 
svoj komadić sreće, samo što je sad, za razliku od onda kad je držao da sve 
to dolazi tako nekako samo po sebi, sreću uvjetovao sudbinom, a u nju, 
normalno, nije vjerovao, il možda nešto kao “Ej, ako takva stvar doista i 
komandira svim ovim, ti joj nisi miljenik. Tebi neće udijeljeno bit.” Svoje 
je dobre trenutke prošlog proklinjao (prisjetivši se ponekad) kao mamce, 
obmanu i laž. 

Ništa, još jedna ufiksana noć, i osjećaj da je sve oko tebe nešto što te 
ne dodiruje, utrnutost. Kao onda, u nekom drugom i davnom vremenu 
kad je iz autobusa gledao na svoj Grad što nestaje iza njega gaseći se tiho 
i brzo, toneći kao kamen u vodi. Nije bilo žaljenja. Otupljenje. Te noći 
kad se ukrcao na autobus zapravo je htio samo tako nestat, izgubit se od 
svega (to mu zauvijek ostalo, bijeg), al nekako se na kolodvoru našao stari 
Vaso, nasmijan u štofanim kariranim hlačama, iskreno raskežene krnjave 
face sretan što je u svoj toj bezličnoj i jadnoj gomili naletio baš eto na nje- 
ga. Uzeo mu Vaso onda putnu torbu iz ruke i brižno on s tim u prtljažnik 
autobusa, “Ma pusti, Vaso”, “Neka”, rekao je ovaj i pažljivo iznova pregle- 
dao leži li torba dobro. Družili su se i pričali ponekad u tovernama, svat- 
ko sa svojom kriglom vina, i Vaso mu rekao jednom “Znan te još dok si 
vaki bija” i rukom gib što je trebao kao sitniš označavat. Za Vasu je znao 
da ne izmišlja. Sjećao se i kad mu je pričao kako su mu živci svojevreme- 
no ošli od pića, da ti u tom Ludost pruža ruku. I kako ga je tamo negdje 
početkom nacionalne revolucije pijana gomila silila na potvrdu lojalnos- 
ti: - Ajmo, Vaso: “Živija Tudman!” 

Nemajući kud iscijedio je nekako iz sebe. Nije bilo dovoljno. Shvatio. 
Deračina: - Živija Tuđman! 

Nije bilo dosta. Opet, stalno, tražili su. Poslije derao se sam od sebe. 

Zasićeni, potražili su zabavu na drugoj strani, okrenuli se Gazdi, i zna- 
jući otprilike što bi ovaj mogao otkmečat, tonom ozbiljnih kupaca i s ra- 
čunom na mučeničke dvojbe što bi ih pohlepa kod ovog mogla izvuć, is- 
pucali “Pošto ti ga oto kible na plafonu?” Dobro sad, sve skupa oto nate- 
zanja svršilo s “Ne može. To je ukras”, al svejedno ne bez još uvijek mu do 
kraja u glavi odvaganog “Sad, vrag će mu ga znat bil možda i dobro mo- 
glo proć prodilat im oto kante"; ipak mu nadvladala mjerila estetskog. A 
on, gledajući Vasin krnjav osmijeh, jer na kiblu sad prešaltani cerek rulje 
odvukao stvari od gaženja mu samog sebe, znao je da misli “Pa šta? Živi- 
ja. Sta me košta?” 

Na kolodvoru stisli jedan drugom ruku, osmjehnuli se. Autobus je 
krenuo. Nikakvih, ono, silnih pozdrava, tako je bilo najbolje. Možda je 
Vasi namignuo kroz prozor, il nešto, nije se mogao sjetit. Nekih kasnijih 
godina pročitat će u Crnoj kronici da je tamo u labirintu ispod njegove 
zgrade, di je zaštićena od kiše i bure s naloženom vatrom u zarđaloj glo- 
maznoj kanti spavala klošarska bratija pokrivena novinama i kartonom i 
rasparanim ostacima deka i svačeg, nađeno smrznuto tijelo Vase K. (s go- 
dinama u zagradi iza imena). Nije mogao točno znat da je to baš on, samo 
što je iznutra osjećao da nitko drugi ne može bit. I kad bi poslije dolazio 
u Grad pitao bi za njega, al ništa nije mogao izvuć, Vaso je spadao u bran- 
šu nevidljivih, “Ko ti ga uopće taj?”, kao netko koga nikad nije ni bilo. Al 
on se sjećao tih deset navečer na kolodvoru i boce Babića koju je imao u 
jakni unutra i da je, kad ga je ponudio, Vaso odbio potegnut. Cijelu noć 
pio je u autobusu і iskrcavši se u sivilu zore dovršio je vino negdje oko 6 
ispod neke raspadajuće zgrade. Kao da je išlo za Vasi za dušu. 

“Ne razumijem njihove osmijehe, njihovu mirnoću, zadovoljstva...”, 
jednog jutra u tramvaju gledao je ljude oko sebe, već odavno ne trudeći 
se upast u sve to što im pripada, njemu ionako nedohvatljiva strujanja 
normalnog. Skinuo se s tramvaja znojnih dlanova i lica, i u hodu je pote- 
gao nešto sline iz pluća, okrenuo je glavu u stranu i pljunuo, ono, “koči- 
jaski” (izraz kog mu je za takvog šta koristio otac, označavalo je, jasno, 
ponašanje kretena i sve najgore što ti uopće na pamet može past, nešto 
što je njegov stari iskreno i duboko prezirao), al nije vidio ženu iza sebe 
što je baš s te strane išla u istom smjeru. 

— Mogao si tako i po meni - rekla je. 

— Da, šteta - rekao је i produžio uopće je ne gledajući. Nije rekla 
ništa. 

Putem, pripalio je Opatiju i u sebi ponavljao to što mu je jutros rekao 
stari: “Coraggio, sine, coraggio”, da bude hrabar, da izdrži i pokaže, ono, 
malo čvrstine, a stari je to izgovarao otprilike kao “kurado”, način na koji 
je talijanski funkcionirao tamo dolje. Tu negdje pao mu je na pamet izraz 
“bastun”, nije znao kako bi to u, ono, nekakvom originalu trebalo reć. Pe- 
tica baštuni, jedna od karata briškule nalik na snop nekakvih ukrštenih 
kao žezla il stupova il tako nečeg od kojih je srednji stajao ravno i uspra- 
vljen a ovi se sjekli unakrsno po sredini, njih pet komada. Jednom (mož- 
da je završio, tako, drugi il prvi srednje, nije se mogao sjetit) noću, na 
gradskoj plaži sa skoro praznom bocom votke u ruci bauljao je naokolo i 
dolje na zemlji ugledao je zgužvanu kartu briškule. Podigao je kartu s 
poda i pogledao je, petica baštuni. Prvo je pijano pomislio kako je karta 
sama i odbačena, baš kao i on sad, i “Ja te neću ostavit”. Onda, poredao je 
u glavi slova svog imena na vrhovima baštunskih žezla, stala su, onda je 

na donja žezla posložio ime djevojke što ga је tog dana ostavila i broj slo- 
va isto je bio u redu. Stvarno nije znao zašto to radi (možda nešto kao di- 
jeljenje tuge s nekim kom jedino moš vjerovat), al spremio je kartu u 
džep, i tako, pijan, došao je do nekakvog zida, da bi držeći bocu u ruci sa- 
mo tako pukao s njom o zid i zdrobljenim staklom dobro isparao ruku. 
Sjeo je, pustio neko vrijeme da curi. Onda je krv prstima i dlanom razma- 
zao preko lica. Zapalio je cigaretu. Ne misleći ama baš ništa legao je na 
zemlju dok je tamo dalje s terase restorana odjekivala jeftina glazba ben- 
da, ljudi su se smijali i plesali, čulo se dobro, razdragana ljetna noć. Bio je 
sam i to mu je odgovaralo. S peticom baštuni. Krvav. Oprao se negdje 
pred zoru, kad se probudio promrznut, dok su veseljaci iz noći ležali u 
krevetima. Poslije, peticu je negdje izgubio. A možda je i sam rasparao i 
bacio kartu. Davno je bilo. 

I nikad da bi pofalilo luđaka po Gradu. Matrijala kolko oćeš, kao da se 
dežuralo s tim po nekakvom, ono, sotonskom ritmu. Tako i Krunića do- 
palo svoju smjenu odradit. Odrobijao nešto tamo na Golom, zbog idio- 
tizma zapravo, a ni rođena majka oto stoke pod krovom nije htjela. Od 
ugleda dečko, s impresivnom karijerom pijanca i lupeža, al dobro sad sve 
to stim, uglavnom pokupio jednom usput tako negdje neku šugavu 
prašnjavu džukelu i svuda se njih dva skupa brankeljali. I mada Kruniću 
nije u običaj išlo od toverne se puno micat, jedne večeri zalutali on i pseto 
nekako do dolačkih kafića. Tako se našli kod Mate, tamo di je bilo ono sa 
Sikirom. I sad, zapravo, samo je prošao pokraj Krunića, odblebetali usput 
tek onako nešto bez veze, di si, šta ima, takve stvari, i htio u zahod uć, al 
pred zahodom se raskeljio Krunićev ljubimac. Zviznuo pseto nogom u 
rebra i ovaj se samo lagano i otužno odgegao dalje, puštajući mu prolaz. 
Al kad je izlazio iznutra, ponovo ovaj raskeljen pred vratima. Ništa, pu- 
kao ga opet, al sad nije se psina makla nego počela lajat, samo ne od bijesa 
ni što mu do grla došlo da ga stalno tuku (tako, sirotinja, izgledao, a tako 
jei bilo, mlatio ga ko stigne, Krunić isto), razlajao se više od neke žalosne 
nemoći i jada i kao svjestan vlastite sudbine što ga, eto, bez milosti dere, 
kao da mu lajanjem sad zapravo ide reć “A zašto me tučeš? Pa kom sam ja 
išta kriv?”. Gledao je psa, onda je kleknuo i pomazio ga malo po slijeplje- 
nim i masnim leđima. “Aj oprosti, mali” šapnuo mu. I vratio se u zahod 
ruke oprat. Kad je izašao, ovaj opet raskeljen. Zaobišao ga. S tim nekim 
osjećajem poraza i poniženja unutra. “Tvoj bol je tvoj bol, i tvoja je patn- 
ja samo tvoja patnja. I svakom ti je to tako." Davna sakaćenja noževima 
prošlog što su svako tolko opet i nanovo parali. Možeš tražit krivca al niš- 
ta nećeš nać. 

Jednom, ona cura što ga je ostavila, zbog koje je prigrlio peticu baštu- 
ni na gradskom kupalištu, kad je bocom zderao ruku i razmazao krv po 
licu, rekla mu: 

— Stvari koje su svima nama, ono, čudne i strane, nedodirljive, tebi 
su bistre, jasne drito same po sebi, al ono šta je za nas očita i vidljiva stvar, 
za to si, čoviče, slip... Ej, jes ti ikad ima, ono, te neke svoje snove? Jer jeba 
me pas ako te ja takvog mogu zamislit. Šta ja znan, ako i jesi, ne moš se ti 
sitit šta je to uopće bilo. 


— Popišaj se po meni - rekla je. 


Pogledao joj je oči. Da, bila je ozbiljna. 
— Šta... jel voliš ti to? - rekao je. 

Okrenula je glavu. 

— Pa... пе - rekla je - Al ono... 

— Koje? 

— Tako. Mužjak obilježava svoj teren. Vlasništvo. 
Šutio je. Gledao. Opet ga je pogledala. 

— Vrijedaj me. Ponižavaj - rekla je. 

— Zašto? 

— Za dokaz. 

— Čega? 

— Date volim. 

— Ne - rekao. Onda ispruži dlan. 

— Pljuni - reče joj. 

— Neću. 

— Pljuni - rekao stisnutog, ubilačkog pogleda. Al bez mržnje unutra. 
Pljune mu na dlan. On poliže. Proguta. 

— Sad ti svoj. 

Ona ga ispruži 1 on pljune na njen. Ona ga poliže. 
— To je dokaz - rekao je. 

— Ej - gledala ga u oči - Volim te. 

— Ja tebe isto. 

Stajali su zagrljeni, ljubili se... 

Dobro, bilo to jednom davno. 


Sad, s Bradom Krajnovićem stajao je dolje ispred zgrade. 

— I kolka teb gibira padne na oto žalosti šta zdilaš? 

Nešto malo gledao ga ovaj, tako ono, bljeđe, onda: - Id u kurac ti i te 
tvoje gejzire. 

— Daj se jebi, kolko na prodano digneš, seronjo? 

—A o tom ti. Pa koji kurac hrvatski ne pričaš? Ništa. Možem, ono, 
mukti pljugat. Mada ga dil, kao, dvije kutije na šteku. Samo, jebi ga, više 
razdijelim negli prodam, dojednome ulet “Do sutra, stari, miljardu po- 
sto”, a znaš da ništa iz tog al eto, nemreš sirotinju odjebat. Sranje. Mogao 
bi ga ti u tom malo pripomoć... 

— Jebi se ti і oto ti slame. Ме b to tvojeg smeća dudlao ni da ti men 
plaćaš. A vako i nako duperam Opatiju. To ti firma na meniju ne drži. 

— Sve se dadne sredit. 

— Sredćeš ti pizdu matere svoje. Jedino Walter i Ronhill šverat moš. 
Oto muteža s ćirilicom il slovenskim u dnu, bosanskim ciframa na mar- 
kici... Al dobro aj, ionako ovo žalosti ovdje ni nema baš neku kintu za po 
trafikama duvan pazarit. 

— E, sad, sve to stoji, roba mi nije bog zna šta, al barem ne trujem lju- 
de, bar ne onolko kolko ti one svoje što ih kljukaš s ono smeća... kako se 
to tvog sranja zove... akineton? 

— Ко im jebe mater. Sami tražiju. 

— Je, pa slažu sendviče s Niveom, brbljaju s ormarima... 

— Id u kurac. Svak, опо, o svom poslu, jel?... Ej, eno Velečasnog oz- 
dol. Njemu ova vraćanja ko Isusu do Golgote đir. 

— Pa kad je uvijek zaljuljan. 

— A ništa, nabimblat će ono frule i poslat će ga uzbrdo da skupi stvari 
pa u buksu s njim, jebi ga, svaki mu put tako završi izlaz. Onda Očenaši i 
krunica i eto ti ga učas nazad. Brzo oni njega vrniju. Pa utiho i miran ne- 

ko vrijeme dok mu nanovo u goste švore ne dođu, a svaki mu otaj piknik 
s manjuricama... 

— “Svore”? I to drugo... Koji ti je kurac? Daj pričaj hrvatski, jebem te 
luda. Il namjerno ti to mene, jel? Da “Зуоге”, ej... 

— Khaaaje, jebo ti bog mater? Časne, čovječe. Jebeš ti nako, kurvo sta- 
ra, a znadeš dobro о čemu to ja teb. Ionako se ti tuda pod tamo nešto film- 
ske zvijezde u mutno naokolo prodaješ, mogao si, ono, od bilo kojeg od 
njih, onog idiota Vrdoljaka, šta ja znam, svakog što si mu za pivu i send- 
vič stažirao ko ustaša il Švaba, partizan, šta bilo, oto nešto dixie izraza 
skupit. A i jesi, samo glumiš sad nekog kurca tu. Dobro, aj, nema veze... 
uglavnom se Prota svaki put kad s časnama zgilja odavle raskliman spen- 
tra nazad u bazu. Al kako to da ga samo tako puštaju ovi naši bossovi? Jer, 
da smo to, jebo te, ja i ti, nas bi objesilo. Bit će da mu tamo neki s Kaptola 
mudaš, ono, leđa drži. Al dobar je Prota. Najjači mi za ručkom, kad ga 
krenemo prostačit pa klisne u sobu Zvakat. A i to si ga prvi ti skinuo, da se 
uredno križa Prota sve na usitno nečeg, ono, kurci, pičke, takve stvari. 
Onda, kako i tebi crv u guzici stalno nekog vraga ruje, prošaptao ti nao- 
kolo odabranima o tom. Pa proširilo repertoar, Isusi i Gospe i jebo ti bog 
mater, a na to križat se više nije dovoljno bilo, tako sad u sobu otfura na 
miru oto svog napoja zgutat. Ma jebeš Protu, šta ga s Jovićem ispalo? 

— Šuknuli ga na Pet Be. A znaš kako tamo stvari idu. 

— Čuo sam za to, da. Veselo im ondje. 

— Ono, arlaukanja po kavezima, šmrkovima ih špricaju... sranje da 
ni zamislit ne moš. 

— Priča mi Adam, a on ga ludaru u dušu pozna: “Tamo, kad nemaju 
šta radit, gađaju se govnima.” I ono, dok spavaš iskenja se društvo na pa- 
pir iz novina pa ti zasranu stranu nakelju na leđa, il kako si već ispružen. 
A do ujutro ga mrdnut nemreš jer te ova stoka od tehničara zakuca nave- 
čer nekakvom potapalicom. Ono, leponex il tako nečeg. 

— Bogami ga junački pojebalo. 

— Al ne znam, jebo te, što mu trebalo u to se uvaljat, tužit ih, ono, sve 
s reda. A znaš da nemreš dobit. Pa mu prvo poslali Gogu degenerika. Da u 
ovog nema mukti, to znadu, dali mu nekog vraga za posao odradit, mo- 
žebit drito i heroin, nije da bi me čudilo, il mu obećali skinut nešto zako- 
na 5 leđa. I razbio ga otaj stoke dobro, пе znam kolko mu rebara skrljao. A 
Jović, ono, opet po svom, i tako ovi, šta će, deportacija u Peticu. Pa sad 
odanle tuži kog te volja. 

— Jebi ga, tako stvari idu. Sve u kurac ošlo. I sve neki drukseri iznikli. 
Laju ko da će medalju za to dobit. Ono onda, to je dobro bilo, kad je Dra- 
gan bio boss a ti do njega. Jebo te, cugalo se u pizdu materinu, svak po 
svom i nitko ništa ne zna. Dobro ste to vas dva. I ona mala što su skupa bi- 
li, što jes tim, jel se čujete ikad? 

— Dragan? Ništa. Kako je pukao s Danijelom, tako i sa samim sobom. 

— A nisu više...? 

— Nisu odavno. Čim su izašli. Jebi ga, prošla je i ona svašta, u Italiji 
na ulici radila i daleko od tog da se život nešto puno mazio s njom, krnja- 
va se vrnula ozdol, izbili joj zube, al baciš to u kurac, to je bilo, sad je iza 
tebe, prošlo je, prošlost odjebeš i u redu si, ono, što sam bio — bio sam, ko 
ti jebe mater, ne b mijenjao sekundu svoje najveće patnje za najsretnije 
periode cijelog ti usranog življenja, tis biljka, jebem te zapišana, ja sam 
živio, mrš u pičku materinu. Tako je ona uradila, 1 $ njom je okej. On po 

smeću kopa, boce, željezo, drpne štogod kad mu naleti... i Sto digne ode 
na heroin, takva igra, moš ga jebat. A bili, ono, sve, čisti, dobri, ljubav, je- 
bo te, ja b onda ruku dao odrezat da će zauvijek s njima tako stvari ić. I 
eto ti ga. Ne znam, nju odonda nisam vidio, al znao bih da је nešto nakri- 
vo ošlo. Ovo za njega ispričao mi neki klinjaš, otamo mali i rekao mu je- 
dan idiot, a otom ću tek mater jebat, da preko mene proba do dopa doć. 
Pod normalno odjebao b ga bez greške, al kako mi rekao to za Dragana... 
riješim mu, budali, što ću. Nisam trebao pitat. 

— Jel ono njih Elmaza ulovila da se jebu? 

— Nije. Neke klince, šta ja znam. Dobra bila, jebo te, uđe u sobu, nije 
znala, inače ne bi ni ulazila, al stisli se ovi, ništa ona, samo nako usput 
“Jel mislite da ga ja ne znam šta ga to radite tu vi dva. Pa kalaišite se, šta 
ga to meni moja briga", izađe. I ono, terapijska, netko počne srat nešto, 
nako bezveze, ko inače već, i na to se, fala bogu, uvijek nađe poneki pa- 
metnjaković za svoje mudrolije uštekat, ne valja ovo, ne valja ono, idioti, 
jebat im mater, dopizdilo Elmazi, dopizdilo svima, al ona riješi: “Ma ne- 
ma ovde problemi. Vani problemi. Ovde kalaisanje i ples.” 

— To ko ovaj moj iz kvarta. Lupež ciganski a para ko govana, sav u 
zlatu, zubi, prstenje, pizde materine. I ono, njihova birtija, stane za šank, 
a došao ih zajebavat. Prvo šuti ko kurva, snima, vreba kad mu najbolje 
upast, onda okine: “Četri kuće imam, para kolko oćeš imam, jo da mi je 
ovu crnu ciganjsku kožu da skinem — sve bi dao.” Na to mu bratija “PALI- 
KUCO!” i majku da mu jebu, odma sad ovde da ga koljedu oćeju, ceri se 
on, cuga konjak, okrene im leđa, “ Ma ciganjska posla, phhuh te jebem 
živote“, 5 facom, ono, gadi mu se sve to skupa. 

— E. Tako ti ga to u njih. 

— Mada. 

Onda se Krajnović odvalja nizbrdo, negdje dolje čekao ga diler s friš- 
kom rundom Ronhilla, Waltera. Volio Kudos svoju samoću. 


“Ne. On to jednostavno neće uradit. Ne želi. Gadi mu se” - kao brzi bl- 
jesak spoznaje nepromjenjivog, konačnog. Da. Razočaranost. Previše je 
brljao naokolo da bi ozbiljno mislio s tim. 

— Dobro - rekla je - Ne moraš. Nemoj - samo je iskočila iz kreveta, na 
brzinu navukla gaćice, pripalila cigaretu. 

— Daj mi... malo vremena - rekao je - Nemoj sad ljuta bit. Ej. 

— Imao si ga dosta. A ja, glupača... isprala se dolje... misleći... Ma... - 
živčano je i duboko potegla dim. 

— Pa... пе znam... nisam znao... voliš li to - jeftin pokušaj. Lažeš, 1 
znaš da i опа to zna. Neš tako zblanjat. Nit ikako. 

— Svaka žena to voli - rekla je, na to njegovo da ne zna - Al da, ja sam 
smrdljiva - gledala je, ono, negdje nikud. Nije htjela da joj vidi oči što su 
joj se lagano počele maglit suzama. Al osjetio je. Krenuo zagrlit je. Od- 
jurila je u zahod. Zaključala se unutra. Pripalio je, spuštenog pogleda ho- 
dao nešto malo od zida do zida, onda stao pred vratima zahoda. 

— Ti idioti, što si bila s njima, prije, radili su ti to, jel? - tako, ono, ne- 
ka obrana, kao. Jedino što je uspio smislit. 

— Jesu. Da - rekla je, dosta tvrdo. Čuo je da unutra pušta vodu. 

— Pa što onda radiš sa mnom? - nastavio je, mada siguran da griješi, 
da tako može samo dublje gurnut stvar. Al ono, kao ponos, il tako nečeg, 
nije znao. 

— A što ti radiš sa mnom? Svi ste isti. Slinite na pičku dok ne dođete 
na svoje, dobijete. A ja, ništa, drolja ko i druge, tko se uopće obazire na 
to? I jasno, da, samo po sebi, ja tebi moram pljugat, to je u redu, najnor- 
malnija stvar, tako, ustalom, stvari idu. Je, jebala sam se, jebali su me, že- 
па sam, imam nagone. Al ima i nešto više od tog. Ја želim voljet. Voljena 
bit. Al vi, ono, samo slinite. Znaš, mene su tukli. Velki frajeri. Naulici, 
pred ljudima, “Kući ćeš tek svoje dobit, kurvo”, takvi ste. Šupak mi para- 
li, silom, kad su tražili a ja rekla da ne volim to, “Boli te, jel? I treba te bo- 
Це. Bolesnici. Ti nisi takav, al ni ništa bitnijeg bolji, i ti me za drolju dr- 
žiš. Ono, dobra za istrest se. Znaš šta? Pun je meni kurac nedojebanih 
kompleksaša, idiota, kretena... meni Čovjek treba, da me izjebe ko Ženu, 
ništa više. Ej, ај me malo na miru ostavi, samu, oćeš? Molim te. 

— Znaš šta... Neću. “Što ja radim s tobom?”, pitala si, pitaš, mene, se- 
be, ne znam... E, pa ono, volim te, jebi ga. Ine moraš vjerovat. A to zbog 
čeg plačeš... oprosti. Ja samo nisam istreniran. 

— Šta, nisu te one tvoje šibenske kurve podučile? 

— Nije meni u životu bilo toga bog zna kolko, šta ja znam, kolko ti 
možda misliš. I nikad ovo nikom do sad rekao nisam, to “Volim te”. Meni 
je... stalo. Al... ono... misli šta oćeš. Ne mogu ja tu ništa. 

— Dobro, ti me nikad nisi udario, i... 

— Ej, daj, ono, izađi. 

— Nemoj još više kvarit. 

— Samo izađi. Oćeš? 

Otvorila je vrata. On je zagrli. Nije joj se vidjelo da je plakala. Otišli su 
nazad u sobu, sjeli na krevet, zapalili po cigaretu. Lagano je poljubi, i po- 
novo počne rast to među njima. Onda, rekao joj je, zamolio, da skine 
gaćice 1 razmakne se dolje, da zaboravi ono, da mu dopusti pokazat joj da 
mu je stalo. 

— Dobro. Al pričekaj sekundu. Moram tren do kupaone. 

— Zašto? 

— E jebi ga. Pičku oprat. Pišala sam dok sam bila unutra. Sad ga još 
gore to... taj smrad pizdurine, jebem joj mater. 

— Nemoj nikud ić. Pusti. Nije to tako. Nadilazi to... oznake, nazive. 
Ono, čisto miris žene. Sad znam. Od tebe sam naučio. Ej, bit će ti lijepo. 
Hoće. Vjeruj. 

I je. Bilo im lijepo, da. 

Poslije, ljubio joj lice, mazio je. 

— Uuuu, jebo te, svršila sam ko krava. Ti si dobar, drag. Moj - rekla je. 

— Ej, lutak... volim te - rekao je. 

Ono što ga je dijelilo od tog tad... bilo to nešto izvan Vremena. 


E sad, prva stvar koju je uopće čuo o njemu bila je kad mu je tamo 
negdje jednom pred zoru il drito tako u svitanje, koristeći to dok velika 
većina marve još uvijek dronja pa za kakav takav privid sigurnog, Mirela 
Plemenita Nešto sva berlava i raščupana panično upala razlajavši se s ne- 
čim od čeg je sve skupa uspio razabrat jedino “Al nemoj Lovri ništa o tom 
rec” (“A o čemu bi se to, kujo pijana, uopće ikom išta o tebi imalo pričat?... 
I kog li kurca sva ta rasklimana bagaža drito baš men ko potrebu ima is- 
povijedat oto svog bolesnistva?”), dobro sad, uvodno joj se priča (skontao 
kad je konačno uspjela izbiflat mu to svoga smućenog joj u labrnji) svodi- 
la otprilike na tu njenu zadnju velku ljubav što joj je za privremeno 

Doviđenja ostavio rasparanu donju usnu і napetardirano desno oko i sve 
to tako nečeg s čime mu baš i nije nešto silno stalo upoznat bit, samo 
uspio iz tog njenog mahnitanja izvuć da Lovro upada u tu njenu branšu s 
klupica što su dudlali bazirani tamo negdje kod Kvaternikovog. 

A muvalo se tad po ludoj kući svega, od bivše vojske kolko oćeš što ga, 
ono, zapela kroz rat, drogu, piće, zakon il sve skupa tako nečeg, do zgrb- 
ljenih i sasušenih krnjavih fizionomija trknutih još od, ono, stare Austri- 
je, al i gomila mlađeg svijeta mučeničkih lica i ubijenog pogleda što ga 
još ni probalo živjet nije. Sve ga to uspjelo tako negdje usput samo sebe 
izgubit. A tu, “negdje”, jednom je nešto krenulo krivo, valjda, tako je to 
objašnjavao sebi. Mada nije baš da je sad nešto lupao glavu 5 tim. АП 
right, Joe. 


Poslije, Lovro mu pričao, o svojih petnajst godina i od tog trinajst sa- 
mice: - Imaš tri mogućnosti. Prva ti da se ubiješ. Odmah. Što ti u samom 
početku jedino na što uopće misliš. Prekinut sve. I traje to. Onda prođe. 
Al uleti druga. Čekat na ludilo. I pomiren si s tim. Samo čekaš da te zgra- 
bi. A vrijeme ide, lagano curi i umireš a ništa se ne događa. Onda samo 
shvatiš. Da neš poludjet. Ostane ti treća. Izdržat. Kako god stvari išle. 


Otkud mi to? Ne znaš? Stvarno ne znaš? E, pa reći ću ti. Pričat ću ti o 
tom. Sve. Reći ću ti. I mogu ti dugo o tom. Mada, sve je to tako kaotično, 
besmisleno, ludo... al ti to jesi, ljubavi. “Jel Trinajsca? Je. S tim se ne zaje- 
bavaš, pička mu materina“, to je ono što pričaju o tebi. Ne znaju. Al ja te 
znam. Ta tvoja... nepristupačnost, nedodirljivost, to što nikom ne daš u 
taj neki svoj svijet, život, uć... sve to samo je sebičnost, egoizam. A izlazi 
iz tvog straha, o da, tako tipičnog straha “heroja, jer ti jesi hrabar' deč- 
ko. Straha da će, nedaj Bože, nekom uspjet upast u to, shvatit da si slab. 
Istina, ni više ni manje od svih drugih, al ti 'nisi običan , i davno si zabo- 
ravio da si, eto, čak i ti, samo čovjek, mada se trudiš, i to ti dobro ide, mas- 
ku obiénosti nosit, za njih si čak i u jednostavnom prejak. А znaš da će i 
to vidjet. Tako, za tebe svi su 'slabi'. Jer ti nikako nisi “gomila”, “krdo”, 
prezireš ih zbog tog što oni jesu, što su ljudi, što se boje. Al ja prepozna- 
jem te tvoje trenutke, kad ti pobjegne to što mrziš u sebi, izmakne ti 
nekako. I znaš, sladak si tad, makar samo na tren trajalo, tad si najbolji. А 
ja, naučila sam prepoznat to, to nevidljivo drugima. Vidim, znam te, a to 
je nešto što ti sebi nikako ne možeš dopustit. Onda opet tako hladan, ne- 
dodirljiv... jak, i nanovo mi iscuriš iz ruke, među prstima, poput vode, pi- 
jeska. O onom kad je bilo, o tom ti pričam, kad ni ja nisam vidjela. Sad, 
eto... ništa. I da, mrziš to, al tebe treba voljet... samo, kako? Ja sam željela, 
voljet te, nisi mi dao. A zapravo, ti želiš voljen bit, tražiš to... negdje... lju- 
bav. Još uvijek, mada si davno sebi rekao da toga nema, ono, “religija bu- 
dala”. E, vidiš, ja sam glupača. Bila. Slabog, ja sam te obožavala. Znaš da 
cure imaju tako te neke svoje fantazije. Moja je bila... dobro, izblijede 
vremenom, i nije da stvarno želimo to, al... fantazija, jebi ga, ono, ko ti 
brani u mozgu blanjat što te volja... da me siluješ. Baš ti. I nježan si sa 
mnom dok mi radiš to. Možda sam i svršavala u snu, ne sjećam se. Al če- 
mu sam uopće sad krenula s tim, uopće i nije važno. Ikom ja to pričam? I 
dalje ti ćeš bit to što jesi. Prazan. I tako velik u očima drugih. Stabilan, 
čvrst, tvrd. The Chosen One. Slobodan za njih, al samom sebi rob. O da, 
svoju si najveću svetinju ti sam zgazio, okovao samog sebe. Ti uopće nisi 

slobodan, i svi što te znaju samo misle da te znaju. Ja te vidim, znam. I 
znam da ti sebi jednostavno ne možeš dopustit to što sad želiš, ono, uda- 
rit me. Da bar hoćeš. Da, voljela bih. Barem neku sitnu emociju. Tvoj uda- 
rac bio bi poput poljupca. Ш seksa. Al ne. I пе zato što si jebeni 'vitez . Za- 
to što si slab. Tako velik, jak, sve, ej. Sebičnost, ljubavi, to. Jednom, moja 
‘pussy’ bila ti je “zarobljena čudesnost Lijepog“... Isuse, kako si srao. А ja 
ti vjerovala, glupača. Iako, sad, sve to skupa... kao da nikad nije ni bilo... a 
ponekad... kao da mi je cijeli Život bio samo to. Eto, nisi mi trebao dat da 
pijem, opet okrivljavam tebe. Ne орег, uvijek. Jebi ga, zašto sve to mora 
tako zajebano bit? Ne znam, možda te stvarno nisam vrijedna. Ja sam isto 
samo glupa kuja. A tako sam pokušavala, trudila se, zbilja, jesam, ono, 
zaboravit... izbacit te iz sebe... tako jebeno prokletog... Pričala sam nao- 
kolo da si smeće, kurac od čovjeka, svima, noću plakala sam zbog tog. Ni- 
kad te nisam uspjela povrijedit. Ni kad me Hitna skupila dok sam raspa- 
ranih žila hodala po kiši što mi je raspjenila šampon kog sam te večeri 
umjesto gela stavila u kosu. Funny, a? I onda, htjela sam konačno svršit s 
tim, do kraja otić, da, zbilja te htjela ubit, pucat u tebe, stvarno sam mis- 
lila o tom, zbilja htjela, tvojim jebenim cezejcem, “dobrom pljucom stare 
milicije“, tvoj “спете”, dum, u jetru, da crkavaš ko pseto, satima, ti si me 
učio, “I'm gonna shoot ya down Jesse James.” Al ne bih mogla gledat te 
dok patiš. Ne znam više, nisam više znala. Zato si ti cijelo vrijeme znao, 
čekao na to... jer ti nemaš muda sam to napravit. Tako bi čak i to bila neka 
tvoja pobjeda. Dotukao bi me tim, kurvin sine. Al ti si ionako mrtav. O da, 
dugo već. Naklonost, to je bio tvoj najveći domet, a tvoja je naklonost go- 
ra od tvoje mržnje. Ja sam te voljela, i mislila sam, vjerovala, da te mogu 
naučit, jer ti ne znaš davat sebe, tako ne želiš ni primat, i po tvom tako je 
dobro i u redu. Al tebe ičem učit, ej... Svakom sam podukom tonula dubl- 
je, u tvojim očima vremenom postala zadnja drolja. Odbacila sam ponos, 
ati me prezirao zbog tog, slijep na ljubav, ono čemu se žena, ono što ne 
znaš i nikad nećeš znat, predaje potpuno, bezuvjetno, sasvim. Drolja, to 
je ono Sto si ti vidio dok sam raspinjala samu sebe. Jebo te, vidim se, ono, 
raširenih nogu, loše odglumljenog, glupog osmijeha... još uvijek naježim 
se od tog, srama, kog nisi ni primjećivao. Mi nismo bili... nije to bilo... ma 
kakva ljubav, ej, ginekologija, čovječe, to. Poniženje, to je ono što je meni 
ostalo od паз. Tebi, Odabranom , nije ostalo ništa. Jer za tebe nikad ništa 
nije ni postojalo. Ja, glupača, trudila sam se, osmijehom. Al jebeš sve to 
sad, na kraju svega, sad znam da ti ne moš ništa drugo bit izvan onog što 
jesi. A ja, sve sam stavila na iluziju, htjela dobit neostvarivo, jednostavno 
tražila previše. I izgubila. Potpuno. Sve. Pomirena s tim, ja sad mogu da- 
lje. Sad, ja sam jaka. I ovo što jesam, što sam postala, to si ti od mene na- 
pravio. U meni za tebe nema više ničeg. Moj najteži križ bio je izbacit, 
zgazit, ostavit iza sebe sve dobro što smo skupa prošli, zaboravit vrijeme 
kad mi je s tobom bilo... lijepo. A to, 'lijepo', to su bili moji lanci. Mislila 
sam, ako te zamrzim, uspijem to, skinut ću ih. Al ti mi nikad nisi dao čak 
ni stvarni razlog za mržnju. Uvijek tako ravnodušan, hladan. Zapravo, 
nisam ti bila važna, a baš to ponižava više od ičeg, ta moja tebi potpuna 
nebitnost, meni je bilo užasno. Tako sam zamrzila sebe, silom se uvjera- 
vajući da si ti kriv. Al dobro. Odavno se ne brinem oko toga što je $ tobom, 
ti ćeš izdržat sve, to znam. Jer ti si ionako mrtav. Ja živim. Želim živjet. 
Eto, rekla sam. Bog. Drž se. “I love you, Tuff Baby.” 

“Izgledao je kao Don, ponašao se kao Don, bio je Don. Kad bih zapeo, 
imao sam njega. Sad nemam nikog. 'Sad ti moraš... Don bit. Salud, 
komrejd.” Starom svom, to mu bilo u glavi kad se išao s oto stoke nać. 
Točno ono što je u sebi na sprovodu rekao. 

“And now I know I never ever wanna be without you-ooh*, isto mu 
kroz glavu onda išlo, da bi zauvijek ostalo urezano u njemu, “I wanna be 
haunted by the ghost... of your precious love... And now I know...”, po- 
greb, ion u odijelu. A pokojnog mu oca odijelo i bilo, cipele, kravata, sve 
najbolje što je stari nosio, i od sahrane važnije mu od svega to odijelo po- 
stalo. Svega. Sad, drugi put u životu imao ga je na sebi. 

U hlače, iza leđa, ugurao je Crvenu zastavu 7.65. Onda je krenuo. 


— Ono, baš iz Šibenika, il...? 

— Jebi ga, moji su ti ozdol tako... jedno trista godina. Dobro, aj, koju 
stotku amo-tamo, svi. A di su bili prije... ne moš znat da mu jebeš mater. 

To dijete iza, ono nekih 16, 17, spavala je. Prodrma je ovaj: - Ej, kurvo - 
protrese je opet, onda: - Slušaj, tamo ti je apoteka, jel vidiš križ? Aj diži 
guzicu, evo ti kinta, i imaš sredit artiljeriju za mene i gospodina. Je, 
znam da znaš, al kako si pametna, ono, kolko i moj kurac, taman tako tu 
negdje, uvijek ti nanovo moram razjašnjavat stvari, sve ste vi droljad iste. 
E. Vako sad, odmah do apoteke ti je dućan, uzećeš limunsku, plastiku vo- 
de, i Colu, limenku, onu najtanju od pet kuna, koji ću kurac na ta sranja 
novce bacat, jebeš lovu, al princip, čovječe - oto zadnjeg Kudosu išlo, on- 
da se opet okrenuo maloj: - Šta je? Blejiš? Ajmo, ej. 

— Ljubavi, jel mogu... sebi pušku uzet... pliz... ljubavi...? 

— Jes zaslužila? Kad se naučiš jebat. Ajmo, nemoj mi živce dotezivat. 

— Pliz, ljubavi... Radila sam... za tebe... Nije mi dobro... 

Razvali joj ovaj šamarčinu, nako, poštenija pleska: - Jesam li možda 
rekao da moš brbljat? A, ovco? Ajmo! I nemoj slučajno lipa da bi pofalila 
kad se vratiš, nemoj se sa mnom zajebavat. I da si prije nazad negoli ta- 
mo, budi jedanput od neke jebene koristi. Aj šibaj sad. 

— Ljubavi, jel mogu sebi burek uzet? Slanac, jeftiniji je? Nisam... 

— Moš pičku matere svoje. Kidaj, nemoj mi živce dizat, reko sam ti. 

— Ljubavi, nisam jela ima... 

Razvali joj ovaj još jednu, junački. 

— Boli me kurac, večeraćeš kad mi popljugaš, to će ti dosta bit. Ajmo. 

— Al... mogu li bar, ono, mrvu dopa... na nos ću povuć, neću ti na gan 
trošit... 

Razvali joj treću. 

— Ajmo! I nemoj mi tulit sad jer ću ti stvarno dat razlog za tulit. Aj- 
mo, kujo! 

— Al samo mrvu, ljubavi... 

— O majku ti krvavu jebem, tu me pred čovjekom sramotiš pička li ti 
materina - i ponovo rukom krene al uleti u to Kudos da će on od svog po- 
krit njeno i na sekundu smiri to ovog, mala izleti iz auta, onda ovaj reče: - 
Svaka ista. Daš im prst... 

— Izmuzu te, je - nadoda Kudos - tako to ide, jebeš mu mater. Al sad 
smo u poslu, jebi ga, ne mogu seb dopustit gubit vrijeme na sranja. Pusti 
to u pičku materinu, ti si profi, kasnije š $ njom riješit što imaš, ovo je po- 
sao. Radimo, čovječe. 

— Zajeban si lik, brz, ej, volim to, to mi se svida, stil, nemre se to ski- 
nut, nemre svak, u krvi to moraš imat - pukne se pričajući dvaput prstom 
po čelu, ono: “Ima ovaj faker u glavi”, uz to i “Poštiva me” - Ej, ako $ ka- 
rat, častim. 

— Poslije ćemo to - Kudos izvuče crveni Marlboro, pripali - Lijepo di- 
jete. Imaš stila - skinuo ga da pada ovaj na takve izraze, “Zašto iz tog ne 
izvuć?” 

— Ma, je, al ne valja to ništa. Legne ko krava i s njom šta hoćeš. Jebo 
te, zabijem joj jučer četri prsta u šupak, ništa ona. Aj dobro dok još dono- 
si... al brzo ću ja to s kurca skinut. Kad joj uguram šaku - nasmije se, onda 
nastavi - Prodam je Šiptarima, kom bilo, dignut ću na nju nešto. Zapravo, 
dobro je razrađena sad. Ha, nešto ću na nju uzet, jebeš mu mater. A lako 
ću nešto drugo nać, boljeg. Mada, ono, sva ta dresura, lagano mi sve to na 
kurac počelo ić. Aj, s početka daješ, a kasnije, dušo, ako š se drogat, pa oz- 
noji se malo, pička mu materina. Sve bi one mukti. I ova isto. Ulovila me 
nekako, pojma nemam, nemrem se ni sjetit. Valjda sam stondiran ko pič- 
ka bio... ne znam. Ma sto posto. Kurva. 

S retrovizora se ljuljali Majka Božja, Isus i križi i sve tako nešto u tom, 
grb i svašta, ono, “Hrvat iznad svega”, i sad, dok su čekali malu, ovaj: 

— Čuj, mogu te pitat nešto? 

— Je. 

— Sta je to... sad... ta friška fora, to novog... “Trinajst”? Od vas dolje 
krenulo sve to s tim, tolko znam. Al o čemu se zapravo radi? Znaš, volim 
bit... 

— Ej, rat je. Ja sam vojnik, jebi ga. 

— Zajeban si, čovječe, zajeban. Ono, uuuuu, skroz. Volim to. I nikad 
se ne smiješ. Volim to. Zbilja volim. Zajeban si, čovječe. 

U to mala je stigla, i sad ono, skuha ovaj, sredi sve, oba po šut u žilu. 
Kudos: 

— “... i kada jedeš nemoj 

progutati svoje prste 

kada ljubiš pazi 

to su možda tvoje usne 

seti se s kim si 

seti se gde...” 

— Dobar dop, a? 

— Aha - reče Kudos i spuca mu metak drito u glavu, rastrese mu mo- 
zak po prozoru, šajbi, svuda. 

— Ej, poslušaj me sad - okrene se maloj, šutjela je - Ovom ću idiotu 
uzet svu robu. Moš se puknut, al to kad se maknemo odavde. Onda se 
vraćaš kući. Daću ti Subotexe da se skineš. Neko vrijeme nemoj izlazit. 
Sredi se, nađi dečka. Nešto normalno. Zajebeš li, naću te, to znaš? 

— Dobro - iscijedila je nekako - Al što ti uopće...? 

— Dok sam bio u vojsci, tvoja mama mi je pisala. To me držalo. A i 
davno je bilo, nema veze. E, i ovo tu - pokaže na ono raskeljene trupine - 
to zaboravi. Ničeg nije bilo. Jer, budeš li mislila o tom... samo ti loši snovi 
ostanu. Ajmo sad. 


— Jel imaš nešto... nako...? - rekla je. 


— Ja san zajeban za živit s menon - rekao je maknuvši pogled s tam- 
nog stakla njenih naočala tamo negdje prema moru, nikud zapravo, i kao 

razmišljajući taj trenutak odmicanja pogleda o onom što mu govori. Da, 
“Та sam zajeban za živjet sa mnom”, jednom je to isto rekao jednoj curi 
tamo gore, davno, nešto što je svršilo loše i čega se nije želio prisjećat. 

Nije rekla ništa, samo osmijeh, kao “Znam. Znam te.” 

— El viš onog idiota tamo, s ono neke... džihad-krpe na tintari? - re- 
kao je - Tu do nas, u Kemal-Paše - pokazujući nekakvim, ono, ajmo reć La 
Eme gibom prstiju prema šiptarskoj slastičarnici. Okrenula je glavu, nag- 
nuvši se malo, podižući rukom naočale. 

— Aaaa. Bore. Budala. Čuj - rekla je zavaljujući se nanovo nazad i po- 
novo stavljajući gola stopala na suprotnu stolicu - Svi mi skupa nismo 
postali ništa drugo nego samo skristaliziran oblik onog šta smo bili i pri- 
je, onda. Ne minja vrime ništa. 

— Misliš? - rekao je - Dobro, sad sve to oko tog šta je bilo... Nego, pro- 
Slog Ша, to san ti zapravo s Boron tija reć, tako, trevimo se tu mi dva, a ja 
skriziran, znojan, slinav, tresen se, loše mi, vidi se to, jebi ga, vidi i on, і 
drago mu đubru, i sve ti on nešto s visine s menon, smije se, nako sladak, 
krnjav, ka, ono “E baš mi drago, neka ti", al mater ti jeben, skiniće to me- 
ne, proć me, izvuću, a di s ti pederčino, ostaćeš šta s i bija, prvi kreten gra- 
da, ono, klinci se s tebon rugaju. A viš ga, idiota, ka bakalar, nema tries ki- 
la u njemu, i sve u ono dva zuba šta mu u gubici ostalo. Valjda mu kuć ne 
daju ist, šta ja znan, kreteni ka i on, sve m se čini da u njih pravilo “kolko 
s privridija tolko š zgibirat”. I eto t majmuna, sve to suvlji, pari sidaš, jeba 
mater svoju. I kurvin sin, men on s visine ide. Pa pička ti materina, znaš li 
di si? A miljun san puta ja iz govana smeće iščupa. Voli đubre tuđu muku. 
Men s visine ideš? Eto t sad, smrade. 

— Е, to ti je ono, svi smo mi samo pročišćen oblik onog onda. On je 
uvik bija kreten. 

— Ko mu jebe mater. Prije m ga znalo i ža bit, al sad... Na me 3 tako 
pederčino ić...i sav sritan šta me uvatija, ono, slabog. Mene, ej. To mu, 
stoki, životni trijumf. Al neću ti ja zaboravit, mater ti kurvu. 

— Ma, pusti ga, idiota. Znaš već. To mu glume sve šta uopće ima. I oto 
skorbuta u žvalama. 

— Ej, neću ja njemu budali ništa. Jebeš oto nule. Al ono, čisto nako da 
t rečen. Ništa bitnog. Viš ga kako zvirla na nas tamo iz Turčina, bleji ka 
tukac. Krivo ti ovo njemu, to šta nas vidi skupa, zbunjiva mu sistem. 

А ёа $. Nije ni on jedini. Ima tog. Jebi ga, događa se. Da se nakoti 
štakora. Pa postanu hijene. A kad je hijena previše, lavovi moraju štakori 
postat. Za priživit. Al opet to na svoje dođe. Samo, kog se ti kurca zajeba- 
Vaš... S Oto SVOg...? 

— Znaš me, jebi ga. Ne mogu ti ja baš puno miran bit. Moran, ono, 
zavrnt nečeg, pa šta ispadne. Ma... znan se izvuć, jebeš mu mater, lako ti 
za me. 

— Je. Al dokle, jebo te? Ne znan. Neću t ništa reć. I znan da ne voliš... 
to da ti se puno po glavi blanja. 

— Ti moš. Al ni ja teb neman ništa reć. O tom. E, i ono šta s rekla, da 
vrime ne minja ništa, na istom uvik, svi mi, ozbiljno ti to? 

Istežući zadnji dim Marlboro Lightea istegla je i jedan brz i zamuljan 
“M-m”. 

— Pa, ne znan, sad, ono, uglavnon se slabo sican, il nikako, svegtog 
onda, uopće. Znan da s mi jeanput rekla da neman, ka, tako tih nekih, 
ono, svojih snova, tako nečeg. 


188 


P/R/O/Z/A.hr 


— Dobro, sad, jebeš to, šta ja znan šta se to men onda vrtilo po glavi. 
Inače, a znaš kako s menon stvari idu, da ću ti ja, ono, priznat tamo ne- 
kom nešto, da san ja fulala a on u pravu, il to... bož sačuvaj. Al tis, ono, 
svoja priča. Znalo m to kod tebe na kurac ić, ta tvoja neranjivost. Ono, ne- 
dodirljiv u pičku materinu. Dobro, onda nisan ni mogla znat... kako 
uopće uć u tebe. Sad... dugo mi tribalo, jebat ga. Kurac, ni sad, zapravo, ne 
mogu reć da te znan. 

— Nema t u tom ničeg. Nikad nije ni bilo. Kolko je prošlo otad, dvaj- 
stipet godina? I sad kad vidiš sve ovo tu oko nas... ka da smo, ono, samo ti 
ija ostali netaknuti. 

— Ej, čoviče, kad ti to kažeš, ima to... znaš već, jebi ga. Uvik je imalo. 

— Ma kurac. 

— Ej... ne seri. Znaš da je tako. 

“Zajeban za živjet sa mnom. Dolorosa. "Воша". Bolna za kog, jebo 
te”, prošlo mu glavom, “Nešto što sebi više nikad ne smiješ dopustit.” 

— I, jes izmandrlja išta? To šta cilo jutro motaš po glavi? 

— Ma, ono, mora b sutra do Splita skoknit, pa važen kako ću uskladit 
sve to skupa, jebeš mu mater. 

— Ono... po pošiljku? 

— Jebi ga. Na pošteno ne ide, znaš već. A gor ti dop uglavnon pizdu 
vode ne valja, razvodnjeno sranje, smeće izmiksano svačin, tako t ovo 
mog samo, ono, plane. Ništa velkog. Al ja se zbuntan. Za živit, jebi ga. 

— Šta ja znan, jebo te, policija i sve to... 

— E... seb dozvolt past od ovo sranja milicije... da me oto idiota, pasa 
partijskih, uspije skoksat... od srama b seb mozak raznija. 

— Kaš se maknit iz tog, jebo te... I kako s uopće živ, u pičku materi- 
nu... Tolko u tom bit, ej. 

— Jebi ga... tako stvari idu. Učini šta moraš, to. 

— Mislin, ne zamiran ja teb, al...ma, šta ja znan... 

Onda nisu više o tom. Pričala je o sebi, vlastitoj uplašenosti, namjer- 
nom usamljivanju, povlačenju od svega, vožnji biciklom naokolo po Ja- 
runu, di živi, za, tako, glavu istrest, jeftinim filmovima eventualno ro- 
mantičnog sadržaja što ih diže u videoteci za od svega skupa misli odvuć, 
nestabilnosti, ponekad sumnji u sebe... 

— Ti s uvik bila, ono, “tuff”. Sad, malo mi teško može leć to šta mi 
pričaš. 

— Ma, jebeš to, sav taj “tuff” gard. Al zapravo... Ne znan. 

— Svi smo mi slabi. Svi se bojimo. Stvar je samo u tom kako se nosiš s 
tin. 

— Jebi ga, ti si stari Mihail Aleksandrovič. Boyz don't cry. 

— E. Tebi san, ka i, ono, šta ja znan, većini ajmo-reć naših, slika ne- 
kog kom je zaklat tamo neku humanoidnu varijantu isto šta i pljunit. 
Sad, je da san ja, ono, anarhoidna narav, al nikad me nisu jebavali nagoni 
mase. Gomila je krdo. A jebeš stoku. Ne mogu u tom bit, ne nalazin se u 
tom, nikad nisan. I viš ovog budalu s Guevaron na majici. Nakotilo se 
otog. Samo sve to bagaže šta sebe danas naziva anarhistima nikakve veze 
nema s onin šta drito ja mogu pod tin doživljavat. Jer, jebeš mu mater, 
oni ka skupina povezana određenon idejon, nekin svojin tamo-amo nači- 
nima izražavaju buntovništvo po sistemu manje-više istovjetnon svin ze- 
mljama svita, načinima za koja držu da imaju smisla i određenu težinu, 
važnost. Međutin, jebeš ga, nijedan od načina nije baziran jedinin pra- 

vim sredstvon, kog, ono, šta ja znan, možda ni ne želu primijenit, il mož- 
da tako daleko jednostavno nisu spremni ić, i pri tom, šefice, mislin rav- 
no ono rafalima stoku skidat, s obziron na to da svjetski poredak današ- 
njice jedino kontroliranu, usmjerenu silu drži stvarnon pritnjon, sve 
drugo ti ga dođe kurcu svirat. I tako ti ga oto usranih pasivnih oblika ot- 
pora koje trošu ovi slobodarski pravci šta se smatraju revolucionarima, 
anarhistima, šta ja znan čime | već, ostaju drito bez ikakvog efekta, ono, 
nitama usuvo pizde tako dobit neš. Pobuna je tu, prisutna je, al kakva je 
stvarna priroda te pobune, za koju, jebi ga, iman dojam da je itekako 
pod, tako nekin, nadzoron Društva, jer buntovnici s pokornošću i bez- 
uvjetno, bez obzira na prolazno mrmljavo gunđanje, prihvaćaju sva pra- 
vila sistema, bez većih problema s prilagodbon. E sad, jebi ga, zašto? Mo- 
žebit se radi o nečem na šta jednostavno oto družine ni ne misli, as tin 
nit ne može vidit, naprosto zato šta tu stvar, nametnutoj uvjetima života, 
samu po sebi smatraju normalnon, i svima, il bar, ono, dominantnoj veći- 
ni, kinta je nešto bez čega jednostavno ne moš ništa, i to nikako ne u 
smislu zgrtanja, bogaćenja, takvih stvari, nego ono, čisto u smislu pri- 
življavanja, ka і određenih stvari koje smatraju potribnima, а $ осіп ih, 
kinton, jedino mogu pribavit, i ne mislin tu sad na, jebi ga, oružje, ma 
kakvi, kurac, recimo, šta ja znan, ono, album Corta Maltesea dođe ti tamo 
nekih 150 ćuna, jebat mu mater, a Corto je samo sitne marže nečeg nešto 
u masi toga šta se uklapa u njihov životni stil, ka i cedejsi bendova, kon- 
certi, knjige, pizdarije, filmovi...a sve ima cijenu, s tin da se tu radi drito o 
stvarima na kojima je sva ta silna renesansa osvišćenog anarhizma izgra- 
dila vlastiti svjetonazor pobune. Samo, aj, jebi ga sad, bez obzira na sve, 
upravo je kinta tačno to šta predstavlja glavnog i najjačeg neprijatelja 
vlastite in ideje. I upravo na taj način Društvo kontrolira pobunu i osob- 
no daje dopuštenje do kud to uopće može ić, a kolko god odbijali priznat 
svoju prilagodljivost, bez vaganja razloga jer to je nešto šta, kako san ti 
ionako reka već, nameće stvarnost sama po sebi, svi ti današnji revolucio- 
nari s Guevarinin likon na majici, ne misleći pri tom da kupljenon maji- 
con na sebi ne nosu Guevarinu ideju, nego Warhola, komercijalnost, čime 
sami od sebe stvaraju kontru, i time, zapravo, igraju po pravilima siste- 
ma, sačinjavaju samo još jednu od društveno kontroliranih skupina 
mlađarije koju niko u mehanizmu poretka ne doživljava ozbiljno. Znaju 
brbljat, srat, pametno, argumentirano, dugo. Al kolko od njih zna Molo- 
tova složit? I Zelu li uopće znat? Ja ga znan složit. O tom se radi, 
doktorice. 

— Dobro sad, jebi ga, nije da san i ja, ono, nešto vruća na te stvari, 
Molotove i to. Al to je tvoj stil. Ti si ionako uvik bija lud - nasmijala se - 
Mada i meni ponekad dođe “Ma nek ide sve u pičku materinu“. Samo, šta 
š ljude na duši imat? Ne triba mi to. Zadovoljna san kako živin. Mislin, 
ono, uspila san stvorit tako neku ogradu između sebe i Svita. Ne dodiruje 
me ništa izvan. Iman svoje studente, i to mi je sve, to volin i za to živin. A 
sve drugo...ko mu jebe mater, nek se jebu kako znadu. Bez mene. 

— Ma da... Jel imate išta dice? 

Odmahnula je glavom, tako nije htio više o tom, kao ono “kakvi god 
razlozi bili, nemam prava u to se gurat”, al sama je rekla: - Jebi ga, kad je 
bilo vrime da do tog dođe...nije došlo... a sad... 

S radija tamo iza njih klizio je neki ženski glas, “Cada vez, Cada vez 
que lo veo pasar...” a kontaš u tom da je cura, ono, vruće krvi, drito ono 

“sangra Chicana”, i tako, klizi ona lagano s tim, onda se u totalu i zaoz- 
biljno raspameti sasvim i skroz i ravno iz želuca razvuče jedan silniji 
“pRRRRRititi-camas”, kako mu se učinilo da izgovara, onda ponovo “Ca- 
da vez...” i razladi stvar, nastavi dalje mirnijim al svejedno zakuhalim vo- 
dama, svako tolko uvalila bi “corazon”, srce, jedino što je uspijevao sku- 
zit, leglo mu, “Je da nije moja muzika al ko ga jebe“, osjećao je u tom... 
nešto... kao iskrenost. 

A kako je počelo, sve ovo danas, mislio je. Sjedila je u plastičnoj bijeloj 
stolici pred birtijom i landarala nekom knjigom iz ruke u ruku ne zna- 
jući zapravo što bi $ njom, ni što bi inače, gledala je more, a onda očima 
prošarala naokolo i vidjevši ga spustila crne sunčane naočale, kao “Jes to 
zbilja ti?” 

— Ej, doktorice - rekao je, tako tim svojim, ono, nečim već, njoj tako 
svojstvenim njemu, kao da je nekih sat il dva prošlo otkad su se zadnji 
put vidjeli, onda jedan iskren i širok prijateljski osmijeh, i rekla je: 

— Eeeeeej. Aj sid amo. Pa di s ti, čoviče, nisan te vidla miljun godina. 

— А ništa, jebi ga - rekao je - СШ dan mandrljan nešto po glavi... a 
znaš kad ја počnen mislit... ne može to na dobro izać... al, ono, nikako... 
da ga jebeš. 

Nasmijala se: - Šta 3 popt? - rekla je, i tako su krenuli. 

Sad, razmijenili su brojeve. 

— Nazovi, zatriba li ti bilo šta, uopće, šta god bilo... ej... - rekao je. Sa- 
svim lagano i jedva vidljivo stisnutih očiju, držeći očale i cigaretu u ruci. 
Znala je taj pogled, prepoznavala u njemu... to nešto... što je jedna cura 
tamo gore nazivala “Mirada Asesina”, ponekad “Killin Look”. 

— Oću - rekla je. A znaš da neće. 

I mislio je, kao, što bi on o njoj mogao reć, ono, tamo nekom. To da je 
sve to skupa bilo nešto jako davno, da je bila noć, i zvijezde i vatromet, je- 
su, zbilja, da su skupa povraćali pijani i ponovo se ljubili poslije riganja, 
da su oboje bili djeca, i to dajes njom prvi put u životu saznao što to žen- 
sko tijelo je. Al nitko toliko blizak njemu, da bi mu on o tom mogao i htio 
pričat, nije postojao. 


— Značilo bi... “Zvijezda”, jel... tako nešto? 

— Mmmmm... da... Pretpostavljam. Ne znam točno. 

— ... Lijepo ime. 

— Je? 

— Da. Tu u Zagrebu svaka druga cura, ono, Renata. Svaka prva An- 
drea. Poneka Karmen, tu i tamo, između. Odskačeš. Al nema to veze. Lije- 
po ime. 

— Je? 

— Je. 

— Meni, ono, tako. Ko neka... porno diva, jebo te. Tvoje mi u redu. 
Stoji ti... na neki način. Ne znam nikog da se zove ko ti. 

— Ne zovem se. Skrpali mi to tamo dolje, u Šibeniku, davno, više se 
nine sjećam... Oleg, to mi je ime. 

— Ajel? 

— Mada. Ono, jebeni Rus. Tad je to valjda... bilo u igri, šta ja znam... 
Children of the Revolution. Vukli se tad na te stvari. Dolje ionako svi bili 
u partizanima. 

Dao joj je čokoladicu koju dobiješ s kavom. Ona je pila pivu. 

— Super. Da imam nešto tvog - rekla je. 

Da, skinuo joj potez, tu sad ušla jes onim kao “Čula sam o tebi, dosta 
toga, a to što sam čula... ej, čovječe... malo je takvih", podižući usput na- 
bojem osobnog, privlačnosti. Zapravo najbolja moguća taktika, i leglo 
mu, “Na neki način stvari moraju počet... а cura svoje dobro radi”, pomis- 
lio je. 

— Pričaj nešto - rekla je. 

— O čemu? 

— Svemu. Svašta. O sebi. Ljudima. 

— Ljudi? - rekao je - Ono što ne želim vidjet пе vidim, a što ne vidim 
— tog nema. Nekakav obrambeni sistem od svih užasa stvarnosti. Dobro, 
možda se zapravo radi samo o tom da tog sranja jednostavno ima previše 
za odjednom ga zgutat, eksat oto smeća, a nemreš od svih očekivat, ono, 
Želudac. U stvari, kad zaoreš malo, shvatiš da velika većina jednostavno 
nije dorasla svemu tom. I otud: ne vidim — ne postoji. Al, želiš li vidjet? 
“Ljudi” su kategorija za koju sebi ne smiješ dopustit vjerovat joj. 

Na tren zastao je malo, tek tolko za dim povuć. Učinilo joj se kao da 
misli o nečem. 

— Аја - rekao је, tako nekako, umornog osmijeha na licu - Kršim i sa- 
mom sebi zadana, vlastita pravila. Onda šta uopće reć, ono... o 
“ljudskim”? 

I tu sjetio se nečeg, riječi koju je jednom, možda i ne tako davno al 
kao da su stoljeća otad prošla, dao samom sebi. Da nikad više neće molit- 
vom ić. Kolko god se ničeg više oko njega ne bi moglo nać da bi kroz to 
uspio neku sitnu iluziju mlakog i titravog svjetla izlaza ugledat, il stvo- 
rit. Tame se nije bojao. Da, riječ. Sve to išlo je nekim svojim pravcima: 
“Tvoja naklonost meni... bila je nešto što ja ničim nisam zaslužio, a to si 
ti dobro znao; svejedno, tvoji su darovi i dalje bili obilni. Bez imalo poš- 
tovanja, il ono, makar neke, tako, sitne zahvalnosti, primao sam poklo 
njeno kao nešto što mi jednostavno samo po sebi pripada. Ja, tvoj kućni 
ljubimac, 'Odabrani'.” Dobro, sve je to bila samo igra, і u svemu tom, a da 
ni vidio nije, stari Kockar navukao ga je na teren Razuma, nečeg što je 
otad smatrao svojim, čim vlada, s čim može, al sad, znao je, nečeg samog 
po sebi zanemarivog, nevažnog, jer razum je predodređen da izgubi i 
umre. U svemu tom onda bilo je zapravo nešto sasvim drugo od onog što 
je vidio, mislio, nešto dublje, jedan sklopljen ugovor, nikad izrečen, 'ne- 
postojeć', samim tim neraskidiv. 

— Šta ja znam, ono, igraš kartama dodijeljenim ti rođenjem. A malo 
ko zapeška nešto jačeg od para dvojki. I sve ti je pitanje kolko dobro moš 
blefat s tim što imaš, parom dvojki, jebi ga. E. I kolko su sve to skupa Pad- 
rinova pravila - pokaže prstom gore - a kolko stvar, ono, testamenta, il ne- 
čeg, to ti ne znam reć. Nit itko. Al aševi su nešto što “Nas” zaobilazi. Jebi 
ga, blefirat je sve što možeš. I taj kurvin sin, kako god ga zvali, ono: 
“Živjet ćeš, da. S tim da ću ti uzet sve što voliš. Doduše, ne boj se ti ništa, 
otićeš i ti u pičku materinu. Al to kad mene bude volja.” To je bio ugovor. 
Kog nisam vidio. Pa... nek bude volja tvoja... Šefe. 

“Ej, oš mi, ono, svodnik bit?”, zadnje što je sklopljenih ruku tražio, 
molio za djevojku koju je volio, raspet, razderan željom za poljupcem, 
zagrljajem, dodirom. Nije mu udijeljeno bilo. Nit išta uopće. “Živjet 
ćeš..." to. Tad je dao riječ, možda jedinu koju nikad nije prekršio: “Ni za 

što ja Tebe molit neću.” I nije više dozvoljavao sebi ruke kao za molitvu 
stisnut. 

— Znaš - rekao je - nije stvar u tom da se ovo marve odreklo razuma, 
il ljudskog, kako hoćeš, jer kad zbrojiš, u svemu ovom nagon je sve što ti 
ostane, jedini oslonac za kako-tako uopće preživjet. Stvar je u tom da tog 
sranja, razuma, nikad nije ni bilo. 

— Ljubav? - rekla je - Jel tog ima? 

Pripalio je cigaretu. Jednom... prije one molitve 'svodnistva‘... tako, 
bilo, ono... nečeg... rekla mu “Ej... daj me... jako...” A onda... vrijeme... i 
rekla mu “Ne znaš ti to... Voljet... Onda ništa. Vrijeme. Praznina. Onda 
molitva. “Između ljubavi і umiranja razvlači se duga, tvrda staza 
mržnje.” 

— Ne znam - rekao je izbacivši dim i stavljajući upaljač nazad na stol 
kraj kutije Kolumba. 

— Boljelo te, jelda? 

— Bol?... Nema boli. 

Sad, znala je da je ovim lagano dodirnula rub, al morala je, čisto na- 
gonski, nemajući objašnjenja, “Jebo te, lice mu je led.” 

— Izvini - rekla je. 

— Ej, to što smo tu, nas dvoje, sad... sve je to samo zato jer ti želiš, po- 
kušavaš shvatit što sam to, zapravo, ja. Al jedino što iz svega ovog mo- 
Žeš... što $ izvuć, to je da ni ja sam ne znam što sam. 

— Sureno? 

“Šalje je Boss. Znači, njemu pričaš.” 

— Tom pripadam - rekao je. 

— A ovi drugi... “Sjever”... što su oni... bili? 

— Nortenos?... Između ostalog tako neki ustavni suci što im je 
mužjačke nagone znao zblokirat prejak miris islama uplašenih djevojči- 
ca kojima su jednom bili darivani. Znaš o čemu ti pričam, jel? Ruka na sr- 
cu pred zastavom, takve stvari. Al ništa od tog ne bi prošlo bez blagoslova 
taštine jednog sitnog Yankee drukera pseće odanog davnom Vođi nečeg 
prošlog... o da, Joe Broz, El rey, što je ovog za lojalnost nagrađivao pozici- 
jama besmislenog a hranio ambicijom i zavišću. Onda, Joe je otplovio, al 
time vrijeme nije stalo; sitni Yankee druker svladao je nešto trikova do- 
voljno jakih za masu, među njima onaj bitni — to da je gomila bez Vođe 
prazna i šuplja, time spremna na bezuvjetnu odanost kakvoj bilo kreatu- 
ri što se ukaže u tom mesijanskom obliku Predvodnika. Tako, sitni Yan- 
kee druker trijumfalno je zajahao vlastitim halucinantnim Poslanjem na 
sve što vidiš, nabijen taštinom s kojom više nije znao što bi, jer njeni su 
okviri, sad oslobođeni svih okova dužnosne poslušnosti ikom, poprimili 
razdivljale, manijakalne razmjere. Zato su njegovi regenti, Nortenosi kr- 
vlju, i jedini tad koji su mogli pročitat što taj sitni Yankee druker doista 
je, dobro znali što će s tim. I tako, Surenosi su vodili unaprijed izgubljen 
rat. Al nisu to ovi šupci uspjeli istrijebit čak ni kad su svi uvjeti bili ispun- 
jeni, jer da smo samo jednog velikog pukli, ovi bi išli na primirje. Ovako, 
makli su sve glavne, jače traficantese, neke u usponu kupili, s ostalima 
sklopili zajedničke poslove. Skinuvši vrh, više nisu imali zašto na vojnike 
ić, nije bilo potrebe. A i to više zato što smo bili dobro sjebani chivom - tu 
ga nije razumjela, vidio je - Chiva, doslovno koza, zapravo heroin. Cuer- 
no de chivo, rog od koze, kalašnjikov. Cuete, la pistola, ne moram ti pre- 
vodit, jel? Dobro, neću te sad s tim. Uglavnom, izgubili smo, i stvar se la- 

gano ugasila, sve se promijenilo, upali neki novi ljudi, izmiješani, neop- 
terećeni... Mada, ostalo je nešto starih računa, usitno, zanemarivog... - 
ulovila je da ima nečeg jačeg u tom, iako on to ničim nije odavao, odlučila 
pričekat, nastavio je: - Al sve to skupa počelo još davno, puno prije nego 
su se upetljali ti jaki likovi velkog kalibra da bi dali tad tako potrebnu za- 
štitu svojima. Davno, na jednom sasvim drugom terenu, kao interna Di- 
xie stvar. Od, ono, dna. S Odjela ovisnosti u Vrapču. 

— Ludnica? - rekla je - To sam nekako uspjela izbjeć. 

— Da. Ono, istegnu te iz kanala, kontejnera, nečeg, zahoda na kolod- 
voru, s gađenjem na friško jutros sastruganoj gubici Dostojanstva, Čas- 
nosti, Ispravnog, aj, Ziv si, “nažalost”, istresu te tamo negdje di ga inače 
na gomilu dotegljivaju oto kolekcije “ničeg”, sramote čovječanstva, naci- 
je, svemira, svega, e, onda te neki od pametnjakovića u bijelom što ga do- 
palo sad se tu $ tobom nakenjavat standardno zgađa s “Na čemu si sad?”, 
dok ti ujedno u labrnji lagano jebe mater i potencira oto zvaničnog “na 
čemu“ s “pizda li ti materina luda”, na faci mu čitaš, jer, mada si neupitno 
idiot i kreten i talog i svašta, nemre ti ga oto dragocjene flore društva sa- 
mo tako sebi dozvolit vlastitu degradaciju jednog apsolutno svakog divl- 
jenja dostojnog i vrijednog životnog reda vožnje direktnom primjenom 
lingvističkih egzibicija mahom zbajsane proste fukare pučanstva, “fuj” 
(dobro, aj, dojebalo im stalno te i iznova krpat, s te ih strane čak i moš 
nekako svarit), 1 “Na čemu si?” Ha, na čemu, na kurcu, Equus vulgaris, je- 
ba ti magarac mater, šta “na cemu?”, kao ne znamo se, jel, id u kurac... al 
dobro, ide to onda, tako, tim nekim svojim šinama, ko mu jebe mater. To 
ti je to. Odgulio sam devet rundi... Ma, jebeš ga... Uglavnom, našli se, ta- 
mo gore, Splićo Denis, Toni Zadranin, ja... i jednom drniskom šupku što 
je dugo živio u Njemačkoj a inače ličnost, ono... sranje složi di stigne i 
stalno i još se kurči s tim, kreten od formata — jedna od fora mu, ai to 
uredno drpnuo od jednog zbilja fakfejsera, kao, u bundi od krzna tamo 
neke ultra egzotike raskopčane dovoljno da se vidi kako je ispod potpuno 
gol razbaciva naokolo novčanice s dobrim nizom nula u cifri, tako, kurva- 
ma i svake vrste stoki uz cajku za mikrofonom, nadanfan bijelim i bocom 
šampanjca il Danielsa u ruci – dok nije dopizdilo Svabima pa mu nogom 
u guzicu sudski udijelili deportažu na rodnu mu grudu, “Mrš, stoko bal- 
kanska”, a tamo ovaj uredno nastavio po svom da bi pred Zakonom naših 
klisnuo u Vrapčanu se sakrit, i prošlo mu nekako, a to ti okvirno u rang 
čarolije il čuda ulazi, prošverat petnajst grama chive unutra, drmnuli mu 
to dok se smeće išlo s doktorom u kancelariju pričat, nije đubre htjelo di- 
jelita tamo tako nečeg nikako ne može ić, kad se raspizdio malo ga ispa- 
rali u zahodu, nekom jednokratnom britvom što smo je iskopali iz 
smeća, ništa ozbiljnog, po žilama i tako tuda, na to on ovima da smo mi, 
mi da je samog sebe i da kenja jer je idiot, usput mu smjestili pozitivan 
test na urin, mi čisti – jedan dobar tip, Lovro, svoj nam dao — ovog idiota 
izbacilo ko psa i pola ure nam ozdol pred zgradom jebavao mater, cerili 
mu se s prozora, i nizbrdo kreten, pizdarija, samo iz tog proizašlo sve to 
kasnijeg. A i ta mu registracija “krvi”, ono, moš mislit... okotilo stoku u 
kakvoj štali tamo neke od Boga davno odjebane vukojebine di ga i Drniš 
ko neki nuyorican teritorij važi, znaš već, jel, i čisto od gladi se njegovi 
kod Švaba dali maknut, da bi tamo roblje bili al tako to nekako ide kad ti 
vlastito postojanje dođe kao uzaludna stvar, pošteno, jebi ga, la dignidad 
del Norte, i sve za nasljednika futrat, kretena. Od nas trojice Denis izašao 

prvi, і sačekalo ga oto dubra, al Dena spreman i nanovo ga pojebe. Ni to 
ovom dosta nije bilo, kuva on dalje kako se naplatit,au to sejai Toni 
spustili dolje. Kad je krenuo, jebali ga i treći put. Sad, stvar se tu već raši- 
rila, nema veze, razbijali ih, svuda, uzimali im sve, svakom, više nisu ima- 
li kud, morali saveznika пас. I jesu. Najboljeg mogućeg. U braći po nara- 
vi. A narav Stale se prepoznaje, poštiva. Otpad Imotskog, Ercegovine. Ono 
što je tad bilo glavna poluga Vlasti, znaš već, jel... - i tu je zašutio. 

— Španjolski? - rekla je. 

— Ono, Toni bio komunjaros negdje u Barceloni il tako nečeg tamo, 
ne znam sad. I još neki. A dojedan od ovih medicina ekipe znao termine 
ulice, talijanski bi naslutili jer su skinuli od prethodnih, uglavnom tal- 
janskih komunara. Spanish, o tom tri čiste imali nisu. Kad su lagano po- 
čeli i u to ulazit, prešaltali smo stvar na Chicano varijantu. Ne zbog Mor- 
gan Joea, što mu stari bio Irac а stara naša, ne znam otkud, 1 što je tamo u 
Kaliforniji postrojio Chicanose po strukturi Talijana da bi ubrzo postao 
Caudillo. To su Nortenosi mislili, da se furamo na tamo neke američke 
pizdarije. Al nije to imalo veze. Zapravo Denisu neki njegovi compadresi, 
ono, učen svijet, poslali tako nešto nekih papira, šta ja znam, Chicano iz- 
raze, da ima mali nečim vrijeme utuć, pokupili učas, znaš ono, uvuče ti se 
u žile, probrbljaš, bitno da te nemreju skontat. 

— Ato... zanemarivog? To što je ostalo? 

— Da, “sitnog” - rekao, al to “sitnog” zvučalo je drukčije - Dvojica... 
ono... “mojih” sad. Jer svojih se Nortenosi lako odriču. Nikola i Roša. Jed- 
nostavno... zagrizli su previše, uljuljani pripadnošću krenuli uzimat s re- 
da, Norte vlasništvo. I tražili usput moju glavu. A neki od otad jačih Nor- 
tenosa bili sa mnom devedesprve u onom sranju sa Srbima. “Kudos, on se 
borio, vi ste sastavljali liste. Srba, crvenih..., al uglavnom svega što bi se 
drito vama moglo па putu nać. Svoje liste. I njegovog саси, čovjeka koji 
vas je ustoličio da budete, eto, to što ste postali, stavili unutra. Što stari 
Kudosu nije ni htio reć. Znajući. Šta ste uopće očekivali da će bit kad ovaj 
za to sazna. I šta uopće očekujete sad? Zaštitu?* Pljunuli ih. Al dobro, dok 
mi stara živi – mirno oto stoke može bit, njoj je osveta sramotna i zla 
stvar. A ja, “Mi”, protiv majčine volje ić, nikad. Jebi ga, tako stvari idu. 
Mada su se Toni i Dena još davno ponudili riješit ih. 

“Aj oto govna, taj Nikola... Norte, ko ga jebe. Al ovo smeće Roša... kr- 
vlju Sureno, kurvin sin.” 

“Kerijot.” 

“To.” 

“Jel moš sam?” 

“Moran. Moja krv.? 

“Jebi ga, koči te stara. Možemo na sebe uzet...” 

“Ne. Moja krv. Znadu stoka dobro da in najbolje, i jedino, molit se da 
mi stara šta duže poživi. A ne bude | tako... onda za vlastitu dušu. Hijos 
de puta, manos. Nevridno za živit.” 

L ono, sprovod, tog dana nisi ih mogao u Šibeniku nać. Znaš kome 
reć, i znaš da će doć di treba. “Nova vremena - nove liste. Na ovoj si ti 
prvi.” 

Skuzila je ona nešto u tom, “Možda, zapravo, sebe okrivljava: Nije li 
on pogurao to da stari ode, time kakav je bio?”, i znala da u to ne smije di- 
rat,al na tren osjetila je... tako... nešto... 

— І nije samo krv dovoljna da budeš određen time. Čast, to. Mišo the 
King krvlju je Sureno; među Surenosima Šibenika ne postoji prezreniji 
lik. Njegov je tabor Norte. 

— Ej, a što bi onda u svemu tom bilo... to “Trinajst”? 

— Broj pozicije slova. Trinajstog u njih. M. La Eme, kako to oni kažu. 
Mexican mafia. Surenos. 

Onda neko vrijeme nisu govorili ništa. 

— I... sad si, ono... ronin? 

— Ne - potegao je zadnji dim i zgnječio čik u pepeljari, uz krckav kra- 
tak zvuk drobljenja žara - Sureno. 

— Znaš - rekla je - stvarno mi je drago... ono, volim... tako, nešto tvog 
imat - držala je čokoladicu, gledala mu oči. Onda se nagnula i svoje usne 
lagano stavila na njegove. Onda se opet odmakla. 

— Jebi ga. Nemam ti ništa pametnog dat... ništa što bi, ono, neki 
stvarni poklon bio. Jedino... možda... ako želiš... - izvadio je nešto iz dže- 
pai pružio joj, potpuno ozgor pokrivši rukom - Nije zaraženo ničim, tu 
sam čist. Al unutra... bilo je moje krvi. 

Pogledala je, osmjehnula se, primila mu ruku i držala ga tako neko 
vrijeme, onda stavila to u torbu. Utrošenu inzulinsku špricu. 


— Ej. Pa di si ti dosad. 

— Trudio sam se... izbjeć... susret. 

— Dobro ti je išlo. Da, dobro si radio. 

— Dugo se znamo, ne bi trebalo zajebavanjem ić. Nije, ono... Znaš 
već? 

— Ko se zajebava, čovječe? Dobro si radio. Al eto... na kraju ti samo ja 
ostanem, to znaš. 

— Da. Kao da si svaki, bilo koji, najsitniji moj potez baš drito ti odre- 
dila. Unaprijed. Ta tvoja igra, ono... ej... 

— Sve si uradio sam. Mada ima nečeg u tom što pričaš. Jesam, stalno 
sam bila tu negdje, blizu, pratila te, snimala. Čisto narav posla mi. Al do 
tebe nisam mogla. U tvom sam životu zauzimala poziciju svega ostalog, 
drugih, nečeg čega nema. I čudno za tebe, to da si me samo tako ugurao u 
taj dio svijesti, među bezvrijednu gomilu ničeg, zaboravio me. A ja, čeka- 
la sam da ti istruli oklop, spadne, čekala da ga izgubiš. Ono što znaš da se- 
bi ne smiješ dopustit. Na tren si me čak uspio zavarat, već sam pomisli- 
la... Al eto... Stvarno te dugo nije bilo, zbilja si bio jak, ej. Mada ne misliš 
tako...al ti sad ni ne moš mislit. I opet sve ponovo. Znaš, ko ona “Orga- 
гаш” stvar, kad je malo izvrneš: 

“Sve tvoje 

više nije tvoje 

Sve tvoje 

sad je moje...” 

Oću 1 dalje s tim, il nešto drugo? 

— Radi šta oćeš. 

— “Tvoje lice 

itvoje suze 

sada neko 

drugi uze.” 

Da. Čak i tvoja “Volja”, sve je moje. Ej, čovječe, znaš kako volim kad si 
poda mnom. Istina, s mnogima te dijelim... al ti si poseban. Dragocjen. 
Zbilja sam nakaza, a? 

— Nemam ti šta reć. 

— E, daj, jedino sa mnom i moš pričat. Jer, ko tebe uopće sluša, ko te 
vidi, pozna? Isuse, kako volim ove tvoje... padove. Kad si samo moj. Znaš 
li di si? 

— Reci, jebi se. 

— U tramvaju, lutak. 

— Ako ti kažeš, onda je tako. Okej. U tramvaju smo. Ti i ja. Svaki put 
smo u jebenom tramvaju. 

— Sad, vidiš li ijednog putnika, ikog oko nas? 

— Ne. 

— Čak пі šofera nema. Al vozi ovo sranje. Je. A ja sam šef. I pitaš se di 
ću te iskrcat. I kad. Idemo li ovaj put do kraja? Do zadnje stanice, skupa? 
E viš, neću ti reć. E nećem budem dama - otpjevuckala je oto zadnjeg, to 
da neće dama bit. 

— Која si ti kuja, ej. 

— Mmmmmm. Potpuna, prava kuja. A ti si moj. Znaš kako volim ovo 
ti radit? Jebi ga, sve bi puno lakše išlo — naravno, tebi, jer meni je ovo su- 
per, jedino mi važno da te samo za sebe imam - sve bi bilo lakše kad bi ti 
potrudio se malo me zavoljet. Znam, “Kako voljet čudovište?" Al ti me ne 
vidiš. Ne možeš. Imam li ja uopće oblik? Nije važno, osjećaš me, gadno, 
jako i gadno. Pokušaj zamislit me, čovječe. Da sam... ona tvoja kurva. 
Inez Dolorez. Nije ih bilo puno u tvom životu, al svaka ti je odgrizla ko- 
mad srca. A ono što ti je od srca ostalo iščupala ti je ta drolja. Inez Dolo- 
rez. Ja ti režem dušu, izjednači nas. Nisam gora od nje. A ona je... najljep- 
ša. Jel znaš da se jebe di stigne? Znaš kako voli to? Uostalom, svi su je je- 
bali. Osim tebe. Ti nisi. Dečko principa, morala, čistoće... Mene prezireš, 
mrziš, gadim ti se. Al nas dvije smo iste. Dobro, ona srce, ja dušu, svejed- 
no. Samo, ja ti prilazim bez maske, uživam kad patiš, volim tvoju bol. Vo- 
lim tebe. A ti, jebo te, što si ti radio? Kurvi si prilazio ko princezi. Dok su 
je drugi jebali. Bil ti dala? Ne. Znaš kako se to radi? Šamarčinom. Ti si Ve- 
lik. Jesi. Al Velike se zaobilazi. Znaš zašto? Odražavao si njihov grijeh. Ti, 
takav, čist što god radio. Zrcalo njenog grijeha. Ljudi bježe od samih sebe, 
zaobilaze zrcala, kao što ti pokušavaš naše susrete izbjeć. Jebi ga, sve su 
rjeđi, i iskrena ću ti bit: ne volim što je tako. Zašto ti se ne javlja? Inez Do- 
lorez? Da, nazvala te kad ti je umro otac, “Kad ćete se na kavi па”, takva 
sranja, možda je to bila dobra prilika za... znaš već. A onda se njoj ubio 
brat, i mislila je da će umrijet, poludjet. Je. Samo, isplati se živjet, makar 
jedino za sjemenom pičku punit. Kod nje, ako ćemo pravo, jedino za to. 
Alnetvojim. Tvoje je... otrovno. Tvojoj Inez Dolorez. Kurvi. Bojala se 
onog što ti jesi. A da stvari idu kako bi trebalo, na koljenima bi te molit 
morala za dopuštenje smije li tvoje progutat. Vjeruj mi, negdje unutra 
htjela je. Svaka od njih. Da ti ih nabrojim? Ne, dosadne su. I kod svake 
strah je bio jači. Toga “Što $1 to zapravo Ті?” I ona zadnja kuja, s onim “Al 
šta ti, ustvari, oćeš?” і sve što ti je tog dana rekla i što si zaboravio. Da bi se 
vratio meni, bezobličnoj, bolnoj. Jedino ja se mogu s tobom nosit. Do- 
voljno sam okrutna. Jača. Moš me zamislit kao tu kurvu, Inez Dolorez. 
Što smo ti uradile? Što smo to uradile od tebe? Osakatile te, ljubavi. Nisu 
to ožiljci, to su sakaćenja. A to smo ti složile nas dvije, ona i ja. Samo, me- 

ne si ti stvorio, iz tebe sam izašla. Ona, s onim što u glavi ima, ničim, nije 
ni svjesna, ne zna, ne može znat. Tako je glupa da misli da si jak. Prejak 
za nju, za svakog. I to je zbunjuje, vrijeđa. “Kako si postao takav? Toliko 
drukčiji? Za$to?”, Inez Dolorez. Nije te vrijedna, ne zaslužuje te. Al dobro 
sad, dosta s tim, dosta je bilo. Ni mene više sve ovo ne zabavlja. A ti, više 
ni ne pričaš sa mnom. Znaš za kog radim, upoznali ste se davno, ti i on. 
Pili ste skupa, špricali se u žilu, i sve što je išlo s tim, neću ti o tom. A onda 
bi poslao mene. Samo zato da te dignem, što god ti mislio. I svakim si di- 
zanjem postajao tvrđi. Jedini si, uopće, ikad, kom je dao mogućnost izbo- 
ra vlastitog uništenja. Čak te i on poštiva. I u svemu tome ja sam ništa – 
to što me šalje tebi samo mu narav igre, ponekad baci kost svom omilje- 
nom psu, to. I ja sam raspeta, kao i ti. А tako bih voljela samo za sebe te 
imat. Nemaš pojma kako bi nam dobro bilo. Al... moje želje... to je nešto 
što samo tebi mogu reć. Vidiš, ni ja nisam sretna, i moj osmijeh ne znači 
ništa. Dobro, sad... ne vjerujem da si odlučio. Ne. Još nije vrijeme. I nema 
bola tamo, ono što ne znaš. Bol je samo ovdje, tu, u ovom čeg se tako tvr- 
do držiš. Mada je tebi, zapravo, svejedno. I još nešto što ne znaš: puno 
njih htjelo bi te upoznat. Poprimio si mitske razmjere. Stella Goldschlag 
stalno me pita o tebi. Al ona je ništa, još jedna Inez Dolorez. Iščupala bih 
joj jezičinu drukersku, al tamo to drukčije ide. “He's... kind of shy... my 
kind of guy”, kažem im. Sve ovo ne bih ti ni smjela pričat, al... neće mi za- 
mjereno bit. On se rijetko zabavlja, a nas voli gledat, tebe i mene, same. I 
tako, ljubavi, ništa, još ću malo s tobom bit, onda silaziš. “Isus je umro 
zbog nečijih grijeha, al ne mojih“, znaš te riječi, jel? Kog pitam, jebo te... 
Evo nas. To je to. I, ej! Čekaj. Čekat ću. Ja sam vjerna. Volim te. 


Još jednu heroinsku krizu ostavio je iza sebe. 


Crni kožni remen sata na zglobu lijeve ruke imao je taj miris, osjetio 
je. “Od znoja, valjda. I kroz kožu to sranje probija. Heroin.” Očev sat. 

8.12. 2007, subota, godinu dana otkad mu je otac umro. 

Pod grlom ispod majice imao je nećakov zlatni križ, nosio ga još od 
rata. S tom tako nekom navikom dodirnut ga prije nego krene nešto 
tvrđeg rješavat, kao molitvu. 

Sve to ulazilo mu u teren Svetog. 


Dogadalo se to, da u gradu nema dopa. “Jebi ga sad, spazari karticu." 
Otiđe do trafike. 

— Šefe, jel imaš telefonsku od petnajst ćuna? 

Da i-i-i-ima, promucao ovaj unutra, krnjav i usitno trtnut 1 ko većina 
debila fanatično zapaljen, al nije Kudos imao volje sad uobičajeno ga 
muvat malo vaginalnim temama, tako samo rekao: - Aj stari, čuvaj kuću i 
nedaj se zajebavat. 

— 1-1-1-1 ti isto - ono, velki prijatelji njih dva. 

Otide do govornice, okrene broj. 

— Halo? 

— El ti još Ramazan, pseto Prorokovo? 

— Ej, Caudillo. Ma... nije, al jebeš ga... ono, po starom, Xan, Tramvaj 
Dolls, znaš već. Nazove tu i tamo poneki idiot. Odjebem. Klizavo. Ne is- 
plati se... 

— ...za te šupke past, je, ko in jebe mater. E, vako sad... el znaš Metha- 
doniju Fun Lovin Crimsa? 

— Kako ne bih znao. 

— Tribalo b mi. Moš li Madamu skontaktirat? To za cedejse? 

— Mogu probat, dugo se nisam čuo s njom. 

— E, pitaj ima | dvajstipet sprženih. Da na dva ispadne, nako, rascipa- 
no, petnajst — dest. Petnajst men, deset za se uzmeš, da imaš nešto slušat. 
Valja 1 tako? 

— Da “valja li”, ej, čovječe... Samo prvo moram vidjet. Nazovi za par 
minuta. Jel problem? 

— Ma kakvi, kurac. Inače, hoda 1 se po crti igdi? Niente, el? 

— Čim zoveš znaš. Jebeš im mater kuju. 

— Pričaćemo. Napravi. Reče | ti da je okej, skupa ćemo muziku po- 
kupt. Ajd. 

— Bog. 

Poslije, ispalo da se može, i Guny Boy pitao ga okle mu na pamet palo 
ono s hodanjem po crti. 

— Jebi ga, znan da s na Haustoru, tako $i riči znat. 

— “Мі hodamo po crti 

tankoj žutoj crti kroz mrak...” 

— Е. Al spomeneš li farbu, a strefi se, recimo, da sluša ono govno ud- 
baš, moš drito i “heroin” reć. Mada, ono, i samo “crtu” tuknut... nije baš... 
taktično'. Ma ko in jebe mater. 

— О, jebo te ja. Ništa, Caudillo, ajmo tramvaj lovit. 


— Je. 


“Najljepšu, najbolju, najslađu curu vidjet ćeš, nać, u trafici, apoteci, 
dućanu dok ti reže parizer, tirolsku, za sendvič složit, pričat će ti o nečem 
nešto i možda te pitat neke sasvim nebitne stvari oko ovog il onog, bit će 
draga i dobra prema tebi u tom, tih deset il petnajst sekundi, minutu, 
imat će osmijeh na licu, i to će bit to što trebaš, što tražiš, što misliš da je 
ljubav. Poslije, nanovo se vraćaš, tamo, nigdje. I opet jedno dugo ništa, 
onda neki drugi dućan, trafika, apoteka, u nekom drugom vremenu...” 

Hodao je, polako, cestom što je pazar dijelila na veći i manji dio, ru- 
bom gornjeg, većeg. Onda, auto što mu je dolazio iza leđa usporio je toč- 
no kad se našao pored njega, i ušalta u brzinu kojom je hodao. Jača maši- 
na, bemvejac, porsche, nešto, al gledao je zapravo debelu facu što ga je na- 
cereno ciljala kroz prozor sa suvozačkog mjesta. Gledali se tako, on i oto 
svinje, “Pogled je izazov, jel, "Mirada ...", a ovi šupci tražu žrtvu, nekog 
pijanca, il šta in se već strefi po putu, uglavnon nešto šta in na lakši posal 
baca, jebi ga, subota, noć za provod, tako stvari idu, znaš već, pijano, 
možda koji doks, il koka, za osilit se, pizdarija, da imaju već bi istegli ci- 
jev”, i sad, odlučio se na nešto drugo, odmakne pogled, onda ponovo na 
raskeljenog dembu, onda ga opet odmakne, tako, igra, drito ono “Šefe, 
nikako mi nije ugodno to što ste tu i više od ičeg volio bih da produžite 
dalje, nađete nekog drugog”, skužit će to kreten točno tako, je, i spusti 
oto stoke prozor, upita ga nešto, kao treba | mu prevoz, taxi,...nešto, nije 
obraćao pažnju nit mu bitno bilo što ga sad sere oto dubra. 

— Ej, boss, vid, novaca ti neman - “U, jebo te. Tovar. Odlično“, znao 
da će pomislit, namjerno trošio dixie izgovor - Sat mi - ispruži lijevu ru- 
ku pokazujući - nije nešto, jebi ga. Al mogu t ovo dat - izvuče ispod grla 
zlatni lančić s križem, sve lijevom rukom, desna mu u džepu. Na to se au- 
to zaustavi i debeli izađe. A to bilo točno što je htio. Tako oto prasca nam- 

ješteno poganog osmijeha što je drito značio “Zajeban ti ja i bolje ti od- 
mah za takvog me držat“, usput i “Jebeš mu mater - nije ti večer, stari”, 
krene prema njemu s namjerom pobliže razgledat valja li išta oto lančića 
što mu ga ovaj seronja sam od sebe nudi, jer sve ti ga u tom jasno, strah, 
nema ti ga tu sad tamo nešto ovo-ono, iz prve se konta da mu na osmijeh 
ovakvi pizduni jedino na što pomislit mogu to ti “Dam ti sve, samo me 
nemoj tuć*, “Aj, kad već nema puno muke s tobom ne košta me ništa po- 
gledat robu. A lako te zgazimo poslije", pametan dečko, lukav, zajeban, 
“Ma, jebeš i to sad tu puno nešto razgledavat, odmah mu strgam. Onda 
ga zgazim. Mogu i sam”, tako mu priđe, s osmijehom, i krene na lančić, 
polako, siguran, uvjeren. Kudos potegne ruku iz prednjeg džepa hlača (a 
ta ruka u džepu, na to je trebalo gledat), zakuca debelom ključ od kuće 
ravno u oko, potegne, iščupa mu sve iznutra van, u sekundi, krme zaurla 
i skljoka se na beton, i mada pritiskao rukom svejedno na sve strane špri- 
calo, kolega mu u autu nabije gas i odjuri, niti da se osvrne. 

— Jebi ga, nije da ti tribalo, sad, ono, ćorav ostat. A, stari? Zajeban 
ovaj život, jeba mu pas mater - rekao onako usput, više kao za sebe, va- 
deći papirnate maramice iz džepa. Rastrese jednu, pljune, počne čistit 
ključ. Onda otiđe niz ulicu, tako, čisteći ključ i krv 5 ruke. 

“Cada vez 

Cada vez que lo veo pasar...” 

Pripali cigaretu i lančić s križem ubaci nazad pod majicu. 

“Y se emociona 

Ya no razona 

No lo puedo controlar...” 

“Ubili su tu curu šta je pivala oto, neki luđak, tako nešto“, mislio je. 

